
DESPRE OMUL NOBIL, 
CUPA DIN CARE BEA REGELE 



Eckhart (1260, Tambaeh sau Hochheim?, Thurin- 
gia - 1328, Avignon?). în 1275 intră în* Ordinul 
Predicatorilor, la Erfurt; bacalaureat, lector al 
Sentenţelor, la Paris (1293-1294); prior al comu¬ 
nităţii dominicane din Erfurt şi vicar al Thuringiei 
(1294-1298). Magistru în teologie al Universităţii 
din Paris, în 1302. Primul magisteriu la Sorbona, 
între 1302 şi 1303, după care e ales provincial al 
Saxoniei. între 1303 si 1311 se ailă la Erfurt, unde 
predică în germană. 1311-1313: revine la Sorbona, 
ca magister actu regens la catedra atribuită domi¬ 
nicanilor străini. 1313-1323: se ailă la Sraj3burg, 
ca vicar general al Ordinului; predică în germană. 
1323/1324—1327: predă la Studium generale (insti¬ 
tuţia universitară a dominicanilor) din Koln. 1325: 
episcopul locului declanşează un proces împotri¬ 
va învăţăturii lui Eckhart. în 1327, Eckhart pleacă 
la Avignon pentru a-şi susţine ortodoxia în faţa 
Papei. După moartea sa, Bula In agro dominico 
condamnă 17 propoziţii eckhartiene ca fiind ere¬ 
tice, iar pe alte 11 ca suspecte de erezie. Bogata 
posteritate spirituală şi intelectuală a lui Eckhart 
se dezvoltă discret, disimulat. 

Printre opere: a) in latină: QuaestLones Parisienses, 
Opus tripartitunx Sermones , Exposiiio sanctiEvan- 
gelii secundum Iohannem; b) în germană: tratate, 
predici. 

Procesul sărăciei spirituale 


Există în toate tradiţiile oameni ai intelec¬ 
tului înflăcărat. Pentru ei cunoaşterea este ca¬ 
lea spre divin şi mijlocul de a se uni cu el. 
In anii primului magisteriu parizian (1302- 
1303), Eckhart va risca să argumenteze că în 
Dumnezeu însuşi cunoaşterea întemeiază fi¬ 
inţa; că, mai înalt decât fiinţa, El o suscită 
cunoscându-se pe sine. Eckhart invocă drept 
argument Evanghelia sfântului loan, care nu 
spune „la început a fost Fiinţa 4 , ci „la înce¬ 
put a fost Cuvântul 44 , Acest Cuvânt, sălăşluit 
în străfundul sufletului , îl face pe om să par¬ 
ticipe la cunoaşterea de sine a lui Dumnezeu. 1 

1 Prima dintre cele trei Quaestiones disputatele , 
datând din această perioadă, are drept temă: „Fiin¬ 
ţa şi cunoaşterea sunt ele identice în Dumnezeu?" 
La argumentarea identităţii lor pe linie tomistă, Ec¬ 
khart adaugă un important accent personal. Spre de¬ 
osebire de opinia comună potrivit căreia „Dumnezeu 
cunoaşte liindcă este“, Eckhart susţine, dimpotrivă: 
„fiindcă Dumnezeu cunoaşte, El este"; „Dumnezeu este 
cunoaştere şi cunoaşterea este temeiul fiinţei sale." 
Totuşi pasajul lasă să se înţeleagă că „fiinţa" la care 
se referă magistrul este tipul de fiinţă a fiinţărilor, 
fiinţă creată, care nu-i poate conveni lui Dumnezeu, 
lui fiindu-i adecvată doar „puritatea fiinţei" (puritas 

Prin întâlnirea între două abisuri, omul se 
naşte - în străfundul lui Dumnezeu - drept fiu 
si cunoaştere a lui Dumnezeu. Dar, în această 
a doua naştere, intelectul este el însuşi depă¬ 
şit, căci omul a ieşit din toate facultăţile sale, 
s-a golit de sine pentru ca - printr-o supra¬ 
naturală „mecanică spirituală* 1 - să-l atragă şi 
„silească** pe Dumnezeu să se reverse în spa¬ 
ţiul lăuntric, integral eliberat. 


essendi]. Argumentaţia eckhartiană merge pe linia teo¬ 
logiei negative, unde negaţia constituie o intensificare 
a afirmaţiei; e supraabundenţă şi depăşire a afir¬ 
maţiei ( cf. Kurt Ruh, Initiation ă Maître Eckhart, theo- 
logien, predicateur, mystique, tr. din germ. de J. de 
Bourgknecht şi A. Nadeau, prezentare de R. Imbach 
şi A. Nadeau, Editions universitaires de Fribourg, El¬ 
veţia, şi Editions du Cerf, Paris, 1997, pp. 20-24, 
90- 95). „Când îl considerăm pe Dumnezeu în fiinţa 
sa, îl considerăm ca în pridvorul său; dar înlăuntrul tem¬ 
plului, El e intelect", spune Eckhart în Predica 33. 
Alain de Libera (Eckhart, Traites et sermons, tr. şi 
prezentare de Alain de Libera, Flammarion, Paris, 
1995, ed. a IlI-a, pp. 20-21) vorbeşte despre inter¬ 
pretarea radicală pe care o dă Eckhart temei aver- 
roiste a identităţii ştiinţei în mintea maestrului şi în 
cea a discipolului, temă transmisă de Albert cel Mare 
în De anima, III, 2, 11. Pentru Eckhart, prezenţa ace¬ 
leiaşi ştiinţe în mintea amândurora transcende comu¬ 
nicarea între persoanele umane; în fiecare dintre ele, 
mintea ia act de sălăşluirea şi de operaţia Verbului 
în intelectul gol, participă la cunoaşterea proprie Ver¬ 
bului. A. de Libera citează în acest sens un pasaj din 
Predica 76: „Dumnezeu ne face cunoscători ai Lui în¬ 
suşi; El însuşi, cunoscând, ne face cunoscători ai Lui 
însuşi; or, fiinţa sa este cunoaşterea sa; la fel, este 
identitate intre faptul că El mă face cunoscător şi fap- 
hii c.i eu cunosc." 



în asemenea temperamente spirituale, inte¬ 
lectul este în primul rând capacitate de viziune; 
dar, pe cale de consecinţa, este şi capacitatea 
de a articula o doctrină a cunoaşterii unitive, 
o teologie sau o filozofie mistică. Pentru Platon 
şi Plotin, pentru Grigore de Nyssa şi Dionisie 
Areopagitul sau, mai târziu, pentru Nicolaus 
Cusanus 2 ori alţi autori creştini, pentru un 
Al-Hallâj sau un Ibn ‘Arabi în islam ori pentru 
cabaliştii speculativi, cunoaşterea înseamnă 
şi pariul de a pune în cuvânt de-nespusul, 
de a produce un discurs care călăuzeşte efi¬ 
cace spre necuprinsul Cuvântului divin, de 
a crea un limbaj care tinde spre propria depă¬ 
şire, spre marea liniştii dumnezeieşti. 

înrudit, ca postură intelectuală, cu toţi 
aceştia, Meister Eckhart îşi merită de două 
ori titlul. Magistru în teologie la Sorbona, el 
construieşte - mai cu seamă în opera sa 
latină - un demers scolastic plin de virtuozi¬ 
tate, în care conceptele aristotelice sunt uti¬ 
lizate pentru a structura logic o metafizică 
radicală pe linia neoplatonismului creştin. 
Dar titlul trimite mai cu seamă, în imagina¬ 
rul nostru, la calitatea lui Eckhart de maes¬ 
tru spiritual, predicator în faţa oamenilor de 
tot felul - călugări şi novici dominicani, călu¬ 
găriţe, begarzi şi beguine, laici locuiţi de do¬ 
rinţa intimităţii cu divinul. în predicile rostite 


2 Gânditor alin, ca doctrină, şi egal, ca altitudine, 
cu Eckhart, Cusanus a strâns în biblioteca lui per¬ 
sonală de la Cues un număr important de opere ale 
acestuia. Cues, unde s-au păstrat copii bogat adno¬ 
tate de mâna cardinalului, se numără printre cele 
mai importante depozite ale operelor eckhartiene. 

si notate în limba vernaculară, demersul seo- 
lastie vertebrează un discurs mistic care poate 
fi numit performativ , Predicile germane ale lui 
Eckhart par a fi nu un discurs despre pre¬ 
zenţa şi acţiunea Cuvântului divin în străfun¬ 
dul sufletului, ci chiar reflectarea în cuvânt 
a întâlnirii unitive. în locutor ca şi în ascul¬ 
tători, predicile eckhartiene trezesc auzul 
interior, concentrează atenţia către Cuvântul 
care se spune în străfundul fiinţelor, dincolo 
de nivelul lor individual. Predica şi evenimen¬ 
tul interior sunt concomitente. în revărsarea 
lor riguros ordonată, cuvintele lui Eckhart îşi 
sprijină auditorii pentru ca ei să atingă acea 
stare de cunoaştere informulabilă, absorbită, 
„înghiţită 44 în uniunea cu Unul, dincolo de cu¬ 
vânt, geworten - cu un termen foarte speciile 
misticii de limbă germană. In câteva, foarte 
frumoase, pagini, Alain de Libera 3 demon¬ 
strează că predica eckhartiană este, ea însăşi, 
prin natura ei, mistică , fiindcă dă „spaţiu 
sonor tainei tăcute a renaşterii sufletului în 
Dumnezeu 44 . Eckhart obţine, spune Alain de 
Libera, o „calitate liturgica 4 a predicii, în care 

se vădeşte relaţia strânsă între „comuniunea 

> ♦ 71 

prin cuvânt 44 şi „manducaţia eucharistică a 
Cuvântului 44 . 

Meister Eckhart este un personaj în care 
cele două funcţiuni sau calităţi - magistru şi 
' maestru spiritual, teolog şi predicator, scolastic 
şi mistic - se află într-o organică, miraculoasă 
coerenţă. Bi-unitatea cuprinsă în acest titlu îi 
structurează viaţa, misiunea, opera; pricinuieş- 


3 Alain de Libera, op. cit , pp. 19-24. 

te procesul pe care l-a avut de îndurat; îi de¬ 
termină posteritatea intelectuală. 4 Operă sco¬ 
lastică - în latină, limba universală a Bisericii 
şi a savanţilor, limbă conceptuală, precisă, teh¬ 
nică, de multă vreme rodată ca instrument al 


4 Poate ii catalogat Eckhart drept filozof, căruia 
îi sunt îndatoraţi Hegel şi Heidegger, ori drept mistic, 
a cărui gândire e perpetuată de Suso şi Tauler, de 
Bohme şi Angelus Silesius? Cercetătorii care susţin 
dominanta filozofică (Kurt Flasche şi Şcoala din 
Bochum) se confruntă cu cei care apără dominanta 
mistică a gândirii sale, printre care Aloîs Maria Haas. 
Pentru analiza gândirii lui Eckhart şi prezentarea 
sa în cadrul epocii, menţionez lucrările apărute în 
traducere românească: Jeanne Ancelet-Hustache, 
Maître Eckhart et la mystique rhenane, Seuil, Paris, 
1956 [Meister Eckhart şi mistica renană, tr. de Monica 
Jităreanu, Univers Enciclopedic, Bucureşti, 1997), 
Alain de Libera, Introduction ă la mystique rhenane. 
D'Albert le Grand ă Maître Eckhart , O.E.I.L., Paris, 
1984 {Mistica renană. De la Albert cel Mare la Meis¬ 
ter Eckhart, tr. de Cristian Bădiliţă, note, bibliogra¬ 
fie si notite individuale traduse de Robert Lazu, Ion 

* i 

şi Mihaela Zgărdău, Amarcord, Timişoara, 1997); Alain 
de Libera, Penser au Moyen Age, Seuil, Paris, 1991 
(Gândirea Evului Mediu, tr. de Ion şi Mihaela Zgărdău, 
Amarcord, Timişoara, 2000). De asemenea articolul lui 
Bogdan Tătaru-Cazaban, „Demnitatea [Herrschaft) 
îngerului şi nobleţea ( Edelkeit ) omului la Meister 
Eckhart“, în volumul îngerul şi persoana , coord. 
Alexander Baumgarten, Charmides, Bistriţa, 2000, 
pp. 30-46. Sebastian Maxim a tradus din original o 
selecţie de predici: Meister Eckhart, Cetăţuia din su¬ 
flet. Predici germane, tr., cuvânt introductiv, postf. 
şi note de Sebastian Maxim, Polirom, Iaşi, 2003. La 
editura Herald din Bucureşti a apărut în 2004 o an¬ 
tologie de texte care împrumută titlul unuia dintre 
tratatele eckhartiene. Liber benedictus. 

construcţiilor intelectuale, teologice ori fi¬ 
lozofice. Misiunea de predicator şi opera mis¬ 
tică - mai cu seamă în germană, limbă 
vernaculară, a celor „neînvăţaţi 44 dar ardenţi, 
limbă în formare, a cărei plasticitate Eckhart 
o foloseşte cu strălucire pentru a transpune 
termenii doctrinei şi ai experienţei mistice, 
pentru a face o sinteză între doctrina lui Dio- 
nisie Areopagitul, pe linia lui Albert cel Mare 
şi Toma din Aquino, şi cea a lui Augustin, 
între „întoarcerea sufletului 44 în propria-i 
adâncime - augustinianul regressus antmae - 
şi extazul dionisian. Aceeaşi stiuctură alter¬ 
nează anii magisteriului universitar, pe de o 
parte, anii de predicaţie şi de responsabilităţi 
monastice, pe de altă parte. Continuitatea 
între cele două aspecte va stârni acuzaţiile 
împotriva sa - anume de a fi livrat oamenilor 
simpli învăţături spirituale în aceeaşi măsură 
prea subtile şi prea radicale - şi va conduce 
la condamnarea pe care nu a mai apucat să 
o trăiască. Fiindcă, aşa cum spunea cineva, 
Eckhart a murit în Dumnezeu. 

* 

Eckhart se naşte cândva, în jurul anului 
1260, într-o localitate a Thuringiei, numită 
Hochheim. Intră de tânăr în ordinul domi¬ 
nican şi parcurge scara completă a studiilor 
universitare. Datele ferme, la care se adaugă 
o aluzie cuprinsă în declaraţiile din timpul 
procesului, indică trei sau chiar patru stagii 
universitare la Sorbona: 1285-1286, ca stu¬ 
dent în teologie; 1293-1294, ca bacalaureat 
sentenţiar; în 1302 obţine diploma în teologie 

şi devine magistrul Eckhart, între 1302 şi 
1303 fiind titularul catedrei de teologie des¬ 
tinate dominicanilor străini; în sfârşit, între 
1311 şi 1313, ordinul său îl trimite a doua oară 
ca profesor la Sorbona. E o cinste care nu mai 
fusese acordată decât lui Toma din Aquino 
şi ea dovedeşte autoritatea excepţională ce i 
se recunoştea lui Eckhart, nu numai în cu- 

a. 

prinsul ordinului său de altfel. In acea vreme, 
el era socotit cel mai admirabil teolog şi om 
spiritual al Germaniei. 

între 1294 şi 1298 Eckhart este prior al 
mănăstirii dominicane din Erfurt; atunci îşi 
alcătuieşte prima lucrare de călăuzire spiri¬ 
tuală: tratatul Cuvinte de învăţătură (Die vede 
der unterscheidung „cuvinte ale discernămân¬ 
tului spiritual"; în germana modernă Die Re - 
den der Unterweisung) , care consemnează 
convorbirile cu tinerii fraţi din mănăstire şi 
sfaturile adresate lor. în 1303, după primul 
magisteriu parizian, este ales prim-provincial 
al Saxoniei, regiune dominicană nou-creată 
prin împărţirea Teutoniei. Saxonia numără 47 
de mănăstiri de fraţi şi 9 mănăstiri de călu¬ 
găriţe, iar membrii lor provin din 11 naţiuni. 
Sediul acestei provincii este Erfurt, unde Ec¬ 
khart îşi împlineşte sarcina până în 1311, 
când - cu toate că dominicanii din Teutonia 
şi-l aleg şi ei vicar, în 1310 - capitolul general 
de la Neapole decide să dea întâietate misiu¬ 
nii universitare, iar magistrul revine la Paris, 
în 1307, capitolul general de la StraJ3burg 
adăugase la responsabilităţile sale pe cea de 
vicar general al Boemiei. Eckhart străbate un 
imens teritoriu - întins din Ţările de Jos până 

în Nordul german şi până spre Praga - călă¬ 
torind pe jos, de la o mănăstire a ordinului 
la alta, pentru a participa la capitolele genera¬ 
le sau locale (10 reuniuni în această perioadă, 
care îl conduc printre altele la Toulouse în 
1304, la Hamburg în 1310) ori pentru a vi¬ 
zita comunităţile pe care le are în grijă; e 
solicitat de grele sarcini administrative, înte¬ 
meiază noi mănăstiri. Dar acesta e cadrul 
pentru o predicaţie intensă în limba germană, 
care va avea o însemnată influenţă asupra 
poporului religios. 

După încheierea celui de-al doilea magiste- 
riu parizian, Eckhart este chemat la StraJSburg, 
în Teutonia, unde e însărcinat cu funcţiile vi¬ 
carului general al provinciei şi în mod spe- 
I cial cu îndrumarea spirituală a călugăriţelor. 
Cura moniaiium însemna nu numai călăuzi¬ 
rea surorilor dominicane, ci şi îndrumarea 
beguinelor, a căror spiritualitate, născută în 
Ţările de Jos, se întinsese rapid în Franţa, 

A 

Germania, Italia. In StraJ3burg existau 85 de 
aşezăminte ale lor, în Colonia 165: erau mici 
comunităţi de laice dedicate unei vieţi inten¬ 
se de rugăciune, evlavie, asistenţă a celor în 
nevoie, cu o disciplină situată între viaţa mo¬ 
nastică şi cea din lume. Nu atât de riguros 
încadrate de autoritatea Bisericii precum erau 
călugării şi ordinele predicatoare, grupurile 
de begarzi şi beguine sunt mediul unde apare 
o mistică atât de pasionată, încât poate părea 
sau poate ii chiar, uneori, transgresivă; îndrăz¬ 
neala ei stârnea deseori condamnarea şi per¬ 
secuţia din partea instituţiei ecleziale. Kurt 
Ruh face observaţia că în mistica feminină, 

monastică ori beguină, a vremii - care se 
înrudea prin elanul său cu predicaţia lui 
Eckhart - existau înclinaţii de spiritualitate 
„posesivă", în care meritele ascetice riscau să 
fie considerate achiziţii ce pot conduce la achi¬ 
ziţia supremă a prezenţei divine în suflet. 
Eckhart încearcă să rectifice, cu prudenţă, 
această tendinţă: să o aducă în graniţele orto¬ 
doxiei, din punct de vedere teologic 5 , să o eli¬ 
bereze de crispări, din punctul de vedere al 
experienţei spirituale, printr-o doctrină a să¬ 
răciei interioare, a detaşării. Revenit în 1311 
la Paris, pentru cel de-al doilea magisteriu, 
Eckhart va fi avut cunoştinţă de mistica Mar- 
gueritei Porete, beguină condamnată de Bise¬ 
rică şi arsă pe rug în Place de Greve, la 1 iunie 
1310. Textul ei, Oglinda siifletelor simple , nimi¬ 
cite [Le mirouer des simples ames anienties ), 
are evidente convergenţe cu doctrina eckhar- 
tiană; aici îşi află, poate, „ecoul feminin puter¬ 
nica voce a lui Eckhart", cea din Cuvinte de 
învăţătură. 6 

j 

Se pare că tratatul numit Cartea mângâie¬ 
rii dumnezeieşti a fost alcătuit în perioada vi¬ 
cariatului de la StraJSburg (1313-1323/1324), 
tezele sale oglindind preocupările teologice ale 
lui Eckhart din Opus tripartitum. vastă Summa 
începută în timpul magisteriilor pariziene şi 
desăvârşită la StraJ3burg. Fie că a fost desti¬ 
nată reginei Agnes, văduva regelui Ungariei, fie 
că, mai verosimil, regina a cerut să i se trimită 


5 Nu unitate substanţială a sufletului cu Dum¬ 
nezeu, ci unitate prin har. 

6 Kurt Ruh, op. cit ., pp. 149-161; 228-229. 

un text de spiritualitate datorat predicatoru¬ 
lui şi teologului vestit, Das buoch der gotlăchen 
troestunge este una dintre lucrările care au 
alimentat acuzaţiile ce aveau să conducă la 
procesul lui Eckhart. în Apologia cu care se 
încheie tratatul, Eckhart răspunde celor care 
îl învinuiau deja că oferă o doctrină prea radi¬ 
cală şi prea subtilă, poate heterodoxă, unor 
inimi simple. 

Recurgând la simbolismul elementelor, el 
distinge aici două feluri de a percepe lumina 
adevărului, două „medii“ pe care lumina 
aceasta le străbate. Cei care etichetează drept 
erezie tot ceea ce nu sunt în stare să înţeleagă 
sunt asemănaţi apei, element pasiv, greu. 
„Densităţii" ei lichide, care refractă lumina şi 
anamorfozează obiectele, îi corespunde „gro¬ 
solănia" acestui tip de înţelegere, incapabil să 
deceleze sub îndrăzneala cuvintelor eckhartiene 
rectitudinea doctrinei sale. Dreapta înţelegere, 
care nu „strâmbă" lumina adevărului, ci îi 
asimilează raza verticală, este asemănată lim¬ 
pidităţii aerului. „Mie mi-e îndestulător, de¬ 
clară Eckhart, că cele ce spun şi scriu sunt 
adevărate în Domnul si înlăuntrul meu." In 

9 

magistrul Eckhart, misticul sau vizionarul îl 
conduce pe teolog. Pentru el, ca şi pentru 
atâţia alţi spirituali, creştini sau nu, experienţa 
contemplativă, intuiţia intelectuală este sursa 
teologiei. Cele dintâi ţin de o visio simplex et 
nuda, o viziune unitivă şi iară văl a adevărului, 
o cunoaştere în care cunoscătorul e înghiţit 
de ceea ce cunoaşte, dincolo de distincţie, dua- 
litate, concept şi cuvânt. In textul Despre omul 

nobil care completează Cartea mângâierii dum¬ 
nezeieşti Eekhart preia termenii lui Augustin 
pentru a caracteriza acest tip de cunoaştere 
drept aurorala: intelectul, ieşit din imagini [ent- 
bildet ) şi din sine, cunoaşte în Dumnezeu, în 
unitatea lui Unu, pe Dumnezeu şi întreg realul. 
Din această cunoaştere - fericita şi deplina 
cunoaştere - decurge o visio reflexa, care - în 
dualitatea subiect-obiect - capătă conştiinţa 
contemplării şi poate elabora o teologie con¬ 
sistentă, care să reflecte, cât mai riguros, în 
cuvânt ceea ce, în sine, e informulabil. Dar, 
în măsura în care e discurs, ea ţine de dome¬ 
niul distincţiei, de o „cunoaştere vesperală". 
Cu câteva secole înainte, în celălalt capăt al 
creştinătăţii, acolo unde Dionisie Areopagitul 
îşi scrisese teologia apofatică, un alt contem¬ 
plativ, Isaac Şirul, vorbea despre cea mai 
înaltă treaptă a rugăciunii, despre „rugăciu¬ 
nea pură" care nu mai cere nimic şi nu mai 
tinde spre nimic, când mintea trece de pro- 
priile-i hotare şi intră în „ţara aceea" unde 
Duhul o absoarbe. Iar pentru veracitatea dis¬ 
cursului său despre o asemenea stare, el îi 
chema drept judecători doar pe colegii de ex¬ 
perienţă: cei care „cunosc adevărul", „văzători 
şi slujitori ai aceleiaşi taine". 7 Pentru oamenii 
unei asemenea cunoaşteri, discursul - teologic 
sau mistic - e reflectare, cunoaştere vesperală, 
treaptă spre o cunoaştere în tăcere. Discursul 


7 Isaac Şirul, „Cuvinte despre nevoinţă**, XXXII, în 
Filocalia, voi. X, tr., introd. şi note de Dumitru Stăni- 
loae, Ed. Institutului biblic şi de misiune al B.O.R., 
Bucureşti, 1981, p. 174. 

eck harţi an se riscă până la marginile acestei 
tăceri, îşi pune în scenă propria depăşire, 
însă nu asa a fost înţeles el de către dela- 

i t 

torii, acuzatorii şi judecătorii lui Eckhart, ci 
doar prout verba sonant strict „pentru ceea 
ce cuvântul dă auzului". în anii 1325-1326, 
drept răspuns la prima anchetă vizând Cartea 
mângâierii dumnezeieşti , Eckhart scrie Trac- 
tatus „Requisitus*\ unde explicitează puncte¬ 
le atacate ale doctrinei sale. Din 1324, el se 
afla la Colonia, profesor la Studium genera - 
le, centru universitar al ordinului, întemeiat 
în 1248 de Albert cel Mare. Doi dominicani cu 
foarte proastă reputaţie în ordin aduc în faţa 
arhiepiscopului locului, Henri de Virneburg, 
o listă de pasaje eckhartiene pentru a întări 
acuzaţiile de erezie. Alte două liste de afir¬ 
maţii ale magistrului vor alimenta procesul 
instrumentat de inchizitorii episcopali, care 
începe în 26 septembrie 1326. Dominicanii 
germani şi apropiaţii lui Eckhart protestează 
public împotriva tratamentului nelegitim apli¬ 
cat celui mai de seamă teolog al lor. Eckhart 
însuşi apelează la Papă, singura autoritate de 
care depinde ordinul. La 13 februarie 1327, 
în biserica dominicanilor din Colonia, Eckhart 
face o declaraţie solemnă şi oferă o ultimă ex¬ 
plici tare justificativă a doctrinei sale. în faţa 
fraţilor săi şi a adunării credincioşilor, el 
afirmă solemn că respinge şi că se desparte 
de orice eroare ar fi putut predica ori scrie. 
Dar totodată lămureşte, nuanţează, rafinea¬ 
ză, în faţa tuturor, sensul propoziţiilor încri¬ 
minate. A fost gestul acesta, care recunoştea 
implicit posibilitatea erorii, un foarte prost 

mod de a se apăra, aşa cum susţineau emi¬ 
nenţi cercetători mai vechi, precum Joseph 
Koch? A fost el singurul mod de a evita con¬ 
damnarea ca eretic, aşa cum afirmă Kurt 
Ruh? Dar nu a fost el, poate, şi distanţare de 
propriul discurs teologic, „depăşirea" acestui 
discurs din partea unui om al cunoaşterii în 
tăcere? 

In primăvara lui 1327, Eckhart pleacă spre 
Avignon, însoţit de priorul provincial Henri din 
Cigno şi de trei fraţi, lectori, pentru a-şi pune 
cauza dinaintea Papei Ioan XXII. O comisie 
de teologi, ale cărei concluzii constituie Votam 
Aveniortense , restrânge acuzaţiile la 28 de pro¬ 
poziţii eckhartiene. Un al doilea aviz este dat de 
Jacques Fournier, cardinal cistercian, viitorul 
Papă Benedict XII. în 1329 - Eckhart muri¬ 
se în 1328 , poate la Avignon sau pe drumul 
de întoarcere spre Germania - Bula In agro 
dominico condamnă 17 propoziţii care „cu¬ 
prind erori sau sunt pângărite de erezie", alte 
11 articole fiind calificate drept „sunând pri¬ 
mejdios, foarte temerare şi suspecte de erezie", 
dar „susceptibile de a căpăta sau de a avea 
un sens catolic cu ajutorul a numeroase expli¬ 
caţii şi adăugiri". 

Condamnarea lui Eckhart urmărea să 
oprească accesul „inimilor simple" la o doc¬ 
trină în acelaşi timp rafinată şi radicală. E o 
concepţie care avea adepţi chiar în rândul 
ordinului său: în 1325, capitolul general de 
la Veneţia avertizase împotriva pericolului 
„predicaţiei vulgare". Teologul trebuia să 
rămână separat de predicator, să se rezume 
la încrucişarea speculaţiilor doctrinare în 

turnirul intelectual cu colegii săi. în orice caz, 
condamnarea de către Papă a magistrului 
Eckhart are o tăietură emblematică pentru 
tensiunile care marchează creştinătatea apu¬ 
seană a vremii. Ioan XXII, prelat francez, 
jurist experimentat, doctor al Universităţii din 
Paris, era faimos pentru pofta sa de putere 
şi pentru priceperea procedurală de a o prac¬ 
tica; era un om politic, un prinţ al Bisericii. 
El a contribuit la întărirea politică a Papali¬ 
tăţii 8 , pe de o parte, a urmărit încadrarea teo¬ 
logilor şi disciplinarea poporului credincios 
sub stricta conducere a magisteriului roman, 
pe de altă parte. A vânat cu încrâncenare ere¬ 
ziile sau mişcările spirituale care, devotate li¬ 
bertăţii şi sărăciei spirituale, riscau să devină 
contestatare. Căci era, de asemenea, un prin¬ 
cipe al Bisericii în sensul fastului şi al bogă¬ 
ţiei. „Mare delapidator de bani", spune Kurt 
Ruh 9 , loan XXII era supranumit Papa Midas. 
Acesta e capul Bisericii care l-a condamnat 
pe Eckhart, nu prea priceput în chestiuni 
juridice, teolog şi, mai cu seamă, predicator 
al detaşării de orice posesiune. Bula papală 
e totuşi departe de a-şi fi atins scopul. Doc¬ 
trina sărăciei spirituale a continuat să fie 
răspândită în teritoriile germane, acolo unde 
predicase Eckhart, de discipolii săi, loan 
Tauler şi Henri Suso, de Rulman Merschwin 


8 loan XXII se ailă intr-un aprig conflict cu teologii 
puterii imperiale şi cu Ludovic al Bavariei, care se 
încoronează împărat în Italia şi, în 1328, susţine un 
antipapă. 

9 Kurt Ruh, op. cit, pp. 284-285. 

şi de „prietenii lui Dumnezeu". Succesorul lui 
Eekhart la Studium generale , Berthold din 
Moosberg, va „exalta «platonician» tema lui 
homo divinus reluând astfel doctrina omu¬ 
lui nobil, a cărui nobleţe, cosubstanţială cu 
umilitatea şi detaşarea spirituală, se înră¬ 
dăcinează în doctrina uniunii sufletului, prin 
cunoaştere, cu unicul Unu (einic etn). 10 Pre¬ 
dicile şi doctrina lui Eekhart vor circula cu 
minime modificări, anonim sau sub alte nume, 
ca de atâtea alte ori în viaţa spirituală a creş¬ 
tinătăţii. Culegerea Paradisus animae intelligen- 
tis (Ein paradis derfornunftigin sele) , alcătuită 
la Erfurt la mijlocul secolului al XlV-lea, cuprin- 
de 32 de predici ale sale. In 1449, Nicolaus 
Cusanus va compune Apologia doctae igno- 
rantiae pentru a răspunde atacurilor lui Jean 
Wenk din Herrenburg, care îl acuza de „eckhar- 
tism“. Teosofia lui Jakob Bohme şi „rimele" 
mistice ale lui AngeluşSilesius, în secolul al 
XVII-lea, se vor înrudi din plin cu temele lui 
Eekhart şi, câteodată, cu terminologia sa. 

* 

Redactat în 1324-1328, înaintea celor 
două magisterii pariziene, tratatul Cuvintele 
de învăţătură cuprinde totuşi teme şi termeni 
esenţiali pentru doctrina lui Eekhart, îi redau 
sunetul plin. Doctrină a Unului în care Per¬ 
soanele divine se înrădăcinează, doctrină a 
i uniunii sufletului unificat cu Unul, doctrină 
a „fixării" sufletului în Dumnezeu şi în eter¬ 
nitate, gândirea lui Eekhart nu evoluează în 


10 Alain de Libera, op. cit , pp. 26-27 

timp, ci se desfăşoară dintr-un unic nucleu 
în care toate temele sunt înfăşurate, în care 
termenii tehnici sunt intim corelaţi. Textul a 
fost redactat în timpul prioratului de la Erfurt, 
pentru îndrumarea tinerilor fraţi din mănăs¬ 
tire, unii dintre ei adolescenţi. E un manual 
„practic 41 de viaţă spirituală, dar geniul lui Eck- 
hart este acela de a pune în continuitate con¬ 
duita cotidiană şi metafizica, de a da fiecărui 
gest şi fiecărei împrejurări un sens ultim. Din 
cuvintele Scripturii şi din cuvintele maeştri¬ 
lor - creştini sau nu -, din legile naturii şi din 
îndeletnicirile omeneşti, din orice realitate în¬ 
conjurătoare, oricât de măruntă, el face un 
vector către ceea ce constituie centrul dens 
al doctrinei sale: fuziunea dintre abisul divin 
, şi abisul sufletului, naşterea lut Dumnezeu 
în suflet, a sufletului în Dumnezeu, naştere 
una, deifiantă. 11 

Eckhart se numără printre cei capabili să 
exploateze metafizic - în sensul unei meta¬ 
fizici de experimentat, de realizat interior - 
întreaga desfăşurare a realului. Aceasta e şi 
atitudinea pe care vrea să o propună ascul¬ 
tătorilor săi, să o imprime în ei; aceasta e tema 
cu care începe textul. „Supunerea 44 este de¬ 
clarată „cea dintâi dintre virtuţi 44 , pentru că 
„scoate din orice lucru tot binele 44 , pentru că 
valorifică maximal orice frântură de realitate. 
Ea e echivalentă cu o orientatio sau reorien- 


11 Pentru această temă, vezi de pildă volumul co¬ 
lectiv La naissance de Dieu dans Văme chez Eckhart 
etNicolas de Cues , coord. de Marie-Anne Vannier, Cert', 
colecţia „Patrimoines. Christianisme", Paris, 2006. 

tatio anagogică a tuturor lucrurilor, cu o 
schimbare de perspectivă: de la perspectiva 
temporală, orizontală sau exterioară, la o per¬ 
spectivă a eternităţii, verticală sau lăuntrică - 
ori poate, mai bine zis, înglobantă, fiindcă 
orientează ansamblul realului, exterior şi in¬ 
terior, pe direcţie transcendentă. Chiar aşa 
începe textul, cu o asemenea schimbare a per¬ 
spectivei. „Supunerea 1 este imediat mutată 
din aria ei obişnuită de înţelegere - exigenţă 
a disciplinei monastice, în cadrul unei ordini 
comunitare şi sociale constituite - şi transpusă 
într-o arie de sens pur spiritual. Ascultarea 
nu este decât simbolic şi fugitiv reportată la 
conducătorul mănăstirii sau la îndrumătorul 
spiritual; destinatarul ei real e Verbul ascultat 
şi urmat în interiorul inimii. 

Deschis printr-o „conversiune" a perspec¬ 
tivei, textul va fi structurat de tema intenţiei 
spirituale , la care participă - fiecare în mo¬ 
dul lor specific - intelectul şi voinţa. Omul 
drept este, pentru Eckhart, omul drept orien¬ 
tat către Unul. Intelectul, a cărui ţintă na¬ 
turală este contemplarea lui Dumnezeu, va 
căuta Verbul în toate lucrurile, va lua din toate 
„golul" lor, prin care se străvede chipul divin. 
Asemenea slujitorului care veghează, în pilda 
Evangheliei după Luca (12, 36), îl va aştepta 
să apară din toate şi va continua să îl aştepte 
chiar acolo unde încă nu îl decelează. Voinţa 
susţine efortul dreptei orientări abandonân- 
du-se pe sine, pentru a fi înlocuită de voinţa 
divină, voinţa ţintei spre care se orientează 
fiinţa. Iar dacă intenţia voinţei umane este 
dreaptă, spune Eckhart, dacă, bine orientată. 

voinţa voieşte integral tot ceea ce e în stare 
să voiască, „atunci ea împlineşte la fel de mul¬ 
te cât ar împlini cineva lucrând o mie de ani: 
înaintea lui Dumnezeu, ea a făcut deja totul*. 
Din perspectivă verticală, intenţia maximal ac¬ 
tualizată ca intenţie este unitivă si îsi subor- 

f 9 9 

donează toate faptele, eforturile, practicile 
spirituale, fie ele exterioare ori lăuntrice. 

Cuvintele de învăţătură, cuvinte ale discer¬ 
nământului spiritual, pun desigur în lumină 
şi lucrează cu deosebiri: între cele două tipuri 
de perspectivă, între două feluri de facultăţi 
ale fiinţei - orientate descendent şi respectiv 
ascendent între esenţă şi manifestare, în¬ 
tre natură si har, între diversitate si Unitate. 

? 7 » 

Dar propun totodată o privire înglobantă, care 
cujDlează, fără confuzie, nivelul naturii şi ni¬ 
velul supranaturii. Eckhart gândeşte trans¬ 
formarea unitivă a fiinţei după un model al 
legilor supranatural-naturale , în care un deter¬ 
minism gândit aproape fizic se cuplează cu 
graţia „jocului* lui Dumnezeu, în care nece¬ 
sitatea colaborează cu libertatea umană şi cu 
cea divină. Nu spune chiar el în Cartea măn- 
găierii dumnezeieşti că natura este, ea însăşi, 
bine orientată, că e comandată de o intenţie 
spirituală? Ordinea naturală este o ordine a 
asemănării în distincţie cu ordinea divină şi 
tinde intens spre cea din urmă, unde existen¬ 
tele sunt „renăscute* şi unificate în Unul. 

„Puterea ascunsă a naturii urăşte în tai¬ 
nă asemănarea, în măsura în care asemă¬ 
narea mai păstrează în sine deosebirea şi 
dualitatea.* 

Am putea spune că, prin „schimbarea de 
perspectivă" eckhartiană, adevăratele legi se 
dovedesc a ti cele supranatural-naturale, că¬ 
rora legile naturale nu le sunt decât oglindi¬ 
rea în planul creaţiei. Una dintre aceste legi 
supranatural-naturale este cea a „dublului ex¬ 
taz": ieşirea - uzgăn- sufletului din toate lu¬ 
crurile şi din sine însuşi, ceea ce antrenează 
intrarea - îngân - lui Dumnezeu în locul 
astfel eliberat. A se lăsa pe sine (sich lazzen }, 
a ieşi din sine şi din tot ceea ce ţine de dome¬ 
niul distincţiei (indicat drept diz und daz 
„aceasta şi aceea"), iată îndemnul care scan¬ 
dează Cuvintele de învăţătură . „Lăsarea de 
sine" sau „ieşirea din sine" este, din perspec¬ 
tivă temporală, un proces nesfârşit, niciodată 
încheiat; omul spiritual are a-1 continua în 
fiece clipă, ca scop esenţial al existenţei lui. 
Din perspectiva eternităţii, ieşirea din sine a 
sufletului este un eveniment unic, total şi 
integral eficace, pe care numai Dumnezeu îl 
poate desăvârşi şi în urma căruia El se revar¬ 
să, printr-o necesitate supranatural-naturală, 
în fiinţa umană, lucrează în ea şi prin ea. lată 
unul dintre primele paragrafe ale Cuvintelor 
de învăţătură: „De îndată ce omul iese cu 
supunere din eul său, scuturându-se de ale 
sale, Dumnezeu trebuie neapărat să intre în 
el; căci, dacă un om nu vrea nimic pentru 
sine, atunci Dumnezeu trebuie să voiască 
pentru el în acelaşi mod în care voieşte pen¬ 
tru Sine." 

Extazul eckhartian se înscrie pe linia plo- 
tiniană (ieşire a intelectului din existente), 
îmbinată cu accepţia dionisiană a termenului 

(ieşire a intelectului din existente şi din sine). 
Dar a „ieşi din sine“ înseamnă a ieşi din do¬ 
meniul individualităţii proprii şi al individu¬ 
alului în genere pentru a pătrunde mai adânc 
în sine, în abisul transpersonal al sufletului. 
Acolo, potrivit unei mari teme creştine, este, 
indelebil imprimată, „sămânţa" sau „imaginea 
naturii şi a esenţei divine", Fiul lui Dumnezeu. 
Acolo intelectul îl întâlneşte şi contemplă pe 
Fiul, acolo are loc renaşterea în Dumnezeu, 
uniunea unificatoare ( einunge ) cu Unul. Aceas¬ 
ta este una dintre interpretările pe care Eck- 
hart, în Despre omul nobil , le dă pasajului 
din parabola evanghelică: „un om nobil, de 
neam mare s-a dus într-o ţară departe să-şi 
ia domnie şi să se întoarcă": „Omul trebuie 
să iasă din sine şi din toate chipurile, înstrăi- 
nându-se de tot şi de toate, dacă vrea să-l pri¬ 
mească pe Fiul şi să devină fiu în sânul şi 
inima Tatălui." 

Sufletul care ascultă de legea dublului ex¬ 
taz tinde să devină suflet liber ( ledic ) în dubla 
accepţiune a termenului: suflet detaşat de 
toate lucrurile, de sine însuşi, de „modul" său 
de a înainta pe calea spirituală, de Dumnezeu 
chiar (înţeles ca achiziţie, conform categori¬ 
ilor mundane) şi totodată suflet vid , spaţiu 
eliberat Sărăcia cu duhul sau sărăcia în duh 
uneşte aceste două accepţiuni ale termenu¬ 
lui şi comandă „dialectica dezaproprierii 
apropriante şi a aproprierii dezapropriante" 12 , 
transpunere eckhartiană a doctrinei dioni- 


12 Cf. Alain de Libera, op . cit , p. 41, din care citez 
treptele acestei dialectici. 

siene: 1. „lasă orice îţi este propriu 44 ; 2. „ta-te 
bunul propriu al lui Dumnezeu 44 ; 3. „Dum¬ 
nezeu îţi va deveni bunul propriu 44 . 

Nimic nu trebuie privit drept achiziţie sau 
posesiune de către omul spiritual, ci doar ca 
împrumut ori, mai bine zis, ca mijloc de unire 
dat de Dumnezeu, nimic nu trebuie respins 
(necazuri, încercare, păcat), ci trebuie luat ca 
voinţă divină şi mijloc de unire dat de Dum¬ 
nezeu. în primul, ca şi în al doilea caz, ceea 
ce vrea să obţină El este disponibilitatea 
integrală a sufletului liber, pentru ca, în spa¬ 
ţiul lui. El să se dăruiască pe sine, unicul dar, 
unica posesiune. Acesta e „jocul lui Dum¬ 
nezeu 44 , prin care sufletul - posedându-1 pe 
Dumnezeu în mod eminent şi în acelaşi timp 
dincolo de orice tip mundan de posesiune - 
este unit cu El într-o unitate care a depăşit 
domeniul distincţiei, „unul unit cu unicul 
Unu 44 . Unificat în sine şi totodată anihilat, 
nimicit din perspectivă mundană, sufletul 
este asimilat prin har Unului trinitar. 

Nobleţea omului nobil este, aşadar, totuna 
cu sărăcia radicală. Detaşat de orice tip de 
achiziţie, ieşit din sine, liber de creaturi şi de 
imagini, inclusiv de imaginile limitative ale lui 
Dumnezeu, omul nobil este spaţiu vid, golit 
de determinaţii şi distincţii, spaţiu integral 
disponibil pentru a fi luat în stăpânire de 
Dumnezeu. El este cupa în care se revarsă 
Dumnezeu şi din care El se bea pe sine. în 
inima omului nobil, Unul îşi intonează, din¬ 
colo de cuvânt şi de tăcere, misterul. Aşa 
încheie Eckhart tratatul Despre omul nobil , 
cu un imn neoplatonieian-creştin către Unul: 

„«O voi duce în pustiu şi voi vorbi inimii ei», 
spune Domnul nostru în cartea profetului Osea 
[2, 16]. Inimii nobile îi va vorbi Domnul, ca 
Unul cu Unu, Unul din Unu, Unul într-Unu 
şi, într-Unu, veşnicul Unu.“ Acesta este ade¬ 
văratul proces al sărăciei spirituale, nu cel 
pentru care Eckhart a fost condamnat. 

Există în orice tradiţie oameni ai intelec¬ 
tului înflăcărat. Eckhart s-a referit la ei în Car¬ 
tea măngăierii dumnezeieşti, unde din lemnul 
pătruns de foc - din intelectul învăpăiat de 
Duhul Sfânt 13 - o scânteie primeşte natura 
focului şi, cu preţul mistuirii ei, se ridică spre 
sursa care a stârnit-o. 

* 

în genere, tratatele lui Eckhart sunt pu¬ 
blicate potrivit cronologiei lor: Cuvinte de 
învăţătură , Cartea măngăierii dumnezeieşti, 
urmată de complementul ei. Despre omul 
nobil - ultimul text, neacceptat de toţi spe¬ 
cialiştii drept aparţinând lui Eckhart, fiind 
Despre detaşare. Volumul de faţă urmează or¬ 
dinea de publicare din ediţia după care s-a 
făcut traducerea, unde criteriul este^dat de 
sursele documentare. 


Anca Manolescu 


13 Imaginea este folosită de Eckhart pentru a 
spune că cei care transformă şi atrag sufletul către 
Tatăl sunt Fiul şi Duhul Sfânt, caracterizaţi teologic, 
în interiorul Treimii, drept „Egalitate** care „soarbe 
sufletul în Unul** şi „Iubire arzătoare** (glîchnisse und 
hitzige minne). 

Notă asupra ediţiei 


Traducerea unei opere aparţinând spiritu¬ 
alităţii occidentale ridică invariabil probleme 
de lexic, dată fiind evoluţia paralelă a celor 
două arii majore ale creştinismului european: 
dacă, în Apus, latina s-a impus ca lingua 
franca , în Răsărit acest rol avea să fie jucat 
de greacă şi de slavonă. Pus în faţa acestui 
fapt, orice traducător al unei scrieri medie¬ 
vale apusene se va confrunta, mai devreme 
sau mai târziu, cu dilema: ce să sacrifice şi 
ce să favorizeze? 

Alegerea mea s-a vrut a fi una ponderată. 
Nu mi-am propus o fidelitate terminologică 
absolută, ştiut fiind că o astfel de acribie este 
justificată doar în cazul sincroniei cu origi¬ 
nalul, al importului sau al „implementării” de 
noi tehnologii. Or, textele lui Eckhart nu mai\ 
pot revendica, în zilele noastre, precizia unui 
tratat, aşa cum o făceau la data scrierii lor 
şi în spiritul epocii respective. Au căzut şi ele, 
ca multe alte texte, victimă revoluţiilor epis¬ 
temologice. Să lămurim această premisă a tra¬ 
ducerii printr-un exemplu: e evident pentru 
oricine, în ziua de azi, că piatra nu cade din 
cauza unei „lucrări lăuntrice”, ci se supune şi 
ea gravitaţiei, acelei legi a atracţiei universale, 

pe care Evul Mediu târziu nu o cunoştea încă. 
Or, Eckhart, neexperimentând nici euforia co- 
pernicană a marilor exploratori, nici serenita- 
tea newtoniană a filozofilor Luminilor - aşadar, 

9 7 

nimic din certitudinile omului modem -, ne-ar 
putea apărea astăzi ca autorul unor reflecţii 
naive. Dar potenţialul de fascinaţie al texte¬ 
lor sale rezidă mai curând în ceea ce au ele 
rezistent istoric, anume în trăirea mistică, 
atemporală, iar „diferenţa hermeneutică" 
statornicită în veacurile ce ne despart de ele le 
conferă, în plus, şi o anumită savoare a vechiu¬ 
lui. Or, a nu-i răpi vechiului savoarea înseamnă 
a nu-i inocula termeni care ar putea trăda o 
practică discursivă modernă sau teoriile care 
o subîntind pe aceasta din urmă, precum şi 
a nu-i minimaliza efortul figurativ: Eckhart 
spune „lucrare lăuntrică", nu „forţă gravita¬ 
ţională", aşadar intelectul său cercetează un 
posibil „lăuntru" al pietrei, nu o lege univer¬ 
sală. Aşa va trebui să cerceteze şi intelectul 
cititorului. Or, pentru a reuşi, traducerea mea 
trebuia să se constituie într-o „juxtă men¬ 
tală" a originalului şi să beneficieze, prin urma¬ 
re, de o ediţie reputată. Din fericire, ea există: 
este cea a lui Joseph Quint, întocmită după 
decenii întregi de investigaţii şi chestionări fi¬ 
lologice, ca şi de revizuiri, textul fiind reedi¬ 
tat relativ recent de Niklaus Largier: Meister 
Eckhart , Werke I, II, Bibliothek des Mittelal- 
ters, Deutscher Klassiker Verlag, Frankfurt pe 
Main, 1993. 

Totuşi, traducerea de faţă nu s-a vrut atât 
de impresionistă încât să ignore limbajul 
funcţional. Dacă Eckhart spune că „cel bun 

şi bunătatea se privesc ochi in ochi“ [ sehent 
eirtander ], atunci eu înţeleg că noţiunile evo¬ 
cate sunt „corelative 44 şi prefer această echi¬ 
valare tocmai pentru că ştiu că sintagma 
respectivă nu se vrea figurativă, ci urmăreş¬ 
te, cu mijloace specifice, redarea unui raport 
noţional abstract. Tot de coerenţa limbajului 
funcţional ţine respectarea, pe parcursul tra¬ 
ducerii, a câtorva criterii ferme: atât timp cât 
am avut de-a face cu termeni dogmatici sau 
kerygmatici, am preferat o echivalare strictă 
cu cei ai ortodoxiei româneşti ( cf. „duh“ pentru 
geist). Pentru restul termenilor, opţiunile au 
fost îngrădite mai curând de sistematica ima¬ 
nentă scrierilor lui Eckhart sau de exigenţe 
stilistice. Este cazul unor termeni tehnici pre¬ 
cum lazzen („a lăsa 44 ), care, chiar dacă evocă 
„lepădarea de sine 44 , are o funcţie precisă în mis¬ 
tica lui Eckhart, pe linia teologiei negative, aşa 
încât trebuia redat ca atare. De asemenea, dată 
fiind tendinţa lui Meister Eckhart - antici¬ 
pând, de fapt, o serie întreagă de gânditori 
germani de aceeaşi factură - de a favoriza spe¬ 
culaţia etimologică, am fost nevoit să traduc 
unii termeni sau unele sintagme la limita ace¬ 
lei literalităţi care face transparentă logica dis¬ 
cursului [cf. eigenwille, echivalat cu „voinţă 
-proprie 44 , nu cu „orgoliu 44 sau „încăpăţânare 44 , 
aşa cum s-ar traduce astăzi). 

în schimb, exigenţele stilistice mi-au dic¬ 
tat să evit redundanţele originalului, prefe- 
rându-le modulaţii sinonimice care să dea mai 
mult relief textului, înţelegând că limba lui 
Eckhart este una încă „brudie 44 - cum ar spune 
Cantemir o limbă nematurizată istoric. Să 

amintim, în acest context, dubletul termino¬ 
logic mângâiere/consolare, în cazul căruia, în 
ciuda unei anumite filiaţii spirituale a textu¬ 
lui eckhartian ( cf. de exemplu De consolatione 
philosophiae a lui Boethius, tradusă în ger¬ 
mana veche încă din secolul X), am preferat 
românescul „mângâiere", mai aproape de 
sensul religios, alternându-1 doar rareori cu 
„alinare" sau „consolare", deşi în original toţi 
aceşti echivalenţi corespund rădăcinii unice 
trâst. Am procedat astfel, respectând rigori¬ 
le stilistice ale limbii române, care amendea¬ 
ză repetiţia. Dimpotrivă, limba germană nu 
se dovedeşte a fi hipersensibilă faţă de repe¬ 
tiţie si-i celebrează, în literatură, marii virtu- 

* y 7 7 

ozi (Goethe, Kleist sau, mai recent, Thomas 
Bernhard). Din acelaşi considerent, termenii 
care acoperă toată gama neajunsurilor uma¬ 
ne ( betruepnis , leit, ungemach etc.) şi care, ală¬ 
turaţi, frizează pleonasmul, au fost echivalaţi 
în mod diferit pe parcursul traducerii, asi¬ 
gurând astfel o varietate lexicală mai mare 
(„tulburare", „suferinţă", „întristare", „necaz", 
„neplăcere" etc.). 

Opţiunile au fost mai dificile acolo unde lim¬ 
bajul eckhartian s-a dovedit a fi foarte crea¬ 
tiv. O analiză aparte, în acest sens, merită 
verbul bilden cu derivaţii săi ( erbilden , entbil- 
den, înbilden, ilberbilden ), destul de frecvenţi 
în original. Astfel, verbul entbilden, care trimi¬ 
te - în funcţie de contextul neotestamentar 

* 

pe care-1 evocă - la „smerire" sau „lepădare 
de sine", este atât de plastic, încât sugerează 
mereu o descreştere de sine, o mişcare de re- 

9 * 9 

gresie sau de autoanulare a sinelui. De altfel. 

chiar rădăcina bild este problematică în sine: 
ea înseamnă „imagine", dar are şi sensul de 
exemplificare printr-o imagine cu încărcă¬ 
tură morală (cf. românescul pildă , care vine 
chiar din termenul medieval german bilde , 
forma de dativ). In tratatele latineşti, Eckhart 
foloseşte pentru constructul entbilden echiva¬ 
lentul sintagmatic ymagine denudare , aşadar 
o „golire de imagine", adică de ceea ce crea¬ 
tura primeşte prin actul Creaţiei {cf. antonimul 
înbilden). La rândul său, verbul uberbilden are 
sensul „suprapunerii de imagini"; dar, înţe¬ 
les în dinamica intrinsecă lui, deci luat ca 
energeia , el înseamnă „transfigurare" în sen¬ 
sul „schimbării la faţă" din episodul evanghe¬ 
lic. (Aşa înţelegem de ce Eckhart cere omului 
să fie „fiu al lui Dumnezeu".) La toate acestea 
se adaugă faptul că verbul bilden redă tangen¬ 
ţial şi paulinica aedificatio „zidirea sufleteas¬ 
că", chiar dacă el a fost concurat şi până la 
urmă înlocuit, în limba germană, de verbul 
erbauen (ceea ce nu s-a întâmplat însă şi în 
alte limbi germanice, cu fond lexical mai 
conservator - cf. de exemplu engl. build sau 
God’s building, pentru pasajele similare din II 
Corinteni, în King James Bible). Dar nici zi¬ 
direa sufletească nu poate fi realizată prin 
abstracţiunea pură, ci tot prin recursul la „pil¬ 
de", prin sugerarea de imagini. Ajungem ast¬ 
fel la o dialectică bizară a ceea ce Eckhart 
identifică a fi dezideratul de căpătâi al omu¬ 
lui evlavios: detaşarea (abegescheidenheit). Pe 
de o parte, nu poţi accede la cunoaştere (de 
orice fel, deci inclusiv a divinităţii) fără a miza 
pe raţiune, fără un exerciţiu mental susţinut; 

pe de altă parte totuşi, ţelul ultim al acestei 
cunoaşteri şi înţelegeri este detaşarea prin 
„golirea de imagini" (entbildung ), adică inclu¬ 
siv de cele dobândite prin meditaţie, şi renun¬ 
ţarea la orice act de reflecţie. Rezultă de-aici 
că trebuie să acceptăm, la tot pasul, polise¬ 
mia intrinsecă termenilor derivaţi de la rădă¬ 
cina blid, deşi ei au fost redaţi, pentru a se 
asigura coerenţa textului, prin sintagme restric¬ 
tive. Este un risc pe care trebuie să şi-l asume 
orice traducere: anume de a sacrifica meta¬ 
forica luxuriantă a originalului în favoarea cla¬ 
rităţii, mai ales dacă sistemul lingvistic al 
limbii-ţintă (în cazul nostru, romanic, analitic) 
diferă mult de cel al limbii originalului (ger¬ 
manic, sintetic). 

în schimb, am lăsat intactă retorica tex¬ 
tului - acel melanj de patos savant şi de opti¬ 
mism silogistic, care poate irita uneori, mai 
ales dacă lectura se vrea o recoltă de adevă¬ 
ruri perene şi eficace în practica trăirii reli¬ 
gioase. Nici măcar acolo unde Eckhart repetă 
obstinat, uneori cu mecanica rozariului, pa¬ 
saje identice sau asemănătoare, nu am putut 
interveni. Motivaţia mea a fost următoarea: 
Meister Eckhart a fost, înainte de toate, un 
mare predicator şi abia în plan secund autor 
de tratate, iar acest fapt şi-a lăsat puternic 
amprenta asupra retoricii scrierilor sale, aşa 
încât cititorul va privi cu indulgenţă, în tra¬ 
ducerea de faţă, alternanţele bruşte dintre 
adresa impersonală („omul"), stilul reflexiv 
(marcat prin pronumele „noi" sau „eu") şi cel di¬ 
rect, exhortativ (pronumele „tu", „voi"), precum 

şi, pe alocuri, anacolutul care dă savoarea 
oralităţii. 

Nici citatele introduse de Eckhart sau tri¬ 
miterile pe care le face pe parcursul tratate¬ 
lor nu au fost uşor de echivalat. Totuşi, în 
general, am putut repera sursele - care s-au 
dovedit doar rareori obscure aşa încât le-am 
indicat în aparatul de note, însoţite eventual 
de amendările necesare pentru citatele ine¬ 
xacte, explicabile prin calitatea manuscrise¬ 
lor la care avea acces autorul în epocă. Să 
lămurim, pe scurt, situaţia traducerilor bibli¬ 
ce în germana medievală. Din Evul Mediu târ¬ 
ziu s-au păstrat cca. 60 de manuscrise biblice 
germane, dar nici unul nu este atât de vechi 
încât să indice contemporaneitatea cu Eckhart. 
Ce-i drept, regina Agnes a Ungariei (1281- 
1364) - considerată de istorici şi de filologi, 

din raţiuni nu întotdeauna dovedite, o susti- 
> 7 » 

nătoare apropiată a lui Eckhart, ba chiar be¬ 
neficiara unor scrieri de-ale sale - deţinea o 
Biblie integrală în limba germană, dar acest 
fapt era atât de neobişnuit în epocă, încât cro¬ 
nicarul Leopold Steinreuter l-a considerat 
demn de retinut în a sa Cronică austriacă. Era 

T 

vorba, în mod evident, de un lux costisitor, 
inaccesibil corpului clerical. In schimb, Co¬ 
dex Teplensis (cca. 1400) conţine întreg Noul 
Testament , ceea ce indică o practică mai ve¬ 
che a traducerilor neotestamentare integra¬ 
le în spaţiul de limbă germană. Astfel, vom 
înţelege de ce Eckhart citează adesea trun¬ 
chiat şi inexact mai ales din cărţile veterotes- 
tamentare şi este mai fidel faţă de textele 
Evangheliilor, al Epistolelor şi, eventual, ale 

Psalmilor, frecvent incluse în epocă în peri- 
copele de uz liturgic. Am fost nevoit, prin ur¬ 
mare, să indic între paranteze drepte doar 
sursa citatelor exacte din textele biblice, restul 
trimiterilor regăsindu-se, cu un comentariu 
adiţional, unde era cazul, în corpul notelor 
de final. Pentru echivalarea citatelor biblice 
am folosit ediţia Biblia sau Sfânta Scriptură , 
Editura Institutului Biblic şi de Misiune al 
B.O.R., Bucureşti, 1999. Alte scrieri (îndeosebi 
augustiniene), la care manuscrisul eckhartian 
face trimitere frecventă, au fost indicate în 
aparatul notelor de final. In acest caz, echi¬ 
valarea citatelor s-a tăcut după ediţii deja con¬ 
sacrate în cultura română - fiind vorba în 
principal de Confesiuni (traducere de Gh. I. 
Şerban, Humanitas, Bucureşti, 1998] şi De 
doctrina christiana (traducere de Marian Ciucă, 
Humanitas, Bucureşti, 2002) -, dar nu fără 
a marca, acolo unde era cazul, aportul exe¬ 
getic eckhartian. 

Nu aş putea să închei această notă fără a 

aduce mulţumirile mele călduroase doamnei 

* 

Anca Manolescu, pentru generoasa iniţiativă 
de a prezenta publicului român unul dintre 
cei mai originali teologi ai Evului Mediu, dar 
şi pentru atenta şi competenta îndrumare a 
traducerii. 


Gabriel H. Decuble 



Tratatul întâi 




I 

Liber benecLictus 

sau 

Cartea mângâierii dumnezeieşti 


Benedictus deus et pater domini noştri 

Iesu Christi etc . 1 

, Nobilul apostol Pavel spune aceste cuvinte: 
„Binecuvântat este Dumnezeu şi Tatăl Dom¬ 
nului nostru Iisus Christos, Părintele îndu¬ 
rărilor şi Dumnezeul a toată mângâierea, cel 
ce ne mângâie pe noi în tot necazul nostru.* 42 
De trei feluri e necazul care-1 loveşte pe om 
şi-l năpăstuieşte în jalnica lui condiţie. Unul 
vine din paguba avutului sâu. Celălalt se 
abate asupra rudelor şi a prietenilor. Al treilea 
vine din el însuşi, din dispreţul şi supărările 
de care are parte, din durerile trupului şi su¬ 
ferinţa inimii. 

De aceea m-am hotărât să scriu în aceas¬ 
tă carte câteva învăţături prin care omul să 
afle mângâiere în toată supărarea, necazul şi 
suferinţa sa, iar cartea are trei părţi. In prima 
se găsesc felurite adevăruri, din care şi cu 
ajutorul cărora se vede ce poate şi ce ar tre¬ 
bui să-l mângâie pe om cu dreaptă măsură 
şi pe de-a-ntregul în suferinţa sa. După care, 
tot aici atlăm treizeci de subiecte şi învăţă¬ 
turi, fiecare din ele putând oferi dreapta şi 

deplina mângâiere. Apoi, în a treia parte, putem 
găsi pilde, adică fapte şi vorbe înfăptuite şi 
rostite de oameni înţelepţi atunci când s-au 
aflat la ananghie. 


1 . 

întâi de toate 3 ar trebui să ştim că cel 
înţelept şi înţelepciunea, cel adevărat şi ade¬ 
vărul, cel drept şi dreptatea, cel bun şi bu¬ 
nătatea sunt corelative şi se comportă astfel 
unele fată celelalte: bunătatea nu e nici crea- 
tă, nici făcută, nici născută; totuşi ea e ză- 
mislitoare şi-l naşte pe cel bun; iar cel bun, 
în calitate de bun, nu e creat ori făcut, fiind 
totuşi copil născut şi fiu al bunătăţii. Bună¬ 
tatea se naşte pe sine şi naşte tot ce este ea 
în cel bun: fiinţă, cunoaştere, iubire şi faptă, 
pe toate le varsă deodată în cel bun, iar cel 
bun îşi primeşte întreaga fiinţă, cunoaştere, 
iubire şi faptă din inima şi din lăuntrul cel 
mai adânc al bunătăţii si doar de la ea. Cel 

* i 

bun si bunătatea nu sunt altceva decât o 
* 

bunătate , unica, dincolo de deosebirea între 
cel ce naşte si cel născut; căci naşterea de 

* 9 1 > 

către bunătate şi naşterea în bunătate sunt 

de-o fiinţă, o unică viaţă. Cel bun' primeşte 

toate ale sale de la bunătate, întru bunătate. 

Acolo este, trăieşte si locuieşte el. Acolo se 

cunoaşte pe sine şi orice ar cunoaşte sau ar 

iubi - acolo cunoaşte si iubeşte; si cu bună- 

tatea si întru bunătate lucrează, căci totul în 
? 7 

el este fapta bunătăţii, după cum stă scris că 
a spus Fiul: „Tatăl - Care rămâne [şi locuieş¬ 
te) întru Mine - face lucrările Lui“ [Ioan 14, 
10]; „Tatăl Meu până acum lucrează; şi Eu 


38 



lucrez" [Ioan 5, 17]; „toate ale Tatălui sunt 
ale Mele, şi toate ale Mele sunt ale Tatălui: 
ale Sale în a da, ale Mele în a lua." 4 

Apoi mai trebuie ştiut că, atunci când spu¬ 
nem „bun", numele sau cuvântul nu în¬ 
seamnă şi nu conţine în sine altceva, nici mal 
mult nici mai puţin decât bunătatea pur şi 
simplu; dar [indicăm astfel] bunătatea care 
se dăruieşte. Când spunem „bun", înţelegem 
că bunătatea îi este dată, insuflată şi înnăs¬ 
cută din bunătatea nenăscută. De aceea 
spune Evanghelia: „Căci precum Tatăl are via¬ 
tă în sine, asa i-a dat si Fiului să aibă viată 
* * * * 

în sine" [loan 5, 26]. El spune: „în sine", nu 
„de la sine", căci Tatăl i-a dat-o. 

Tot ce am spus despre cel bun şi despre 
bunătate se aplică în acelaşi fel pentru cel 
adevărat şi adevăr, pentru cel drept şi drep¬ 
tate, pentru cel înţelept şi înţelepciune, pentru 
Fiul lui Dumnezeu şi Dumnezeu Tatăl, pentru 
tot ceea ce este născut din Dumnezeu şi nu 
are tată pe pământ; în aceştia nu se zămis¬ 
leşte nimic din ceea ce e creat, nimic din ceea 
ce nu e Dumnezeu însuşi; în ei nu este altă 
imagine decât Dumnezeu, doar El, singur şi 
pur. Căci astfel spune Sfântul Ioan în Evan¬ 
ghelia sa, că „celor câţi L-au primit, care cred 
în numele Lui, le-a dat putere ca să se facă 
fii ai lui Dumnezeu, care nu din sânge, nici 
din poftă trupească, nici din poftă bărbă¬ 
tească, ci de la Dumnezeu s-au născut" [Ioan 
1, 12 şi următoarele]. 

Prin „sânge" el înţelege tot ceea ce la om nu 
este supus voinţei omeneşti. Prin „poftă tru¬ 
pească" înţelege tot ceea ce în om este supus 

voinţei sale, dar se opinteşte şi se sfădeşte şi 
înclină spre voia trupului, ţinând de dome¬ 
niul comun trupului şi sufletului, iar nu de 
cel propriu doar sufletului; iar din cauza ei 
puterile [sufletului] ostenesc, slăbesc şi îmbă¬ 
trânesc. Prin „poftăbărbăteasca 4 Sfântul Ioan 
înţelege cele mai mari puteri ale sufletului, a 
căror natură şi a căror faptă nu sunt ames¬ 
tecate cu trupul, ele aflându-se doar în puri¬ 
tatea sufletului, detaşate de timp şi de spaţiu 
şi de tot ce năzuieşte la împlinire în timp şi 
spaţiu sau măcar are gustul timpului şi spa¬ 
ţiului; puteri care nu au nimic în comun cu 
nimic [din cele create], căci în ele omul este 
făcut după chipul şi asemănarea lui Dum¬ 
nezeu, în ele omul este de o seminţie şi de 
un neam cu Dumnezeu. 

Dar fiindcă aceste puteri nu sunt Dumne¬ 
zeu însuşi, ci sunt create în suflet şi odată 
cu sufletul, ele trebuie să fie despuiate de 
propriul lor chip şi să ia chip în Dumnezeu, 
trebuie să fie născute în Dumnezeu şi din 
Dumnezeu, pentru ca El singur să le fie pă¬ 
rinte; fiindcă aşa sunt ele fii ai lui Dumne¬ 
zeu şi Fiul lui Dumnezeu, Unul născut. Căci 
sunt fiu a tot ce mă zămisleşte, dându-mi chip 
după propriul său chip şi egal cu al său. 

Un om astfel făcut e fiu al lui Dumnezeu: 
bun, fiindcă e fiu al bunătăţii; drept, fiindcă 
e fiu al dreptăţii - iar de vreme ce e fiu doar 
al ei, dreptatea fiind nezămislită, dar zămis- 
litoare, şi fiul ei născut are aceeaşi fiinţă, una, 
ca dreptatea şi el are parte, în toate, de ace¬ 
leaşi trăsături ca dreptatea şi adevărul. 

Din toată această învăţătură, scrisă în 
Sfânta Evanghelie şi neîndoielnic accesibilă 
în lumina firească a sufletului inteligent 5 , 
omul găseşte adevărată mângâiere pentru 
orice suferinţă. 

Sfântul Augustin spune: în Dumnezeu nu 
există nici depărtare, nici durată. 6 De vrei să 
nu simţi între tine şi El nici depărtare, nici 
durată, atunci lipeşte-te de Dumnezeu, căci 
lui o mie de ani îi sunt ca ziua de azi. De aceea 
zic: în Dumnezeu nu este nici întristare, nici 
suferinţă, nici necaz. De vrei să fii liber de tot 
necazul şi de toată suferinţa, atunci înfrânea- 
ză-te şi întoarce-te doar către Dumnezeu şi 
în El. Cu siguranţă orice suferinţă vine din 
faptul că nu te întorci către Dumnezeu şi 
doar în Dumnezeu. De ai fi zidit şi născut doar 
întru dreptate, atunci, într-adevăr, nimic nu 
te-ar putea face să suferi, tot astfel cum drep¬ 
tatea nu-i poate aduce suferinţă lui Dumne¬ 
zeu însuşi. Solomon spune: „Nici o nenorocire 
nu se întâmplă celui drept" [Pilde 12, 21]. El 
nu spune „omului drept", nici „îngerului drept", 
nici una, nici alta. El spune „celui drept". în¬ 
suşirea celui drept - anume că a lui este drep¬ 
tatea şi că el este drept - e născută şi are tată 
pe pământ, e creatură şi e creată şi zămisli¬ 
tă, căci tatăl ei e creatură, zămislită ori creată. 
Dar ceea ce este drept pur şi simplu - nea- 
vând tată zămislit ori creat, iar Dumnezeu şi 
dreptatea fiind una şi doar dreptatea fiindu-i 
tată - poate fi atins de suferinţă şi necaz tot 
atât de puţin pe cât poate fi atins Dumnezeu. 
Dreptatea nu îi poate aduce suferinţă, căci 
dreptatea e doar bucurie, iubire şi desfătare; 

şi încă: dacă dreptatea i-ar aduce suferinţă 
celui drept, atunci ea şi-ar aduce sieşi sufe¬ 
rinţă. Din cele diferenţiate 7 şi nedrepte, nimic, 
fie zămislit, fie creat, nu-1 poate face pe cel 
drept să sufere, căci tot tăcutul e mult sub el, 
cum e mult sub Dumnezeu şi nici nu-1 afec¬ 
tează, nici nu-1 influenţează pe cel drept, după 
cum nici nu se [poate] naşte în cel al cărui 
Tată e doar Dumnezeu. De aceea omul trebuie 
să se străduiască să se lepede 8 de sine şi de 
toată creatura, să nu cunoască alt tată decât 
pe Dumnezeu; atunci nimic nu-1 va putea face 
să sufere şi nu-1 va tulbura, nici Dumnezeu, 
nici creatură, nici nimic din cele create ori ne¬ 
create; toată fiinţa sa, cu toată viaţa, credinţa, 
cunoaşterea, ştiinţa şi iubirea sa, este de la 
Dumnezeu, în Dumnezeu şi este Dumnezeu 
însusi. 

7 

Mai trebuie să cunoaştem şi un [al doilea] 
lucru care îl mângâie pe om în tot necazul 
său. Anume faptul că omul drept şi bun se 
bucură cu siguranţă mai mult, nespus de 
mult, de fapta bunătăţii şi a dreptăţii decât 
s-ar bucura el sau chiar cel mai mai mare 
dintre îngeri de propria lor fiinţă naturală ori 
decât ar găsi desfătare în propria existenţă. 
Tocmai din această pricină sfinţii şi-au dat 
viaţa cu bucurie în numele dreptăţii. 

Dar eu spun: dacă omul bun şi drept su¬ 
feră o pagubă exterioară şi el rămâne nemiş¬ 
cat şi netulburat în pacea sufletului său, 
atunci se adevereşte ce am spus, că nimic din 
ce i s-ar întâmpla nu-1 tulbură pe cel drept. 
Dacă se-ntâmplă însă ca paguba să-l tul¬ 
bure pe om, atunci, într-adevăr, drept este 

că de la Dumnezeu i-a fost rânduit să i se 
întâmple paguba acelui om, care voise să fie 
şi se crezuse a fi drept, de vreme ce până şi 
un lucru atât de mic l-a putut tulbura. In¬ 
tr-adevăr, dacă aceasta e dreptatea dumne¬ 
zeiască, atunci n-ar trebui să se tulbure, ci 
să se bucure mai mult chiar decât de propria-i 
viaţă, de care fiecare om se bucură şi pe care 
o preţuieşte mai mult decât orice pe lume; căci 
la ce i-ar folosi omului întreaga lume, dacă 
el n-ar exista? 

Al treilea lucru pe care putem şi ar trebui 
să-l cunoaştem, fiind un adevăr firesc: sin¬ 
gur Dumnezeu este fântână şi izvor al orică¬ 
rei bunătăţi, al oricărui adevăr esenţial si al 
oricărei mângâieri, iar tot ce nu este Dumne¬ 
zeu are de la sine, prin natura sa, amărăciune, 
jale şi suferinţă şi nu sporeşte cu nimic bună¬ 
tatea, care e de la Dumnezeu şi e Dumnezeu, 
ci doar împuţinează, acoperă şi ascunde dul¬ 
ceaţa, desfătarea şi mângâierea pe care le dă 
Dumnezeu. 

Mai spun, de aceea, că orice suferinţă vine 
din iubirea lucrului de care suntem păgu¬ 
biţi. Dacă sufăr pentru paguba în lucrurile 
exterioare, atunci e un semn limpede că pe 
acestea le iubesc şi, prin urmare, iubesc su¬ 
ferinţa şi jalea. De ce m-aş mira apoi că ajung 
să sufăr, câtă vreme iubesc şi caut suferinţa 
şi jalea? Inima mea şi iubirea mea dau crea¬ 
turii bunătatea care este însuşirea lui Dum- 
nezeu. îmi întorc faţa către creatură, din a 
cărei natură vine jalea, deci mă întorc de la 
Dumnezeu din care izvorăşte toată mângâie¬ 
rea. De ce m-aş mai mira apoi că sufăr şi sunt 

trist? Intr-adevăr, nici Dumnezeu, nici întreaga 
lume nu-1 mai pot mângâia pe cel care caută 
consolarea în creatură. Insă cel care-1 iubeşte 
doar pe Dumnezeu în creatură şi creatura 
doar întru Dumnezeu, acela va găsi adevă¬ 
rată, dreaptă şi necurmată mângâiere pre¬ 
tutindeni. Atâtea fie spuse în prima parte a 
acestei cărţi. 


2 . 

Acum urmează, în partea a doua, treizeci 9 
de expuneri, iar fiecare din ele ar trebui să-l 
mângâie cum se cuvine în suferinţa sa pe omul 
de bună-credinţă. 

Prima: nu există neajuns sau pagubă fără 
partea lor bună şi nici paguba nu este pagu¬ 
bă pur şi simplu. De aceea spune Sfântul 
Pavel că Dumnezeu, fiind credincios şi bun, 
nu va îngădui ca vreo ispită sau suferinţă să 
fie peste puterea omenească. Ci El aduce şi 
dă mereu măcar atâta mângâiere încât omul 
să poată răbda 10 ; căci şi sfinţii părinţi 11 , ca 
şi învăţătorii păgâni spun că Dumnezeu şi 
natura nu îngăduie să existe rău ori chin pur. 

Să zicem dar că un om are o sută de mărci 12 ; 
din care pierde patruzeci şi-i mai rămân şai¬ 
zeci. Dacă omul se încăpăţânează să se gân¬ 
dească la cele patruzeci pe care le-a pierdut, 
atunci el va rămâne nemângâiat şi plâns 13 . 
Cum ar putea să fie mângâiat şi să scape de 
suferinţă acela care îşi întoarce faţa către 
pagubă şi suferinţă, întruchipându-le 14 în si¬ 
nea sa şi pe sine în mijlocul lor, care se uită-n 

ochii suferinţei asa cum suferinţa i se uită-n 

» » * 

ochi şi care îi vorbeşte pagubei şi o dezmiardă 15 , 

iar paguba îl dezmiardă îndărăt şi se privesc 
faţă în faţă? Dacă însă acel om şi-ar întoarce 
faţa către cele şaizeci de mărci pe care le mai 
are şi ar întoarce spatele celor patruzeci pier¬ 
dute, dacă le-ar întruchipa pe cele şaizeci, pri- 
vindu-le faţă în faţă şi vorbindu-le, atunci cu 
siguranţă ar fi mângâiat. Ceea ce este şi este 
bun poate mângâia; dar ceea ce nici nu este 
bun, nici nu este, ceea ce nu-i al meu şi s-a 
pierdut de mine aduce în mod necesar jale, 
suferinţă şi tulburare. De aceea zice Solomon: 
„în ziua răutăţilor pomeneşte bunătăţile/* 16 
Adică: atunci când eşti în suferinţă şi necaz, 
gândeşte-te la binele şi la fericirea pe care le 
mai ai şi le păstrezi. Şi iarăşi va fi mângâiat 
omul care ia aminte la faptul că sunt cu mi¬ 
ile aceia care, având şaizeci de mărci, cât mai 
ai tu, s-ar vedea mari domni şi doamne, s-ar 
crede bogaţi şi s-ar bucura din toată inima. 

Mai e un lucru care ar trebui să-l mângâ¬ 
ie pe om. Dacă e bolnav şi în mari dureri ale 
trupului, dar nu e lipsit de casă, de mâncare 
si de băutură, de sfatul doctorului si de ser- 

9 7 f 

vitori, de compătimirea şi de ajutorul priete¬ 
nilor săi, atunci ce ar trebui el să facă? Ce 
fac oare oamenii sărmani care au de îndurat 
aceeaşi boală sau chiar boli mai grele şi mai 
mare necaz şi totuşi nu au pe nimeni care să 
le dea măcar nişte apă rece? Ei trebuie să-şi 
caute o coajă de pâine pe ploaie ori în zăpadă 
şi în frig, bătând din poartă în poartă. De aceea, 
dacă vrei să fii mângâiat, uită-i pe cei cărora 
le este mai bine şi gândeşte-te la cei cărora le 
este mai rău. 

, Pe bună dreptate zic: toată suferinţa vine 
din iubire şi din dragoste. 17 De aceea, dacă 
sufăr din cauza lucrurilor trecătoare, atunci 
şi eu, şi inima mea iubim şi îndrăgim lucruri¬ 
le trecătoare, iar pe Dumnezeu nu-1 iubim din 
toată inima, nici nu îndrăgim ceea ce Dum¬ 
nezeu vrea să îndrăgim dimpreună cu EL De 
ce m-ar mai mira apoi că Dumnezeu îmi rân¬ 
duieşte să îndur dreaptă pagubă şi suferinţă? 

Sfântul Augustin spune: Doamne, „eu nu 
am voit să te pierd, ci, în lăcomia mea, am 
voit să iau în stăpânire şi creaturile împre¬ 
ună cu Tine [...]. Dar în felul acesta Te-am 
pierdut, fiindcă Tu, Adevărul, nu accepţi să 
fii stăpânit laolaltă cu minciuna şi amăgirea 
creaturilor*. 18 Şi mai spune în alt loc că „ce¬ 
lui care este prea lacom, aceluia doar Dum¬ 
nezeu singur nu-i ajunge**. 19 După care mai 
spune: „Cum ar putea să-i ajungă cuiva daru¬ 
rile lui Dumnezeu puse în creatură, când nu-i 
ajunge Dumnezeu însuşi?** Nu alinare, ci chin 
va fi pentru omul bun tot ceea ce-i este străin 
lui Dumnezeu şi nu e după asemănarea lui 
şi nu e doar Dumnezeu însuşi. El ar trebui 
să spună întruna: Doamne,»Dumnezeul meu 
şi mângâierea mea, dacă mă alungi de la tine 
înspre altceva, atunci dă-mi un alt Tu, ca să 
alerg de la tine către tine, căci eu nu vreau 
nimic altceva în afară de tine. 20 Când Dom¬ 
nul nostru i-a făgăduit lui Moise toate lucru¬ 
rile bune şi l-a trimis înspre pământul sfânt, 
prin care înţelegem [în sens figurat] împărăţia 
cerurilor, Moise a spus: „Doamne, nu mă tri¬ 
mite nicăieri unde nu vrei să mergi Tu însuţi.** 21 

Orice dorinţă, plăcere sau iubire vine din 
ceea ce îi este omului asemenea, căci toate 
lucrurile doresc şi iubesc ceea ce le este ase¬ 
menea. Omul curat iubeşte curăţia, cel drept 
iubeşte şi doreşte dreptatea; gura omului vor¬ 
beşte despre ceea ce îi este lăuntric omului, 
nu degeaba spune Domnul nostru că „din pri¬ 
sosul inimii vorbeşte gura“ [Luca 6, 45], iar 
Solomon zice că toată strădania omului este 
în gura lui. 22 De aceea, este adevărat că nu 
Dumnezeu, ci creatura este în inima omului 
cât timp acesta găseşte plăcere şi alinare în 
cele exterioare. 

Din această pricină omul bun ar trebui să 
se ruşineze tare mult în fata lui Dumnezeu 

9 * 

şi în faţa lui însuşi atunci când îşi dă seama 
că Dumnezeu nu este în el şi că Dumnezeu 
Tatăl nu făptuieşte fapta în el, ci creatura tră¬ 
ieşte în el şi-i determină înclinaţiile şi făp- 
tuieşte în el faptele. De aceea spune regele 
David şi plânge în Psaltire: „Făcutu-mi-s-au 
lacrimile mele pâine 23 ziua şi noaptea, când 
mi se zicea mie în toate zilele: «Unde este 
Dumnezeul tău?»“ [Psalmul 41, 3]. Căci încli¬ 
naţia spre cele exterioare şi consolară prin 
dezolare, ca şi pălăvrăgeala pofticioasă despre 
ele sunt semn ca Dumnezeu nu străluceşte 
în mine, nu veghează în mine si nu lucrează 
în mine. De asemenea, cel bun ar mai trebui 

i» 

sa se ruşineze în faţa oamenilor buni când 
cei din urmă îşi dau seama de acestea. Un 
om bun nu ar trebui să-şi plângă nici pagu¬ 
ba, nici suferinţa; el ar trebui doar să-şi deplân¬ 
gă plânsul şi faptul că se ştie împovărat de 
tânguire şi de suferinţă. 

Spun magiştrii că sub cer se-ntinde un foc 
necuprins, cu para foarte fierbinte, şi totuşi 
cerul nu este atins de el în nici un chip. 24 
Aflăm însă dintr-o scriere că până şi partea 
cea mai de jos a sufletului e mai nobilă decât 
ceea ce este mai sus în cer. 25 Cum de poate 
atunci un om să se amăgească cu gândul că ar 
fi un om ceresc si că inima lui ar fi în ceruri, 

i 7 

atâta timp cât se tulbură şi suferă pentru lu¬ 
cruri aşa de mărunte? 

Altă chestiune: nu poate fi un om bun ace¬ 
la care să nu vrea ceea ce Dumnezeu voieşte 
pentru el, căci este cu neputinţă ca Dumne¬ 
zeu să voiască altceva decât binele; tocmai 
pentru că Dumnezeu îl voieşte, acel lucru este 
cu necesitate bun şi, totodată, cel mai bun. Iată 
de ce Domnul nostru i-a învăţat pe apostoli 
şi pe noi toţi prin ei şi ne rugăm zi de zi să 
se împlinească voia lui Dumnezeu. Iar când 
voia lui Dumnezeu se împlineşte, noi tot ne 
plângem. 

Seneca, un învăţat păgân, se-ntreabă: care 
este cea mai bună consolare în suferinţă şi 
în necaz? 26 Şi răspunde: omul să ia toate câte 
i se-ntâmplă ca şi cum şi le-ar fi dorit şi s-ar 
fi rugat să i se-ntâmple; căci şi tu ţi le-ai fi 
dorit dacă ai fi ştiut că toate se întâmplă din 
voia, cu voia şi în voia lui Dumnezeu. Spune 
un alt învăţător 27 păgân: căpetenie şi tată su¬ 
prem şi domn al tăriilor, sunt pregătit pentru 
tot ce e din voia ta; dă-mi voinţa să vreau după 
voia ta! 

Un om bun se va încrede în Dumnezeu, ba 
chiar va fi sigur şi-l va cunoaşte îndeajuns 
[ca să ştie] că lui Dumnezeu, în iubirea şi 


48 



bunătatea lui, îi e eu neputinţă să îngăduie 
ea omului aceluia să i se-ntâmple vreo durere 
sau suferinţă, decât dacă prin aceasta El l-ar 
feri pe om de o suferinţă şi mai mare sau ar 
vrea să-l mângâie apoi, mai tare, în veac sau 
să împlinească ceva măreţ, prin care slava lui 
Dumnezeu s-ar arăta mai puternic şi mai cu¬ 
prinzător. Dar, oricum ar sta lucurile, fie şi 
numai pentru că e voia lui Dumnezeu să se 
întâmple ceva, voinţa omului bun trebuie să 
fie una şi unită cu cea dumnezeiască, el trebuie 
să vrea acelaşi lucru ca şi Dumnezeu, chiar 
dacă acel lucru ar însemna paguba ori chiar 
anatema sa. De aceea şi-a dorit Sfântul Pavel 
să fie [el însuşi] anatema de la Dumnezeu, 
prin voia lui Dumnezeu şi prin slava lui Dum¬ 
nezeu. 28 Căci omul cu adevărat desăvârşit se 
va socoti atât de mort faţă de sine şi de ni¬ 
micit 29 în Dumnezeu si se va transforma atât 

j 

de mult în voia lui Dumnezeu, încât toată fe¬ 
ricirea lui va sta în aceea că nu mai ştie de 
sine şi de nimic altceva în afară de Dumne¬ 
zeu; că nu mai vrea nimic altceva şi nici nu 
mai cunoaşte altă vrere decât voia lui Dum¬ 
nezeu şi pe aceasta doar vrea să o alle - şi vrea 
să-l cunoască pe Dumnezeu, aşa cum Dum¬ 
nezeu îl cunoaşte, după cum spune Sfântul 
Pavel. 30 Dumnezeu cunoaşte tot ce cunoaşte, 
iubeşte şi vrea tot ce iubeşte şi vrea în Sine, 
în voia sa. însuşi Domnul nostru spune: „aceas¬ 
ta este viaţa veşnică: să Te cunoască pe Tine, 
singurul Dumnezeu adevărat" [loan 17, 3]. 

De aceea spun magistrii 31 că cei fericiţi în 
împărăţia cerurilor cunosc creaturile dincolo 

de orice imagine a creaturilor, fiindcă le cunosc 
în unica imagine, care este Dumnezeu, iar în 
ea Dumnezeu cunoaşte, iubeşte şi vrea toate 
lucrurile şi pe Sine deopotrivă. Iată cum ne 
învaţă Dumnezeu însuşi să ne rugăm şi ce 
să dorim când spunem: „Tatăl nostru", „sfin¬ 
ţit fie numele Tău", adică: pe Tine doar să te 
cunosc [singurul Dumnezeu]; „vie împărăţia 
Ta", încât să nu consider nimic altceva ca 
fiind împărăţie [şi bogăţie] şi să nu te ştiu 
decât pe Tine drept împărat [şi bogăţie]. 32 De 
aceea spune Evanghelia: „fericiţi cei săraci cu 
duhul" [Matei 5, 3], adică săraci cu voinţa; 
şi să ne rugăm lui Dumnezeu să se „facă voia" 
sa, „pe pământ", adică în noi, „precum în cer", 
adică în Dumnezeu însuşi. Un astfel de om 
este atât de unit în voinţă cu Dumnezeu, în¬ 
cât vrea doar ce vrea Dumnezeu şi doar în 
felul în care vrea Dumnezeu. Iar când Dum¬ 
nezeu vrea totuşi, într-un anumit fel, ca eu 
să fi şi greşit, atunci eu nu aş vrea să nu fi 
greşit, căci aşa se face voia lui Dumnezeu „pe 
pământ" - în greşeală, iar „precum în cer" - 
în lucrarea cea dreaptă. Astfel, omul ajunge 
a vrea să se lipsească de Dumnezeu, în nu¬ 
mele lui Dumnezeu, şi să fie el anatema, tot 
în numele lui Dumnezeu, aceasta fiind sin¬ 
gura căinţă dreaptă a păcatului meu; astfel, 
sufăr pentru păcatul meu, fără să am sufe¬ 
rinţă, după cum Dumnezeu suferă tot răul, 
deşi acesta nu îi aduce suferinţă. Sufăr şi încă 
sufăr cel mai mult din cauza păcatului - căci 
n-aş săvârşi păcatul pentru nimic din ceea 
ce e creat sau poate fi creat, chiar de ar exis¬ 
ta în vecii vecilor o mie de lumi dar sufăr 

fără suferinţă; primesc şi consum toate su¬ 
ferinţele în şi din Dumnezeu. Doar o astfel de 
suferinţă este suferinţă desăvârşită, căci vine 
şi izvorăşte din iubirea pură a celei mai pure 
bunătăţi şi bucurii dumnezeieşti. In acest fel 
se adevereşte ceea ce am înfăţişat în cărticica 
mea şi ne dăm seama că omul bun, în măsu¬ 
ra în care este bun, intră în toate însuşirile 
bunătăţii înseşi, care este Dumnezeu în sine. 

Acum ia seama la ce viaţă minunată şi 
plină de desfătare are omul „pe pământ", 
„precum în cer", în Dumnezeu însuşi! Lui îi 
foloseşte neplăcerea în plăcere şi suferinţa de¬ 
opotrivă cu iubirea; dar ia seama totodată şi 
la un alt fel de mângâiere: dacă am parte de 
harul şi de bunătatea despre care vorbeam, 
atunci sunt pe deplin mângâiat în toate, fără 
deosebire, şi sunt bucuros; dar dacă nu am 
parte de acestea, atunci mă lipsesc de ele 
după voia şi în voia lui Dumnezeu. Dacă vrea 
Dumnezeu să-mi dea ceea ce râvnesc, atunci 
voi avea şi voi trăi în desfătare; dacă Dum¬ 
nezeu nu vrea să-mi dea aceste lucruri, atunci 
primesc, lipsindu-mă de ele, tot voia lui Dum¬ 
nezeu, prin care El nu vrea: aşa că primesc 
neluând, ci lipsindu-mă. Ce-mi mai lipseşte 
atunci? De fapt, e sigur că îl primim pe Dum¬ 
nezeu mai mult în lipsuri decât în daruri; 
căci, dacă omul primeşte [ceva], atunci da¬ 
rul poartă deja în sine ceea ce-1 face bucu¬ 
ros şi-l mângâie. Dar dacă omul nu primeşte 
[nimic], atunci nici nu are, nici nu găseşte, 
nici nu ştie de ce s-ar putea bucura, în afară 
doar de Dumnezeu şi de voia lui. 

Dar mai exista şi alta mângâiere. Dacă omul 
şi-a pierdut din avutul său ori prietenul ori 
ruda ori un ochi, o mână sau orice altceva, 
atunci trebuie să fie încredinţat că, atâta 
vreme cât îndură cu răbdare, după voia lui 
Dumnezeu, va primi în faţa lui Dumnezeu cel 
puţin tot atât câtă i-a fost nevrerea să sufe¬ 
re acea pierdere. Un om pierde un ochi: dacă 
ar fi dat o mie sau şase mii de mărci sau chiar 
mai mult, numai să nu şi-l piardă, atunci cu 
siguranţă primeşte în faţa lui Dumnezeu şi 
în Dumnezeu toată valoarea acelei sume, pe 
care ar fi dat-o nevrând să i se-ntâmple acea 
pagubă sau suferinţă. Aşa trebuie să înţele¬ 
gem cele spuse de Domnul nostru: „mai bine 
este pentru tine să intri în viaţă cu un sin¬ 
gur ochi, decât, având amândoi ochii, să fii 
aruncat în gheena focului 4 * [Matei 18, 9]. Şi 
tot aşa vom înţelege ce spune Dumnezeu: „ori¬ 
cine a lăsat case sau fraţi, sau surori, sau tată, 
sau mamă, sau femeie, sau copii, sau ţarine, 
pentru numele Meu, înmulţit va lua înapoi şi 
va moşteni viaţa veşnică 44 [Matei 19, 29]. Fără 
îndoială - îndrăznesc să spun în numele 
adevărului dumnezeiesc şi cu preţul fericirii 
mele - că cine îşi lasă, prin voia lui Dumne¬ 
zeu si a bunătăţii, tată si mamă, frate si soră 
şi orice altceva, acela va primi înmiit îndărăt, 
în două sensuri: pe de o parte, el îşi va pre¬ 
ţui tatăl şi mama, fratele şi sora de mii de ori 
mai mult decât o face acum; pe de altă parte, 
nu doar o mie, ci toţi oamenii, câtă lume şi 
făptură omenească, îi vor fi lui mai dragi decât 
îi sunt acum, în virtutea firii, tatăl, mama sau 
fratele. Dacă omul nu pricepe aceasta, este 

numai pentru că el nu a lăsat doar în virtu¬ 
tea lui Dumnezeu şi a bunătăţii tată şi mamă, 
soră şi frate şi toate cele lumeşti. Cum să se 
fi lepădat de tată şi mamă, de soră şi frate 
prin voia lui Dumnezeu acela care încă-i mai 
poartă în inimă pe pământ, care încă se mai 
tulbură dat fiind că ia aminte şi caută ce nu 
e Dumnezeu? Cum să se fi lepădat de toate 
cele lumeşti prin voia lui Dumnezeu acela care 
încă mai preţuieşte şi mai socoteşte bun un 
lucru sau altul? Sfântul Augustin spune: 
aruncă bunul acesta sau acela şi va rămâne 
bunătatea pură şi simplă, plutind în sine, în 
nuda ei vastitate: acesta este Dumnezeu. 33 
Căci, aşa cum spuneam mai devreme, bunul 
acesta sau acela jiu sporeşte întru nimic bu¬ 
nătatea, ci acoperă doar şi ascunde bunătatea 
din noi. Jata ce cunoaşte şi înţelege oricine 
priveşte şi contemplă lucrurile întru adevăr, 
căci ele sunt adevărate întru adevăr şi de 
aceea trebuie să le cercetăm doar acolo şi nu 
în altă parte. 

Ar mai ii de ştiut totuşi şi faptul că virtutea 
şi suferinţa, că le ai sau le cauţi, comportă o 
gradaţie, după cum vedem şi în natură că un 
om e mai înalt, altul mai frumos, că are altă 
culoare, alte cunoştinţe sau alte priceperi 
decât ceilalţi. De aceea şi spun că omul bun 
poate fi bun rămânând totuşi mai mult sau 
mai puţin sensibil la iubirea naturală pentru 
tată, mamă, soră sau frate, ajungând să şo¬ 
văie şi să se tulbure, fără a fi, cu toate aces¬ 
tea, demn de dispreţ pentru Dumnezeu ori 

a 

pentru bunătate. Insă bun şi mai bun este 
omul după măsura în care depinde de iubirea 

naturală pentru tată şi mamă, soră şi frate 
ori de iubirea pentru sine însuşi şi de alina¬ 
rea aflată în ele. 

Şi totuşi, aşa cum scriam mai sus: dacă 
omul ar putea primi aceste slăbiciuni după 
voia lui Dumnezeu - socotind că e voia lui 
Dumnezeu ca natura umană să aibă slăbi¬ 
ciuni, ce decurg, potrivit dreptăţii dumneze¬ 
ieşti, din păcatul primului om - ori, chiar de 
n-ar fi aşa voia Lui, dacă omul ar îndura cu 
drag lipsuri în voia lui Dumnezeu, atunci el 
ar fi cu desăvârşire drept şi ar fi cu siguranţă 
mângâiat în suferinţa lui. Acestea avea în 
minte Sfântul Ioan când spunea că adevă¬ 
rata lumină luminează în întuneric [ cf. Ioan 
1, 5], iar Sfântul Pavel adaugă că „puterea 
[Mea] se desăvârşeşte în slăbiciune 44 [II Corin- 
teni 12, 9]. Dacă furul ar putea cu adevărat, 
întru totul, cu deplină voie şi bucurie să-şi 
dea viaţa din iubire pentru dreptatea dumne¬ 
zeiască, în care şi după care Dumnezeu vrea 
ca răufăcătorul să moară, atunci cu siguranţă 
acesta ar fi mântuit şi fericit. 

încă o mângâiere este aceasta: nu vom găsi 
pe nimeni care să nu vrea într-atât de mult 
să-l vadă trăind pe aproapele său, încât să 
nu-şi dea un ochi sau să se învoiască să fie 
orb pentru un an - ştiind că după aceea şi-ar 
primi ochiul înapoi -, dacă astfel aproapele 
său e izbăvit de moarte. Dacă, judecând 
astfel, un om ar consimţi să se lipsească de 
ochiul său timp de un an pentru a salva de 
la moarte pe altcineva - care oricum ar urma 
să moară după câţiva ani atunci cu sigu¬ 
ranţă se va lipsi acel om de ochiul său, cu bun 

temei şi chiar mai bucuros, şi vreme de zece 
sau douăzeci sau treizeci de ani din viaţă, cât 
ar mai putea trăi, dacă astfel va fi să fie feri¬ 
cit în veşnicie şi să-l privească veşnic pe Dum¬ 
nezeu în lumina lui dumnezeiască, iar în 
Dumnezeu pe sine însuşi şi toate creaturile. 

Iată şi o altă mângâiere: unui om bun, dacă 
e născut bun şi doar din bunătate, fiind ima¬ 
gine a bunătăţii, toată creatura, aceasta sau 
aceea, îi sunt nesuferite, îi aduc amărăciune 
şi pagubă. Iar pierderea lor înseamnă pier¬ 
derea suferinţei, a necazului şi a pagubei. 
Adevăr grăiesc, că pierderea suferinţei este 
deplină mângâiere. De aceea, omul n-ar tre¬ 
bui să-şi plângă nici o pagubă. Ci ar trebui 
mai curând să deplângă faptul că nu cunoaş¬ 
te mângâierea, că nici mângâierea nu-1 mân¬ 
gâie, aşa cum bolnavul nu gustă vinul dulce. 
După cum am scris şi mai sus, el ar trebui 
să deplângă faptul că nu s-a lepădat întru 
totul de creatură şi nu şi-a tranformat întreaga 
fiinţă întru bunătate. 

De asemenea, omul ar trebui să cugete, în 
suferinţa sa, la faptul că Dumnezeu spune 
adevărul şi tot ce făgăduieşte este întru 
adevăr. Dacă Dumnezeu s-ar abate de la 
cuvântul său, de la adevărul său, atunci şi-ar 
dezminţi dumnezeirea şi n-ar mai fi Dumne¬ 
zeu; căci, în El, cuvântul este adevărul. Iar 
cuvântul său este că ne va schimba întrista¬ 
rea în veselie. 34 Atunci, pe bună dreptate, 
dac-aş şti neîndoios că toate pietrele mele se 
vor transforma în aur, m-aş bucura cu-atât 
mai tare cu cât aş avea mai multe pietre şi 
mai mari. Ba, încă, aş cerşi pietre şi, de-aş 

putea, aş strânge multe laolaltă, preferându-le 
pe cele mari. Cât mai multe, cât mai mari - 
ce mi-ar mai plăcea! Tot astfel, omul ar fi cu 
siguranţă puternic mângâiat în toată suferin¬ 
ţa sa. 

lată un alt caz, asemănător cu acesta: nici 
un vas nu poate cuprinde două băuturi. Dacă 
e menit pentru vin, atunci va trebui să vărsăm 
apa din el; vasul trebuie golit pe de-a-ntregul. 
De aceea, dacă vrei să-l primeşti pe Dumne¬ 
zeu şi bucuria dumnezeiască, atunci trebuie 
neapărat să te goleşti de creatură. Sfântul 
îAugustin spune: „Goleşte-te, ca să poţi fi um- 
plut. învaţă să nu iubeşti, pentru a învăţa să 
iubeşti. întoarce-te [de la creatură], ca să poţi 
fi întors [spre Dumnezeu]!“ 35 Pe scurt: tot ceea 
ce e menit să primească şi să fie receptacol 
trebuie să fie gol. învăţaţii spun: dacă ochiul 
ar conţine în sine vreo culoare, el n-ar per¬ 
cepe, când ar fi deschis, nici culoarea dinlăun¬ 
tru, nici o altă culoare, pe care n-o conţine; 
dar pentru că e vid de orice culoare, el poate 
percepe toate culorile. Peretele are culoare pe 
el; de aceea nu percepe nici culoarea proprie, 
nici oricare altă culoare, neavând de altfel nici 
o plăcere pentru culoare - nici pentru aur, 
nici pentru smalţ, nici pentru lutul ars. Ochiul, 
în schimb, nu are culori în sine si totuşi le 

7 f > 

conţine în adevăratul sens al cuvântului, căci 
le percepe cu plăcere, cu desfătare şi bucu¬ 
rie. Şi, cu cât puterile sufletului sunt mai de¬ 
săvârşite şi mai goale de impurităţi, cu atât 
ele primesc mai în plinătate şi mai cuprinză¬ 
tor ceea ce preiau, simţind o cu atât mal mare 
desfătare şi devenind cu atât mai mult una 

cu ceea ce percep, încât cea mal mare dintre 
puterile sufletului, golită de orice lucru şi ne- 
având nimic în comun cu nimic [din cele 
create], primeşte nici mai mult, nici mai pu¬ 
ţin decât pe Dumnezeu însuşi în toată des¬ 
chiderea şi plinătatea fiinţei. Iar magistrii 36 
au dovedit că nimic nu se poate asemui cu 
plăcerea şi cu desfătarea acestei uniri şi pă¬ 
trunderi. De aceea spune Domnul nostru 
întru aducere-aminte: „Fericiţi cei săraci cu 
duhul“ [Matei 5, 3]. Sărac e cel ce nu are ni¬ 
mic. Sărac cu duhul, adică: aşa cum ochiul 
e vid de culoare şi sensibil la toate culorile, 
tot astfel este cel sărac cu duhul primitor 
pentru toate duhurile, iar Duhul duhurilor 
este Dumnezeu. Şi fructul Duhului este iubi¬ 
re, bucurie şi pace. A fi gol, sărac şi pur, a nu 
avea nimic preschimbă firea; vacuumul face 
apa să urce la deal şi încă alte minuni, despre 
care nu vom vorbi aici. 

De aceea, dacă vrei să găseşti şi să ai de¬ 
plină bucurie şi mângâiere în Dumnezeu, 
atunci ai grijă să te lepezi şi să fii gol de toată 
creatura, de toată consolarea prin creatură; 
căci, atâta vreme cât creatura te consolează 
şi te poate consola, sigur nu vei găsi nicicând 
adevărata mângâiere. Dar dacă nimic nu te 
poate mângâia în afară de Dumnezeu, atunci 
Dumnezeu te mângâie cu adevărat, iar cu El 
şi în El toate câte sunt desfătare. De ai mân¬ 
gâiere de la ceea ce nu este Dumnezeu, atunci 
nu ai de fapt mângâiere nici aici, nici dinco¬ 
lo. Dar de nu ai alinare de la creatură şi nici 
nu ţi-e pe plac, atunci găseşti şi într-o parte, 
şi în cealaltă alinare. 

Dacă omul ar fi în stare şi ar avea price¬ 
perea să facă un gol absolut într-o cupă şi să 
o păstreze vidă şi neatinsă de tot ce ar putea-o 
umple, chiar şi de aer, atunci cupa şi-ar uita 
şi şi-ar nega neîndoios natura, iar vacuitatea 
ar trage-o în sus, spre tării. Tot astfel, a fi 
golit, sărac şi pur de toate creaturile înalţă 
sufletul la Dumnezeu. în chip asemănător 
înalţă la cer egalitatea 37 şi focul. în Dumne¬ 
zeire egalitatea este atribuită îndeobşte Fiu¬ 
lui, iar focul si iubirea revin Sfântului Duh. 

7 * 

In toate lucrurile, dar mai ales în firea dum¬ 
nezeiască, egalitatea este naşterea Unului, iar 
egalitatea Unului, în Unul şi cu Unul este în¬ 
ceputul şi originea iubirii care înfloreşte şi 
arde. Unul este începutul fără de început. 
Egalitatea este început doar prin Unul şi 
numai prin el, primind faptul că este şi că 
este începutul de la Unul şi în Unul. In 
schimb, iubirea, prin natura ei, izvorăşte şi 
curge din doi care sunt ca unul. Din Unul luat 
ca unul nu izvorăşte iubire, nici din doi luat 
ca doi; însă din doi luat ca unul izvorăşte cu 
necesitate iubire firească, vie, înflăcărată. 

Solomon spune că toate fluviile, ceea ce în¬ 
seamnă toate creaturile, se întorc şi urcă [ spre 
locul din care au plecat], în originea lor. 38 De 
aceea e în mod necesar adevărat ceea ce spu¬ 
neam: egalitatea şi iubirea înflăcărată înalţă 
la cer, călăuzesc şi aduc sufletul în originea 
primă, în Unul, care este „Tatăl tuturor" în 
cer şi pe pământ. 39 Aşa încât pot spune că 
egalitatea, născută din Unul, soarbe sufletul 
în Dumnezeu, care este Unul în unitatea lui 
ascunsă, căci asta înseamnă Unul. In acest 

sens, avem o imagine grăitoare: când para fo¬ 
cului sensibil aprinde lemnul, scânteia pri¬ 
meşte natura focului şi devine totuna cu focul 
pur, ce străjuieşte arzând necurmat sub în¬ 
tinderea cerului. Scânteia uită pe dată şi se 
leapădă de tată şi mamă, de frate şi soră, pe 
pământ, şi aleargă spre Tatăl ceresc. Tatăl 
scânteii de-aici de jos este focul, mama ei este 
lemnul, fraţi şi surori îi sunt celelalte scântei. 
Dar pe acestea prima mică scânteie nu stă 
să le aştepte, ci se-nalţă repede-n zbor spre 
adevăratul Tată, care e cerul; căci cine cu¬ 
noaşte deplin adevărul, acela ştie că focul, foc 
fiind, nu e tatăl adevărat şi drept al scânteii. 
Ci tatăl adevărat şi drept al scânteii şi al tu¬ 
turor celor de-o natură cu focul este cerul. Pe 
deasupra, mai trebuie luat aminte şi că aceas¬ 
tă mică scânteie nu lasă doar şi uită de tată 
şi mamă, de frate şi soră pe pământ; ci, mai 
mult, ea se lasă şi se uită pe sine şi se lea¬ 
pădă de sine însăşi din iubirea vie pentru 
tatăl său, din dorinţa de a ajunge la cer - căci 
ea se va stinge în mod necesar în răceala 
aerului -, într-atât de puternică este iubirea 
firească pentru tatăl ei adevărat, cel ceresc. 

Repet ce am spus mai sus despre starea 
de vid şi de puritate: sufletul, cu cât este mai 
pur, mai gol şi mai sărac şi cu cât este mai 
liber de creatură şi golit de orice lucru care 
nu e Dumnezeu, cu atât îl primeşte mai de¬ 
plin pe Dumnezeu şi este mai mult în Dum¬ 
nezeu şi devine cu-atât mai mult unul cu 
Dumnezeu şi priveşte în Dumnezeu aşa cum 
Dumnezeu priveşte în el, faţă către faţă, su¬ 
fletul fiind ca transformat într-una si aceeaşi 

imagine 40 - după cum spune şi Sfântul Pavel. 
De aceea am vorbit de egalitate şi despre 
focul iubirii: cu cât ceva se aseamănă mai 
mult cu altceva, cu atât el îl va dori şi va zori 
mai mult spre acel lucru, zorul fiindu-i cu-a- 
tât mai iute, mai dulce şi mai plin de desfă¬ 
tare; şi cu cât se va îndepărta de sine şi de 
ceea ce nu este cel dorit, cu cât se va deosebi 
de sine şi de ceea ce nu este cel dorit, cu-atât 
se va asemăna mai mult cu cel spre care zo¬ 
reşte. Iar pentru că egalitatea izvorăşte din 
Unul, trăgând şi atrăgând din forţa şi în for¬ 
ţa acelui Unu, nu va fi odihnă si îndestu- 

9 1 9 

lare nici pentru cel ce atrage, nici pentru cel 
ce este atras, până nu se vor iî unit într-Unul. 
De aceea spune Domnul nostru prin gura pro¬ 
fetului Isaia că nici o înaltă asemănare şi nici 
o linişte a iubirii nu îi sunt de ajuns până 
când El însusi nu se va revela în Fiul său si 

9 9 

nu se va aprinde şi „va arde ca o flacără 44 în 
iubirea Duhului Sfânt. 41 Iar Domnul nostru 
l-a rugat pe Tatăl să fim cu toţii nu doar uniţi, 
ci unul cu El şi în El [Ioan 17, 11 şi 17, 21). 
Pentru acest cuvânt şi pentru adevărul lui 
lăuntric avem iarăşi un corespondent grăitor 
în natură. Când focul lucrează şi aprinde lem¬ 
nul si-1 mistuie, el îl sfărâmă si-1 înstrăinează 

9 7 9 

de natura sa, răpindu-i rigiditatea, răceala, 
greutatea şi umiditatea, transfermându-1 trep¬ 
tat în foc aidoma sieşi. Totuşi: nu-i linişte, nici 
odihnă, nici îndestulare - nici pentru foc, nici 
pentru lemn - în nici o căldură, fierbinţeală 
sau asemănare, câtă vreme focul nu se naşte 
pe sine în lemn, dându-i acestuia propria na¬ 
tură si fiinţă, asa încât să devină totul un foc, 

5 9 7 9 7 

împărtăşit de unul şi de celălalt în mod egal, 
fără deosebire, fără rest. Din această pricină, 
până se ajunge aici, totul e un fum, o îndâr¬ 
jire, un trosnet, un chin şi o ceartă între foc 
şi lemn. Când însă neidentitatea s-a risipit, 
nemaiavând efect, atunci focul se odihneşte 
în linişte, iar lemnul amuţeşte-n tăcere. 42 Aşa 
încât nu mă înşel dacă spun că forţa ascunsă 
a naturii urăşte în secret asemănarea, de 
vreme ce aceasta poartă încă în sine diferen¬ 
ţa şi dualitatea, pe când ea caută de fapt Unul 
pe care-1 iubeşte, prin intermediul asemănă¬ 
rii, doar pentru el însuşi, aşa cum gura iubeş¬ 
te si caută la vin si în vin doar dulceaţa si 

i i * * 

gustul pe care le are acesta. Dacă apa ar avea 
gustul pe care-1 are vinul, atunci gura n-ar 
iubi vinul mai mult decât apa. 

Iată de ce am spus că sufletul urăşte în 
asemănare tocmai asemănarea şi n-o iubeş¬ 
te în sine şi pentru ceea ce este ea; dacă o 
iubeşte totuşi, atunci o iubeşte doar de dra¬ 
gul acelui Unu care este ascuns în ea şi este 
adevăratul „Tată\ un început fără de început 
al „tuturor", „în cer şi pe pământ". Mai spun 
de aceea că, atât timp cât încă persistă şi se 
manifestă asemănarea între foc şi lemn, nu 
există adevărată plăcere, nici linişte, nici 
odihnă sau îndestulare. De aceea spun ma¬ 
gistrii că a deveni foc cere timp şi se face cu 
îndârjire, cu chin, cu nelinişte, pe când naş¬ 
terea şi plăcerea focului sunt tară timp şi spa¬ 
ţiu. Plăcerea şi bucuria nu se măsoară în timp 
şi spaţiu. Pe toate acestea le-a arătat Dom¬ 
nul nostru prin cuvintele: „Femeia, când e să 
nască, se întristează, fiindcă a sosit ceasul ei; 

dar după ce a născut copilul, nu-şi mai adu¬ 
ce aminte de durere*' [Ioan 16, 21]. Dumne¬ 
zeu ne-a îndemnat în Evanghelie să ne rugăm 
Tatălui ceresc ca bucuria noastră să fie de¬ 
plină [Ioan 15, 11], iar Sfântul Filip a zis: 
„Doamne, arată-ne nouă pe Tatăl şi ne este 
de ajuns" [Ioan 14, 8]; căci „Tată" înseamnă 
naştere şi nu asemănare, înseamnă Unul, în 
care asemănarea amuţeşte-n tăcere şi-n care 
tot ce râvneşte întru fiinţă îşi află odihna şi 
liniştea. 

9 

Acum, omul poate aila limpede din ce ca¬ 
uză este nemângâiat în suferinţa, neplăcerea 
şi paguba sa. Totul vine din faptul că el se 
ţine departe de Dumnezeu şi nu e liber de 
creatură, că e neasemenea lui Dumnezeu şi 
rece faţă de iubirea dumnezeiască. 

Trec acum la altă chestiune, pe care de-o 
vom cerceta cu luare-aminte vom fi cu justă 
măsură mângâiaţi în paguba exterioară sau 
în suferinţa noastră. 

Un om merge pe un drum, munceşte ceva 
sau lasă altă treabă deoparte - în orice ar face, 
i se poate întâmpla un necaz: îşi rupe un pi¬ 
cior sau un braţ, pierde un ochi ori se îmbol¬ 
năveşte. Pe urmă nu încetează să cugete: dacă 
mergeam pe alt drum, dacă făceam altceva, 
nu mi s-ar fi întâmplat nimic! Iar omul ră¬ 
mâne nemângâiat, căci suferinţa-1 apasă. De 
aceea ar trebui mai curând să gândească 
astfel: dacă aş fi mers pe alt drum, dacă aş 
fi făcut altă muncă sau dacă aş fi lăsat alta 
deoparte, atunci mi s-ar fi putut întâmpla un 
necaz şi mai mare. Astfel, omul va fi pe drept 
mângâiat. 

Altă situaţie: să zicem că ai pierdut o mie 
de mărci; ei bine, nu mia pierdută trebuie de¬ 
plânsă. Trebuie mai curând să-i mulţumeşti 
lui Dumnezeu, graţie căruia ai avut mia de 
mărci, pe care ai putut s-o pierzi, şi care, prin 
faptul că îţi pune la încercare virtutea răb¬ 
dării, te face să meriţi viaţa veşnică, ceea ce 
multor mii de oameni nu le este dat. 

încă un fapt care-1 poate mângâia pe om: 
să zicem că cineva a avut parte ani la rând 
de onoare şi de confort, pierzându-le acum 
prin dumnezeiasca rânduială. Omul nostru 
va trebui să se dovedească înţelept şi să-i mul¬ 
ţumească lui Dumnezeu. Dându-şi seama de 
paguba şi de neplăcerea care l-au lovit acum, 
va sti ce folos si ce bunăstare a avut înainte 
şi-i va mulţumi lui Dumnezeu pentru binele 
din care s-a înfruptat ani la rând în necunoaş¬ 
tere şi n-ar mai puihi de necaz. El va lua amin¬ 
te că omul are, prin natura sa, numai răutate 

si sminteli. Tot ce e bun în el si bunătatea 
* * 

sa de la Dumnezeu le are, care i le-a dat cu 
împrumut, nu i le-a cedat. Căci cine cunoaşte 
adevărul, acela ştie că Dumnezeu, Tatăl ce¬ 
resc, dă necondiţionat tot ce e bun doar 
Fiului şi Sfântului Duh. Creaturii, în schimb, 
nu-i dă în proprietate nici un bun, ci-i lasă 
doar cu împrumut. Soarele dă aerului căldu¬ 
ră, lumină însă doar îi împrumută; de aceea, 
de îndată ce soarele apune, aerul pierde lu¬ 
mina, însă păstrează căldura pe care o pri¬ 
mise pentru sine. De aceea spun magistrii că 
Dumnezeu, Tatăl ceresc, este Tatăl şi nu 
Domnul Fiului, nici Domnul Sfântului Duh. 43 
Dar Dumnezeu-Tatăl-Fiul-şi-Sfântul-Duh sunt 



un Domn, anume Domnul nostru, al creatu¬ 
rilor. Iar noi ştim că Dumnezeu a fost veşnic 
Tatăl, dar este Domnul nostru de-abia din 
momentul în care a făcut creaturile. 

Aşa că spun: din moment ce omului i-a fost 
dat cu împrumut tot ce e bun, tot ce e mân¬ 
gâiere şi tot ce e timp, de ce s-ar mai plânge 
că Cel ce i-a dat toate acestea vrea să i le 
ia înapoi? Omul ar trebui mai curând să-i 
mulţumească lui Dumnezeu pentru că i le-a 
împrumutat atâta timp. Iarăşi, trebuie să-i 
mulţumească pentru că nu-i ia deodată 
înapoi tot ce i-a împrumutat; căci nici n-ar fi 
nedrept ca Dumnezeu să-i ia înapoi tot ce i-a 
împrumutat, dacă omul se mânie că pierde 
o parte din ceea ce nu a fost al lui niciodată 
şi asupra căruia nu s-a înstăpânit nicicum. 
De aceea spune profetul Ieremia, pe bună 
dreptate, cu glasul suferinţei şi al plângerii: 
„Milele Domnului nu s-au sfârşit, milostivi¬ 
rile Lui nu încetează" [Plângerile lui Ieremia 
3, 22] pentru ca noi să nu pierim cu totul. 
Dacă cineva care mi-a împrumutat haina, co¬ 
jocul şi mantaua şi-ar lua înapoi mantaua şi 
m-ar lăsa în ger doar cu haina şi cojocul, tot 
ar trebui să fiu bucuros si să-i mulţumesc 

i * 

aceluia. Şi n-ar trebui să scăpăm din vedere 
cât de nedrept sunt când mă înfurii şi plâng 
că am pierdut ceva; căci, dacă vreau ca bu¬ 
nul pe care-1 am să-mi fie dat pe de-a-ntregul 
şi nu doar împrumutat, atunci înseamnă 
că vreau să fiu eu Domnul, să fiu Fiul lui 
Dumnezeu de la natură şi în chip desăvârşit; 
or, ştiu că nu sunt nici măcar Fiul lui Dum¬ 
nezeu prin har, căci însuşirea Fiului, ca şi a 

Sfântului Duh este să se arate egal cu sine 
în toate lucrările. 

în plus, ar trebui să mai ştim că, prin 
natura sa, virtutea omenească este neîndo¬ 
ielnic atât de nobilă şi de puternică, încât nici 
o lucrare exterioară nu e destul de grea şi de 
mare pentru ca prin ea şi în ea virtutea să 
se poată dovedi şi să se formeze pe sine. De 
aceea există o lucrare lăuntrică, care nu poate 
fi nici cuprinsă, nici îngrădită - nici de timp, 
nici de spaţiu iar în ea este ceva dumne¬ 
zeiesc, asemenea lui Dumnezeu, de vreme ce 
nici Dumnezeu nu poate fi cuprins de timp 
sau de spaţiu, El fiind aievea prezent peste 
tot şi în orice clipă. Mai mult, acea lucrare 
este asemenea lui Dumnezeu şi prin faptul 
că nici o creatură nu o poate primi pe deplin 
în sine, după cum nu poate reda în sine bu¬ 
nătatea lui Dumnezeu. Din această cauză tre¬ 
buie să existe ceva mai lăuntric, mai înalt si 

7 9 

necreat, ceva fără măsură si fără mod de a 
fi, în care Tatăl ceresc să-şi poată afla imagi¬ 
nea, să se poată insufla şi revela: anume Fiul 
şi Sfântul Duh. Iar lucrarea lăuntrică a vir¬ 
tuţii poate fi tot atât de puţin zădărnicită de 
cineva pe cât poate fi zădărnicit Dumnezeu. 
Lucrarea străluceşte şi luminează ziua şi 
noaptea. Ea laudă şi cântă lauda lui Dum¬ 
nezeu printr-un cânt nou, după cum spune 
David: „Cântaţi Domnului cântare nouă!“ 
[Psalmul 95, 1]. Lucrarea exterioară, îngră¬ 
dită de timp şi de spaţiu, lucrarea îngustă, care 
poate fi zădărnicită şi biruită, care osteneşte 
şi îmbătrâneşte prin timp şi repetată săvâr¬ 
şire, aceea este pământească şi nu-1 iubeşte 

pe Dumnezeu. însă lucrarea lăuntrică este 
iubire de Dumnezeu, înseamnă să vrei bine¬ 
le si bunătatea, iar tot ceea ce omul vrea si 

T 7 7 

doreşte să facă, cu voinţă deplină şi curată, 
ca fapte bune, el a şi săvârşit, asemuin- 
du-i-se şi în acest chip lui Dumnezeu, despre 
care spune David: „Toate câte a vrut Domnul 
a făcut în cer şi pe pământ" [Psalmul 134, 6]. 

Exemplul pietrei este o mărturie grăitoa¬ 
re în sensul acestei învăţături: lucrarea ex¬ 
terioară a pietrei este că se rostogoleşte în 
cădere şi apoi zace jos, pe pământ. E o lu¬ 
crare care poate fi oprită, căci piatra nu cade 
în orice moment şi nici neîntrerupt. însă pia¬ 
tra are şi o lucrare lăuntrică: e înclinaţia de 
a cădea, care-i este înnăscută; nu i-o poate lua 
nici Dumnezeu, nici creatura, nici altcineva. 
Această lucrare a pietrei este neîntreruptă, 
împlinindu-se zi şi noapte. Şi chiar de-ar sta 
o mie de ani atârnată sus pe munte, piatra 
ar tinde să cadă la fel ca în prima zi, nici mai 
mult, nici mai puţin. 

Acelaşi lucru pot spune despre virtute şi 
lucrarea ei lăuntrică: o năzuinţă şi o vocaţie 
către şi pentru tot ce e bun, precum şi o îm¬ 
potrivire faţă de tot ce e rău, faţă de tot ce nu 
e asemenea bunătăţii şi lui Dumnezeu. Şi, cu 
cât e mai rea lucrarea şi mai străină de Dum¬ 
nezeu, cu atât e mai mare împotrivirea; iar 
cu cât e mai însemnată şi mai asemănătoa¬ 
re lui Dumnezeu lucrarea, cu atât este ea mai 
uşoară, mai dragă şi mai plină de desfătare 
pentru virtute. Iar jalea şi suferinţa ei - atât 
cât poate ii virtutea cuprinsă de suferinţă - este 
că, prin voia lui Dumnezeu, truda şi toată 

lucrarea exterioară, în timp, sunt prea mici 
pentru ca virtutea să se reveleze şi să se dove¬ 
dească pe de-a-ntregul în ele şi să se zidească 
prin ele. Prin încercări se căleşte ea şi prin 
dărnicie se îmbogăţeşte. Ei nu-i e pe plac să 
ti suferit şi depăşit deja durerea şi întrista¬ 
rea; ci vrea şi-i este pe plac să sufere fără în¬ 
cetare în numele lui Dumnezeu şi al facerii 
de bine. Toată fericirea îi stă în suferinţa de 
dragul lui Dumnezeu, nu în „a fi suferit [când¬ 
va]". De aceea spune Domnul nostru, ca să 
luăm aminte: „Fericiţi cei prigoniţi pentru 
dreptate" [Matei 5, 10]; El nu spune: „cei care 
au fost prigoniţi" sau „au suferit". Un astfel 
de om urăşte cicatricea suferinţei, căci rana 
închisă a suferinţei nu e totuna cu suferinţa 
dragă lui; ci este o depăşire şi o înstrăinare 
de suferinţa pentru Dumnezeu, pe care o iu¬ 
beşte. De aceea zic eu că un astfel de om 
urăşte până şi ideea de „voi sufeii cândva", 
căci nici aceasta nu e suferinţă. Totuşi el îl 
urăşte mai puţin pe „voi suferi cândva" de¬ 
cât pe „am suferit deja", fiindcă „am suferit 
deja" e mai departe şi mai străin de suferinţă. 
Când însă cineva urmează abia să sufere, 
acest lucru nu-i răpeşte întru totul suferinţa 
dragă lui. 

Sfântul Pavel spune că ar fi vrut, din dra¬ 
goste de Dumnezeu, să fie despărţit de Dum¬ 
nezeu 44 , dacă astfel ar fi fost sporită slava lui 
Dumnezeu. Se spune că Sfântul Pavel ar fi 
rostit aceste cuvinte pe când încă nu era de¬ 
săvârşit. Dar eu zic că această vorbă izvorăşte 
dintr-o inimă desăvârşită. Se mai spune că el 

ar fi avut în minte doar o despărţire vre- 

a 

melnică de Dumnezeu. Insă eu zic că un om 
desăvârşit şi-ar dori la fel de puţin să fie des¬ 
părţit de Dumnezeu, fie că e vorba de un ceas 
sau de o mie de ani. Dacă ar fi totuşi voia Iui 

Dumnezeu si slava sa ca omul acela să fie 

* 

despărţit de El, atunci o mie de ani ori poate 
chiar veşnicia i-ar fi la fel de uşor de suportat 
precum o zi sau un ceas. 

De asemenea, lucrarea lăuntrica! este dum¬ 
nezeiască, întocmai ca Dumnezeu, şi are gus¬ 
tul îlYsuşirilor dumnezeieşti. Iată de ce: toate 

* 

creaturile, chiar de-ar exista o mie de lumi, 
fiind adăugate lui Dumnezeu, nu sporesc 
valoarea lui Dumnezeu nici cât un fir de păr; 
tot astfel spun, după cum am spus deja, că 
lucrarea exterioară, oricare i-ar fi cuprin¬ 
derea, mărimea, lungimea, lăţimea, nu spo¬ 
reşte cu nimic bunătatea lucrării lăuntrice. 

V 

Ea îşi are bunătatea în sine însăşi. Din aceas¬ 
tă cauză lucrarea exterioară nu poate fi nici¬ 
odată mică, dacă cea lăuntrică e mare; nu 
poate fi nici mare sau bună, dacă cea lăun¬ 
trică e mică ori lipsită de valoare. Lucrarea 
lăuntrică îşi are, dintotdeauna, înscrisă în sine 
toată mărimea, lungimea şi lăţimea. Lucrarea 
lăuntrică îşi capătă întreaga fiinţă de la şi în 
inima lui Dumnezeu, nu din altă parte; ea îl 
capătă pe Fiul şi se naşte ca Fiul în sânul 
Tatălui ceresc. Nu la fel este pentru lucra¬ 
rea exterioară: aceasta mai curând primeşte 
bunătatea dumnezeiască prin mijlocirea 
lucrării lăuntrice - aceasta fiind turnată şi 
purtată ca într-o pogorâre a Dumnezeirii în¬ 
veşmântate în măsură, număr şi cumpănă. 45 

Toate acestea însă şi cele asemănătoare lor, 
precum şi asemănarea însăşi sunt departe de 
Dumnezeu şi străine lui. Căci toate rămân pri¬ 
zoniere, stăruie şi îşi găsesc odihna şi liniştea 
în ceea ce e bun, e luminat, e creatură, dar 
este mereu orb la bunătate şi la lumina în 
sine şi la Unul, în care Dumnezeu îl naşte pe 
Fiul său Unul născut, iar în El pe toţi cei ce 
sunt copiii lui Dumnezeu, fiii născuţi. în Unul 
este izvorul şi originea dintâi a Sfântului Duh, 
Duhul lui Dumnezeu, după cum Dumnezeu 
însuşi este Duh, de la care-1 primim pe Fiul 
în noi; El singur izvor al Duhului Sfânt care 
izvorăşte de la toţi cei ce sunt fiii lui Dum¬ 
nezeu 46 , după cât de pură a fost naşterea lor 
din Dumnezeu însuşi, transfigurarea lor în 
Dumnezeu şi după chipul lui Dumnezeu şi 
eliberarea lor de orice multiplicitate (aflată 
până şi în natura celor mai înalţi îngeri); ba 
chiar, de e să înţelegem deplin, eliberarea lor 
de bunătate, de adevăr şi de tot ceea ce, fie 
şi numai spus sau gândit, lasă să se între¬ 
vadă încă vreo urmă de distincţie - oricare 
ar fi aceasta. Eliberându-se, fiii se vor încre¬ 
dinţa doar acelui Unu, care este liber de orice 
multiplicitate şi diversitate, Unul în care se 
pierde şi se destramă orice diferenţă şi pro¬ 
prietate; El este unu şi, în El, unu este Dum- 
nezeu-Tatăl-Fiul-si-Sfântul-Duh. Iar acest Unu 

y 

ne dă viaţă veşnică; şi, cu cât ne îndepărtăm 
de Unul, cu atât suntem mai puţin fii sau Fiu 
şi cu atât mai puţin desăvârşit izvorăşte în 
noi şi emană din noi Sfântul Duh. Dimpo¬ 
trivă, cu cât ne apropiem de Unul, cu atât 
mai adevărat suntem fiii şi Fiul lui Dumnezeu, 


69 



iar Dumnezeu-Sfântul Duh emană din noi. 
Acestea înseamnă cele spuse de Domnul 
nostru. Fiul lui Dumnezeu întru Dumnezei¬ 
re: „cel ce va bea din apa pe care i-o voi da 
Eu nu va mai înseta în veac, căci apa pe care 
i-o voi da Eu se va face în el izvor de apă 
curgătoare spre viaţă veşnică" [loan 4, 14]. 
Iar Sfântul loan întăreşte că El a spus aces¬ 
tea de la Duhul Sfânt. 47 

Potrivit însuşirii sale. Fiul, în Dumnezei¬ 
re, nu mărturiseşte altceva decât că este Fiu 
şi născut din Dumnezeu, izvor, origine şi ema¬ 
naţie a Sfântului Duh, a iubirii lui Dumne¬ 
zeu, savoare deplină, adevărată şi desăvârşită 
a Unului, a Tatălui ceresc. De aceea, glasul 
Tatălui se aude din cer zicând către Fiu: 

,Acesta este Fiul Meu cel iubit întru Care am 
binevoit" [Matei 3, 17], căci neîndoielnic iu¬ 
birea îndestulătoare şi pură de Dumnezeu nu 
poate fi decât a Fiului. Iubirea, adică Duhul 
Sfânt, izvorăşte şi emană de la Fiul, iar Fiul 
îl iubeşte pe Tatăl pentru El însuşi, pe Tatăl 
în sinea Sa şi pe Sine în Tatăl. Adevăr gră¬ 
ieşte Domnul nostru: „fericiţi cei săraci cu du¬ 
hul" [Matei 5, 3], adică: cei care nu mai au 
nimic din duhul propriu, omenesc şi care vin 
goi în faţa lui Dumnezeu, despre care Sfântul 
Pavel spune că „ne-a arătat iubirea voastră 
cea întru Duhul" [Coloseni 1, 8]. 

Sfântul Augustin 48 zice că Scriptura e în¬ 
ţeleasă cel mai bine de acela care, golit de ori¬ 
ce duh, caută sensul sau adevărul Scripturii 
în ea însăşi, adică în Duhul în care a fost ea 
scrisă şi rostită: în Duhul lui Dumnezeu. 
Sfântul Petru spune că toţi proorocii au grăit 

în Duhul Sfânt. 49 Sfântul Pavel spune la rân¬ 
dul lui: nimeni nu poate să cunoască şi'să 
ştie ce este în om, decât numai Duhul care 
este în om, şi nimeni nu poate să ştie ce este 
Duhul lui Dumnezeu şi ce este Dumnezeu, 
decât numai Duhul, care este al lui Dumne¬ 
zeu şi este Dumnezeu [cf. I Corinteni 2, 11]. 
De aceea se spune într-o glosă, pe bună drep¬ 
tate, că nimeni nu poate înţelege şi propovă¬ 
dui scrierile Sfântului Pavel, decât dacă ar fi 
purtat de Duhul în care Sfântul Pavel a vor¬ 
bit şi a scris. Şi asta va fi mereu plângerea 
mea, că oameni nesăbuiţi, cu sufletul gol de 
Duhul lui Dumnezeu, din care nu au câtuşi 
de puţin, vor să judece după neghioaba lor 
minte omenească ceea ce aud sau găsesc scris 
în Scriptură, fiind scris şi spus acolo de la 
şi în Duhul Sfânt, şi nu iau aminte la cele 
scrise: „La oameni aceasta e cu neputinţă, la 
Dumnezeu însă toate sunt cu putinţă 44 [Ma¬ 
tei 19, 26]. Chiar şi în cele comune şi fizice 
este valabil acelaşi lucru: ceea ce îi este cu 
neputinţă naturii inferioare este statornic cu 
putinţă şi firesc pentru natura superioară. 

Să nu uităm totuşi cele spuse de mine mai 
înainte: omul bun, născut în Dumnezeu ca 
fiu al lui Dumnezeu, îl iubeşte pe Dumnezeu 
pentru El însuşi şi în El însuşi. Pentru a în¬ 
ţelege mai bine, trebuie să ştim că un om bun, 
aşa cum am spus-o de mai multe ori, este 
născut din bunătate şi în Dumnezeu, primind 
astfel toate însuşirile firii dumnezeieşti. Ci una 
din însuşirile lui Dumnezeu este, dacă dăm 
crezare cuvintelor lui Solomon, că Dumnezeu 
lucrează doar pentru El însuşi, adică fără să 

ia în considerare nici un „de ce“ în afara Lui; 
El iubeşte şi făptuieşte toate lucrările Sale 
doar de la Sine. Deci, dacă omul îl iubeşte şi 
iubeşte toate ale Lui şi lucrează nu pentru 
răsplată, slavă sau bunăstare personală, ci 
doar întru Dumnezeu şi pentru slava Lui, 
atunci acesta e semnul că el este fiu al lui 
Dumnezeu. 

Mai mult decât atât, Dumnezeu iubeşte 
pentru sine şi îşi făptuieşte toate lucrările 
doar pentru sine, adică: iubeşte fiind iubire 
şi lucrează fiind lucrare. Căci nu încape în¬ 
doială că Dumnezeu nu l-ar fi născut nicio¬ 
dată, în veşnicie, pe Fiul său unul născut, 
dacă „a fi fost născut" n-ar fi totuna cu a 
naşte. De aceea spun sfinţii că Fiul este veşnic 
născut, asa încât El se naşte neîncetat. De 

1 y y 

asemenea. Dumnezeu n-ar fi creat niciodată 
lumea, dacă „a fi fost creat“ n-ar fi totuna cu 
a crea. Iată de ce Dumnezeu a făcut lumea 
în aşa tel încât să o creeze veşnic, fără încetare. 
Tot ceea ce este trecut şi viitor îi este străin 
lui Dumnezeu. Cine s-a născut din Dumne¬ 
zeu ca fiu al lui Dumnezeu, acela îl iubeşte 
pe Dumnezeu doar prin Dumnezeu, adică îl 
iubeşte pe Dumnezeu prin iubirea lui Dum¬ 
nezeu si face toate lucrările sale fiind el în- 

j 

susi lucrare. Dumnezeu nu oboseşte niciodată 

de dragoste şi de lucrare, iar tot ce iubeşte îi 
este o singură iubire. Este adevărat, prin urma¬ 
re, că Dumnezeu este iubire [I Ioan 4, 16]. De 
aceea am spus mai înainte că omul bun vrea 
să sufere mereu din iubire de Dumnezeu şi 
n-ar dori doar să fi suferit cândva; suferind 
are el parte de ceea ce iubeşte. El iubeşte 

suferinţa în numele lui Dumnezeu şi suferă 
din cauza lui. Prin aceasta este el fiu al lui 
Dumnezeu, zămislit în Dumnezeu şi după 
chipul lui, al Celui care iubeşte prin sine, 
adică: iubeşte fiind iubire şi lucrează fiind 
lucrare. în acest mod, Dumnezeu iubeşte şi 
lucrează fără încetare. Iar a lucra este natura 
Lui, fiinţa, viaţa, fericirea Lui. Tot astfel şi 
fiul lui Dumnezeu, adică omul bun în măsu¬ 
ra în care este fiu al lui Dumnezeu, are doar 
o fiinţă, o viaţă, o lucrare şi o fericire, şi toate 
acestea stau în suferinţa şi lucrarea pentru 
Dumnezeu, căci adevăr grăieşte Domnul nos¬ 
tru: „Fericiţi cei prigoniţi pentru dreptate** 
[Matei 5, 10]. 

Pe deasupra, aş vrea să mai spun pentru 
a treia oară că omul bun, atât cât e bun, nu 
are însuşirea lui Dumnezeu doar prin aceea 
că iubeşte şi lucrează în numele lui Dum¬ 
nezeu tot ce iubeşte şi lucrează - ştiut fiind 
că el lucrează în numele lui Dumnezeu, iubin- 
du-1 ci iubeşte şi lucrează şi prin sine 
însuşi. Căci îl iubeşte pe Dumnezeu-Tatăl ne¬ 
născut, iar cel ce iubeşte este Dumnezeu-Fiul 
născut. Ci Tatăl este în Fiul şi Fiul este în Ta¬ 
tăl. Tatăl şi Fiul sunt Unul. Despre felul cum 
ceea ce este cel mai lăuntric şi mai înalt în 
suflet îl primeşte pe Fiul lui Dumnezeu şi de¬ 
spre cum se naşte ca fiu în sânul şi în inima 
Tatălui ceresc - toate acestea le vei alia la sfâr¬ 
şitul cărţii acesteia, unde scriu despre omul 
nobil, despre acel „om de neam mare**, care 
„s-a dus într-o ţară îndepărtată, ca să-şi ia 
domnie şi să se întoarcă** [Luca 19, 12]. 

Pe de altă parte mai trebuie să ştim că, în 
fire, întipărirea şi influenţa naturii superioa¬ 
re asupra unei fiinţe îi dă celei din urmă mai 
multă bucurie şi desfătare decăt are de la pro¬ 
pria natură şi esenţă. Apa curge prin natura 
ei la vale, în aceasta constând şi esenţa ei. 
Totuşi, sub influenţa lunii din cer, îşi uită şi 
îşi neagă propria natură şi curge în sus, 
această curgere-n sus fiindu-i chiar mai uşoa¬ 
ră decât scurgerea la vale. 50 Cunoscând aces¬ 
tea, omul îşi va da seama dacă are dreptate 
să găsească bucurie şi desfătare în a-şi lăsa 
şi a-şi nega voinţa naturală, ieşind din sine 
spre toate cele pe care Dumnezeu vrea ca el 
să le sufere. Iată ce trebuie să înţelegem din 
cuvintele Domnului nostru: dacă vrea cine¬ 
va să vină după Mine, să iasă din sine, să se 
lepede de sine şi să-şi ridice crucea [ cf. Matei 
16, 24]. [Să-şi ridice crucea,] adică: să lepede 
si să se elibereze de tot ce e cruce si suferin- 
ţă. 51 Căci, pentru cel ce se leapădă de sine şi 
iese cu totul din sine, sigur nu mai poate fi 
nici cruce, nici suferinţă, nici durere, ci doar 
o bucurie, o desfătare şi o poftă a inimii, iar 
acela într-adevăr ar ajunge la Dumnezeu şi 
l-ar urma pe El. Aşa cum pe Dumnezeu nimic 
nu-1 poate tulbura şi nici nu-i poate aduce 
suferinţă, la fel de puţin l-ar putea întrista 
sau face să sufere ceva pe un astfel de om. 
Cuvintele Domnului nostru: „Dacă vrea cineva 
să vină după Mine, să se lepede de sine şi 
să-si ia crucea si să-Mi urmeze Mie“ nu sunt 

doar o poruncă, aşa cum se spune şi se con¬ 
sideră de obicei, ci mai mult o făgăduinţă şi 

o îndrumare dumnezeiască menită a ne arăta 
în ce fel întreaga suferinţă, lucrare şi viaţă a 
omului pot fi umplute de bucurie şi desfă¬ 
tare. Aşadar, avem de-a face mai mult cu o 
răsplată decât cu o poruncă. Căci omul astfel 
făurit are tot ce îşi doreşte, iar el nu-şi doreş¬ 
te nimic rău - şi aceasta e fericirea. De aceea 
adevăr grăieşte Domnul Nostru: „Fericiţi cei 
prigoniţi pentru dreptate" [Matei 5, 10]. 

De asemenea, când Domnul nostru, Fiul, 
spune: „să se lepede de sine, să-şi ia crucea 
si să-Mi urmeze Mie", atunci El are în vedere 

următoarele: devino fiu după cum Eu sunt 
Fiul, Dumnezeu născut, şi: devino acelaşi 
Unu care sunt Eu, Unu de la care purced, 
sălăşuind şi odihnind în sânul şi în inima 
Tatălui! Tată, spune Fiul, vreau ca cel ce mă 
urmează, cel care vine la mine să fie acolo 
unde sunt Eu. 52 însă nimeni nu vine cu ade¬ 
vărat la Fiul fiind fiu, ci numai devenind Fiul. 

Si nimeni nu este, ca fiu, acolo unde este Fiul, 

decât cel care este în sânul şi în inima Tatălui, 
Unul într-Unul. 

„Eu, spune Tatăl, o voi atrage şi o voi duce 
în pustiu şi voi vorbi inimii ei" [Osea 2, 16]. 
De la inimă la inimă, Unul într-Unul - asta 
iubeşte Dumnezeu. El urăşte tot ce-i este 
străin; Dumnezeu trage şi atrage înspre Unul. 
Toate creaturile îl caută pe acest Unu, chiar 
şi cele mai josnice îl caută, iar cele mai înal¬ 
te îl şi găsesc. Părăsindu-şi natura lor, trans¬ 
figurate, ele îl caută pe Unul într-Unul, pe 
Unul în sine. De aceea spune, poate. Fiul: Fiu 
în Tatăl întru Dumnezeire, acolo unde sunt 

Eu va ti şi acela care-mi slujeşte, mă urmează 
şi vine la mine. 

Dar mai există şi o altă mângâiere. Trebuie 
ştiut că întregii naturi îi este imposibil să dis¬ 
trugă, să strice ori doar să aducă atingere 
unui lucru, fără a năzui către ceva mai bun 
în schimbul lucrului pe care-1 atinge. Natu¬ 
rii nu-i este suficient să creeze ceva la fel de 
bun în loc; ea vrea mereu ceva şi mai bun. 
Cum vine asta? Un medic înţelept n-ar atinge 
niciodată degetul beteag al omului, pricinuin- 
du-i dureri, dacă n-ar putea să aducă fie de¬ 
getul, fie întregul organism într-o stare mai 
bună, uşurându-i astfel suferinţa. Dacă 
poate vindeca şi omul, şi degetul, atunci o va 
iace; dacă nu, va tăia degetul, vindecând astfel 
doar omul. Căci e mult mai bine să renunţi 
doar la deget păstrând omul decât să pierzi 
şi degetul, şi omul. Mai bine e să te alegi cu 
o singură pagubă decât cu două, mai cu seamă 
dacă pagubele însumate sunt mult mai mari 
decât prima. De asemenea, trebuie ştiut că 
degetul şi mâna şi orice mădular îl iubesc mai 
mult pe omul căruia îi sunt parte, de la natu¬ 
ră, decât se iubesc pe sine. Aşa că mădularul 
în cauză se va jertfi fără împotrivire şi bucu¬ 
ros pentru om. Am siguranţa că spun ade¬ 
vărul: un astfel de mădular nici măcar nu 
se iubeşte pe sine, ci se iubeşte cel mult de 
dragul celui căruia îi este parte. Tot astfel, 
este firesc şi drept pentru noi să nu ne iu¬ 
bim pe noi înşine, ci doar în Dumnezeu şi prin 
Dumnezeu. Iubindu-ne astfel, ne-ar fi mult 
mai uşor, ba chiar o desfătare ceea ce vrea 
Dumnezeu de la noi şi în noi, mai ales că sun- 

tem încredinţaţi că Dumnezeu n-ar putea 
încuviinţa vreun beteşug sau vreo pagubă 
dacă n-ar prevedea în ele un câştig cu mult 
mai mare şi nu ar năzui către acest câştig. 
Prin urmare, dacă cineva nu are încredere că 
Dumnezeu aşa lucrează, atunci pe bună 
dreptate omul acela are parte de suferinţă şi 
durere. 

Mai este încă o mângâiere. Sfântul Pavel 
spune că pe cei iubiţi şi înfiaţi de Dumnezeu 
El îi ceartă şi îi pedepseşte [cf. Evrei 12, 6]. 
Dacă eşti fiu, atunci se cuvine să suferi. Dar, 
cum în veşnicie şi în Dumnezeire Fiul lui 
Dumnezeu nu putea suferi, Tatăl ceresc l-a 
trimis în timp, ca să ia chip de om şi să poată 
suferi. De vrei să fii fiul lui Dumnezeu şi 
totuşi să nu suferi, atunci nu eşti înţelept. 
Dumnezeu îi pune la încercare pe cei drepţi 
şi vrednici de El - stă scris în Cartea înţelep¬ 
ciunii [lui Solomon] - aşa cum pui la încer¬ 
care şi căleşti aurul în topitoare. 53 Este un 
semn că regele sau un principe are încrede¬ 
re în cavalerul pe care-1 trimite în luptă. Mi-a 
fost dat să cunosc odată un senior care obiş¬ 
nuia să alunge în noapte slugile pe care le toc¬ 
mea, ajungându-le apoi călare şi luptându-se 
cu ele. Dar s-a întâmplat ca, într-o noapte, 
să fie aproape ucis de o slugă pe care voia s-o 
pună la încercare în acest fel: dintre toate, pe 
aceasta a ajuns să o preţuiască cel mai mult. 

Aflăm din cărţi că Sfântul Antonie, aflat 
în pustie, a avut odată de înfruntat duhuri¬ 
le rele, care-i pricinuiau grea suferinţă. 54 
După ce şi-a învins suferinţa, Domnul nos¬ 
tru i-a apărut aievea sfântului, arătându-se 

bucuros. Sfântul a spus: „Ah, Doamne, unde 
erai când am fost la ananghie?* 1 , iar Domnul 
nostru i-a răspuns: „Am fost mereu aici, aşa 
cum sunt acum. Dar am dorit şi m-am bu¬ 
curat să văd cât de credincios esti.“ O bucată 

9 

de argint sau de aur este, fără îndoială, pură; 
dar dacă vreLsă faci jdin ea o cupă din care 
să bea regele tau, atunci o vei căli mai tare 
decât pe toate celelalte. De aceea spun apos¬ 
tolii ca s-au bucurat a se fi învrednicit sâjsu- 
fere ocară pentru numele lui Dumnezeu. 55 

Fiul lui Dumnezeu, prin natură, a vrut să 
devină om prin har, ca să poată suferi pentru 
tine; iar tu vrei să devii fiul lui Dumnezeu şi 
nu om, ca să nu poţi şi nici să n-ai nevoie să 
suferi, nici pentru tine, nici pentru Dumnezeu. 

Dacă omul ar vrea să cunoască şi să cum¬ 
pănească ce mare bucurie le pricinuieşte lui 
Dumnezeu, potrivit modului Său propriu, şi 
îngerilor şi tuturor celor ce-1 cunosc şi iubesc 
pe Dumnezeu răbdarea omenească, câtă vre¬ 
me omul rabdă suferinţe şi pagube în numele 
lui Dumnezeu, atunci cu adevărat ar avea el 
dreaptă mângâiere. Căci omul renunţă la 
bunul său şi şuieră neplăceri pentru a-şi bu¬ 
cura prietenul şi a-i arăta dragostea sa. 

Să mai luăm aminte şi la următoarele: dacă 
cineva ar avea un prieten care să sufere du¬ 
rere, neajuns sau necaz de dragul lui, atunci 
ar fi cu siguranţă drept să fie lângă el şi să-l 
mângâie cu prezenţa lui şi cu toate mângâ¬ 
ierile pe care i le-ar putea aduce. De aceea 
spune Domnul nostru în Psaltire despre omul 
smerit şi drept că-1 aude şi-i este aproape. 56 


78 



Din aceste cuvinte putem trage şapte învăţă¬ 
turi şi tot atâtea temeiuri pentru a ii mângâiaţi. 

La primul temei se referă Sfântul Augus- 
tin 57 când spune că răbdarea în suferinţă în¬ 
tru Dumnezeu este mai bună, mai de preţ, 
mai înălţătoare, mai aleasă decât orice i s-ar 
putea lua omului împotriva voinţei sale; căci 
e vorba doar de bunuri exterioare. Slavă Dom¬ 
nului, nu se găseşte nimeni, oricât de bogat, 
care să nu iubească lumea aceasta într-atât 
încât să nu vrea să rabde ani la rând mare 
durere şi suferinţă, pentru a stăpâni apoi lu¬ 
mea întreagă! 

în al doilea rând, nu mă opresc doar la cu¬ 
vântul celor spuse în Psaltire, că Dumnezeu 
e alături de cel aflat în suferinţă, ci pătrund 
în miezul cuvântului şi zic: dacă Dumnezeu 
îmi este aproape în suferinţă, atunci ce-mi pot 
dori mai mult? Doar nu vreau altceva decât 
pe Dumnezeu, dacă sunt om drept! Sfântul 
Augustin spune: „Lacom şi nesăbuit este ace¬ 
la căruia Dumnezeu fîu-T ajunge" şi, m alta 
parte, se întreabă: „Cum se poate îndestula 
cineva de darurile lăuntrice şi exterioare ale 
lui Dumnezeu, dacă nu-i ajunge Dumnezeu 
însuşi?“ Tot Sfântul Augustin spune în alt loc: 
„Doamne, dacă ne alungi de la tine, atunci 
dă-ne un alt Tu, căci noi nu vrem nimic alt¬ 
ceva decât pe tine.“ 58 De aceea găsim în Car- 
tea înţelepciunii: „împreună cu Dumnezeu, 
înţelepciunea veşnică, mi-au venit toate bună- 
tăţile“ [cj. înţelepciunea 7, 11]. Intr-un anumit 
sens, acest lucru înseamnă că nimic nu este 
şi nu poate fi bun dacă nu vine împreună cu 

Dumnezeu, iar tot ce vine împreună cu Dum¬ 
nezeu este bun şi este aşa doar din cauză că 
vine împreună cu Dumnezeu. Dar despre 
Dumnezeu este mai înţelept să tac. Dacă li 
s-ar lua tuturor creaturilor de pe întreg pă¬ 
mântul fiinţa dată de la Dumnezeu, atunci ele 
ar rămâne un pur nimic, becisnic, trist şi ne¬ 
demn. Ar mai fi multe de spus despre câte 
sensuri ascunse sunt în cuvintele „împreu¬ 
nă cu Dumnezeu vin toate bunătăţile**, dar 

ne-am lungi prea mult. 

Domnul nostru spune: „cu dânsul sunt în 
necaz 4 * [Psalmul 90, 15], iar Sfântul Bernard 
tălmăceşte astfel: „Doamne, Tu eşti cu noi în 
necaz, aşa că dă-mi mereu suferinţă, încât să 
fii mereu cu mine, încât să te am mereu aproa¬ 
pe. “ 59 

Despre al treilea temei putem spune că, dacă 
Domnul e mereu cu noi în necaz, atunci El 
însuşi suferă împreună cu noi. Adevăr spun: 
cine a cunoscut adevărul ştie că spun adevă¬ 
rul. Dumnezeu suferă dimpreună cu omul, ba 
chiar suferă, în modul Lui propriu, înaintea 
omului şi cu mult mai mult decât cel ce su¬ 
feră în numele Lui. Aşa că spun: dacă Dum¬ 
nezeu însuşi vrea să sufere, atunci pe bună 
dreptate voi suferi şi eu, căci pentru a fi drept 
trebuie să vreau ce e voia Lui. Mă rog zi de 
zi, iar Domnul mă-nvaţă să mă rog astfel: 
„facă-se voia Ta!“; dar dacă Dumnezeu vrea 
suferinţă, eu vreau, în schimb, să mă plâng 
de ea; şi asta nu e drept. Mai spun că, de 
vreme ce Dumnezeu vrea să sufere dimpre¬ 
ună cu noi şi pentru noi, atunci când noi su¬ 
ferim doar pentru El, înseamnă că El suferă 


80 



fără suferinţă. Prin urmare, dacă am fi drepţi, 
nici o suferinţă nu ne-ar fi suferinţă, ci doar 
desfătare şi mângâiere. 

Al patrulea temei este următorul: potrivit 
firii, compătimirea din partea prietenului îmi 
micşorează suferinţa. Aşa încât, dacă mă 
poate mângâia suferinţa unui om, părtaşă la 
a mea, atunci compătimirea lui Dumnezeu mă 
va mângâia cu-atât mai mult. 

în al cincilea rând: de vreme ce se cuvine 
şi vreau să sufăr alături de un om pe care-1 
iubesc şi care mă iubeşte, atunci [cu atât mai 
bucuros] voi sta în necaz împreună cu Dom¬ 
nul, şi pe bună dreptate, căci şi El suferă îm¬ 
preună cu mine, din iubirea pe care mi-o 
poartă. 

Al şaselea temei este acesta: dacă e ade¬ 
vărat că Dumnezeu suferă înainte chiar ca eu 
să fi suferit, iar eu ajung să sufăr în nume¬ 
le lui Dumnezeu, atunci întreagă suferinţa 
mea, oricât de mare sau de felurită, îmi va fi 
lesne mângâiere şi bucurie. Prin rânduiala fi¬ 
rii, ţelul unei lucrări este mai aproape de su¬ 
fletul omului decât lucrarea în sine, de vreme 
ce omul înfăptuieşte lucrarea în vederea al¬ 
tei lucrări; lucrarea în sine este departe de ini¬ 
ma lui şi el nu o atinge decât prin ţelul ei. 
Omul care clădeşte, taie lemnul, ciopleşte pia¬ 
tra şi lucrează pentru a-şi ridica adăpost de 
căldura verii şi de gerul iernii se gândeşte doar 
la casă, aceasta fiind dorinţa dragă lui; nu ar 
ciopli piatra şi nu s-ar apuca vreodată de trea¬ 
bă dacă nu s-ar gândi la casă. Iar omului 
bolnav care bea vinul dulce i se pare că bea 
vin amar, şi pe bună dreptate; căci vinul îşi 

pierde dulceaţa, însă doar în amăreala limbii, 
adică înainte de a ajunge înlăuntru, acolo 
unde sufletul cunoaşte şi judecă gustul. La 
fel se-ntâmplă, dar în sens mai înalt şi mai 
adevărat, cu omul care înfăptuieşte toată lu¬ 
crarea sa în numele lui Dumnezeu, Dumne¬ 
zeu însuşi fiind mijlocitorul sufletului şi 
stându-i aproape; şi nimic nu poate atinge 
duhul şi inima omului fără a-şi pierde amă¬ 
reala prin Dumnezeu şi prin dulceaţa lui, 
devenind astfel în sine dulceaţă curată, îna¬ 
inte chiar de a putea atinge inima omului. 

Iată încă o mărturie şi o pildă: spun ma¬ 
gistrii că sub întinderea cerului străjuieşte un 
foc, de jur-împrejur şi de la un capăt la celă¬ 
lalt, încât nici ploaie, nici vânt, nici măcar fur¬ 
tună sau vijelie nu s-ar putea ridica într-atât 
încât să atingă cerul. 60 Totul e ars şi mistuit 
de para focului, înainte chiar să ajungă la cer. 
Asemenea, zic eu, se preface-n dulceaţă prin 
dulceaţa lui Dumnezeu toată suferinţa şi toa¬ 
tă lucrarea omului, îndurată sau tăcută în nu¬ 
mele lui Dumnezeu, înainte chiar ca acestea 
să atingă inima omului. Căci nu altceva spu¬ 
nem prin cuvintele: „în numele lui Dumne¬ 
zeu 41 , câtă vreme tot ce ajunge la inimă trece 
neapărat prin dulceaţa dumnezeiască, pierzân- 
du-si astfel amăreala; ba chiar e mistuit de 
focul fierbinte al iubirii dumnezeieşti străjuind 
jur-împrejur în inima omului bun. 

Acum se poate vedea limpede cât de po¬ 
trivit şi în câte felurimi de feluri este mângâ¬ 
iat omul cel bun în toate, în suferinţa sa, în 
necaz sau chiar în faptele sale: într-un fel, 
atunci când suferă si lucrează în numele lui 

Dumnezeu; într-alt fel, când este în iubirea 
dumnezeiască. Iar omul poate cunoaşte şi în¬ 
ţelege dacă înfăptuieşte toate lucrările sale în 
numele lui Dumnezeu şi dacă este în iubirea 
dumnezeiască. Căci atâta vreme cât omul pă¬ 
timeşte şi e lipsit de mângâiere, sigur n-a lu¬ 
crat şi n-a suferit doar pentru Dumnezeu - 
vezi bine că nici nu este pe de-a-ntregul în 
iubirea dumnezeiască. Regele David spune: 
„Foc înaintea Lui va merge şi va arde împrejur 
pe vrăjmaşii Lui 44 [Psalmul 96, 3] şi tot ceea 
ce este neasemenea cu El, adică suferinţa, 
nemângâierea, zâzania şi amărăciunea. 

Al şaptelea temei de mângâiere e de aflat 
în cuvântul care spune că Dumnezeu este cu 
noi în necaz şi suferă împreună cu noi: Dum¬ 
nezeu, prin însuşi modul lui de a ti, ne poate 
mângâia pe deplin, fiind Unul pur, fără nici 
un fel de multiplicitate, fie ea şi izvorâtă 
dintr-o minte care diferenţiază - căci tot ce 
este în El este Dumnezeu însuşi. Astfel încât 
pot spune că tot ce suferă omul bun pentru 
Dumnezeu suferă în Dumnezeu, iar Dumnezeu 
suferă dimpreună cu el în suferinţa lui. Dacă 
suferinţa mea este în Dumnezeu şi împre¬ 
ună cu Dumnezeu suferită, atunci cum poate 
fi o suferinţă faptul că sufăr - de vreme ce 
suferinţa mea îşi pierde chinul, este în Dum¬ 
nezeu, este Dumnezeu însuşi? într-adevăr, 
aşa cum Dumnezeu este Adevărul şi peste tot 
unde găsesc adevărul îl găsesc pe Dumnezeu, 
Adevărul, tot astfel - nici mai mult, nici mai 
puţin - acolo unde găsesc suferinţa pură 
pentru Dumnezeu şi în Dumnezeu, acolo îl 

găsesc pe Dumnezeu, suferinţa mea. Cine nu 
înţelege aceasta, acela să-şi deplângă orbirea 
- să nu se plângă de mine, nici de adevărul 
dumnezeiesc, nici de bunătatea plină de dra¬ 
goste. 

Astfel, suferinţa pentru Dumnezeu aduce 
nespus de mare folos şi binecuvântare. „Fe¬ 
riciţi cei prigoniţi pentru dreptate" [Matei 5, 
10], spune Domnul nostru. Cum ar putea su¬ 
feri Dumnezeu, Cel ce iubeşte bunătatea, ca 
prietenii săi, oamenii cei buni, să nu se afle 
statornic şi necurmat în suferinţă? Dacă un 
om ar avea un prieten care s-ar învoi să sufe¬ 
re câteva zile pentru a câştiga prin aceasta 
mare folos, cinste şi desfătare, de care să aibă 
îndelung parte, iar omul nostru s-ar împotrivi 
el însuşi ori prin altcineva acestei suferinţe, 
atunci n-am putea spune că-i este prieten ori 
că-şi iubeşte prietenul. De aceea poate că nici 
Dumnezeu n-ar putea nicicum îngădui ca 
prietenii lui, oamenii cei buni, să fie fără su¬ 
ferinţă dacă ei n-ar fi în stare să sufere tară 
de suferinţă. Toată bunătatea suferinţei ex- 

terioare vine si izvorăşte din bunătatea voin- 

ţei, după cum am spus mai înainte. De aceea: 
tot ce ar primi să îndure omul cel bun şi e 
bucuros si râvneşte chiar să îndure în nume- 

le lui Dumnezeu - totul îndură el înaintea lui 
Dumnezeu, pentru Dumnezeu în Dumnezeu. 
Spune regele David în Psaltire: „Că eu spre 
bătăi gata sunt şi durerea mea înaintea mea 
este pururea" [Psalm 37, 17]. Iar Sfântul Iero- 
nim 61 zice că ceara curată, fiind moale şi bună 
de modelat, încât poţi să-i dai orice chip, 
poartă în sine toate formele pe care i le poţi 

da, chiar dacă ele nu sunt plăsmuite şi scoa¬ 
se astfel la vedere de cineva. Cum spuneam 
şi mai înainte, piatra nu e mai puţin grea dacă 
nu cade în mod vizibil, exterior. Greutatea 
îi stă pe de-a-ntregul înlăuntru, în faptul că 
năzuieşte şi este, în sine, gata să cadă. La fel, 
scriam mai sus, se-ntâmplă şi cu omul cel 
bun: tot ce a voit, el a şi făcut deja în cer şi 
pe pământ, fiind şi prin asta asemenea lui 
Dumnezeu. 

Acum putem cunoaşte şi înţelege neghio¬ 
bia unora, care, de-i văd pe cei buni îndurând 
suferinţe şi necaz, se minunează adesea pros¬ 
teşte, zicându-şi în sinea lor că sigur e din 
cauza păcatelor neştiute ale acelora. Ba mai 
si clevetesc: „Vai, si eu care-i credeam fără 
prihană... Cum de îndură atâta întristare şi 
necaz?" Fără să ştie, aceşti neghiobi chiar au 
dreptate: căci dac-ar ti vorba de suferinţă ade¬ 
vărată şi dacă cele îndurate de acei oameni 
ar fi pentru ei, într-adevăr, suferinţă şi ne¬ 
caz, atunci ei n-ar fi nici buni, nici fără pri¬ 
hană. Dar pentru că sunt buni, suferinţa nu 
le este lor nici suferinţă, nici necaz, ci o mare 
fericire şi binecuvântare. „Fericiţi cei prigo¬ 
niţi pentru dreptate" [Matei 5, 10], spune 
Domnul nostru. De aceea şi în Cartea înţe¬ 
lepciunii stă scris că „Sufletele drepţilor sunt 
în mâna lui Dumnezeu şi chinul nu se va 
atinge de ele. în ochii celor fără de minte, 
drepţii sunt morţi cu desăvârşire şi ieşirea lor 
din lume li se pare mare nenorocire. Şi ple¬ 
carea lor dintre noi, un prăpăd, dar ei sunt în 

a 

pace" [înţelepciunea 3, 1-3]. Aşadar, ei sunt 
în pace, fericire şi desfătare. Vorbind despre 

câte cazne si umiliri au avut de îndurat cei 

9 

sfinţi, apostolul Pavel spune că „lumea nu era 
vrednică" de ei [Evrei 11, 36 şi următoare¬ 
le]. Iar vorba aceasta are întreit înţeles, dacă 
vrem să-i pătrundem miezul. Primul este că 
lumea aceasta nu e vrednică de fiinţa mul¬ 
tora dintre cei buni. Al doilea sens, mai înalt, 
spune că bunătatea lumii acesteia este ne¬ 
demnă şi fără valoare: doar Dumnezeu are va¬ 
loare, de aceea sunt cei buni vrednici înaintea 
lui Dumnezeu şi vrednici de Dumnezeu. Al 
treilea sens este că lumea aceasta, adică 
oamenii care o iubesc, nu sunt vrednici să 
îndure suferinţe şi neplăceri în numele lui 
Dumnezeu. De aceea stă scris că sfinţii apos¬ 
toli s-au bucurat „că s-au învrednicit, pen¬ 
tru numele Lui, să sufere ocară" [Fapte 5, 41]. 

Dar să-ncheiem aici cuvântul, căci vreau 
să arăt în partea a treia a cărţii felurita mân¬ 
gâiere prin care poate şi ar trebui să îşi aline 
suferinţa omul cel bun, luând aminte nu doar 
la vorba, ci şi la fapta celor buni şi înţelepţi. 

3. 

Citim în Cartea Regilor că un oarecare l-a 
blestemat şi l-a făcut de ocară pe regele David. 
Ci unul dintre prietenii lui David spuse că ar 
trebui să-l omoare pe acel „câine leşinat". Insă 
regele l-a oprit, zicând: „Poate va căuta Dom¬ 
nul la umilirea mea şi-mi va răsplăti cu bine 
pentru acest blestem al lui" [2 Regi 16, 12]. 

Din Pateric 62 aflăm că cineva s-ar fi plâns 
unui sfânt că ar avea multe de îndurat, iar 
sfântul i-a zis: „Vrei, fiule, să-l rog pe Dumne¬ 
zeu să le ia de la tine?" Iar primul i-a zis: „Nu, 

părinte, căci e o binecuvântare pentru mine, 
aceasta o cunosc. Ci roagă-1 pe Domnul să-mi 
dea haini lui, ca să pot îndura bucuros/* 

Un om bolnav fu întrebat odată de ce nu 
se roagă la Dumnezeu să-l vindece. Dar omul 
spuse că are trei motive pentru care n-ar face 
aceasta. Primul ar fi încredinţarea că bunul 
Dumnezeu n-ar lăsa să fie el bolnav de n-ar 
fi spre binele lui. Al doilea motiv ar fi că omul, 
dacă e om bun, vrea tot ceea ce voieşte Dum¬ 
nezeu şi n-ar dori ca Dumnezeu să voiască 
ceea ce vrea omul, căci ar fi cu totul nedrept. 
Asa încât, dacă Dumnezeu voieşte să fiu eu 

5 7 * 

bolnav - căci nu aş fi, dacă n-ar fi după voia 
lui atunci n-ar trebui să-mi doresc vinde¬ 
carea. Fără îndoială că n-aş avea nici un fo¬ 
los şi ar fi o neghiobie să mă însănătoşesc cu 
ajutorul lui Dumnezeu, dar fără voia lui. 
Voinţa vine din iubire, iar lipsa de voinţă din 
lipsa de iubire. Mai mare bucurie şi mult mai 
de folos mi-ar fi să mă iubească Dumnezeu, 
asa bolnav cum sunt, decât să fiu sănătos la 
trup şi El să nu mă iubească. Căci ce iubeş¬ 
te Dumnezeu, acel lucru este ceva, iar ce El 
nu iubeşte nu este - aşa stă scris în Cartea 
înţelepciunii. 63 De-aici un alt adevăr: că tot ce 
voieşte Dumnezeu este bun prin simplul fapt 
că este după voia lui Dumnezeu. Pe bună 
dreptate, omeneşte vorbind: mi-ar fi mai pe plac 
să mă preţuiască un om bogat şi cu multă 
putere, un rege, să zicem, care să nu-mi dăru¬ 
iască nimic un timp, decât să-mi dăruiască 
pe dată ceva, de cum ne-am cunoscut, şi să 
nu mă iubească apoi cu statornicie - poate 

că acum nu-mi dă si nu-mi dăruieşte nimic 
tocmai din preţuire, pe care mi-o va arăta mai 
târziu cu-atât mai mănoasă şi mai încărcată 
de daruri. Şi mă gândesc că omul care mă 
preţuieşte şi nu-mi dăruieşte nimic pe dată 
nici nu are de gând să mă umple de daruri; 
ci poate el însuşi, răzgândindu-se, se-arată 
mărinimos. Voi aştepta deci cu răbdare, mai 
ales că darurile vin prin harul lui şi sunt ne¬ 
meritate. Dar e sigur că are dreptate să nu-mi 
dăruiască nimic, să mă urască şi să mă la- 
se-n necaz omul a cărui iubire n-o preţuiesc, 
la a cărui voinţă mă împotrivesc şi de la care 
aştept numai daruri. 

Al treilea motiv pentru care aş socoti ne¬ 
prielnică şi nedemnă voinţa de a mă ruga lui 
Dumnezeu să mă însănătoşească este aces¬ 
ta: că n-ar trebui şi nici nu vreau să-l rog pe 
bunul şi milostivul Dumnezeu pentru un lu¬ 
cru atât de neînsemnat. Să zicem c-aş ajun¬ 
ge înaintea Papei, după ce aş ti bătut cale 
lungă, o sută sau două sute de mile, şi pă¬ 
şind în faţa lui i-aş spune: „Stăpâne şi părin¬ 
te sfinte, făcut-am mai bine de două sute 
de mile de drum anevoios ca să aflu milos¬ 
tenia voastră, căci am venit să vă rog să-mi 
daţi un bob de fasole!" - atunci, pe bună 
dreptate, şi Papa, şi oricine altcineva, auzind 
acestea, ar zice că sunt un mare nerod. Dar 
nu e mai puţin adevărat că tot ce e bun, crea¬ 
ţia toată este, faţă de Dumnezeu, mai puţin 
decât este un bob de fasole faţă de întreaga 
lume corporală. De aceea, dacă sunt om bun 
şi înţelept, ar trebui să dispreţuiesc, pe bună 

dreptate, rugămintea la Dumnezeu pentru 
vindecare. 

La aceste cuvinte trebuie să mai adaug: e 
semnul unei inimi slabe dacă omul se bu¬ 
cură sau se-ntristează din pricina lucrurilor 
trecătoare ale acestei lumi. Ar trebui să ne 
ruşinăm din inimă în faţa lui Dumnezeu, a 
îngerilor lui şi a oamenilor, de îndată ce găsim 
la noi înşine semnul acesta. Căci până şi de 
un cusur al feţei, fiind la vedere pentru cei 
din jurul nostru, ne ruşinăm din cale-afară. 
Ce să mai spun? Cărţile Vechiului şi ale Nou¬ 
lui Testament, precum şi cele ale sfinţilor sau 
ale păgânilor sunt pline de exemple care arată 
cum şi-au dat viaţa şi s-au lepădat de sine 
cei cu credinţă, în numele lui Dumnezeu, dar 

si din virtute firească. 

* 

Un învăţat păgân, Socrate, zice că virtuţi¬ 
le fac posibile lucruri imposibile, ba chiar le 
fac uşor de atins şi plăcute. 64 Ci nu vreau să 
uit de acea femeie minunată şi vrednică de 
bună pomenire despre care se povesteşte în 
Cartea Macabeilor 65 şi care a văzut cu ochii 
ei, într-o singură zi, cum îi sunt omorâţi şap¬ 
te fii, în chinuri şi patimi şi batjocoreli, iar 
ea, răbdând cu bun suflet, i-a mângâiat pe 
aceştia şi l-a îndemnat pe fiecare din ei să nu-i 
fie milă de sine, ci bărbăteşte să-şi dea du¬ 
hul şi viaţa în numele dreptăţii lui Dumne¬ 
zeu. Fie aceasta încheierea cărţii. Dar să mai 
adaug două chestiuni. 

Prima: omul bun şi dumnezeiesc tare ar 
trebui să se ruşineze, şi temeinic, pentru că 
l-a putut tulbura cândva suferinţa. Vedem 
doar că până şi negustorul, pentru a câştiga 

o câtime, nefiind nici măcar sigur de câştig, 
porneşte spre ţări depărtate, străbate în lung 
şi-n lat pământul, pe drumuri anevoioase, 
prin munţi şi văi, peste sălbăticii şi mări, avu¬ 
tul şi viaţa fiindu-i mereu ameninţate de uci¬ 
gaşi şi de tâlhari, lipsindu-se de mâncare, 
băutură şi somn şi suferind mari nedreptăţi 
- si totuşi îndură toate acestea cu statorni- 

9 9 

cie pentru un folos atât de mic şi de nesigur. 
Cavalerul îşi pune în joc, într-o luptă, tot ce 
are: bogăţia, viaţa şi sufletul şi o face pentru 
o slavă vremelnică şi deşartă; iar nouă ni se 
pare că am făcut mare jertfire dacă am îndu¬ 
rat o câtime de dragul lui Dumnezeu şi al 
vieţii veşnice! 

A doua este că omul nerod va cârti la 
multe dintre vorbele mele, de-aici şi din alte 
scrieri, şi că le va găsi neadevărate. îi voi răs¬ 
punde, împrumutând cele scrise de Sfântul 
Augustin în prima carte din Confesiunile sale, 
că Dumnezeu a făcut încă de azi toate cele 
de mâine si din viitor, chiar si dintr-o mie de 

9 7 * 

ani, cât va fiinţa lumea aceasta, iar pe toate 
cele de ieri şi din trecut El le face şi astăzi. 
Ce să fac, dacă cineva nu înţelege? 66 Dar mai 
spune Sfântul, în altă parte 67 , că mult trebuie 
să se iubească pe sine acela care vrea să-f or¬ 
bească pe alţii pentru ca propria-i orbire să 
rămână ascunsă. Mie unuia mi-e îndestulă¬ 
tor că cele ce spun şi scriu sunt adevărate în 
Domnul si înlăuntrul meu. Cine vede un băţ 
scufundat în apă, aceluia i se pare că-i strâmb, 
măcar că băţul e drept. Ci totul vine din fap¬ 
tul că apa e mai densă ca aerul. Dar oricum 
am lua-o, băţul nu este strâmb, ci este drept 

în sine, precum şi în lumina ochilor, de în¬ 
dată ce-1 priveşti în limpezimea aerului. 

Sfântul Augustin 68 spune: cine cunoaşte 
lăuntric, fără mijlocirea gândurilor multiple, 
a reprezentărilor şi a imaginilor de tot felul, 
ceea ce nu vederea exterioară îi poate adu¬ 
ce, acela ştie că rostesc adevăr. Dar cine nu 
are această cunoaştere, acela râde şi mă bat¬ 
jocoreşte. Ci mie îmi stârneşte mila. Asemenea 
oameni vor să cunoască şi să guste lucruri¬ 
le veşnice si lucrările lui Dumnezeu, să stea 

9 9 7 

în lumina veşniciei, iar inima lor încă mai plu¬ 
teşte în ieri şi în mâine. 

învăţatul păgân Seneca zice: despre lucru¬ 
rile mari şi înalte trebuie să vorbeşti cu sim¬ 
ţire mare si înaltă, cu suflet curat. 69 Dar mulţi 

9 9 7 9 

consideră că nu s-ar cuveni să-i înveţi, nici 
prin cuvânt, nici prin scris, astfel de lucruri 
pe cei neştiutori. însă eu spun că dacă nu-i 
cuviinţă să-i înveţi pe neştiutori, atunci ni¬ 
meni nu va învăţa nimic niciodată şi nimeni 
nu va şti a învăţa pe alţii şi a scrie. 70 Cum 
poţi avea învăţaţi dacă nu-i înveţi pe cei ne¬ 
ştiutori? Fără viitor nu există trecut. „N-au 

9 

trebuinţă de doctor cei sănătoşi, ci cei bol- 

9 9 7 

navi“ [Luca 5, 31] - spune Domnul nostru. 
De aceea există doctori, ca să-i vindece pe cei 
bolnavi. Ci dacă cineva înţelege greşit cuvin¬ 
tele acestea, care adevărate sunt, cu ce a 
greşit cel ce le-a rostit cum se cuvine? Sfântul 
Ioan propovăduieşte Sfânta Evanghelie tutu¬ 
ror, credincioşilor şi deopotrivă necredincio¬ 
şilor, pentru ca aceştia să creadă, şi totuşi 
începe scrierea cu cele mai înalte lucruri pe 
care le poate spune un om despre Dumnezeu. 

Or, adesea, cuvintele sale, ca şi cele ale Dom¬ 
nului nostru au fost de asemenea prost în¬ 
ţelese. 

Deie bunul si milostivul Dumnezeu, Ade- 

5 7 

vărul însuşi, să găsim adevărul în noi şi să 
luăm aminte la el cu toţii, eu şi cititorii cărţii 
acesteia dimpreună! Amin. 



II 

Despre omul nobil 71 


Domnul nostru spune în Evanghelie: „Un 
om de neam mare s-a dus într-o ţară înde¬ 
părtată, ca să-şi ia domnie şi să se întoarcă" 
[Luca 19, 12], Domnul nostru ne învaţă prin 
aceste cuvinte cât de nobil a fost creat omul 
în natura sa şi căt de dumnezeiesc poate de¬ 
veni el prin har şi, pe deasupra, cum poate 
ajunge astfel. De asemenea, în cuvintele aces¬ 
tea stă mult din învăţătura Sfintei Scripturi. 

în primul rând, trebuie să ştim - fiind de 
altfel un lucru prea limpede - că omul în sine 
are două naturi: trup şi duh. De aceea se spu¬ 
ne într-o scriere: cine se cunoaşte pe sine, 
acela cunoaşte toate creaturile, căci orice 
creatură este trup sau duh. De aceea zice 
Scriptura despre noi, oamenii, că, pe lângă 
omul exterior, există în noi un altul, omul 
lăuntric. 72 

Omul exterior cuprinde tot ceea ce ţine de 
suflet, dar e prizonierul cărnii şi e amestecat 
cu ea, lucrând trupeşte în fiecare mădular, 
în ochi, în ureche, în limbă, în mână, în toate 
celelalte şi împreună cu ele. Pe acesta Scrip¬ 
tura îl numeşte omul cel vechi 73 , pământesc 74 , 
vrăjmaş 75 - un om slujitor. 76 

Celălalt om aliat în noi este omul lăuntric. 
Pe acesta Scriptura îl numeşte un om nou, 
un om ceresc, un om tânăr 77 , un prieten şi 
un om nobil, de neam mare. Despre acesta 
vorbeşte Domnul nostru când spune: „Un om 
de neam mare s-a dus într-o ţară îndepărta¬ 
tă, ca să-si ia domnie si să se întoarcă.“ 

y y 

Apoi mai trebuie să ştim că Sfântul Iero- 
nim şi mulţi alţi magistri 78 spun că tot omul 
are dintru început, prin natura sa, un duh 

a 

bun, un înger, şi unul rău, un diavol. înge¬ 
rul bun sfătuieşte si îndeamnă mereu la bine, 

y y 7 

la cele dumnezeieşti, la virtute, la tot ce e 
ceresc şi veşnic. Duhul cel rău sfătuieşte şi 
împinge la cele rele, la cele trecătoare şi ne- 
cuvioase, la cele diavoleşti. Acelaşi duh rău 
vorbeşte mereu cu omul exterior, ispitindu-1 
prin el în ascuns pe omul lăuntric, aşa cum 
şarpele i-a vorbit femeii, Evei şi, prin ea, băr¬ 
batului Adam. 79 (Omul lăuntric este Adam. 
Bărbatul din suflet este pomul bun, care dă 
mereu rod bun de mâncat, despre care vor¬ 
beşte şi Domnul nostru. 80 El este şi ţarina în 
care Dumnezeu a sădit chipul şi asemănarea 
Lui, iar în ele sămânţa nestricăcioasă 81 , ră¬ 
dăcina a toată înţelepciunea, a tuturor price¬ 
perilor, a tuturor virtuţilor şi a toată bunătatea: 
sămânţă firii dumnezeieşti. 82 Iar sămânţa 
dumnezeieştii firi este Fiul lui Dumnezeu, 
„Cuvântul lui Dumnezeu" [Luca 8, 11]. 

Omul exterior, adică omul vrăjmaş şi rău, 
a semănat şi a aruncat neghină peste ea [ cf. 
Matei 13, 24 şi urm.]. La el se gândeşte Sfân¬ 
tul Pavel când spune că vede în sine ceva care-1 
face rob şi se luptă împotriva legii şi a îndem- 

nului lui Dumnezeu, împotriva cuvântului pe 
care Dumnezeu l-a rostit si încă îl mai ros- 

j 

teşte în ceea ce e cel mai înalt, în străfundul 
sufletului nostru. 83 Apoi se tânguie Sfântul 
Pavel: „Om nenorocit ce sunt! Cine mă va iz¬ 
băvi de trupul morţii acesteia? 44 [Romani 7, 
24]. Dar mai spune tot el, în altă parte, că 
duhul şi pofta trupului „se împotrivesc unul 
alteia 44 [Galateni 5, 17]. Carnea pofteşte la rele 
şi la stricăciuni, pe când duhul îndeamnă la 
iubire de Dumnezeu, la bucurie, la pace şi la 
toate virtuţile. Cine se poartă în duh şi-l ur¬ 
mează în toată petrecerea vieţii, acela va cu¬ 
lege viaţă veşnică. 84 Omul lăuntric este cel 
despre care spune Domnul nostru: „Un om 
de neam mare s-a dus într-o ţară îndepărtată, 
ca să-şi ia domnie şi să se întoarcă. 44 Acesta 
e pomul bun, despre care Domnul nostru 
spune că dă mereu roade bune şi niciodată 
rele, căci el vrea binele şi năzuieşte spre bine, 
spre acea bunătate care pluteşte înde sine, 
netulburată de aceasta şi aceea. 85 Omul ex¬ 
terior este pomul stricat, care nu poate da 
roade bune. 86 

Despre nobleţea omului lăuntric, a du¬ 
hului, şi despre nimicnicia omului exterior, 
a cărnii, vorbesc şi învăţaţii păgâni Tullius şi 
Seneca. 87 Ei spun că nici un suflet dăruit cu 
minte nu este fără Dumnezeu; sămânţa dum¬ 
nezeiască este în noi. Dacă această sămânţă 
ar avea parte de un grădinar bun, înţelept şi 
harnic, atunci cu-atât mai mult ar prinde şi 
s-ar înălţa către Dumnezeu, a cărui sămânţă 
este, iar rodul va fi părtaş firii dumnezeieşti. 
Sămânţa mărului se face măr 88 , cea a nucului 

se face nuc, sămânţa lui Dumnezeu devine 

7 f 

Dumnezeu. 89 Dar dacă sămânţa bună încape 
pe mâna unui grădinar rău şi nerod, atunci 
neghina se va ridica şi va acoperi sămânţa cea 
bună, care nu se va mai putea împărtăşi din 
lumină şi nu va mai creşte. Origen, un mare 
învăţat, spune că sămânţa lui Dumnezeu, 
fiind semănată, insuflată si născută de El 

7 j 

însuşi, poate fi acoperită şi ascunsă, dar nici¬ 
odată scoasă sau aruncată cu totul; ea stră¬ 
luceşte ca o văpaie, luminează şi arde neîncetat, 
năzuind către Dumnezeu. 90 
X Prima treaptă 91 a omului lăuntric, a omu¬ 
lui nou, zice Sfântul Augustin, este urmarea 
oamenilor sfinţi şi buni: asta cât încă mai 
merge de-a buşilea, ţinându-se de scaune sau 
de pereţi, şi-şi ostoieşte foamea cu lapte. 

A doua treaptă este atinsă când omul nu 
doar urmează modele exterioare şi pe cei 
sfinţi, ci aleargă, grăbeşte spre slava şi sfa¬ 
tul lui Dumnezeu şi ale înţelepciunii Lui, când 
întoarce spatele celor omeneşti şi faţa sa spre 
Dumnezeu, părăsind, încă şovăielnic, sânul 
proteguitor al mamei şi râzând la Tatăl ceresc. 

A treia treaptă este atinsă când omul 
se-ndepărtează din ce în ce mai mult de sânul 
mamei, lăsând frica şi lepădând grija, aşa 
încât, chiar de s-ar putea să făptuiască ne¬ 
dreptate şi rău, fără a-şi mânia semenii, nu 
năzuieşte totuşi la ele. Căci atât este de legat, 
prin iubire şi rodnică trudă, de Dumnezeu, 
încât ajunge ca Dumnezeu să-l aşeze şi să-l 
petreacă în acea bucurie, desfătare şi fericire 
în care tot ce este străin de Dumnezeu si ne- 

f 

asemenea Lui îi va ii potrivnic. 

Pe a patra treaptă, omul este din ce In ce 
mai mult părtaş iubirii şi lui Dumnezeu, în- 
rădăcinându-se în Dumnezeu şi-n iubire, 
fiind astfel mereu pregătit, doritor şi bucu¬ 
ros să ia asupră-şi orice piedică, ispită, stri¬ 
căciune şi suferinţă. 

Pe a cincea treaptă, omul trăieşte în sinea 
sa împăcat şi netulburat, odihnindu-se în 
bogăţia şi în prisosul negrăitei înţelepciuni 
supreme. 

A şasea treaptă este atinsă când omul s-a 
lepădat de chipul său, peste el suprapunân- 
du-se chipul veşniciei lui Dumnezeu, căci a 
ajuns la desăvârşită uitare a vieţii în timp, tre¬ 
cătoare, fiind aspirat şi transfigurat în chipul 
dumnezeiesc, devenind copil al lui Dumne¬ 
zeu. Mai presus de aceasta nu mai există 
treaptă, acolo fiind odihnă veşnică şi ferici¬ 
re, căci năzuinţa supremă a omului lăuntric 
si a omului celui nou este viata veşnică. 

t t t 

în omul lăuntric şi nobil a fost sădită să¬ 
mânţa lui Dumnezeu şi întipărit chipul Lui, 
iar sămânţa şi chipul firii şi al fiinţei dum¬ 
nezeieşti, Fiul lui Dumnezeu, se revelează 
acolo şi pot fi cunoscute; dar pot fi şi vremel¬ 
nic ascunse. Pentru a lămuri acestea, marele 
învăţat Origen ne înfăţişează o pildă: chipul 
lui Dumnezeu, Fiul lui, este ca o fântână care 
viază în străfundul sufletului. 92 Dacă cineva 
aruncă pământ peste ea, adică poftă lumească, 
atunci fântâna se-acoperă şi nu mai cunoaş¬ 
tem nimic din ea. Totuşi, în sine, ea rămâne 
vie pe mai departe, aşa încât, atunci când 
dai la o parte pământul cu care, din exterior, 
fusese umplută, ea se va vădi din nou. Iar 

Origen spune că acest adevăr ar fi prefigurat 
în cartea întâi a lui Moise, unde stă scris că 
Avraam avea „fântâni vii săpate în ţarina sa, 
dar oameni făcători de rele 93 le-au stricat şi 
le-au umplut cu pământ” [Geneza 26, 15); iar 
când fântânile au fost dezgropate, vii au ie¬ 
şit din nou la vedere. 

Am mai putea aminti o parabolă cu ace¬ 
laşi înţeles: soarele străluceşte neîncetat; cu 
toate acestea, norii sau ceaţa ne pot împie¬ 
dica să-i vedem strălucirea. Tot astfel, nu-i 
vedem strălucirea dacă ochiul nostru este 
beteag, bolnav sau acoperit. Am mai folosit 
uneori, vorbind de acelaşi lucru, şi altă para¬ 
bolă: un meşter face o lucrare în piatră sau 
lemn, dar nu imprimă imaginea în lemn, ci 
îndepărtează din el aşchiile care ţineau imagi¬ 
nea ascunsă şi îngropată. El nu-i dă lemnului 
nimic, ci doar îi ia, dând la o parte acoperă¬ 
mântul şi scoţând rugina 94 , de sub care prin¬ 
de a miji ceea ce stătea în ascundere. Aceasta-i 
comoara ascunsă în adâncul ţarinei, despre 
care vorbeşte Domnul nostru [Matei 13, 44]. 

Sfântul Augustin spune: dacă sulletul omu¬ 
lui se întoarce pe deplin înspre cele de sus 
şi veşnice şi doar spre Dumnezeu, atunci chi¬ 
pul lui Dumnezeu răsare şi străluceşte. 95 Dar 
dacă sufletul se întoarce spre cele din afară, 
fie şi numai pentru a-şi încerca în exterior 
virtuţile, atunci chipul acesta va fi cu totul 
ascuns. Iată, poate, înţelesul faptului că fe¬ 
meile poartă capul acoperit, iar bărbaţii des¬ 
coperit, după cum zice şi Sfântul Pavel. 96 De 
aceea, tot ce în suflet năzuieşte în jos primeş¬ 
te acoperământ şi văl de la lucrul spre care 

năzuieşte; dar ceea ce în suflet năzuieşte în 
sus este chip al lui Dumnezeu, naştere de 
Dumnezeu neascuns, descoperit în neacope- 
rirea sufletului dezgolit. Despre omul nobil 
drept chip al lui Dumnezeu, Fiul lui, sămân¬ 
ţă a firii dumnezeieşti care sălăşluieşte în noi 
nestinsă, chiar în ascundere fiind, regele Da- 
vid spune în Psaltire: chiar dacă asupra omu¬ 
lui cade mult nimic şi suspin şi suferinţă, el 
rămâne în chipul lui Dumnezeu şi chipul lui 
Dumnezeu rămâne în el. 97 Adevărata lumină 
„luminează în întuneric 44 [Ioan 1,5], chiar dacă 
oamenii nu o cunosc. 

„Neagră sunt, fete din Ierusalim, dar fru¬ 
moasă 44 , se spune în Cartea iubirii „Nu vă ui¬ 
taţi că sunt negricioasă, că doar soarele m-a 
ars“ [Cântarea cântărilor 1, 4 şi urm.]. Soa¬ 
rele înseamnă aici lumina acestei lumi, asa 

* > 

încât chiar si cele mai bune si mai înalte din 

♦ ? 

cele făcute şi create acoperă şi întunecă chi¬ 
pul lui Dumnezeu din noi. Solomon spune: 
„curăţă argintul de zgură şi turnătorul va face 
din el un vas ales 44 [Pilde 25, 4] - iar vasul e 
chipul lui Dumnezeu, Fiul lui sălăşluind în 
suflet. Acestea se-ascund şi în cuvintele Dom¬ 
nului nostru, când spune că „un om de neam 
mare s-a dus într-o ţară îndepărtată 44 , căci 
omul trebuie să iasă din sine şi din toate chi¬ 
purile, înstrăinându-se de tot şi de toate, dacă 
vrea să-l primească pe Fiul şi să devină fiu 
în sânul şi-n inima Tatălui. 

Orice mijlocire îi este străină lui Dumne¬ 
zeu. El spune: „Eu sunt cel dintâi şi cel de 
pe urmă 44 [Apocalipsa 22, 13]. Deosebirea nu 
există nici în firea dumnezeiască, nici între 

persoanele Sfintei Treimi, dată fiind natura 
lor - una. Dumnezeiasca natură este Unul şi 
fiecare Persoană este Unul, acelaşi Unu cu 
natura dumnezeiască. Chiar distincţia dintre 
fiinţă şi esenţă se resoarbe aici în Unul şi este 
Unul. Doar când Unul încetează să fie el în¬ 
suşi, atunci acceptă, posedă şi zămisleşte 
deosebire. De aceea, în Unul îl găsim pe Dum¬ 
nezeu şi unul trebuie să devină cel ce-1 caută 
pe Dumnezeu. „Un om, spune Domnul nos- 
tru, s-a dus.“ In deosebire nu-1 găsim nici pe 
Unul, nici Fiinţa, nici pe Dumnezeu, nici odih¬ 
nă, nici fericire, nici îndestulare. Fii unul, ca 
să-l poţi găsi pe Dumnezeu! Adevăr grăiesc: 
că dacă ai fi unul, atunci tot unul ai rămâne 
în deosebire, iar deosebirea ar deveni pentru 
tine Unul şi nu te-ar mai stăpâni ori îngrădi 
în vreun fel. Unul rămâne mereu acelaşi Unu, 
fie că se află în milioane de pietre, fie în patru 
pietre, iar milionul este în aceeaşi măsură un 
număr simplu pe cât este patru un număr. 

Un învăţat păgân 98 spune că Unul este 
născut din Dumnezeu suprem. însuşirea sa 
este de a fi totuna cu Unul. Cine caută acest 
Unu sub Dumnezeu, acela se amăgeşte. Ace¬ 
laşi învăţat spune că Unul nu leagă cu nimic 
prietenie mai mare decât cu fecioarele nepri¬ 
hănite, după cum zice şi Sfântul Pavel: „v-am 
logodit unui singur bărbat, ca să vă înfăţişez 
lui Christos fecioară neprihănită 4 [2 Corin- 
teni 11, 2 ]. Aşa ar trebui să fie omul şi nu 
altfel, căci acesta e sensul cuvintelor „un om 
s-a dus“. 

în latină, cuvântul „om 44 înseamnă, în sens 
propriu, cel ce se pleacă, prin tot ce este el 
şi este al său, lui Dumnezeu şi i se supune 
lui, cătând în sus către El, iar nu la sine, în 
jos, în jurul ori înapoia lui. Căci aceasta e ade¬ 
vărata şi deplina smerire, iar omul îşi trage 
numele acesta de la pământul din care e 
plămădit." Dar nu vreau să despic tirul în pa¬ 
tru. Când spunem „om 44 , mai înţelegem ceva 
superior firii, timpului, spaţiului şi trupescu¬ 
lui şi tuturor celor ce năzuiesc la împlinire 
în ele sau au gustul lor. Intr-un anume fel, 
acest „om“ nu are nimic în comun cu nimic: 
adică nu e creat după chipul şi asemănarea 
lucrurilor particulare 100 , iar despre nimic nu 
ştie nimic; aşa încât în el nu se află şi nu se 
arată nici urmă de nimic, din el nimicul fi¬ 
ind atât de deplin alungat, încât nu se află 
acolo decât viaţă, fiinţă, adevăr şi bunătate 
curate. 101 Cine este întocmit aşa, acela este 
cu adevărat un „om nobil* 4 , „de neam mare 44 - 
nici mai mult, nici mai puţin. 

Dar mai putem lămuri şi în alt fel ce în¬ 
seamnă cuvântul Domnului nostm despre 
„omul nobil 44 . Trebuie să ştim că cei care îl cu¬ 
nosc pe Dumnezeu fără văl, aceia cunosc prin 
El toată creatura; căci cunoaşterea este o lu¬ 
mină a sufletului şi toţi oamenii râvnesc prin 
firea lor la cunoaştere, din moment ce chiar 
si cunoaşterea lucrurilor rele este bună. 102 
Magistrii spun că, dacă ajungi să cunoşti crea¬ 
tura în fiinţa ei proprie, atunci ai o cunoaş¬ 
tere vesperală şi vezi creaturile în chipuri ce 
ţin de multipla deosebire. 103 Dar dacă ajungi 
să cunoşti creatura în Dumnezeu, atunci ai 

o cunoaştere aurorală, iar în acest caz vezi 
creaturile în afara oricărei deosebiri şi denu- 
date de orice chip şi despuiate de orice iden¬ 
titate; le vezi în Unul, care este Dumnezeu 
însuşi. Şi acesta este „omul nobil“, despre care 
Domnul nostru spune: „Un om de neam mare 
s-a dus într-o ţară îndepărtată/* El este nobil 
pentru că este unul şi-l cunoaşte pe Dumne¬ 
zeu şi creatura în Unul. 

Aş mai aminti încă un sens în care putem 
înţelege ce este „omul nobil“. Când omul, su¬ 
fletul, duhul îl contemplă pe Dumnezeu, el se 
cunoaşte şi se ştie pe sine drept cunoscând, 
adică ştie că îl contemplă şi îl cunoaşte pe 
Dumnezeu. Multor oameni li s-a părut însă - 
si arată demn de crezare - că sămânţa si floa- 

9 "f * 

rea fericirii stau în acea cunoaştere prin care 
duhul devine conştient că îl cunoaşte pe Dum¬ 
nezeu. Căci [spun ei] de-aş avea toată des¬ 
fătarea şi n-aş şti nimic despre ea, la ce mi-ar 
fi bună şi ce fel de desfătare mi-ar fi? Dar eu 
afirm cu tărie că lucrurile nu stau aşa. E ade¬ 
vărat că, lipsit de această cunoaştere, sufle¬ 
tul n-ar fi fericit; totuşi la fel de adevărat este 
că fericirea nu stă în ea. Căci fericirea stă în 
primul rând în faptul că sufletul îl contem¬ 
plă doar pe Dumnezeu, în neascunderea Lui. 
De aici îşi primeşte sufletul întreaga fiinţă şi 
viaţă şi îşi întemeiază fiinţa în temeiul lui 
Dumnezeu şi nu e conştient nici de cunoaş¬ 
tere, nici de iubire, nici de nimic altceva. Su¬ 
fletul odihneşte deplin şi exclusiv în fiinţa lui 
Dumnezeu; acolo nu cunoaşte nimic altceva 
decât fiinţa şi pe Dumnezeu. Dar dacă ştie şi 
e conştient că îl contemplă, îl cunoaşte şi îl 

iubeşte pe Dumnezeu, aceasta este o ieşire 
şi o recădere în treapta dintâi, potrivit ordi¬ 
nii naturale. 104 Căci nimeni nu se cunoaşte 
pe sine ca fiind alb 105 , decât numai cel ce este 
alb. Iar cine se cunoaşte pe sine ca fiind alb, 
acela-şi întemeiază orice lucrare şi cunoaş¬ 
tere pe faptul de a fi alb; nu-şi primeşte cu¬ 
noaşterea nemijlocit şi inconştient din culoare, 
ci primeşte cunoaşterea culorii de la ceea ce 
împrejurul lui este alb. Mai curând, el primeş¬ 
te cunoaşterea şi ştiinţa de la ceea ce este co¬ 
lorat sau alb şi astfel se cunoaşte pe sine ca 
alb. Dar ceea ce este alb e mult mai mărunt 
şi mai exterior decât albeaţa în sine. Una este 
peretele şi alta este temelia pe care se înalţă 
peretele. 

Magiştrii spun că puterea cu care vede 
ochiul este una, iar puterea cu care el cu¬ 
noaşte că vede este alta. 106 Faptul că vede 
vine numai din culoarea în sine, nu din ceea 
ce e colorat. De aceea totuna-i dacă lucrul co¬ 
lorat este din piatră sau lemn, înger sau om: 
esenţialul este că are culoare. 

Tot astfel, omul nobil primeşte şi-şi ia toată 
fiinţa, viaţa şi fericirea doar de la Dumnezeu, 
la Dumnezeu şi în Dumnezeu, nu din cu¬ 
noaşterea de Dumnezeu, din contemplarea 
sau iubirea lui. De aceea spune Domnul nos¬ 
tru - şi să luăm aminte - că aceasta este via¬ 
ţa veşnică: omul „să Te cunoască pe Tine, 
singurul Dumnezeu adevărat 4 * [Ioan 17, 3]; 
ci El nu spune: să cunoască faptul că Te cu¬ 
noaşte. Cum ar putea să se cunoască omul 
pe sine drept cunoscându-1 pe Dumnezeu, 
atât timp cât nu se cunoaşte pe sine însuşi? 


103 



Căci, pe bună dreptate, omul nu se cunoaş¬ 
te pe sine, nici nu cunoaşte alte lucruri, ci 
doar pe Dumnezeu singur prin fericirea cu¬ 
noaşterii, fiind fericit în rădăcina şi în temeiul 
fericirii. Dar dacă sufletul cunoaşte faptul că 
îl cunoaşte pe Dumnezeu, atunci are cunoaş¬ 
tere şi despre El, şi despre sine însuşi. 

Una este, cum spuneam, puterea prin care 
omul vede şi alta cea prin care omul ştie şi 
cunoaşte că vede. Adevărat este că aici şi 
acum, în lumea aceasta şi în noi, puterea prin 
care ştim si cunoaştem că vedem este mai 
nobilă şi mai înaltă decât puterea prin care 
vedem; căci natura îşi începe lucrarea de la 
cele mici, pe când Dumnezeu lucrează din¬ 
tru început cu desăvârşirea. Natura face din 
copil om matur, iar din ou pui; Dumnezeu 
însă face omul înaintea copilului şi puiul îna¬ 
intea oului. Natura face lemnul întâi cald, apoi 
fierbinte si abia la urmă trezeşte în el fiinţa 
focului; Dumnezeu însă dă întâi tuturor crea¬ 
turilor fiinţă şi abia apoi le dă fiinţă în timp, 
neştirbindu-le totuşi de ceea ce este fără timp 
şi nici de ceea ce ţine de timp. La fel, Dum¬ 
nezeu dă mai întâi Duhul Sfânt, iar apoi da¬ 
rurile Duhului Sfânt. 

lată de ce spun că nu există, într-adevăr, 
fericire fără ca omul să fie conştient şi să ştie 
că îl vede şi că îl cunoaşte pe Dumnezeu. Insă 
ferească-mă Domnul de aşa fericire! Dacă ea 
ajunge altora, atunci să şi-o ţină pentru ei, 
căci e vrednică de compătimire. Para focului 
şi fiinţa lui nu sunt totuna prin firea lor, ci 
sunt foarte departe una de cealaltă, deşi în timp 
şi în spaţiu se au foarte aproape. Cunoaşterea 

dumnezeiească şi cunoaşterea noastră sunt 
nespus de îndepărtate şi de diferite. 

De aceea spune Domnul nostru - şi pe 
bună dreptate - că „un om de neam mare s-a 
dus într-o ţară îndepărtată, ca să-şi ia dom¬ 
nie şi să se întoarcă”. Căci omul trebuie să 
fie în sinea sa unul şi trebuie să caute [ starea 
aceasta] în sine şi în Unul şi s-o primească 
în Unul, adică: să îl cunoască doar pe Dum¬ 
nezeu. Iar „să se întoarcă” înseamnă: să ştie 
şi să cunoască faptul că îl cunoaşte pe Dum¬ 
nezeu. 

Toate cele expuse aici au fost prefigurate 
de profetul Iezechiel, în a cărui carte stă scris: 
„Un vultur mare cu aripi mari, cu pene lungi, 
pufos şi pestriţ [... ] a frânt vârful unui cedru, 
a rupt pe cel mai de sus din lăstarii lui cei 
tineri şi l-a adus în ţara Canaanului” [Ieze¬ 
chiel 17, 3 şi urm.]. Ceea ce Domnul nostru 
numeşte un om nobil este ceea ce profetul 
numeşte un vultur 107 mare. Cine este mai 
nobil decât cel ce a fost născut din cel mai 
de sus şi mai bun lăstar al creaturii şi, toto¬ 
dată, din străfundul firii dumnezeieşti şi din 
pustiul 108 Lui? „O voi duce în pustiu şi voi 
vorbi inimii ei”, spune Domnul nostru în car¬ 
tea profetului Osea [2, 16]. Inimii nobile îi va 
vorbi Domnul, ca Unul cu Unu, Unul din Unu, 
Unul într-Unu şi, într-Unu, veşnicul Unu. 
Amin. 




Tratatul al doilea 




Cuvinte de învăţătură 109 

Acestea sunt cuvintele pe care vicarul de 
Thuringen şi priorul de Erfurt, fratele Eckhart 
din ordinul predicatorilor 110 , le-a adresat no¬ 
vicilor care l-au întrebat felurite lucruri, cât 
au şezut laolaltă in collationibus U1 . 

9 

1 . întăVde toate , despre adevărata supu¬ 
nere 

Adevărata şi desăvârşita supunere este vir¬ 
tutea care stă înaintea tuturor virtuţilor si nici 

j i 

o lucrare, oricât de măreaţă, nu poate fi fă¬ 
cută şi nu se poate împlini iară ea; căci, oricât 
de banală sau de plictisitoare 112 ar ii o lucrare, 
ea va fi mai folositoare de va fi făcută în de¬ 
săvârşită supunere: cititul sau ascultatul 
liturghiei, rugăciunea, contemplarea sau ori¬ 
ce altceva. Aşa că poţi alege orice lucrare, pe 
cât vrei tu de neînsemnată, şi adevărata su¬ 
punere o va înnobila şi o va face mai bună. 
Supunerea scoate la iveală din orice lucru, 
fără excepţie, tot binele. Şi încă: supunerea 113 
nu se înşală niciodată şi nu zădărniceşte nici 
o lucrare - orice ar face omul, atât timp cât 
face cu supunere căci supunerea nu zădăr¬ 
niceşte nimic din cele bune. Supunerea nu 

trebuie să-şi facă griji, căci ei nu-i lipseşte ni¬ 
mic din cele bune. 

De îndată ce omul iese cu supunere din eul 
său, scuturându-se de ale sale, Dumnezeu 
trebuie neapărat să intre în el, cu necesita¬ 
te; căci dacă un om nu vrea nimic pentru sine, 
atunci Dumnezeu trebuie să voiască pentru 
el în acelaşi mod în care voieşte pentru Sine. 
Dacă am ieşit din voinţa proprie, punând-o 
în mâna superiorului meu şi nemaivrând ni¬ 
mic pentru mine, atunci Dumnezeu voieşte 
pentru mine prin voia sa, iar dacă zădăr¬ 
niceşte ceva în privinţa mea, atunci se ză¬ 
dărniceşte pe Sine. Aşa se-ntâmplă cu toate 
lucrurile: dacă nu vreau nimic în numele 
meu, atunci lucrează voia lui Dumnezeu în 
numele meu. Dar ia aminte! Ce poate El să 
vrea pentru mine, dacă eu nu vreau nimic? 
De vreme ce m-am lăsat pe mine, El trebuie 
să vrea cu necesitate pentru mine tot ce vrea 
pentru Sine, în numele lui, nici mai mult, 
nici mai puţin - şi în acelaşi fel în care vrea 
pentm Sine. Ci, dacă Dumnezeu n-ar face aşa, 
atunci - potrivit adevărului, adică lui Dum¬ 
nezeu - El nu ar fi nici drept, nici Dumne¬ 
zeu, [trădându-şi astfel] fiinţa sa naturală. 

în adevărata supunere nu există „vreau aşa 
şi pe dincolo" sau „vreau asta şi asta", ci doar 
pura ieşire din tine. De aceea, în cea mai bună 
rugăciune pe care o poate spune omul nu tre¬ 
buie să fie vorba de „dă-mi mie cutare virtu¬ 
te sau în cutare fel", nici de „Doamne, dă-mi 
viaţă veşnică sau dă-mi-Te pe Tine însuţi", ci 
doar: „Doamne, nu-mi da nimic altceva de¬ 
cât ceea ce Tu însuţi voieşti şi fă ce şi cum 

voieşti Tu!" Diferenţa dintre cele două feluri 
de rugă este ca de la cer la pământ. Spunând 
rugăciunea în felul din urmă, rostim dreaptă 
rugăciune; cel care, prin adevărata supune¬ 
re, a ieşit din eul său, acela e în adevărata 
supunere, în Dumnezeu. Aşa cum adevăra¬ 
ta supunere nu cunoaşte nici un „vreau aşa 
şi pe dincolo", tot astfel din ea nici nu va ră¬ 
suna vreodată „nu vreau" - pentru că „nu 
vreau" este otravă curată pentru orice supu¬ 
nere, după cum spune şi Sfântul Augustin: 
„Cel mai bun slujitor al Tău nu se bucură să 
i se spună ori să i se dea ceea îi este lui drag 
să audă ori să vadă; ci prima şi cea mai înal¬ 
tă a lui dorinţă este să audă ce îi este mai pe 
plac lui Dumnezeu." 114 

2. Despre rugăciunea cea mai puternică şi 
despre lucrarea cea mai înaltă 

Cea mai puternică rugăciune - în stare, 
aproape, să dobândească toate lucrurile şi cea 
mai preţioasă lucrare - este cea care izvorăş¬ 
te din sufletul liber. 115 Cu cât este mai liber 
acesta, cu atât mai puternică, mai demnă, 
mai cu folos, mai vrednică de laudă şi mai 
desăvârşită este rugăciunea şi lucrarea ome¬ 
nească. Sufletul liber este atotputernic. 

Dar ce este un suflet liber? 

Liber este sufletul care de nimic nu e ră¬ 
tăcit, nici nu este legat de nimic, binele său 
nefiind legat de vreun mod anume, sufletul 
care nu ia seama prin nimic la ale sale, ci e 
cufundat necontenit în preaiubita voie a lui 
Dumnezeu, fiind ieşit din sine. 116 Omul nu 

poate înfăptui niciodată vreo lucrare, oricât 
de neînsemnată, dacă nu~şi ia de aici puterea 
şi capacităţile. 

Atât de puternică trebuie să fie rugăciu¬ 
nea, încât să-ţi doreşti ca toate organele şi fa¬ 
cultăţile tale, ochii şi urechile, gura, inima şi 
toate simţurile să se întoarcă spre ea; şi să 
nu slăbeşti rugăciunea până când nu simţi 
că vrei să te uneşti cu Cel pe care îl ai în faţă 
şi căruia i te rogi: cu Dumnezeu. 

3. Despre oamenii care nu s-au lăsat pe ei 
înşişi şi sunt încă plini de voinţa proprie 

Oamenii spun: „Vai, Doamne, tare-aş mai 
vrea să mă am bine cu Dumnezeu şi să am 
tot atâta evlavie şi pace cu El cât au alţii; şi 
aş mai vrea să-mi meargă la fel cum le mer¬ 
ge altora şi să fiu la fel de sărac ca şi ei!“ Sau 
mai spun oamenii: „Parcă nu fac nimic cum 
trebuie - ba că sunt acolo şi nu dincolo, ba 
că fac aia şi nu cealaltă; ar trebui poate să 
trăiesc printre străini ori ca un sihastru ori 
într-o mănăstire!" 

Eul tău şi nimic altceva - doar el se ma¬ 
nifestă, fără excepţie, prin astfel de cuvinte. 
E vorba de voinţa ta, chiar dacă nu ai cunoş¬ 
tinţă de ea şi ţi se pare a fi altceva. Căci nu 
se naşte vreo nemulţumire în tine care să nu 
vină din voinţa proprie, fie că-ţi dai seama, 
fie că nu. Orice am gândi noi oamenii, anu¬ 
me că ar trebui să fugim de un lucru şi să 
căutăm altceva - fie că e vorba de locul în care 
trăim, de cei cu care ne însoţim, de compor¬ 
tament, de mod sau de măsură 117 în ceea ce 

facem, de meserie nu acestea sunt de vină; 
nu un mod de a fi sau un lucru îţi este vrăj¬ 
maş: tu eşti în toate aceste lucruri propriul 
tău vrăjmaş, căci ti^ rit \eşti în ordine, râmă- 
nând agăţat de lucruri. 

De aceea, începe cu tine şi lasă-te pe tine 
însuţi! Adevăr grăiesc, că dacă nu fugi, înain¬ 
te de toate, de tine însuţi, atunci, oriîncotro vei 
fugi, vei găsi peste tot doar vrăjmăşie şi ne¬ 
mulţumire. Cei ce caută liniştea sufletească 
în lucrurile exterioare - fie în anumite locuri 
sau comportamente, fie în anumite fapte sau 
la anumiţi semeni, printre străini ori în sără¬ 
cie şi smerenie, care, toate, oricât de măreţe 
sau oricum ar fi ele, sunt totuşi nimic aceia 
nu vor găsi în ele nici o pace. Caută greşit cei 
ce caută astfel. Cu cât merg mai departe, 
cu-atât mai puţin vor putea găsi ceea ce cau¬ 
tă. Ei merg precum cel ce-a greşit drumul: cu 
cât se îndepărtează, cu-atât rătăceşte mai 
mult. Dar ce-ar trebui să facă unul ca aces¬ 
ta? întâi de toate ar trebui să se lase pe sine, 
lăsând astfel toate lucrurile. Căci dacă omul 
ar lăsa un regat sau lumea întreagă, păstrân- 
du-se însă pe sine, atunci n-ar lăsa nimic. Ci, 
dacă s-ar lăsa pe sine, atunci, orice ar mai 
păstra, bogăţie, glorie sau orice altceva, ar lăsa 
toate. 

Sfântul Petru spune: „Iată, noi am lăsat 
toate şi Ti-am urmat Ţie“ fMatei 19, 27], dar 
noi ştim că el n-a lasat decât un năvod amă¬ 
rât şi o barcă de pescar. Comentând acestea, 
un sfânt 118 spune că cine lasă lucrurile ne¬ 
însemnate cu bună voie, acela le lasă de fapt 
nu doar pe ele, ci tot ceea ce câştigă oamenii 


113 



lumeşte, ba chiar tot ceea ce ar putea ei râvni. 
Căci cine se lasă pe sine şi-şi părăseşte pro¬ 
pria voinţă, acela a lăsat cu-adevărat toate lu¬ 
crurile, ca şi cum le va fi avut pe toate în 
stăpânire şi va fi dispus de ele după bunul 
lui plac. Ceea ce nu vrei să râvneşti ai lepă¬ 
dat cu totul şi ai lăsat pentru Dumnezeu. De 
aceea spunea Domnul nostru: „Fericiţi cei să¬ 
raci cu duhuF [Matei 5, 3], adică: cei săraci 

cu voinţa. Si nimeni n-ar trebui să se-ndo- 

iască de faptul că, dacă ar exista un mod mai 
bun de a fi, atunci Domnul nostru l-ar fi nu¬ 
mit, însă El a spus doar: „Dacă vrea cineva 
să vină după Mine, să se lepede de sine“ [Ma¬ 
tei 16, 24]. în aceste cuvinte stă totul. Uită-te 
la tine însuţi, iar acolo unde te găseşti pe tine 
lasă-te pe tine; e cel mai bun lucru. 

4. Despre folosul lăsării , care trebuie înfăp¬ 
tuită lăuntric si exterior 

Trebuie să ştii că nici un om nu s-a lăsat 
pe sine, în această viaţă, într-atât încât să 
nu-si ii dat seama că încă mai trebuie să se 

9 

lase pe sine. Nu sunt mulţi aceia care iau 
aminte la acest lucru şi se arată statornici în 
el. E ca un negoţ cinstit sau ca un schimb just: 
pe cât ieşi şi te lepezi pe tine din toate lucru¬ 
rile, tot pe-atât intră Dumnezeu cu ale sale 
[în tine] - în exact aceeaşi măsură, nici mai 
mult, nici mai puţin. Aşa vei începe să prinzi 
gustul lucrărilor tale. Şi tot aşa vei găsi ade¬ 
vărata pace, nu altfel. 

Oamenii nu trebuie să mediteze îndelung 
In ceea ce au de tăcut; ei ar trebui mai curând 



să mediteze la ceea ee au a fi [cu adevărat]. 
Dacă sunt buni, iar comportamentul le este 
aidoma, atunci lucrările lor vor străluci lu¬ 
minos. Dacă eşti drept, atunci şi faptele tale 
sunt drepte. N-ar trebui să socotim sfinţenia 
ca întemeiată pe faptele omului. Ea ar trebui 
mai curând întemeiată pe fiinţa lui, căci nu 
lucrările noastre ne sfinţesc, ci noi ar trebui 
să le sfinţim pe ele. Oricât de sfântă ar fi o 
lucrare omenească, ea nu ne sfinţeşte nici¬ 
cum şi nicicând, de vreme ce este [doar] fap¬ 
tă; ci, în măsura în care suntem sfinţi şi avem 
fiinţă sfântă, noi suntem cei care ne sfinţim 
toate faptele, fie că e vorba de mâncat, somn, 
veghe sau de orice altceva. Orice ar lucra cei 
care nu au fiinţă înaltă, din lucrările lor nu 
va ieşi nimic. Ia aminte la cele ce spun: că 
trebuie să te străduieşti să fii bun şi abia apoi 
[să fie bun] ceea ce faci şi modul în care faci 
ceva. Temeiul lucrării este totul. 

5. Ia aminte la ce face ca fiinţa şi temeiul 
omului să fie bune 

Pentru ca fiinţa şi temeiul omului - din care 
îşi trag bunătatea faptele sale - să fie bune, 
sufletul omului trebuie să fie pe de-a-ntregul 
întru Dumnezeu. Aşa că străduieşte-te ca 
Dumnezeu să-ti fie mare, iar năzuinţa si ze- 

» * * 5 

Iul tău să fie întru El, în tot ce lucrezi si în 
tot ce laşi. Căci, pe bună dreptate, cu cât ai 
mai mult din acestea, cu atât faptele tale sunt 
mai bune, oricare ar fi ele. Atârnă-te de Dum¬ 
nezeu, iar El va atârna de tine toată bună¬ 
tatea. Caută-1 pe Dumnezeu şi-l vei găsi pe 

Dumnezeu şi toate câte sunt bune. Adevăr 
grăiesc că, în spiritul acesta, poţi călca din 
întâmplare pe o piatră, iar întâmplarea aceas¬ 
ta poate să fie o mai mare lucrare dumneze¬ 
iască decât dacă, primind împărtăşania cu 
trupul Domnului, te-ai gândi cu precădere la 
tine, intenţia ta fiind mai puţin detaşată de 
tine. Cine se atârnă de Dumnezeu, de acela 
se atârnă şi Dumnezeu şi toate virtuţile. Iar 
ce-ai căutat tu înainte te caută acum pe tine; 
ce-ai alungat mai demult te alungă acum; şi 
lucrul de care ai vrut să fugi în trecut fuge 
acum de tine. fc)e aceea, cine se atârnă cu to¬ 
tul de Dumnezeu, de acela se atârnă tot ce e 
dumnezeiesc şi fuge [de el] doar ceea ce îi este 
străin lui Dumnezeu şi nu îi e asemenea. 

6. Despre detaşare şi posesia 119 efectivă de 
Dumnezeu 

Am fost întrebat: ceea ce fac unii oameni - 
se retrag din lume, găsesc plăcere în a fi sin¬ 
guri, iar pacea lor vine de aici - este oare lucrul 
cel mai bun sau mai bine ar fi să se afle în 
biserică? Iar eu am răspuns: „Nu!“ Şi iată de 
ce: celui drept orientat îi este totuna aici sau 
dincolo, printre unii semeni sau alţii. Dar cine 
nu e drept orientat, acela nu se simte bine în 
nici un loc şi alături de nimeni. Cine e drept 
orientat îl are într-adevăr pe Dumnezeu asu¬ 
pra sa. Ci, avându-1 cu adevărat pe Dumne¬ 
zeu, el îl are în tot locul, ca şi pe drum, printre 
toţi semenii, ca şx m biserică, în pustiu sau 
în chilie, deopotrivă; căci nimeni nu-i poate 



sta în cale aceluia care îl are asupra sa pe 
Dumnezeu şi numai pe El singur. 

Cum vine asta? 

Omul acela îl are doar pe Dumnezeu şi 
doar la Dumnezeu se gândeşte, toate lucru¬ 
rile devenindu-i totuna cu Dumnezeu. Omul 
acela e purtător de Dumnezeu în toate lucră¬ 
rile sale şi în toate locurile, iar toate lucrările 
sale sunt opera lui Dumnezeu; căci lucrarea 
este în mod mai propriu şi mai adevărat a 
celui care o determină decât a celui care o 
execută. Prin urmare, dacă ne gândim la 
Dumnezeu şi doar la El, atunci, într-adevăr, 
El va înfăptui cu necesitate faptele noastre, 
nimeni şi nimic neputând sâ-i stea în cale, 
nici măsura, nici locul. Aşa încât nimeni nu-i 
va putea sta în cale acelui om, căci el nici nu 
gândeşte, nici nu caută, nici nu gustă altce¬ 
va decât pe Dumnezeu; iar Dumnezeu e unit 
cu omul în toate gândurile lui. Şi, aşa cum 
pe Dumnezeu nu îl poate distrage nici o di¬ 
versitate, tot astfel nici pe omul acesta nu-1 
va distrage nimic şi nimic nu-1 va supune di¬ 
versităţii, căci el este unul într-Unul, în care 
orice diversitate este Unul şi nediversitate. 

Omul trebuie să-l primească pe Dumne¬ 
zeu în toate lucrurile şi să-şi obişnuiască su¬ 
fletul să-l simtă mereu de faţă - în simţiri, în 
intenţii şi în dragoste. Ia seama cum te în¬ 
torci către Dumnezeu atunci când eşti în bi¬ 
serică sau în chilie: aceeaşi stare trebuie s-o 
păstrezi şi în mulţime, şi în nelinişte, şi în 
inegalitate. Am spus deseori că, atunci când 
vorbeşti de egalitate, nu ai în vedere că toa¬ 
te lucrările trebuie privite drept egale - sau 

toate locurile sau toţi oamenii. Ar fi nedrept: 
căci e mai bună lucrarea rugăciunii decât cea 
a torsului, iar biserica e un loc mai ales de¬ 
cât drumul mare. Dar în toate lucrările tre¬ 
buie să îţi păstrezi egalitatea sufletului, iar 
credinţa şi dragostea faţă de Dumnezeul tău 
să aibă o egală intensitate, ca şi strădania ta. 
Intr-adevăr, dacă ai păstra în tine această ega¬ 
litate, atunci nimic nu te-ar putea opri să îl 
ai pe Dumnezeu mereu de faţă. 

Dar omul căruia Dumnezeu nu îi este cu 
adevărat lăuntric, ci care trebuie mereu să îl 
ia din afară, ba de ici, ba de colo, căutându-1 
de fiecare dată altfel, fie în lucrările sale, fie 
printre oameni, fie în diverse locuri - acela nu 
îl are pe Dumnezeu. Şi cu uşurinţă se va găsi 
ceva care să-i stea în cale unui astfel de om, 
întrucât el nu îl are pe Dumnezeu şi nici nu 
îl iubeşte doar pe El şi nici nu se gândeşte 
doar la El. lată de ce pe acest om nu-1 pier¬ 
de doar anturajul rău, ci şi cel bun; nu doar 
la drumul mare va fi el nesigur, ci şi în bise¬ 
rică. Nu doar vorba şi fapta cea rea îi vor fi 
piedică, ci şi faptele şi vorbele bune, căci pie¬ 
dica este în el, de vreme ce Dumnezeu nu a 
devenit totul în el. Căci, dacă lucrurile ar sta 

asa, atunci i-ar fi totuna locurile sau seme- 

nii în care şi printre care se află, avându-1 pe 
Dumnezeu, pe care nimeni nu i-1 poate lua, 
după cum nimeni nu-i poate împiedica acelui 
om lucrarea. 

în ce constă deci această posesie efectivă 
de Dumnezeu, ca să putem spune că cineva 
i) are pe Dumnezeu cu adevărat? 

Posesia efectivă de Dumnezeu vine din su¬ 
flet şi din faptul că ne întoarcem şi tindem 
lăuntric, intelectual către Dumnezeu, iar nu 
gândind necontenit şi în acelaşi chip la El. 
Căci aceasta i-ar fi cu neputinţă ori foarte 
greu de atins firii omeneşti şi, pe deasupra, 
nici măcar n-ar fi cel mai bun lucru. Omul 
nu trebuie să se îndestuleze cu un Dumne¬ 
zeu gândit, căci de îndată ce piere gândul, 
piere şi Dumnezeu. Ci trebuie mai curând să-l 
aibă pe Dumnezeu însuşi, care este cu mult 
peste gândirea omului şi a întregii creaturi. 
Acel Dumnezeu nu piere, chiar de omul şi-ar 
întoarce, în mod voit, faţa de la El. 

Cine îl are pe Dumnezeu în acest fel, deci 
în fiinţă, acela îl primeşte pe Dumnezeu în 
chip dumnezeiesc, iar pentru el Dumnezeu 
străluceşte în toate lucrurile. Şi toate lucru¬ 
rile au gust dumnezeiesc, iar imaginea 120 lui 
Dumnezeu i se revarsă din toate lucrurile. în 
acest om, Dumnezeu priveşte mereu; în el are 
loc o desprindere detaşată [de toate lucruri¬ 
le] şi o întipărire a imaginii lui Dumnezeu, pe 
care îl iubeşte şi care îi este prezent. Cam la 
fel [se întâmplă] atunci când mori de sete: poţi 
să te amăgeşti cu altceva, poţi să te gândeşti 
la multe alte lucruri; dar orice-ai face si oriun- 

de-ai fi, oricare ţi-ar fi planurile, gândurile, 
îndeletnicirea, nu-ţi poţi goni din minte ima¬ 
ginea băuturii, cât timp dăinuie setea. Şi cu 
cât e mai mare setea, cu atât imaginea apei 
va fi mai puternică, mai prezentă şi mai stă¬ 
ruitoare. Sau atunci când iubeşti arzător un 
lucru, încât nu-ţi mai place şi nici nu te mai 
încântă nimic altceva şi inima râvneşte numai 

la ei: oriunde te-ai duce, oriunde al fi şi orice 
ai face, nu-ţi vei putea scoate din minte ima¬ 
ginea lucrului astfel iubit, căci ea nu se stin¬ 
ge nicicum şi cu cât iubeşti mai tare, cu atât 
imaginea e mai prezentă. Trăind astfel, tu nu 
cauţi liniştea, căci nu neliniştea îţi este vrăj - 
masă. 

Omul este cu atât mai vrednic de laudă In 
faţa lui Dumnezeu cu cât ia lucrurile nu în 
ce sunt ele însele, ci în dumnezeiasca lor al¬ 
cătuire. Desigur, pentru aceasta trebuie să dai 
dovadă de sârguinţă şi dragoste, dar şi de o 
deplină luare-aminte la interiorul omenesc, 
precum şi de o cunoaştere trează, adevăra¬ 
tă, intelectuală şi efectivă, prin care sufletul 
priveşte lucrurile şi semenii. Ci nu fugind de 
lucruri şi retrăgându-te din lumea exterioară 
în singurătate vei învăţa cum să iei lucrurile; 
oriunde şi în preajma oricui ai fi, trebuie să 
dobândeşti singurătatea lăuntrică. Trebuie să 
înveţi să străpungi învelişul lucrurilor şi să 
îl iei dinlăuntru pe Dumnezeul tău, putând 
astfel să îi construieşti imaginea în tine, în 
modul esenţial. Să faci aidoma celui care vrea 
să înveţe să scrie. Căci, de vrea cu adevărat 
să deprindă meşteşugul scrisului, atunci tre¬ 
buie să exerseze mereu şi cu sârg, oricât de 
greu şi de neplăcut i-ar fi şi oricât de impo¬ 
sibil i s-ar părea; dacă vrea să exerseze con¬ 
tinuu şi sârguincios, atunci până la urmă 
învaţă şi stăpâneşte meşteşugul. Desigur, 
întâi de toate trebuie să-şi îndrepte atenţia 
către fiecare literă, întipărindu-şi în minte 
imaginea ei. Apoi, după ce va fi deprins meş¬ 
teşugul, se va lepăda ,şi de această imagine 

si de memoria ei, căci atunci va scrie liber si 

9 7 9 

neîmpiedicat. La fel stau lucrurile cu învă¬ 
ţarea cântatului la vioară sau a altor înde- 

j 

letniciri care cer pricepere. Ajunge să hotărăşti 
că vrei să-ţi pui la lucru priceperea; atunci, 
chiar dacă nu iei mereu aminte la lucrarea ta, 
ţi-o împlineşti din pricepere, fie că te gândeşti 
la ea sau nu. 

în acelaşi mod trebuie omul să fie pătruns 
de prezenţa dumnezeiască, să fie modelat în 
forma Dumnezeului său iubit, să fiinţeze în El, 
astfel încât, tară osteneală, prezenţa Lui să îl 
lumineze; pe deasupra, din orice lucru să ia 
golul, rămânând astfel liber de orice lucru. 
Pentru aceasta, e nevoie la început de concen¬ 
trare şi de o atentă în tipărire în minte, precum 
ale şcolarului care învaţă un meşteşug. 

7. Cum trebuie omul să-şi înfăptuiască 
lucrările în modul cel mai adecvat intelectului 

Pe mulţi lucrurile cu care se îndeletnicesc 
nu-i pierd; ei nici nu se lasă cotropiţi de vreo 
imagine stăruitoare - şi lesne poate împlini 
oricine această năzuinţă, dacă vrea cu ade- 

vărat. Căci în inima plină de Dumnezeu crea¬ 
tura nu are si nici nu află loc. Mai mult chiar: 

9 

ar trebui să ne facem, pe cât ne stă-n putinţă, 
toate lucrurile mult folositoare, oricare ar fi ele, 
indiferent de focul unde ne-am afla, de ce 
vedem sau auzim, de cât de străine sau ne¬ 
potrivite ar fi acele lucruri. Abia atunci sun¬ 
tem drept aşezaţi faţă de ele, nu mai înainte; 
si niciodată nu trebuie să renunţăm la aceas- 

tă strădanie; căci putem deprinde mereu mai 

mult şi ne putem spori pe noi înşine neînce¬ 
tat, într-o adevărată creştere. 

7 i 

Iar omul trebuie să-si folosească intelec- 

tul cu luare-aminte, în toate faptele sale şi faţă 
de toate lucrurile; să aibă o conştiinţă in¬ 
telectuală a sinelui şi a interiorităţii proprii, 
luându-1 pe Dumnezeu din toate lucrurile şi 
în modul cel mai înalt cu putinţă. Căci tre¬ 
buie să fim aşa cum zice Domnul nostru: 
„asemenea oamenilor care veghează neînce¬ 
tat şi aşteaptă pe stăpânul lor 1 [cf. Luca 12, 
36]. Intr-adevăr, cei ce aşteaptă se păstrea¬ 
ză treji şi veghează să vadă dincotro vine Cel 
aşteptat şi îl aşteaptă în toate cele ce vin, 
oricât de ciudat li s-ar părea că El nu e acolo. 
Tot aşa, trebuie şi noi să scrutăm toate lucru¬ 
rile, în căutarea Domnului nostru. Ci pentru 
aceasta e nevoie de zel, netrebuind să te dai 
înapoi de la nimic din ceea ce poate fi săvârşit 
prin simţirile şi puterile omeneşti; abia astfel 
sunt oamenii drept orientaţi, putându-1 lua din 
toate pe Dumnezeu, găsindu-1 pe Dumnezeu 
în mod egal în toate. 

Desigur, între lucrările omeneşti este de¬ 
osebire; dar pentru cel care le face pe toate 
din şi cu acelaşi suflet, lucrările sunt egale, 
iar celui ce stă drept şi îl are în aşa măsură 
pe Dumnezeu, aceluia Dumnezeu îi străluceş¬ 
te, pe bună dreptate, din toate lucrurile - la 
fel de neacoperit din cele lumeşti ca şi din cele 
dumnezeieşti. Dar luaţi aminte: eu nu spun 
prin aceasta că omul ar trebui să facă ceva 
lumesc sau nepotrivit, ci că el trebuie să în¬ 
toarcă spre Dumnezeu tot ceea ce percepe din 
lucrurile exterioare, prin vedere şi auz. Doar 

cel căruia Dumnezeu li este prezent în toate 
lucrurile şi care îşi foloseşte şi stăpâneşte in¬ 
telectul în chipul cel mai înalt - doar acela 
cunoaşte adevărata pace şi are parte de îm¬ 
părăţia cerurilor. 

Căci cui stă drept, aceluia nu i se poate 
întâmpla decât una din două: fie trebuie să 
înveţe să-l ia şi să-l păstreze pe Dumnezeu 
în toate lucrările sale, fie [mai bine] le lasă 
pe toate. Dar, pentru că omul, în viaţa aceas¬ 
ta, nu poate sta fără ocupaţie - ocupaţiile ţi¬ 
nând de fiinţa lui omenească si fiind atât de 

diverse omul ar face bine să înveţe să îl pri¬ 
mească pe Dumnezeul său în toate lucruri¬ 
le si să rămână netulburat în toate lucrările 

9 

sale şi-n toate locurile unde-ar ajunge. De 
aceea zic: dacă omul vrea să făptuiască ceva 
printre oameni, atunci să se lase, înainte de 
toate, pătruns de Dumnezeu şi să şi-l aşeze 
trainic în inimă, unindu-şi cu El toate dorin¬ 
ţele, gândirea, voinţa şi toate puterile sale, aşa 
încât imaginea a nimic altceva să nu poată 
creste în om. 

8. Despre zelul statornic in creşterea 
spirituală 

De asemenea, omul n-ar trebui niciodată 
să-şi laude propria lucrare sau s-o socoteas¬ 
că atât de fără cusur, încât să devină prea li¬ 
ber sau prea sigur de sine în lucrările sale, 
intelectul prinzându-i astfel a trândăvi sau 
chiar a adormi. Omul trebuie să se ridice pe 
sine necontenit, cu ambele puteri: cea a in¬ 
telectului şi cea a voinţei, dând tot ce are mai 

bun din sine, luând aminte, cu cumpătare, 
înlăuntrul său şi în afara sa, la orice neajuns. 
Astfel, el nu va greşi nimic din lucrările sale, 
ci va creşte necontenit spiritual. 

9. Despre cam poate fi mereu întoarsă în 
bine înclinaţia omului spre păcat 

Trebuie să ştii că, pentru omul drept, 
imboldul la păcat nu e niciodată întru totul 
lipsit de binecuvântare şi de folos, la amin¬ 
te! Să zicem că avem doi oameni. Unul este 
croit astfel încât nu-1 poate atinge nici o slă¬ 
biciune ori abia de-1 încearcă vreuna; celălalt 
are însă o fire care-1 face mereu să se clatine. 
Prin înfăţişarea exterioară a lucrurilor, omul 
exterior al celui din urmă va fi îmboldit fie să 
se aprindă de mânie, fie să clocotească de orgo¬ 
liu, fie să cedeze poftelor trupului - în funcţie 
de ce îi iese în cale. Dar, în puterile sale cele 
mai înalte, el va fi statornic, nu-1 va tulbura 
şi nu-1 va duce nimic în păcat, nici mânierea, 
nici vreo poftă, ci el va lupta cu putere împo¬ 
triva slăbiciunii sale. Poate că slăbiciunea 
aceasta o are din naştere, căci unii oameni 
sunt iuţi la mânie sau trufaşi sau altfel prin 
natura lor şi totuşi nu vor să săvârşească 
păcatul. Un astfel de om e mult mai vrednic 
de laudă, iar răsplata sa e mult mai mare, 
după cum virtutea sa e mai nobilă decât a ce¬ 
lui dintâi. Desăvârşirea virtuţii vine doar prin 
luptă, după cum spune şi Sfântul Pavel: „căci 
puterea Mea se desăvârşeşte în slăbiciune" [ II 
Corinteni 12, 9]. 

Aplecarea spre păcat nu e păcatul însuşi; 
păcatul stă în voinţa de a-1 înfăptui, în voinţa 
de a te mânia, de pildă. într-adevăr, dacă cel 
drept cumpănit ar avea puterea de a-şi împlini 
o dorinţă, el nu şi-ar dori să-i piară înclina¬ 
rea spre păcat, căci fără de ea omul ar li ne¬ 
ştiutor în toate lucruiile si-n toate lucrările 
• > 

sale şi n-ar purta grijă lucrurilor, fiind astfel 
lipsit de slava care vine din înfruntare, izbân¬ 
dă şi răsplată. Căci poticnirea şi zbuciumul 
aduc, prin păcat, virtutea şi răsplata pentru 
strădanie. Chiar aplecarea spre păcat îl face 
pe om să se străduiască în exersarea virtuţii, 
ea îl îndeamnă ca o poruncă înspre virtute, 
fiind un bici usturător, care îl mână pe om 
înspre desăvârşire şi bună pază. Cu cât e mai 
slab omul, cu atât se va înarma el cu mai mul¬ 
tă tărie şi voinţă de izbândă. Căci şi virtutea, 
şi slăbiciunea, deopotrivă, vin din voinţă. 

1 0. Despre atotputernica voinţă , în care zac 
toate virtuţile , dacă e dreaptă 

Omul n-ar trebui să se înspăimânte prea 
mult de nimic, atât timp cât are voinţă bună; 
de asemenea, n-ar trebui să se tulbure dacă 
nu-şi poate împlini voinţa prin lucrările sale, 
nici să se considere respins de virtute, atât 
timp căt se află în sine voinţa bună şi dreap¬ 
tă, căci şi virtutea, şi toate cele bune stau în 
voinţă. Dacă voinţa ta este adevărată şi dreap¬ 
tă, atunci nimic nu-ţi va fi ştirbit - nici dra¬ 
gostea, nici smerenia, nici altă virtute. Ci, mai 
curând, ai parte de tot ceea ce vrei cu tărie, 

cu toată voinţa ta, nici Dumnezeu, nici toa¬ 
tă creatura neputând lua de la tine ceea ce 
vrei - atât timp cât voinţa ta este deplină, 
cu-adevărat dumnezeiască şi orientată spre 
prezent. Prin urmare, nu vei spune: ,Aş vrea..." 
- căci ar însemna un viitor [ipotetic] ci: 
„Vreau acum să fie aşa!“ Ia aminte! Dacă un 
'lucru s-ar afla la o mie de mile depărtare, iar 
eu vreau să-l am, atunci îl am mai cu ade¬ 
vărat decât ceea ce poate am acum la sânul 
meu şi nu-mi doresc. 

Voinţa bună, îndreptată spre bine, nu are 
mai puţină putere decât voinţa rea, îndrep¬ 
tată spre rău. Reţine un lucru: chiar dacă 

n-as face în viata mea un lucru rău si as avea 
» * * * 

totuşi în mine voinţa de rău, tot aş păcătui, 
ca şi cum aş fi făptuit acel rău. Ba chiar aş 
putea săvârşi, doar voind cu toată voinţa mea, 
un păcat tot atât de mare ca şi când aş uci¬ 
de lumea întreagă, fără a fi împlinit vreodată 
fapta. De ce n-ar fi valabil acelaşi lucru şi 
pentru voinţa de bine? Ba este - şi încă într-o 
măsură mult mai mare! 

într-adevăr: prin voinţă, pot orice. Pot lua 
asupra mea truda tuturor oamenilor, pot hrăni 
toţi săracii şi pot lucra toate lucrările oame¬ 
nilor - poţi face orice-ţi închipui. Dacă nu-ţi 
lipseşte voinţa, ci doar puterea, atunci ai 
făcut totul în faţa lui Dumnezeu, nimeni şi 
nimic nemaiputându-te zădărnici; căci a vrea 
să faci un lucru e totuna, înaintea lui Dum¬ 
nezeu, cu a-I fi făcut deja. Apoi: dacă vreau să 
am tot atâta voinţă câtă are lumea întreagă, 
iar dorinţa mea este mare, cuprinzătoare şi 

deplină, atunci voi avea cu siguranţă [lucrul 
dorit]. Căci ce vreau să am, asta am. La fel, 
dacă vreau să am atâta dragoste câtă au avut 
toţi oamenii la un loc vreodată şi cu ea să îl 
laud pe Dumnezeu sau orice altceva - toate 
acestea le ai, dacă voinţa ta este deplină. 

Desigur, te-ai putea întreba: când este 
voinţa dreaptă voinţă? 

Voinţa este dreaptă şi deplină atunci când 
s-a desprins de toate însuşirile sale, când a 
ieşit din sine, prinzând chip şi formă în voin¬ 
ţa lui Dumnezeu. Cu cât este mai mult aşa, 
cu-atât mai dreaptă şi mai adevărată este 
voinţa. Iar în această voinţă poţi [obţine] ab¬ 
solut orice, fie dragoste, fie altceva. 

Vei întreba poate: „Cum aş putea să am 
această dragoste, atât timp cât n-o simt sau 
n-o pot percepe aşa cum o văd la atâţia alţi 
oameni care au săvârşit fapte măreţe, care 
sunt cucernici şi în stare de minuni, aşa cum 
eu nu sunt?“ 

Aici e cazul să iei aminte la două lucruri, 
specifice dragostei: unul este esenţa dragostei, 
celălalt este lucrarea sau expresia dragostei. 
Esenţa dragostei sălăşluieşte în voinţă şi doar 
acolo; cine are mai multă voinţă, acela are şi 
mai multă dragoste. 121 Dar nimeni nu ştie 
cine axe parte de mai multă dragoste, căci ea 
e ascunsă în suflet, aşa cum şi Dumnezeu este 
ascuns în străfundul sufletului. Această dra¬ 
goste sălăşluieşte doar în voinţă, mai multă 
voinţă însemnând mai multă dragoste. 

Cu totul altceva este expresia sau lucra¬ 
rea dragostei. Ea poate străluci în afară ca 
sinceritate, cucernicie sau bucurie, dar nu 

este în nici un eaz cel mai bun lucru. Căci 
nu izvorăşte întotdeauna din dragoste, ci une¬ 
ori vine din firea noastră, deprinsă cu astfel 
de voluptate ori de dulceaţă, sau poate fi in¬ 
suflată din ceruri sau chiar indusă de simţuri. 
Or, cei ce au parte de astfel de dragoste nu 
sunt neapărat cei mai buni. Căci, fie ea şi in¬ 
suflată de Dumnezeu, această dragoste este 
hărăzită de Domnul nostru anumitor oameni 
pentru a-i ademeni şi a-i aţâţa 122 , îndepărtân- 
du-i astfel de semenii lor. Aceeaşi oameni, după 
ce au câştigat mal multă dragoste, ajung cu 
uşurinţă să aibă mai puţine sentimente şi 
simţiri, tocmai astfel vădindu-se dacă au în- 
tr-adevăr dragoste: anume, dacă şi fără ele 
îşi păstrează deplina şi nestrămutata credinţă 
în Dumnezeu. 

Chiar acceptând că e vorba, în acest caz, 
de dragoste deplină şi adevărată, tot nu e cel 
mai bun lucru, lată cum ne dăm seama: une¬ 
ori trebuie, tocmai din dragoste, să renunţăm 
la astfel de bucurii de dragul unui lucru mai 
bun ori pentru a face o lucrare a dragostei 
acolo unde ea e imperioasă sufleteşte sau tru¬ 
peşte. Am mai spus-o de multe ori: de-ai fi 
într-un extaz precum cel al Sfântului Pavel 123 
şi ai şti de un bolnav pe care l-ar putea între¬ 
ma o supă, mi s-ar părea cu mult mai vrednic 
să-ţi laşi starea şi să-i slujeşti săracului 
dintr-o dragoste şi mai mare. 

Omul nu trebuie să-şi închipuie că este vă¬ 
duvit, prin aceasta, de har; căci ce lasă omul 
din iubire şi din propria voinţă, aceea va primi 
înapoi înmiit, după cum spune şi Christos: 
„oricine a lăsat [ceva] pentru numele Meu, în- 

mulţit va lua înapoi/* 124 într-adevăr: de orice 
s-ar lepăda omul şi orice ar lăsa el în numele 
lui Dumnezeu - fie şi făcând tot ce poate 
pentru a dobândi mângâierea şi simţirile după 
care tânjeşte, iar Dumnezeu nu i le dă, aşa 
încât omul va renunţa de bunăvoie la ele, în 
numele lui Dumnezeu toate acestea le va 
găsi aievea în Dumnezeu. E ca şi cum omul 
ar fi avut în deplină stăpânire tot binele care 
ar fi existat vreodată, dar ar fi ieşit din el prin 
propria voinţă, lăsându-1 şi îndepărtându-1 de 
la sine în numele lui Dumnezeu - ei bine, în¬ 
miit îl va primi înapoi. Căci orice lucru ar pre¬ 
ţui, trupeşte sau sufleteşte, omul - dacă se 
lipseşte de el în numele lui Dumnezeu, atunci 
îl va găsi pe de-a-ntregul în Dumnezeu, ca 
şi cum ar fi avut [efectiv] acel lucru şi, din 
proprie voinţă, ar fi ieşit din el; căci omul 
ar trebui să se lase cu bucurie văduvit de 
toate lucrurile în numele lui Dumnezeu, iar 
în dragoste să renunţe, din dragoste, la toată 
mângâierea. 

Că trebuie să renunţăm uneori, din dra¬ 
goste, la astfel de simţăminte ne spune şi 
Sfântul Pavel, cel plin de dragoste: „căci aş 
fi dorit să fiu eu însumi anatema de la Chris- 
tos [din dragoste] pentru fraţii mei** [Romani 
9, 3]. El nu se gândeşte aici la primul fel de 
dragoste. Căci de esenţa dragostei nu s-ar fi 
lăsat separat pentru nimic, nici măcar o clipă, 
orice s-ar fi întâmplat în ceruri sau pe pământ; 
ci el are în vedere mângâierea dragostei. 

Dar mai trebuie să ştii că prietenii lui Dum¬ 
nezeu nu sunt nicicând lipsiţi de mângâiere; 
căci tuturor le este supremă mângâiere voia 

lui Dumnezeu, fie ea mângâiere ori nemân- 



1 1 . Ce ar trebui să facă omul cănd 
Dumnezeu ii lipseşte şi s-a ascuns 

Mai trebuie să ştii că voinţa bună nu îl poa¬ 
te pierde nicicum pe Dumnezeu. însă, dacă-ţi 
lipseşte Dumnezeu, este pentru că sufletul 
tău poate simţi uneori astfel, crezând că Dum¬ 
nezeu s-a îndepărtat. Ce ar trebui să faci 
atunci? Nimic altceva decât ce ai face dacă 
ai simţi cea mai deplină mângâiere; învaţă 
deci să faci acelaşi lucru chiar şi atunci când 
eşti în grea suferinţă; şi poartă-te la fel. Nu 
există sfat mai bun despre cum îl poţi găsi 
pe Dumnezeu decât să-l cauţi acolo unde l-ai 
lăsat. Şi, precum îţi era starea atunci când 
l-ai avut pe Dumnezeu ultima dată, aşa să 
fie şi acum, când îţi lipseşte - şi îl vei găsi. 
Voinţa bună nu îl pierde niciodată pe Dum¬ 
nezeu şi de El nu e nicicând lipsită. Mulţi oa¬ 
meni spun: „Avem bunăvoinţa*, dar ei de fapt 
nu au voinţa dumnezeiească. Ei vor să aibă 
voinţa lor şi să îl îndrume pe Domnul nostru 
să facă aşa sau aşa. Aceasta nu e voinţa 
bună. Ar trebui să căutăm la Dumnezeu voin¬ 
ţa care îi este cea mai plăcută lui. 

In toate lucrurile, voia lui Dummnezeu este 
una singură: să renunţăm la voinţa noastră. 
A fost o vreme când Sfântul Pavel a vorbit 
multe cu Domnul nostru, iar Domnul nostru 
i-a răspuns; dar tot nu i-a fost de mare folos 
până când nu a renunţat la voinţa proprie şi 
a zis: „Doamne, ce voieşti să fac?“ [Fapte 9, 

6]. Ştia prea bine Domnul nostru ee urma să 
facă el. Tot aşa când i s-a arătat Fecioarei în¬ 
gerul: orice ar fi spus unul sau altul, vorbe¬ 
le acestea n-ar fi făcut-o pe ea născătoare de 
Dumnezeu; dar, de îndată ce s-a lepădat de 
propria voinţă, ea a devenit adevărată năs¬ 
cătoare a Cuvântului veşnic, primindu-1 pe 
Dumnezeu, iar acesta i-a fost Fiu firesc. Doar 
lepădarea de propria voinţă te face om adevă¬ 
rat, nimic altceva. Iar înaintea lui Dumnezeu 
nu faci nimic, într-adevăr, dacă nu renunţi 
la voinţa proprie. Mai mult: abia când ne-am 
golit de toată voinţa şi ne-am lepădat de toa¬ 
te lucrurile, lăuntrice sau exterioare, căutând 
doar mângâierea lui Dumnezeu - atunci am 
făcut totul; abia atunci, nu mai devreme. 

Puţini sunt aceia care, conştient sau nu, 
să nu vrea să guste asemenea stare, dar să 
simtă totodată ceva măreţ, adică să aibă şi 
aparenţa, şi folosul stării cu pricina: dar asta 
nu le vine decât din voinţa proprie. Ci noi tre¬ 
buie să ne dăruim pe de-a-ntregul lui Dum¬ 
nezeu şi cu toate ale noastre şi să nu ne 
preocupăm de ce va face El cu ale sale. Mii 
de oameni au murit şi-au ajuns în ceruri fără 
să fi ieşit niciodată pe deplin din voinţa pro¬ 
prie. Or, numai aceasta ar fi adevărata şi 
desăvârşita voinţă: să intri pe deplin în voia 
lui Dumnezeu, părăsindu-ţi voinţa proprie. 
Cu cât ai mai mult din [desăvârşirea] aceas¬ 
ta, cu atât eşti mai adevărat şi mai deplin sta¬ 
tornicit în Dumnezeu. Un singur Ave Maria 
rostit în această stare, a omului ieşit din 
sine, e mai folositor decât mii de psalmi citiţi 
aflându-te în afara ei; mai de preţ e un pas 

mărunt-mărunţel în această stare decât tra¬ 
versarea mărilor în absenţa ei. 

Omul care a ieşit astfel pe deplin din sine 
şi din toate ale sale este, într-adevăr, atât de 
transpus 125 în Dumnezeu, încât trebuie să te 
atingi întâi de Dumnezeu ca să te atingi de 
el. Căci el e cu totul în Dumnezeu, iar Dum¬ 
nezeu e de jur-împrejurul lui, aşa cum aceas¬ 
tă glugă îmi acoperă mie capul: cine vrea să 
m-atingă ar trebui întâi de toate să mă tragă 
de rasă. Tot aşa, dacă vreau să beau, băutu¬ 
ra trebuie întâi de toate să-mi atingă limba, 
primindu-şi astfel gustul. Dar dacă limba mea 
e învelită în amăreală, atunci şi vinul, oricât 
de dulce ar fi el în sine, îmi va fi amar din 
pricina căii pe care a trecut. într-adevăr, omul 
care a ieşit întru totul din sine si din ale sale 

9 9 

este [în aşa măsură] învelit cu Dumnezeu, 
încât nici o creatură nu-1 poate atinge fără 
să îl atingă întâi pe Dumnezeu. Şi orice i s-ar 
întâmpla ar trebui întâi să i se-ntâmple lui 
Dumnezeu, de la El primindu-şi gustul şi de¬ 
venind dumnezeiesc. Oricât de mare ar fi o 
suferinţă, ea vine prin Dumnezeu, aşa încât 
primul care suferă e Dumnezeu. Martor mi-e 
Dumnezeu, singurul Adevăr, că nu există su¬ 
ferinţă venită peste om - oricât de neînsem¬ 
nată ar fi ea: o jenă sau o neplăcere - care, 
de este pusă în Dumnezeu, să nu-1 atingă ne¬ 
măsurat mai mult pe El decât îl atinge pe om. 
Dar dacă Dumnezeu o suportă, întru binele 
pe care ţi l-a hărăzit ţie prin această suferin¬ 
ţă, şi dacă tu însuţi eşti gata să suporţi ceea 
ce Dumnezeu suportă - căci prin El te atin¬ 
ge pe tine atunci suferinţa aceea devine prin 

legile firii dumnezeiască: dispreţul deopotrivă 
cu onoarea, dulcele cu amarul, tenebrele cele 
mai adânci cu lumina cea mai clară - totul 
îşi primeşte gustul de la Dumnezeu şi devine 
dumnezeiesc, căci după chipul Lui se preface 
tot ce ajunge la acest om, care nu are alt gând 
şi alt gust decât pe Dumnezeu. De aceea, el îl 
primeşte pe Dumnezeu din miere sau fiere 126 
deopotrivă. 

Lumina luminează în întuneric, acolo o pu¬ 
tem vedea. La ce bun lumina sau învăţătura, 
dacă nu le foloseşte oamenilor? în întuneric 
sau în suferinţă fiind, oamenii vor vedea lu¬ 
mina. 

Intr-adevăr: cu cât ne aparţinem nouă mai 
mult, cu atât îi aparţinem mai puţin lui Dum¬ 
nezeu. Omul ieşit din sine şi din ale sale nu va 
simţi lipsa lui Dumnezeu, orice ar face. Dar de 
s-ar întâmpla ca omul acesta să greşească, 
cu gândul, cu vorba sau cu fapta, atunci Dum¬ 
nezeu ar lua în mod necesar greşeala asupra 
sa, căci El a fost dintru început în lucrarea 
omului; şi de aceea tu n-ar trebui să-ţi pără¬ 
seşti nicicum lucrarea. în acest sens, găsim 
o pildă grăitoare la Sfântul Bernard 127 , ca şi 
la alţi sfinţi. In viaţa aceasta nu putem fi fe- 
riţi cu totul de astfel de necazuri. Insă doar 
din pricină că, din când în când, mai cade ne¬ 
ghină printre seminţe nu trebuie să aruncăm 
grâul cel bun. Cui e drept şi îl cunoaşte pe 
Dumnezeu, aceluia toate asemenea suferinţe 
şi necazuri îi vor fi, pe bună dreptate, doar 
binecuvântări. Pentru cel bun toate lucrurile 
lucrează înspre binele lui, după cum spune 

şi Sfântul Pavel 128 şi dupâ cum citim şi la 
Sfântul Augustin: „până şi păcatele 4 * 129 . 

12. Acest cuvânt este despre păcat , 
despre cum trebuie să ne purtăm când 
suntem în păcat 

Adevăr grăiesc: că a fi săvârşit un păcat 
nu e păcat dacă ne pare rău. Omul nu tre¬ 
buie sâ vrea să facă păcatul, pentru nimic din 
ce s-ar putea întâmpla în veac sau în vecii 
vecilor, iie acela un păcat capital, venial sau 
de oricare fel. Cine e prieten cu Dumnezeu 
va lua mereu aminte că bunul şi credinciosul 
Dumnezeu l-a scos pe om din viaţa păcătoasă, 
aducându-1 în viaţa dumnezeiască, l-a făcut 
din vrăjmaş prieten, ceea ce reprezintă mai 
mult decât dacă ar fi creat o lume nouă. Atât 
doar şi e suficient - ca imbold, pentru om, să 
se transpună cu totul în Dumnezeu; şi e uimi¬ 
tor cât de tare poate acest lucru să aprindă - 
dragostea în om, aşa încât omul să iasă cu 
totul din sine. 

Căci cine s-a transpus cu totul în voia lui 
Dumnezeu, acela n-ar trebui să vrea să nu 
fi săvârşit păcatul săvârşit: desigur, nu ca pă¬ 
cat împotriva lui Dumnezeu, ci fiindcă astfel 
eşti ţinut să ai şi mai mare dragoste, fiind 
astfel şi mai smerit doar prin faptul că i-ai 
greşit lui Dumnezeu. Şi trebuie să ai credinţă 
în Dumnezeu că El nu va fi lăsat să ţi se 
întâmple acest păcat dacă nu ar fi vrut să ob¬ 
ţină astfel ce e mai bun în tine. Când omul se 
ridică întru totul din păcat şi se întoarce de la 
el, atunci Dumnezeu cel credincios îl primeşte 

ca şi cum n-ar fi căzut nicicând în păcat 
şi nici o clipă nu-i pregăteşte răsplată pentru 
păcatele sale - de-ar li ele numeroase cât toate 
cele săvârşite vreodată de oameni. Dumne¬ 
zeu nu vrea să-i plătească unui asemenea om 
după păcatele lui, cu el putând avea cea mai 
mare apropiere pe care a avut-o vreodată cu 
o creatură. Văzăndu-1 cum este acum. El nu 
se uită la ce a fost omul înainte. Dumnezeu 
este un Dumnezeu al prezentului. Aşa cum 
te găseşte, aşa te primeşte şi te cuprinde - 
nu cum ai fost, ci cum eşti acum. Toată ne¬ 
dreptatea şi toată ocara pricinuite lui Dum¬ 
nezeu prin păcatele omului El le îndură şi vrea 
să le fi îndurat vreme îndelungată numai 
pentru ca omul să atingă astfel o cunoaştere 
mai mare a dragostei Lui şi să-şi arate cu atât 
mai mult, apoi, propria dragoste şi recunoş¬ 
tinţă, iar zelul său să devină mai aprins - aşa 
cum se întâmplă firesc şi adesea în urma să¬ 
vârşirii unui păcat. 

De aceea Dumnezeu rabdă şi a răbdat deja 
deseori păcatul, trimiţându-1 mai cu seamă 
asupra oamenilor pe care i-a ales anume ca 
să-i îmboldească astfel la fapte mari. Chiar 
aşa: cine i-au fost mai dragi şi mai apropiaţi 

a 

Domnului nostru, dacă nu apostolii? Insă nici 
unul dintre ei nu a fost ferit de căderea în pă¬ 
cat; toţi au păcătuit de moarte. Acest fapt e 
dovedit în Vechiul şi în Noul Testament prin 
numeroase exemple de oameni care apoi i-au 
devenit Lui cei mai dragi. Până şi-n ziua de 
azi rareori auzim de oameni care să înfăptu¬ 
iască lucruri măreţe fără să fi greşit înainte 
într-un fel sau altul. Prin aceasta, Domnul 

nostru vrea să ne facă să cunoaştem milos¬ 
tenia sa şi să ne înveţe adevărata smerenie 
si evlavie. Căci acolo unde e înnoită căinţa, 

9 * 7 

acolo şi dragostea sporeşte şi se-nnoieşte. 

13. Despre dubla căinţă 

Există două feluri de căinţă: una vremel¬ 
nică sau sensibilă, alta dumnezeiască sau 
supranaturală. Cea vremelnică sporeşte ne¬ 
încetat odată cu suferinţa şi îl afundă pe om 
într-o jale cumplită, ca şi când acum ar plesni 
de deznădejde, iar căinţa rămâne în suferinţă, 
nu o depăşeşte; aceasta nu duce la nimic. 

Căinţa dumnezeiască, în schimb, este cu 
totul altfel. De îndată ce omul simte un rău 
în el, se şi ridică spre Dumnezeu şi se trans¬ 
pune într-o voinţă nestrămutată de întoar¬ 
cere de la tot păcatul. De aici se ridică la o 
credinţă tare în Dumnezeu, câştigând o mare 
siguranţă. Din ea vine o bucurie spirituală 
care ridică sufletul din suferinţă şi jale, legân- 
du-1 strâns de Dumnezeu. Căci, cu cât omul 
este mai vulnerabil, mai plin de păcate, cu 
atât mai multe motive are el să se lege strâns, 
printr-o dragoste neîmpărţită, de Dumnezeu, 
la care nu există nici păcate, nici slăbiciuni. 
De aceea, cea mai bună treaptă pe care poţi 
păşi, de vrei să mergi spre Dumnezeu prin 
desăvârşită evlavie, este să fii fără păcat în 
virtutea căinţei dumnezeieşti. 

Şi cu cât mai greu îţi pare a fl păcatul, cu 
atât mai pregătit este Dumnezeu să-l ierte, să 
se aplece asupra sufletului tău şi să gonească 
din el păcatul. Căci oricine îşi pune tot zelul 

ca să scape de lucrul care-i este potrivnic, nu 
de altceva. Şi cu cât mai mari şi mai grele sunt 
păcatele, cu atât mai cu drag şi mai repede 
le va ierta Dumnezeu, căci potrivnice-i sunt. 
Iar până să se ridice căinţa dumnezeiască la 
Dumnezeu, păcatele acelea vor fi dispărut deja 
in genunea lui Dumnezeu 130 , mai repede chiar 
decât aş putea eu să clipesc din ochi; iar pă¬ 
catele vor fi fost deja nimicite, ca şi când nici 
nu s-ar fi săvârşit - totul e ca această căinţă 

j t 

să fie desăvârşită. 

14. Despre adevărata încredere şi speranţă 

Adevărata şi deplina dragoste poate fi re¬ 
cunoscută prin faptul că omul are speranţă 

si încredere mare în Dumnezeu; căci nimic 
? 7 

altceva nu dezvăluie mai limpede adevărata 
dragoste decât încrederea. Când cineva iubeş¬ 
te lăuntric şi desăvârşit, atunci are încredere 
în cel iubit. La Dumnezeu găsim absolut tot 
ce ne-ar putea da încredere, ba încă înmiit. 
Dar, cum omul nu poate nicicând să îl iubeas¬ 
că îndeajuns de mult pe Dumnezeu, tot aşa 
nu este nici în stare să aibă încredere desă¬ 
vârşită în El, deşi, orice ar face omul, nimic 
nu-i mai bun decât deplina încredere în Dum¬ 
nezeu. Orice şi-ar dori omul să înfăptuiască, 
nimic nu-i poate fi mai prielnic decât o mare 
încredere în Dumnezeu. Căci Dumnezeu n-a 
pregetat niciodată să facă lucruri mari cu cei 
care au arătat asemenea încredere în El. Prin 
ei, Dumnezeu a arătat tuturor oamenilor că 
adevărata încredere vine din dragoste; căci dra¬ 
gostea înseamnă, în sine, nu doar încredere, 

ci şi o adevărată cunoaştere şi o siguranţă ne¬ 
îndoielnică. 

15. Despre dubla certitudine legată de 
viata veşnică 

7 t 

Două feluri de cunoaştere există, în aceas¬ 
tă viaţă, despre viaţa veşnică. Unul vine din 
faptul că Dumnezeu însuşi îi vorbeşte omu¬ 
lui sau îi descoperă [viaţa veşnică] printr-un 
înger sau printr-o iluminare. Dar acestea 
se-ntâmplă rar şi puţinor oameni. 

Celălalt fel de cunoaştere este cu mult 
mai bun şi folositor, fiind hărăzit tuturor 
oamenilor care iubesc cu desăvârşire: el se 
întemeiază pe faptul că iubirea şi intimitatea 
cu Dumnezeu îl fac pe om să aibă încredere 
neţărmurită în El şi să capete atâta siguran¬ 
ţă, încât n-ar putea nicicând să se îndoias¬ 
că - şi e atât de încredinţat pentru că îl iubeşte 
pe Dumnezeu, fără deosebire, în toate creatu¬ 
rile. Iar dacă toate creaturile i s-ar împotrivi, 
lepădându-se de el prin jurământ, ba chiar 
dacă s-ar dezice de el Dumnezeu însuşi - omul 
tot nu şi-ar pierde încrederea, pentru că dra¬ 
gostea nu poate fi neîncredere, ci aşteaptă 
mereu numai binele, plină de încredere. Şi nu 
au nevoie de cuvinte cel iubit sau cel ce iu¬ 
beşte, căci omul îl simte pe Dumnezeu prieten 
şi amândoi ştiu ce este bun şi ce ţine de feri¬ 
cirea lui. Oricât de mult l-ai iubi pe Dumnezeu, 
poţi fi sigur că Dumnezeu te iubeşte infinit 
mai mult şi mai puternic, având şi infinit mai 
multa încredere decât tine. Căci El este cre¬ 
dinţa însăşi - de acest lucru trebuie să fim 

cu toţii încredinţaţi şi sunt, într-adevăr, în¬ 
credinţaţi toţi cei ce-I iubesc. 

Această certitudine este cu mult mai mare, 
mai deplină şi mai adevărată decât prima, ea 
neputând da greş. In schimb, inspiraţia poa¬ 
te fi înşelătoare, dovedindu-se o falsă ilumi¬ 
nare. Această certitudine o simţim însă cu toate 
puterile sufletului şi ea nu-i poate înşela pe 
cei care îl iubesc cu adevărat pe Dumnezeu. 
Ei o pun tot atât de puţin la îndoială pe cât 
se îndoiesc de Dumnezeu însuşi, căci dragos¬ 
tea le va fi alungat orice frică. 131 „în iubire nu 
este frică" [cf. I Corinteni 13, 4-8], cum spu¬ 
ne Sfântul Pavel. Şi mai stă scris că „dragos¬ 
tea acoperă mulţime de păcate" [I Petru 4, 8]. 
Căci acolo unde are Ioc păcatul nu este nici 
încredere deplină, nici dragoste - care acope- 
ră păcatul şi nu-1 cunoaşte. Insă nu-1 acoperă 
aşa, ca şi cum n-am fi păcătuit deloc, ci şter¬ 
gând păcatele cu totul şi alungându-le ca şi 
cum n-ar fi fost. Lucrările lui Dumnezeu sunt 
desăvârşite şi vin mereu cu asupra de mă¬ 
sură, aşa încât cel căruia El îi iartă păcate¬ 
le - de preferinţă pe cele mai mari, decât pe 
cele mai mici - este iertat cu totul, omul fiind 
astfel încredinţat întru totul. Cred că aceasta 
e [o certitudine] cu mult mai mare şi mai 
bună, care aduce mai multă răsplată, fiind 
şi un tip de cunoaştere mai autentică, de 
vreme ce nu poate fi zădărnicită de păcat sau 
de orice altceva. Dumnezeu îl judecă pe om 
în funcţie de dragostea lui, nu de cât de mult 
a greşit. Dar cel căruia i se iartă mai mult, 
acela trebuie şi să iubească mai mult, după 
cum spune şi Domnul nostru Iisus Christos: 

„Cui i se iartă mai mult, acela mai mult iu¬ 
beşte. “ 132 

16. Despre adevărata penitenţă şi viaţa 
fericită 

Mulţi sunt aceia care cred că ar trebui să 
facă fapte mari, exterioare, precum postitul, 
mersul desculţ şi alte asemenea, numite 
fapte de penitenţă. însă adevărata şi cea mai 
bună penitenţă - prin care se dobândeşte în¬ 
dreptarea cea mai mare şi cea mai înaltă - 
este aceasta: omul să se întoarcă cu totul de 
la ceea ce nu este Dumnezeu şi nu este dum¬ 
nezeiesc, în el însusi si în toate creaturile, si 

să înfăptuiască o mare, desăvârşită şi depli¬ 
nă întoarcere spre bunul Dumnezeu, în neclin¬ 
tită dragoste, astfel încât evlavia şi năzuinţa 
sa către El să fie mari. Cu cât pui mai mult 
din acestea în lucrările tale, cu atât vei fi mai 
drept; şi cu cât eşti mai drept, cu atât peni¬ 
tenţa este mai adevărată, ştergând în aceeaşi 
măsură păcatele şi chiar orice pedeapsă. 
Intr-adevăr, dacă pentru scurt timp te-ai 
putea întoarce cu destulă putere şi cu groază 
de la toate păcatele şi, cu aceeaşi putere, te-ai 
întoarce către Dumnezeu, atunci, fie şi făcând 
în trecut toate păcatele care s-au săvârşit de 
la Adam încoace şi încă se vor mai săvârşi, 
tot ţi se va ierta, ştergându-ţi-se şi pedeapsa, 
iar dacă ar fi să mori acum, atunci vei ajunge 
înaintea fetei lui Dumnezeu. 

t 

Iată care este adevărata penitenţă şi ea se 
întemeiază mai ales pe preţioasa suferinţă, în 
lucrarea de penitenţă desăvârşită, a Domnu¬ 
lui nostru Iisus Christos. Cu cât se întipăreş- 

te ea mai mult în om, cu atât păcatele şi pe¬ 
depsele lor se depărtează mai mult de la el. 
De asemenea, omul trebuie să se obişnuias¬ 
că să se zidească mereu şi prin tot ce face în 
viaţa şi faptele Domnului nostru Iisus Chris- 
tos, în toate cele săvârşite, lepădate, îndurate, 
trăite de El, avându-1 mereu în minte, aşa cum 
El ne-a avut pe noi mereu în minte. 

O astfel de penitenţă nu e nimic altceva 
decât înălţare a sufletului, departe de toate 
lucrurile, în Dumnezeu. Aşa încât faptele prin 
care poţi atinge mai uşor această stare tre¬ 
buie tăcute în deplină libertate; dacă însă vreo 
lucrare exterioară te stânjeneşte în atingerea 
acelei stări - postul, veghea, cititul sau orice 
altceva atunci mal bine o laşi deoparte, fără 
să-ţi faci griji că ai putea ştirbi ceva din valoa¬ 
rea penitenţei tale. Căci Dumnezeu nu se uită 
la ce lucrări sunt acelea, ci doar la iubirea, 
la cucernicia şi la sufletul puse în lucrări. Nu 
la lucrările în sine cată Dumnezeu, ci la sufle¬ 
tul pus de noi acolo şi la cât de mult îl iubim 
pe El în tot ce facem. Cel căruia Dumnezeu 
nu-i este îndestulător, acela e prea lacom. 
Răsplată pentru toate lucrările tale ar trebui 
să-ţi fie doar faptul că Dumnezeu le ştie şi 
că, făcându-le, tu îl ai pe El în minte. Aceasta 
să-ţi fie de ajuns. Şi cu cât îl ai în mod mai 
simplu şi mai liber [de vreo determinare] în 
minte, cu atât faptele tale vor ispăşi mai 
multe păcate. 

Ia aminte şi că Dumnezeu este Izbăvitorul 
întregii lumi, ceea ce te face să-i fii cu mult 
mai recunoscător decăt pentru simpla ta 
mântuire. Asa încât tu însuti trebuie să fii de 

asemenea izbăvitor pentru toate lucrurile 
cărora le-ai adus stricăciune prin săvârşirea 
păcatelor. Iar cu acestea toate pune-te în El, 
căci ai stricat prin păcatele tale tot ce îţi 
aparţine: inima, simţurile, trupul, sufletul, 
puterile şi tot ce este în tine. Totul e bolnav 
şi atins de stricăciune. De aceea refugiază-te 
în Dumnezeu, unde nu există nici un păcat, 
ci doar lucruri bune, pentru ca El să te mân¬ 
tuiască de toate stricăciunile tale, din lăuntru 
şi din afară. 

1 7. Cum poate omul să obţină pacea sufle¬ 
tească atunci cănd nu pătimeşte cu trupul , aşa 
cum au pătimit Christos şi mulţi sfinţi; şi cum 
trebuie omul să-i urmeze lui Dumnezeu 

Oamenii pot fi cuprinşi de frică şi deznă¬ 
dejde gândindu-se că viaţa Domnului nostru 
Iisus Christos şi a sfinţilor a fost atât de pli¬ 
nă de încercări şi patimi, încât noi nu putem 
săvârşi lucrări pe măsură şi nici nu simţim 
vreun imbold spre ele. Din acest motiv, oame¬ 
nii se consideră departe de Dumnezeu, văzând 
cât de mult se deosebesc ei [de Christos şi 
de sfinţi] şi neputând să-i urmeze. Aşa ceva 
nu trebuie să se întâmple! Omul nu are voie 
să se considere pe sine străin de Dumnezeu 
din nici un motiv - nici pentru păcatele sale, 
nici pentru slăbiciunile sale, pentru nimic. 
Oricât de mult te-ar îndepărta greşelile tale 
de ceea ce ţi se pare a fi apropierea ta de Dum¬ 
nezeu, tot trebuie să crezi în apropierea lui 
Dumnezeu de tine. Căci mare neajuns se-as- 
cunde în a-1 ţine pe Dumnezeu departe. 

Oriunde s-ar aila omul, departe ori aproape, 
Dumnezeu îi stă mereu aproape; iar dacă 
uneori nu se poate sălăşlui în om, totuşi El 
nu se îndepărtează decât până la uşă. 

La fel stau lucrurile cu urmarea întocmai 

[a lui Christos]. Ia seama la felul tău de a-1 

urma. Trebuie să recunoşti si să iei aminte 

? * 

la ce anume te îndeamnă Dumnezeu mai cu 
deosebire, căci oamenii nu sunt în nici un caz 
chemaţi la Dumnezeu toţi pe acelaşi drum, 
cum spune şi Sfântul Pavel. 133 Dacă îţi dai 
seama că drumul tău nu trece prin multe lu¬ 
crări exterioare, prin mare trudă şi privaţiuni 
de tot felul - care nu au de altfel mare impor¬ 
tanţă, afară de cazul când omul este împins 
în mod anume către ele de Dumnezeu şi are 
puterea să le înfăptuiască fără a se tulbura 
în cele lăuntrice ~, atunci poţi fi în deplină 
pace şi nu te mai lăsa chinuit de acest gând. 

Desigur, ai putea spune: dar dacă nu-i aşa, 
atunci cei de dinaintea noastră, sfinţii, pen¬ 
tru ce au făcut astfel? Ia seama la faptul că 
Domnul nostru le-a dat împreună cu acest 
mod şi puterea de a-1 împlini şi de a-1 urma, 
aceştia făcându-i Lui astfel mare bucurie. Prin 
asta ei au primit tot ce puteau primi mai bun. 
Dar Dumnezeu nu a legat mântuirea omului 
de vreun mod anume. Ce e specific unui mod 
nu e specific altuia. însă Dumnezeu a dat pu¬ 
tere tuturor modurilor bune, încât nici unuia 
nu-i este ea refuzată, căci ceva bun nu poate 
sta împotriva altui lucru bun. Oamenii ar tre¬ 
bui, de aceea, să-şi dea seama ce nedreptate 
fac atunci când, văzând sau auzind despre 
un om bun, care însă nu urmează modul îor, 

socotesc că totul e pierdut pentru el. Dacă nu 
le place modul propriu acelui om, atunci nici 
nu iau seama la caracterul bun al modului 
şi al intenţiei lui. E nedrept! în modul oame¬ 
nilor [de a merge spre Dumnezeu] trebuie 
urmărită mai curând intenţia bună şi nu e 
drept să dispreţuieşti modul nimănui. Căci nici 
un om nu poate avea doar un singur mod, aşa 
cum toţi oamenii la un loc nu pot avea unul şi 
acelaşi mod, iar un singur om nu poate avea 
toate modurile deodată şi pe al fiecăruia în 
parte. 

Fiecare să-şi păstreze modul său bun şi să 
le implice pe celelalte în ceea ce face, luând 
ce e bun din fiecare. Schimbarea modului face 
şi sufletul, şi modul nestatornice. Ceea ce-ţi 
poate da un mod poţi găsi şi în altele, câtă 
vreme ele sunt bune şi-l ţintesc doar pe Dum¬ 
nezeu. Pe deasupra, nu toţi oamenii pot urma 
aceeaşi cale. Aşa se-ntâmplă şi cu urmarea 
sfinţilor, a vieţii lor pline de asprimi. Poţi iubi 
un astfel de mod şi el îţi poate fi pe plac, fără 
a-1 urma cu necesitate. 

Dar ai putea obiecta: Domnul nostru Iisus 
Christos, al cărui mod a fost cel mai înalt, 
ne-a arătat calea ce trebuie urmată. 

Aşa şi este. Pe bună dreptate, trebuie să-l 
urmăm pe Domnul nostru, însă nu în toate 
modurile. Domnul nostru a postit patruzeci 
de zile - nimeni nu e obligat să-l urmeze în 
această pildă. Christos a făcut multe lucrări 
pentru a ne arăta cum să-l urmăm spiritual, 
nu trupeşte. De aceea, trebuie să ne străduim 
a-1 urma în mod intelectual; căci El a ţintit 
mai mult dragostea noastră decât lucrările 

multe. Şi fiecare trebuie să-l urmeze în pro¬ 
priul său mod. 

Cum aşa? 

la aminte: în toate lucrurile! - Dar cum si 

9 

în ce mod? - Aşa cum am tot spus-o mereu: 
lucrarea duhului este mai bună decât lucra¬ 
rea trupului. 

Cum vine asta? 

_ ^ 

Christos a postit patruzeci de zile. II poţi 

urma cercetând care este năzuinţa sau încli- 

9 

naţia ta mai mare: în aceea te vei concentra, 
luând seama cu grijă la tine însuţi. Se cuvi¬ 
ne mai degrabă să renunţi fără părere de rău 
la înclinaţia cu pricina decât să te abţii cu to¬ 
tul de la hrană. La fel, îţi este uneori mai greu 
să tăinuieşti un cuvânt decât să te abţii cu 
totul de la vorbire. Iar omului îi vine mai greu 
câteodată să primească un singur cuvânt de 
batjocură decât o lovitură puternică, la care 
se aştepta; şi-i vine mai greu să fie singur în 
mulţime decât în pustiu şi mai greu să renun¬ 
ţe la ceva neînsemnat decât la ceva mare sau 
să facă o lucrare neînsemnată decât una care 
trece drept măreaţă. Astfel, omul îl poate urma 
foarte bine, potrivit slăbiciunii lui, pe Dom¬ 
nul nostru, nefiind nevoie şi netrebuind să se 
socotească departe de El. 

18. în ce fel poate omul să primească 
mâncare aleasă , straie nobile şi convivi veseli, 
după cum îi stă în fire 

în ce priveşte modul, nu trebuie să-ţi baţi 
capul cu mâncarea şi cu hainele, tot socotind 
că ele ar fi prea bune. Mai curând obişnuieş- 
te-ţi temeiul fiinţei şi sufletul să fie deasupra 

acestor lucruri. Sufletul tău să nu atingă ni¬ 
mic altceva, din plăcere sau dragoste, decât 
pe Dumnezeu. în rest, el trebuie să fie deasupra 
lucrurilor. 

De ce? 

Pentru că ar fi prea slabă acea interiori- 
tate pe care ar putea-o îndrepta haina exte¬ 
rioară; mai curând interiorul trebuie să dicteze 
exteriorului, atât cât depinde doar de tine. Mai 
mult: de ti se pare că nu-ţi cade bine haina 
exterioară, atunci din temeiul sufletului tău 
îi poţi descoperi bunatatea, m aşa iei încât 
să te regăseaţi ne deplin în ea; iar de s-ar în¬ 
tâmpla să cadă altlel, tu să o primeşti la fel 
şi cu bună voire. La fel stau lucrurile cu mân¬ 
carea, cu prietenii şi rudele şi cu tot ceea ce-ţi 
poate da sau lua Dumnezeu. 

Consider că un lucru e mai bun decât 
toate celelalte: să te laşi cu totul în voia lui 
Dumnezeu, primind astfel cu bucurie şi re¬ 
cunoştinţă orice lucru cu care te-ar împovăra 
El, fie batjocură, fie chin sau orice altă su¬ 
ferinţă; să te laşi condus de Dumnezeu mai 
degrabă decât de tine însuţi. învăţaţi deci cu 
bucurie de la Dumnezeu şi urmaţi-1 în toate 
lucrurile, aşa veţi fi în pace! De vă aflaţi astfel, 
e îngăduit să primiţi şi slava, şi plăcerea! Insă 
dacă omul e lovit de neplăceri şi de ocară, 
atunci si acestea trebuie îndurate cu bună 

9 

voire şi dragoste. Iar cei care sunt oricând 
gata să postească vor primi orice mâncare cu 
mulţumire şi împăciuire. 

Iată, poate, motivul pentru care Dumnezeu 
îi ridică pe cei ce-i sunt prieteni deasupra mul¬ 
tor suferinţi. Altă pricină n-ar putea îngădui 

credinţa Lui nesfârşită, căci în suferinţă exis¬ 
tă atâta binecuvântare, încât Dumnezeu nu 
i-ar putea lăsa pe ai Lui să piardă nimic din 
cele bune. însă lui Dumnezeu îi este suficien¬ 
tă o voinţă bună şi dreaptă; altfel n-ar lăsa 
să treacă de la ei vreo suferinţă de dragul ne¬ 
spusei binecuvântări care stă în ea. 

Aşadar, dacă lui Dumnezeu îi ajunge o 
voinţă bună, atunci multumeste-te si tu cu 

9 7 9 9 9 

voinţa bună. Iar dacă lui i-ar plăcea altceva 
la tine, atunci mulţumeşte-te şi cu asta. Căci 
omul trebuie să aparţină lăuntric, cu toată 
voinţa sa, lui Dumnezeu, încât nu feluritele 
lucrări sau moduri să îl preocupe. Şi mai ales 
trebuie să te fereşti să baţi la ochi prin haine, 
mâncare, vorbire - toiosind cuvinte umtlate 
- ori prin gesturi, care oricum nu folosesc la 
nimic. Din asta nu trebuie să înţelegi totuşi 
că-ţi este interzisă orice trăsătură aparte. Ba 
chiar există multe asemenea trăsături pe care 
trebuie să le respecţi în anumite momente sau 
cu anumiţi oameni. Căci cine este aparte, ace¬ 
la trebuie să facă şi multe lucruri aparte - în 
anumite momente şi în diferite chipuri. 

Prin tot ce face, omul trebuie să fi luat, 
lăuntric, în aşa măsură chip în Domnul 
nostru Iisus Christos, încât să poţi afla în el 
oglindirea lucrărilor şi a imaginii Sale dumne¬ 
zeieşti. De asemenea, omul trebuie să poarte 
în sine pe cât poate de mult, cu o desăvârşi¬ 
tă asemănare, lucrările lui Christos. Tu tre¬ 
buie să lucrezi, iar El trebuie să primească. 
Fă lucrarea ta cu toată cucernicia si din tot 
cugetul. Obişnuieşte-ţi sufletul ca, în toată 

vremea şi prin toate lucrările tale, să iei chip 
în Christos. 

19. De ce Dumnezeu permite adesea ca 
oamenii buni , cu adevărat buni, să fie împie¬ 
dicaţi de la lucrările lor bune 

Bunul Dumnezeu îngăduie ca prietenii lui 
să cadă adesea pradă slăbiciunii, astfel încât 
să li se ia tot sprijinul. Or, pentru cel ce iu¬ 
beşte ar fi o neasemuită bucurie să poată face 
multe lucruri mari - prin veghe, post sau alte 
nevoinţe. Pentru ei, aceasta e o mare bucurie, 
dar este şi un sprijin şi o sursă de încredere; 
propria lucrare le este reazem, ajutor ori tărie, 
însă tocmai asta ia de la ei Domnul nostru, 
păci El vrea să le fie singurul reazem şi sin¬ 
gura tărie. Iar Dumnezeu nu o face decăt din 
pură bunătate şi milostivire, căci EI nu făp- 
tuieşte nimic decât din pura lui bunătate. Lu¬ 
crările noastre, nu ne ajută să primim ceva 
de la Dumnezeu. Domnul nostru vrea ca prie¬ 
tenii lui să nu aibă parte de un astfel de 
sprijin, ci să-l aibă doar pe El drept unicul 
sprijin. Căci mare este darul pe care El vrea 
să li-1 dea, voindu-1 dăruit doar din libera lui 
bunătate; numai Dumnezeu le va fi lor sprijin 
şi mângâiere, iar la ei înşişi vor căta ca la ni¬ 
micul pur, luând seama în toate la darurile 
lui Dumnezeu. Cu cât mai liber şi mai lepădat 
de sine este sufletul care se cufundă în Dum¬ 
nezeu şi căruia Dumnezeu îi este unicul spri¬ 
jin, cu atât mai adânc va fi omul sălăşluit în 
Dumnezeu şi cu atât mai mult îl va primi pe 

Dumnezeu în alesele Sale daruri; căci omul 
trebuie să zidească doar pe Dumnezeu. 

20. Despre trupul Domnului nostru , despre 
cum şi căt de des trebuie să-l primim 

Cine este gata să primească trupul Dom¬ 
nului nostru, acela nu trebuie să se îngri¬ 
jească de ceea ce simte în sine sau de cât de 
cucernic este, ci trebuie să ia seama care îi 
este voinţa şi intenţia. Nu ceea ce simţi, cum 
că simţi, este important, ci lucrul iubit, cel 
la care năzuieşti. 

Omul care vrea şi poate să meargă drept 
şi netulburat spre Domnul nostru trebuie să 
aibă, înainte de orice, un cuget liber de orice 
mustrare a păcatului. în al doilea rând, voinţa 
omului trebuie să fie întoarsă spre Dumne¬ 
zeu, aşa încât el să nu năzuiască şi să nu se 
îndemne spre nimic altceva decât spre Dum¬ 
nezeu şi spre ceea ce este pe deplin dumne¬ 
zeiesc, displăcându-i în schimb tot ce nu e 
pe potriva lui Dumnezeu. Căci tocmai astfel 
va cunoaşte omul cât de apropiat sau cât de 
străin este de Dumnezeu, după cât are sau 
nu are el în sine această stare. în al treilea 
rând, mai trebuie să sporească neîncetat în 
el dragostea de eucharistie, fără ca adoraţia 
să-i slăbească prin împărtăşirea repetată. 
Căci ceea ce, repetându-se mereu, este pen¬ 
tru unii viaţă, pentru alţii este moarte. Ia, aşa¬ 
dar, seama la cele dinlăuntrul tău şi vezi dacă 
astfel dragostea de Dumnezeu creşte, iar ado¬ 
raţia nu scade. Dacă e aşa, atunci cu cât mai 
des primeşti eueharistia, cu atât mai bun vei 

deveni si cu atât mai bine si mai folositor iţi 
va fi. De aceea, nu lăsa să fii depărtat de 
Dumnezeul tău prin vorbiri şi predici. Cu căt 
mai mult, cu atât mai bine şi mai pe placul 
lui Dumnezeu. Căci Dumnezeu are mare do¬ 
rinţă să locuiască în om. 

Te-ai putea plânge, desigur: vai, Doamne, 
mă simt atât de gol şi de rece şi de nesimţi¬ 
tor, că nu-mi vine să-l primesc pe Domnul. 

Dar eu îţi spun: cu atât mai mult ai nevo- 
ie să mergi spre Domnul! In El te vei aprinde 
şi vei deveni văpaie, în El vei fi sfinţit, doar 
cu El vei fi legat şi unit. Prin eucharistie şi 
numai prin ea primeşti harul atât de nemij¬ 
locit, încât puterile tale trupeşti se adună 
şi sunt unite prin puterea dumnezeiască a 
prezenţei trupeşti a Domnului nostru; toate 
simţurile dezorientate ale omului şi sufletul 
său se vor aduna şi uni astfel, nemainăzuind, 
flecare în felul său, în jos, ci cătând toate în 
sus şi dăruindu-se, orânduite, lui Dumne¬ 
zeu. Iar Dumnezeu care sălăşluieşte înlăun- 
trul lor le va obişnui să intre în ele însele şi 
le va dezvăţa de piedicile trupeşti, pricinuite 
de lucrurile vremelnice şi le va face pe dată 
dumnezeieşti. întremat de trupul Lui, trupul 
tău va li reînnoit. Căci trebuie să ne preschim¬ 
băm în El şi să ne unim cu El 134 , aşa încât 
ale sale să devină ale noastre, iar tot ce este 
al nostru să fie al lui: inima noastră şi a lui 
să fie una, trupul nostru şi al lui să fie unul. 
Astfel, simţurile noastre, voinţa, cugetul, pu¬ 
terile noastre şi trupul vor fi trecute în El, 
astfel încât să îl simtă, şi El să le fie prezent 
în toate puterile trupului şi ale sufletului. 

Desigur, ai mai putea să te tângui: vai. 
Doamne, nu simt nimic măreţ în mine, ci doar 
sărăcie. Cum aş putea îndrăzni să-L primesc? 

Ci dacă vrei să preschimbi sărăcia ta în 
bogăţie, atunci du-te drept la comoara pli¬ 
nă de bogăţiile nemăsurate ale împărăţiei; 
căci trebuie să ştii în tine însuţi că doar Dum¬ 
nezeu este comoara care te poate îndestula şi 
împlini. „De aceea - vei spune - vreau să vin 
drept la Tine, ca bogăţia ta să umple sărăcia 
mea, nemărginirea ta să dea plinătate vidului 
meu, iar necuprinsa ta Dumnezeire să îm¬ 
plinească firea mea omenească, stricată şi 
demnă de milă.“ 

„Vai, Doamne, mult am păcătuit! Nu voi 
putea ispăşi ! 44 

Tocmai din această pricină du-te la El, El 
care ispăşit cu asupra de măsură toate pă¬ 
catele. în El îi poţi aduce Tatălui ceresc jertfă 
potrivită pentru toate păcatele tale. 

„Vai, Doamne, mult aş vrea să te laud şi 
nu sunt în stare ! 44 

Du-te dar la El, căci doar El este mulţumi- 
re preaplăcută Tatălui şi lauda neţărmurită, 
desăvârşită, adevărată a bunătăţii dumneze¬ 
ieşti. 

* 

Pe scurt: dacă vrei să fii eliberat de orice 
beteşug şi să îmbraci haina virtuţii şi a ha- 
rului, să fii călăuzit spre începutul [tuturor] 
în desfătare, virtute şi har, atunci poartă-te 
astfel încât să fii mereu vrednic de eucha- 
ristie; atunci vei fi unit cu El şi înnobilat de 
trupul lui. Căci în trupul Domnului nostru 
sufletul este atât de intim îmbinat cu Dum¬ 
nezeu, încât toţi îngerii, chiar heruvimii şi 


151 



serafimii, nu mai pot face deosebire între su¬ 
flet şi Dumnezeu. Unde îl ating pe Dumnezeu, 
acolo ating şi sufletul, iar unde ating sufletul, 
acolo îl ating şi pe Dumnezeu. O unire mai 
strânsă nici că a existat vreodată! Căci su¬ 
fletul este mai strâns unit cu Dumnezeu decât 
sunt unite trupul şi sufletul în unitatea care 
îl face pe om. E o unire chiar mai mare decât 
cea petrecută atunci când verşi o picătură de 
apă într-un butoi cu vin: aşa vei obţine vin 
cu apă; însă unirea aceasta este o prefacere 
a unuia în celălalt, astfel încât nici o creatură 
nu le mai poate găsi diferenţa. 

Vei spune poate: cum de e cu putinţă? Nu 
simt nimic din ea! In ce constă unirea? 


Dar ce-ţi pasă de asta? Cu cât simţi mai 
puţin şi cu cât crezi mai cu putere, cu atât cre¬ 
dinţa ta va fi mai demnă de laudă si mai luată 

* * 

în seamă; fiindcă ceea ce, în om, este credinţă 
pură are mult mai mult preţ decât o închi- 
puire de-a lui. Intr-o astfel de credinţă stă 
adevărata cunoaşterey Adevăr spun: că noi nu 
păcătuim decât prin şubreda noastră credin¬ 
ţă. Nouă ni se năzare că am afla mai mult bine 
* 

într-un lucru sau altul - asta ţine doar de legi 
exterioare, pe când lucrurile în sine cuprind 
toate la fel de mult bine. Pe cât e de mare cre¬ 


dinţa, pe atât de mult primeşti şi ai. 

Ai putea să te-ntrebi: Cum voi putea crede 
în acest lucru preaînalt, de vreme ce nu am 
starea potrivită lui, ci mă văd păcătos şi aple¬ 
cat spre mulţime de lucruri? 

Va trebui să iei seama la două lucruri, în 


tine însuti, care nu i-au fost străine nici Dom- 

* T 

nului nostru. Şi El a avut puteri superioare 

şi puteri inferioare, fiecare avându-şi lucra¬ 
rea proprie: puterile lui superioare aveau 
parte de fericirea veşnică şi gustau din ea; pe 
când tot în acel timp puterile inferioare se 
găseau în cele mai mari pătimiri şi lupte, aici 
jos, pe pământ; dar nici una dintre lucrări nu 
o împiedica pe cealaltă să se împlinească. Aşa 
trebuie să fie şi cu tine - puterile superioare 
trebuie să le ridici în Dumnezeu, să i le oferi, 
legându-te prin ele de El. Mai mult, toate pă¬ 
timirile cu putinţă trebuie călăuzite doar spre 
trup şi spre puterile inferioare şi simţuri; pe 
când duhul trebuie să se ridice liber şi să se 
cufunde cu toată puterea doar în Dumne¬ 
zeu. Mai mult: nici pătimirea simţurilor şi a 
puterilor inferioare şi nici o ispită nu pot 
atinge duhul. Şi, cu cât e mai mare şi mai 
îndârjită lupta, cu atât mai mare şi mai vred¬ 
nică de laudă este izbânda şi slava izbândei; 
cu cât este mai mare ispita şi mai puternic 
imboldul slăbiciunii, cu atât este mai părtaş 
la virtute şi mai iubit de Dumnezeu omul care 
izbândeşte. De aceea, dacă vrei să fii vrednic 
să-l primeşti pe Dumnezeu, atunci ia seama 
ca puterile tale superioare să fie îndreptate 
spre Dumnezeu, ca voinţa ta să caute voinţa 
lui; ca numai la El să priveşti şi credinţa să-ţi 
fie statornică. 

Omul nu primeşte niciodată nepreţuitul 
trup al lui Christos fără a primi astfel un mare 
har; şi, cu cât primeşte mai des [eucharistia], 
cu atât mai mare este binecuvântarea. Ba 
chiar: cu atâta cucernicie şi dreaptă intenţie 
poate fi omul în stare să primească trupul 
Domnului nostru, încât, de-ar fi fost orânduit 


153 



să intre în corul cel mai de jos al îngerilor 
şi o singură dată ar primi eucharistia aşa, 
atunci ar putea intra direct în corul al doilea. 
Cu suficientă cucernicie poţi intra, primind 
eucharistia, şi în corul al optulea sau al nouă¬ 
lea. De aceea, dacă doi oameni au aceeaşi via¬ 
ţă, iar unul din ei ar primi doar o singură dată 
mai mult trupul Domnului nostru, in deplină 
cucerhfcie, atunci se va deosebi de celălalt ca 
un soare strălucitor, avana parte ae o unire 
deosebită cu Dumnezeu. 

însă aceasta împărtăşire şi gustare mân¬ 
tuitoare a trupului lui Christos nu ţine doar 
de gustul exterior, ci şi de savoarea spiritua¬ 
lă gustată de sufletul care îl râvneşte şi se 
uneşte cucernic cu Domnul. Omul se poate 
împărtăşi de ea în deplină încredere că va fi 
mai bogat în har ca oricare alt om pe pământ. 
Se poate împărtăşi de ea de o mie de ori pe zi, 
ba chiar şi mai des, oriunde s-ar afla, că e să¬ 
nătos sau bolnav. Dar, ca şi în eucharistie, 
trebuie să fie pregătit să primească savoarea 
spirituală a trupului lui Christos după tăria 
propriei sale râvne şi în bună rânduială. Dacă 
râvna lipseşte, atunci îndeamnă-te şi pregă- 
teşte-te de ea şi stăruieşte [în aşteptarea ei], 
astfel devenind sfânt în timp şi mântuit în veş¬ 
nicie. Căci a-1 urma pe Dumnezeu înseamnă 
veşnicia. Aceasta să ne-o dea nouă învăţă¬ 
torul adevărului şi Iubitorul virtuţii şi Viaţa 
veşnică. Amin. 

f 

21. Despre zel 

Dacă cineva vrea să primească trupul Dom¬ 
nului nostru, atunci s-o facă fără mare îngri- 

jorare. Se cuvine însă şi este foarte folositor 
să se spovedească înainte, chiar dacă nu are 
vreun păcat pe conştiinţă, ci doar pentru ro¬ 
dul adus de taina mărturisirii. Iar dacă omul 
are vreo vină şi, fiindcă vina aceasta îi este 
o povară prea mare, nu se spovedeşte, atunci 
să se îndrepte către Dumnezeu şi să-şi arate 
vina cu mare căinţă şi să fie mulţumit, până 
va găsi răgaz pentru spovedanie. Dacă între 
timp conştiinţa vinei sau a păcatului îl va fi 
dispărut, s-ar putea ca omul nostru să crea¬ 
dă că şi Dumnezeu le-a uitat. însă spovedirea 
în faţa lui Dumnezeu e mai tare decât în faţa 
omului. Vinovat fiind, trebuie deci să iei în se¬ 
rios spovedirea înaintea lui Dumnezeu, neas- 
cunzându-ţi păcatele. Peste acest pas nu se 
poate sări uşor dacă vrei să primeşti eucha- 
ristia, nici nu-1 poţi nesocoti, mulţumindu-te 

cu căinţa exterioară, căci doar atitudinea cu 

* 7 

care omul îşi împlineşte lucrările le face drep¬ 
te si dumnezeieşti si bune. 

Trebuie să învăţăm să fim liberi [interior] 
în lucrările noastre. Pentru un om neexperi¬ 
mentat, a nu se lăsa stânjenit de nici o di¬ 
versitate şi de nici o îndeletnicire poate fi ceva 
neobişnuit; el are nevoie de mare zel, astfel 
încât Dumnezeu să-i fie mereu prezent şi să-i 
lumineze neascuns calea, în orice vreme şi în 
orice împrejurare. Ba chiar ai nevoie de un 
zel iscusit şi, mai ales, de două lucruri: întâi 
de toate, să te închizi înlăuntrul tău şi să-ţi 
fereşti âufletul de imagini exterioare, care stau 
si trebuie să rămână afară, asa încât ele să nu 
te însoţească în mod necuvenit si să nu se să- 

9 9 

dească în tine. Apoi, în ce priveşte imaginile 

interioare, să nu te pierzi, să nu te risipeşti, 
să nu te înstrăinezi în diversitatea lor: iie aces¬ 
te imagini simple reprezentări sau [ provenind 
din«] cine ştie ce stare înălţătoare sau din ima¬ 
gini exterioare sau din orice altceva ce ţi-ar 
apărea în faţă. Toate puterile omului trebuie 
astfel disciplinate şi concentrate, ţinând inte¬ 
riorul mereu treaz. 

Ai putea obiecta, desigur, că omul e nevoit 
să iasă din sine dacă vrea să-şi lucreze lucră¬ 
rile din afară. Căci nici o lucrare nu poate fi 
făcută decât potrivit modelului ei specific. 

Aşa este. însă exterioritatea acestui model 
nu e, pentru omul exersat, ceva exterior, căci 
toate lucrurile au, pentru omul lăuntric, un 
mod de a fi dumnezeiesc, interior. 

Este necesar, înainte de toate, ca omul să-şi 
exerseze şi să-şi disciplineze intelectul, în- 
dreptându-1 cu totul spre Dumnezeu; atunci, 
interiorul lui va fi mereu dumnezeiesc. Nimic 
nu-i este mai propriu, mai apropiat, mai pre¬ 
zent intelectului decât Dumnezeu. El nu se 
va mai întoarce spre nimic altceva. Nu se va 
mai îndrepta spre creaturi, chiar de-ar avea 
de îndurat violenţă sau nedreptate - ceea ce 
l-ar distruge ori perverti. Dacă intelectul e 
stricat într-un om, tânăr sau nu, atunci el 
trebuie reformat cu mare străduinţă, făcân- 
du-se totul, din răsputeri, pentru a-1 redisci- 
plina. Căci, oricât de propriu şi de natural i-ar 
fi Dumnezeu intelectului, de îndată ce a fost 
strâmbat şi întemeiat pe creatură, impregnat 
cu imaginea creaturii şi obişnuit cu ea, inte¬ 
lectul devine atât de slab şi neputincios cu 
sine, atât de neajutorat în nobila lui năzuinţă, 

încât nici un zel omenesc nu va ii îndestulător 
pentru a-1 obişnui din nou [cu starea dintâi]. 
Chiar cu tot zelul, omul va trebui să-l aibă 
neîncetat în pază. 

Dar înainte de toate omul treb uie să se 
disciplineze pe sine. Dacă cel neexersat şi in- 
disciplinat ar vrea să se poarte şi să lucreze 
aidoma celui disciplinat, atunci s-ar strica cu 
totul şi n-ar ieşi nimic din el. Abia după ce 
s-a dezobişnuit de toate lucrurile şi s-a în¬ 
străinat de ele, abia atunci ajunge omul cu 
totul nestingherit: fie pentru a-şi lucra lucră¬ 
rile, rămânând însă liber de ele, fie pentru a 
se lipsi de acestea. Dimpotrivă, dacă omul iu¬ 
beşte ceva şi găseşte plăcere în lucrul iubit 
şi voinţa i se întoarce spre el - fie mâncare sau 
băutură sau orice altceva atunci faptul nu 
va ti fără pagubă pentru cel neexersat. 

Omul trebuie să se obişnuiască să nu ca¬ 
ute şi să nu năzuiască în nimic spre ale sale, 
ci în toate lucrurile să-l caute şi să-l primeas¬ 
că doar pe Dumnezeu. Căci Dumnezeu n-a 
dat şi nu dă nimic în dar pentru ca omul să 
posede acel dar, găsindu-şi plăcerea în el. Ci 
toate darurile pe care le-a dăruit vreodată în 
cer sau pe pământ. Dumnezeu le-a dat din 
dorinţa de a da un singur dar: pe sine însuşi. 
Prin toate acele daruri, El vrea doar să ne pre¬ 
gătească să-l primim pe El în dar. Şi toate lu¬ 
crările făcute vreodată de Dumnezeu în cer 
sau pe pământ au fost făcute în numele unei 
unice lucrări: să se fericească pe sine, feri- 
cindu-ne pe noi. De aceea spun că în toate 
darurile şi lucrările trebuie să învăţăm să-l 
vedem pe Dumnezeu, fără a ne opri şi lăsa 

mulţumiţi de vreun dar sau de vreo lucrare 
anume. în viaţa aceasta, nu există pentru om 
cu nici un chip oprire, nici n-a existat vreo¬ 
dată, oricât de departe ar fi ajuns omul. Ci 
el trebuie să se ţină mereu îndreptat către 
darurile lui Dumnezeu, înainte de orice şi de 
fiecare dată, din nou. 

Vă voi povesti, pe scurt, despre cineva [o fe¬ 
meie], care voia din toată inima să primească 
un lucru de la Domnul nostru. Eu însă i-am 
spus că nu ar fi pregătită [pentru aşa ceva], 
iar dacă Dumnezeu i-ar da acel dar, fiind ea 
nepregătită să-l primească, atunci darul s-ar 
strica. 

Mă întrebaţi: „De ce nu era pregătită? Căci 
avea voinţă bună şi doar aţi spus că voinţa 
bună e în stare de orice, că în ea ar sta desă¬ 
vârşirea!" 

* 

Aşa este, dar în privinţa voinţei trebuie 
distinse două semnificaţii: o voinţă este cea 
întâmplătoare şi neesenţială; alta este cea ho¬ 
tărâtoare, efectivă şi statornicită. 

într-adevăr, nu e de ajuns ca sufletul omu¬ 
lui să iie detaşat vremelnic, în momentul când 
tocmai vrea să se unească cu Dumnezeu, ci 
trebuie să aibă o detaşare bine deprinsă, care 
premerge acestui moment şi dăinuie după el. 
Doar atunci poţi primi lucruri mari de la Dum- 

A 

nezeu şi pe Dumnezeu însuşi în lucruri. Insă, 
dacă eşti nepregătit, atunci corupi darul şi-l 
nesocoteşti pe Dumnezeu, dimpreună cu da¬ 
rul. Iată şi pricina pentru care Dumnezeu nu 
ne poate da tot ce cerem noi prin rugăciune; 
pricină care nu lui i se datorează, căci mult 
mai grabnic ar da El decât am putea noi primi. 

însă noi îi facem nedreptate, zădărnicind lu¬ 
crarea sa firească prin faptul că suntem ne¬ 
pregătiţi. 

Omul trebuie să înveţe să primească ori¬ 
ce dar ieşind din sine şi nepăstrând şi necă- 
tând la nimic al său, nici folos, nici plăcere, 
nici interioritate, nici dulceaţă, nici răsplată, 
nici împărăţia cerurilor, nici propria voinţă. 
Dumnezeu nu s-a dăruit nicicând şi nici nu 
se va dărui vreodată unei voinţe străine; doar 
în propria voinţă se dăruieşte El pe sine. 
Acolo unde Dumnezeu găseşte propria lui 
voinţă, acolo se dăruieşte pe sine cu toate ale 
lui. Şi cu cât descreşte ceea ce este al nostru 
în noi, cu atât mai adevărat creştem în ea. 
De aceea nu e de ajuns să ne lepădăm o sin¬ 
gură dată de noi înşine şi de ceea ce este al 
nostru, ci trebuie să ne înnoim adesea si astfel 
să ne unificăm pe noi înşine şi să ne elibe¬ 
răm de noi înşine în toate lucrurile. 

De asemenea, este foarte folositor ca omul 
să nu se lase îndestulat cu virtuţile pe care le 
are doar în suflet - supunere, sărăcie şi altele. 
Ci trebuie să se exerseze în lucrările si roa- 

9 

dele virtuţilor sale, punându-se la încercare 
şi dorindu-şi ca şi alţii să-l pună la încercare. 
Nu e suficient nici să faci lucrările virtuţii, să 
arăţi supunere, să iei asupra ta sărăcia şi oca¬ 
ra sau să arăţi, în felurite chipuri, smerenie 
şi lepădare de sine; ci, mai curând, trebuie 
să cauţi şi să râvneşti neîncetat dobândirea vir¬ 
tuţii în esenţa şi temeiul ei. Iar acest lucru 
poate fi recunoscut astfel: anume că te simţi 
aplecat spre virtute înainte de orice altceva, iar 
lucrările virtuţii le faci fără o pregătire specială 


159 



a voinţei, ba chiar fără o intenţie anumită de 
a face un lucru mare şi drept, ci mai degrabă 
lucrarea virtuţii lucrează de la sine, iar tu o iaci 

9 7 

doar de dragul virtuţii şi fără vreun „pentru 
ceva* 4 - atunci şi nu altminteri este, în tine, 
virtutea desăvârşită. 

Trebuie să înveţi să te lepezi de tine până 
nu mai ai nimic. Toată tulburarea şi neli¬ 
niştea vin din voinţa proprie, fie că-ţi dai 
seama, fie că nu. Trebuie să fii cu toate ale 
tale într-o pură descreştere a propriei voinţe 
şi a propriei dorinţe, crescând în voinţa lui 
Dumnezeu - cu tot ce poţi vrea şi râvni în 
toate lucrurile. 

O întrebare ar fi: trebuie oare să te scu¬ 
turi şi de orice desfătare în Dumnezeu? Nu 
vine oare şi ea dintr-o inerţie omenească şi 
din micimea dragostei faţă de El? 

Ba chiar aşa: însă numai dacă ignorăm de¬ 
osebirea. Or, ne putem da seama de unde vine 
ea, din inerţie sau din adevărată detaşare ori 
lăsare [a eului]: anume, dacă aflându-ne în 
această stare, de deplină lăsare lăuntrică [a 
eului], îi suntem tot atât de credincioşi lui 
Dumnezeu ca atunci când am avea cele mai 
înalte simţăminte; şi dacă, în prima stare, am 
face tot aceleaşi lucruri pe care le-am face în 
cealaltă - nu mai puţin; şi dacă ne-am păs¬ 
tra tot atât de liberi faţă de orice ajutor şi 
mângâiere ca atunci când l-am simţi pe Dum¬ 
nezeu prezent. 

Celui drept, cu o voinţă bună desăvârşi¬ 
tă, nici un timp nu-i poate fi prea scurt. Căci, 
dacă voinţa este într-adevăr aşa întocmită: să 
vrea în mod desăvârşit tot ceea ce e în stare 

să voiască - nu doar acum, ci şi o mie de ani 
dacă ar trăi, ar vrea să facă tot ceea ce ar fi 
în stare să voiască -, atunci ea împlineşte la 
fel de multe cât ar împlini cineva lucrând o 
mie de ani: înaintea lui Dumnezeu, ea a făcut 
deja totul. 

22. Despre cum trebuie urmat Dumnezeu şi 
despre modul bun 

Omul care vrea să înceapă o viaţă sau o 
lucrare nouă trebuie să iasă înaintea Dum¬ 
nezeului său si să ceară, cu toată puterea şi 
cu desăvârşită cucernicie, de la El tot bine¬ 
le potrivit sieşi - tot ce-i estelui mai drag şi 
mai nepreţuit, dar nevrând şi necătând la ale 
sale, ci doar la preaiubita voie a lui Dumne¬ 
zeu, la nimic altceva. Şi orice i-ar hărăzi El 
va primi nemijlocit de la Dumnezeu şi îl va 
socoti a fi cel mai mare bine, fiind astfel în¬ 
tru totul mulţumit. 

Chiar dacă, mai târziu, îi va părea că alt 
mod [de viaţă] ar fi mai bun, va trebui să cu¬ 
gete: Dumnezeu ţi-a dat acest mod, deci fie-ţi 
acesta cel mai bun. Şi va avea încredere în 
Dumnezeu şi va prelua în propriul mod toate 
modurile bune; tot în el şi potrivit lui va lua 
toate lucrurile, oricum ar fi ele. Căci binele 
tăcut şi dat de Dumnezeu printr-un mod anu- 
me poate fi regăsit în toate celelalte moduri. In¬ 
tr-un mod sunt de integrat toate modurile 
bune, iar nu particularităţile lor. Fiindcă omul 
doar un lucru poate lucra, iar nu toate lucru¬ 
rile deodată. Trebuie să fie acel lucru, unul, 
şi în acel unul să le preia pe toate. Căci dacă 

omul ar vrea să facă totul - şi asta, şi cea¬ 
laltă părăsindu-şi modul propriu şi adop¬ 
tând un altul care, pe moment, i s-ar părea 
mai bun, atunci, într-adevăr, de aici s-ar 

naşte multă nestatornicie. Tot asa, se va de- 

» * 7 

săvârşi acel om care părăseşte lumea şi intră 
pentru totdeauna intr-un ordin [monastic], 
nu acela care trece dintr-un ordin intr-altul, 
oricât de sfânt ar fi el: căci schimbarea mo¬ 
dului Tar împiedica. Omul trebuie să îmbră¬ 
ţişeze un mod bun şi să rămână mereu la 
acesta, preluând apoi în el toate celelalte mo¬ 
duri bune, ca fiind date de Dumnezeu; să nu 
înceapă astăzi unul, mâine altul, ci să fie în¬ 
credinţat că printr-un singur mod nu le va fi 
pierdut pe celelalte. Căci alături de Dumne¬ 
zeu nu poţi pierde nimic. Pe cât de puţin poa¬ 
te Dumnezeu însuşi pierde ceva, tot pe-atât 
poţi pierde ceva alături de Dumnezeu. Aşa 
încât primeşte unul de la Dumnezeu şi cu¬ 
prinde în unul tot binele! 

Dacă însă [cuprinderea] se vădeşte a fi cu 
neputinţă, fiindcă modul nu îl suferă pe un 
altul, atunci să-ţi fie acesta semn sigur: că 
modul acela nu vine de la Dumnezeu. Un lu¬ 
cru bun nu poate ti împotriva altuia, căci iată 
ce spune Domnul nostru: „Orice împărăţie, 
dezbinându-se în sine, se pustieşte" [Luca 11, 
17]. Şi tot El mal spune: „Cel ce nu este cu 
Mine este împotriva Mea; şi cel ce nu adună 
cu Mine risipeşte" [Luca 11, 23]. Deci să-ţi 
fie semn că, dacă un lucru bun este împotri¬ 
va altuia sau împiedică un alt lucru bun, fie 
el şi mărunt, sau îl distruge, atunci acel lucru 

nu vine de la Dumnezeu. Ci el ar trebui să 
împlinească ceva bun, nu să distrugă. 

Am auzit aici o mică observaţie, cum că n-ar 
fi nici o îndoială că bunul şi credinciosul 
Dumnezeu îl ia în seamă pe fiecare om după 
ce are el mai bun. 

Cu siguranţă aşa este - El nu va lua nici¬ 
odată în seamă un om culcat, de vreme ce tot 
omul poate sta şi în picioare, căci bunătatea 
lui Dumnezeu vede în om şi-n toate lucrurile 
doar ce este cel mai bun. 

Apoi s-a pus întrebarea: de ce nu-i ia Dum¬ 
nezeu pe aceia despre care ştie că vor pierde 
harul botezului, astfel încât ei să moară în co¬ 
pilărie, înainte de a ajunge să-şi folosească 
raţiunea, din moment ce ştie despre ei că vor 
cădea şi nu se vor mai ridica: n-ar fi cel mai 
bun lucru pentru ei? 

La această întrebare eu răspund: Dumne¬ 
zeu nu e distrugătorul nici unui lucru bun; 
El este un împlinitor Dumnezeu nu distruge 
natura, ci o desăvârşeşte. Nici harul nu dis¬ 
truge natura, el o desăvârşeşte. Dacă Dum¬ 
nezeu ar distruge natura chiar în începutul 
ei, atunci ea ar îndura violenţă şi nedreptate; 

or. Dumnezeu nu face asta. Omul are o voinţă 

* 

liberă, cu care poate alege între bine şi rău, 
iar Dumnezeu îi pune în faţă moartea pentru 
facerea de rău şi viaţa pentru facerea de bine. 
Omul trebuie să fie liber şi stăpânul lucră¬ 
rilor sale, neîngrădit şi netulburat. Harul nu 
distruge natura, ci o desăvârşeşte. Slava nu 
distruge harul, ci îl desăvârşeşte, căci slava 
este harul desăvârşit. Aşa încât nu există 
nimic în Dumnezeu care să distrugă ceva ce 

fiinţează intr-un fel sau altul. Ci Dumnezeu 
» 

este un împlinitor al tuturor. Tot aşa, nici noi 
nu trebuie să distrugem nici cel mai mic bine 
în noi înşine ori un mod mărunt în numele 
unuia măreţ, ci pe toate trebuie să le ducem 
la desăvârşită înălţime. 

S-a tot vorbit despre un om care voia să 
înceapă o viaţă nouă, uitând cu totul de cea 
veche, dar eu spun aşa: că omul ar trebui să 
devină un căutător de Dumnezeu în toate lu¬ 
crurile şi să-l găsească pe Dumnezeu în toa¬ 
te - în orice vreme, în orice loc, în orice om şi 
în orice mod. Astfel, omul poate spori neînce¬ 
tat şi creşte fără sfârşit. 

23. Despre lucrările lăuntrice şi cele exte¬ 
rioare 

Să spunem că un om ar vrea să se retra¬ 
gă în sine, cu toate puterile sale, exterioare 
şi lăuntrice, şi, pe deasupra, să se menţină 
în acea stare astfel încât să nu primească în 
lăuntrul lui nici o imagine şi nici o pornire 
spre faptă, fiind, aşadar, lipsit de orice lucra¬ 
re, lăuntrică sau exterioară - ne-am putea în¬ 
treba dacă, în acest caz, ceva din sine îl mai 
poate împinge spre făptuire. Insă, când omul 
nu vrea să se apuce de nici o lucrare şi nici 
să ia asupra sa nimic, atunci el trebuie să se 
arunce cu putere într-o activitate, lăuntrică 
sau exterioară, căci cu nimic [nici măcar cu 
starea de inactivitate] nu trebuie să se lase 
mulţumit omul - oricât de bun i-ar părea a 
fi sau ar fi un lucru. Iar când omul s-ar afla 
din nou, sub apăsarea ori din imboldul sine- 

lui său, în aceeaşi stare, să socotească mai 
curând că în el este lucrată o lucrare decât 
că el o lucrează, omul învăţând astfel să 
lucreze dimpreună cu Dumnezeul său. Nu 
refuzându-ţi interiorul, scăpând de el sau 
ocolindu-1, ci tocmai în el, cu el şi din el tre¬ 
buie să înveţi să lucrezi în aşa fel încât cele 
lăuntrice să se reverse în lucrare şi lucrarea 
să pătrundă în cele lăuntrice, până te obiş¬ 
nuieşti să lucrezi liber. Ochiul trebuie aţin¬ 
tit către lucrarea lăuntrică, iar din aceasta 
trebuie să se reverse lucrarea exterioară - ci¬ 
titul, rugăciunea sau orice altceva. Dar când 
lucrarea exterioară este potrivnică celei lăun¬ 
trice, atunci trebuie urmată lucrarea lăuntri¬ 
că. Cel mai bine ar fi însă ca cele două să fie 
una, aşa încât să lucrezi una singură dim¬ 
preună cu Dumnezeu. 

Dar se pune întrebarea: cum mai poţi avea 
o lucrare dimpreună cu Dumnezeu dacă ai 
ieşit din tine si din toate lucrările? Sfântul 

9 9 

Dionisie 135 spune că vorbeşte cel mai frumos 
despre Dumnezeu doar acela care din prea¬ 
plinul bogăţiei interioare poate tăcea cel mai 
adânc despre sine - scăpând astfel din ima¬ 
gini şi lucrări, din laudă şi mulţumire, din 
orice ar putea săvârşi. 

Răspunsul este că [oiicum ar fi] omului îi 
rămâne mereu o lucrare dreaptă şi proprie lui, 
anume: nimicirea sinelui. Totuşi această nimi¬ 
cire şi micşorare a sinelui va ti mereu imper¬ 
fectă, dacă nu este desăvârşită de Dumnezeu. 
Abia atunci este semerenia desăvârşită, când 
Dumnezeu îl smereşte pe om prin sine însuşi. 

şi de~abia atunci omul şi virtutea pot avea 
mulţumire deplină, nu mai devreme. 

O întrebare: cum îl nimiceşte Dumnezeu 
pe om prin sine însuşi? Căci se pare totuşi 
că nimicirea aceasta este, până la urmă, o 
înălţare prin Dumnezeu, după cum spune şi 
Evanghelia: „cel ce se smereşte pe sine se va 
înălţa 14 [Matei 23, 12; Luca i4, 11]. 

Răspuns: da şi nu! Omul trebuie să se 
smerească pe sine, dar faptul nu va fi de ajuns 
dacă nu e lucrat dimpreună cu Dumnezeu. 
Iar omul va fi „înălţat", însă nu ca şi cum sme¬ 
ri rea ar fi una, iar înălţarea alta. Ci înaltul 

7 9 

cel mai înalt al înălţării va fi totuna cu adân¬ 
cul cel mai adânc al smeririi. Cu cât mai 
afund şi mai jos e adâncul, cu atât mai sus 
şi mai neţărmurită va fi înălţarea, la fel cum 
fântâna cu cât e mai adâncă, cu atât e mai 
înaltă - înălţimea e totuna cu adâncimea. De 
aceea, cu cât mai mult se smereşte omul, cu 
atât se va înălţa el. Spune Domnul nostru: 
„Dacă cineva vrea să fie întâiul, să fie cel din 
urmă dintre toţi şi slujitor al tuturor" [Mar- 
cu 9, 35]. Cine vrea să fie acela, trebuie întâi 
să devină acesta. Fiinţa aceluia se găseşte 
doar în devenirea acestuia. Cine devine mic, 
acela este într-adevăr mare. Dar cine a de¬ 
venit mic, acela este deja cel mai mare. Aşa 
se împlineşte cuvântul Evangheliei: „cel ce se 
smereşte pe sine se va înălţa" [Matei 23, 12; 
Luca 14, 11]. Căci întreaga noastră fiinţă nu 
stă în nimic altceva decât într-o devenire: a 
deveni nimic. 

Mai stă scris: „căci întru El v-aţi îmbogăţit 
deplin întru toate" [I Corinteni 1,5], Intr-a- 

devăx, asta nu se va întâmpla până nu sără¬ 
ceşti în toate. Cine vrea să le aibă pe toate, 
acela se va descotorosi de toate. E bună toc¬ 
meală şi un târg bun, aşa cum am spus-o deja 
mai demult. Căci, dacă Dumnezeu vrea să ni 
se dăruiască pe sine, dimpreună cu toate lu¬ 
crurile, atunci El vrea şi să ne ia toate ale 
noastre. Intr-adevăr, Dumnezeu nu vrea nici¬ 
cum să păstrăm nici cel mai mic lucru de-al 
nostru, nici cât un tir de nisip în ochi. Căci 
toate darurile primite de la El, darurile firii 
sau ale harului, nu ni le-a dat decât voind 
ca noi să nu ni le însuşim. Nici măcar Năs¬ 
cătoarei Sale, nici vreunui alt om sau vreunei 
creaturi nu i-a dat ceva în posesie. Şi, pentru 
a ne povăţui şi a ne face să luăm seama, ne 
ia uneori atât bunurile trupeşti, cât şi pe cele 
spirituale. Căci nu a noastră e slava, ci a Lui. 
Noi trebuie să deţinem lucrurile mai curând 
ca şi cum le-am ti primit cu împrumut, nu 
în posesie, fie acestea trupul sau sufletul, sim¬ 
ţurile, puterile, avutul sau onoarea, prietenii, 
rudele, casa, curtea sau alte lucruri. 

Dar ce urmăreşte Dumnezeu prin asta, de 
stăruie atât asupră-i? 

El vrea să fie unica noastră proprietate - 
El însuşi, pe de-a-ntregul. Asta vrea El şi asta 
urmăreşte: să poată şi să trebuiască să fie 
singura noastră proprietate, lată care e uni¬ 
ca lui desfătare şi joacă. Şi, cu cât poate fi 
El mai mult şi mai cuprinzător [proprietatea 
noastră], cu atât îi sunt desfătarea şi bucu¬ 
ria mai mari. Iar noi, cu cât avem în posesie 
mai multe lucruri, cu atât îl avem pe El mai 
puţin; şi cu cât iubim mai puţin lucrurile, cu 

atât avem mai mult din El si din ceea ce vine 
împreună cu EL De aceea, când Domnul nos¬ 
tru a vorbit despre fericiri, a pus sărăcia cu 
duhul înaintea tuturor, acesta fiind primul 
semn că toată fericirea si toată desăvârşirea 
îşi au începutul în sărăcia cu duhul. într-ade- 
văr, dacă este un temei pe care să se ridice 
toate lucrurile bune, el nu e altul decât să¬ 
răcia cu duhul. 

Pentru a ne păstra liberi de toate lucrurile 
exterioare nouă. Dumnezeu ne dăruieşte tot 
ce este în cer, cerul însuşi cu toate puterile 
lui, cu tot ce se revarsă din el, dinspre îngeri 
şi sfinţi, pentru a ne împărtăşi din ale lor mai 
mult decât aş putea să am parte de oricare 
alt lucru. Ca eu să ies din mine pentru Dum¬ 
nezeu, El mi se va dărui mie întru totul, iar 
tot ceea ce este si săvârseste El va fi al meu 

cum este al lui, nici mai mult, nici mai puţin. 
De o mie de ori mai mult va fi al meu decât 
este vreun lucru pe care omul l-ar putea do¬ 
bândi şi ţine [ferecat] într-o cutie sau decât 
şi-ar putea aparţine omul sie însuşi. N-a 
existat vreodată proprietate mai proprie de¬ 
cât îmi va fi mie Dumnezeu, cu tot ce poate 
şi ce este El. 

Această proprietate o vom dobândi dacă, 
aici pe pământ, nu mai cunoaştem proprie¬ 
tate - nici în privinţa eului nostru, nici a tu¬ 
turor lucrurilor care nu sunt El. Si, cu cât 

sărăcia ne este mai desăvârşită şi mai liberă 
de toate, cu atât mai proprie ne e această pro¬ 
prietate. Dar o astfel de răsplată nu se caută, 
nici nu se râvneşte, iar ochiul nu se va aţin¬ 
ti nici o clipă asupra vreunui câştig sau dar 

de acest fel, decât prin iubirea virtuţii. Căci, 
cu cât eşti mai liber, cu atât mai proprie îţi 
este ea, după cum spune şi nobilul Pavel: „ca 
unii care n-au nimic, dar toate le stăpânesc" 
[II Corinteni 6, 10]. Nu are nimic cel care nu 
râvneşte şi nici nu vrea să aibă nimic, nici 
din sine, nici din cele exterioare lui, nici chiar 
din Dumnezeu sau din toate lucrurile. 

Vrei să ştii cum este un om cu adevărat 

y 

sărac? 

Omul este într-adevăr sărac cu duhul 
atunci când se poate lipsi de tot ceea ce nu-i 
este necesar. De aceea i-a spus cel ce stătea 
despuiat intr-un butoi lui AlexandruxclMare, 
care stăpânea întreaga lume: „Eu sunt.uudQmn 
mai mare decât tine, căci eu am dispreţuit mai 
multe lucruri decât ai luat tu în stăpânire. 
Ceea ce tu socoteşti demn de a ti stapanit este 
atât de neînsemnat pentru mine, încât nici 
măcar nu-1 consider vrednic de dispreţ." 136 
Mult mai fericit este cel care poate renun¬ 
ţa la toate lucrurile, - ele netrebuindu-i 
decât cel ce, având nevoie de ele, le-a luat în 
posesie. Cel mai bun este omul care se poate 
lipsi de tot ce nu îi trebuie. Iar cine se poa¬ 
te lipsi de cât mai multe, acela a lăsat cel mai 
mult. Poate părea un lucru mare dacă un om 
dă de la sine o mie de mărci din aur, constru¬ 
ind din avutul său mănăstiri multe şi chilii 
şi hrănind săracii. Ar fi, desigur, mare lucru. 
Dar mult mai fericit ar fi cel ce, în numele lui 
Dumnezeu, ar socoti neînsemnat tot acest avut. 
Căci are parte de o adevărată împărăţie a ce¬ 
rurilor omul care poate renunţa, în numele 

lui Dumnezeu, la toate lucrurile pe care Dum¬ 
nezeu le-ar putea da sau nu. 

îţi spui, desigur: „Doamne, nu sunt eu oare, 
prin slăbiciunile mele, o poticnire şi o piedică 
în această privinţă?* 1 

Având slăbiciuni, roagă-te mereu lui Dum¬ 
nezeu ca, întru slava şi desfătarea lui, să te 
scape de ele, căci fără El nu poţi face nimic. 
Dacă te scapă de ele, atunci mulţumeşte-i. 
Dacă nu, atunci îndură-le în numele lui, dar 
nu ca venind din firea ta păcătoasă, ci ca pe 
un mare prilej de a te exersa, de a-ţi pune la 
încercare răbdarea şi de a dobândi [prin 
aceasta] răsplată. Trebuie să fii mulţumit, fie 
că primeşti de la El un dar, fie că nu. 

El dă fiecăruia după cât merită şi după 
cum i se potriveşte. Dacă vrei să-i faci cuiva 
o haină, atunci trebuie s-o croieşti după mă¬ 
surile lui. Iar haina unuia nu-i vine altuia. 
Fiecăruia i se ia măsura - tot aşa, Dumne¬ 
zeu dă cel mai bun lucru pentru fiecare, după 
măsura fiecăruia. Cu adevărat, cine are cre¬ 
dinţă în Dumnezeu ia si are la fel de mult în 

* 9 

tot ceea ce primeşte - lucruri mărunte ori mă¬ 
reţe. Dacă Dumnezeu ar vrea să-mi dea mie 
♦ 

ce i-a dat Sfântului Pavel 137 , aş primi bucu¬ 
ros, fiindcă aşa i-ar fi vrerea. Iar de nu vrea 
să-mi dea - pentru că puţinor oameni li se 
cuvine să ajungă, din această viaţă, la cu¬ 
noaşterea pe care a avut-o Sfântul Pavel 
nu îl iubesc mai puţin şi îi mulţumesc tot atât 
de mult, fiind la fel de bucuros să-mi refuze 
un lucru pe cât aş fi să mi-1 dăruiască. 
Aceeaşi mi-ar fi îndestularea si aceeaşi mul- 

J 9 9 

ţumirea, indiferent de caz. Voia lui Dumnezeu 

ax trebui, într-adevăr, să-mi ajungă: în tot ce 
vrea să lucreze sau să dăruiască Dumnezeu, 
voia lui trebuie să-mi fie atât de plăcută, iar 
eu trebuie s-o preţuiesc într-atât, încât să nu 
conteze dacă mi-ar dărui sau ar lucra prin 
mine altceva. Astfel, toate darurile şi lucră¬ 
rile lui Dumnezeu ar fi ale mele şi, orice ar 
face creaturile - în rău sau în bine -, nu le-ar 
mai putea lua de la mine. Atunci cum m-aş 
mai putea plânge [de ceva], de vreme ce toate 
darurile sunt ale mele? Pe bună dreptate: aş 
fi atât de mulţumit cu ceea ce mi-ar da Dum¬ 
nezeu sau nu mi-ar da, încât n-aş mai plăti 
nici o para chioară ca să am parte de cea mai 
bună viaţă pe care mi-aş putea-o închipui. 

Vei spune poate: „Mă tem că nu mă stră¬ 
duiesc destul şi nu-L păstrez pe cât aş pu¬ 
tea de bine!“ 

Suportă dar cu răbdare, ia-o ca pe o încer¬ 
care şi fii mulţumit. Dumnezeu însuşi îndu¬ 
ră necazul şi umilinţa şi se lipseşte de slujirea 
şi de laudele [ce i se cuvin], doar pentru ca 
cei care îl iubesc şi sunt ai lui să fie în pace. 
De ce n-am avea şi noi parte de pace, indife¬ 
rent cât ne dăruieşte El sau la ce renunţăm? 
Stau scrise cuvintele Domnului nostru: „Fe¬ 
riciţi cei prigoniţi pentru dreptate, că a lor este 
împărăţia cerurilor" [Matei 5, 10]. într-ade¬ 
văr, dacă furul care a câştigat mult din hoţie 
ar urma să fie spânzurat sau dacă ucigaşul 
ar urma să fie tras pe roată şi amândoi şi-ar 
găsi pacea, spunându-şi: „Iată, vei suferi în 
numele dreptăţii, căci ai meritat aceasta! 
atunci de îndată ar fi mântuiţi. Oricât de 

nedrepţi am fi, dacă primim tot ceea ce face 
sau nu face Dumnezeu în privinţa noastră ca 
fiind drept şi dacă suferim totul în numele 
dreptăţii, atunci vom fi fericiţi. Nu ai de ce să 
te plângi, aşadar, ci deplânge doar faptul că 

s * 

încă te plângi si nu găseşti mulţumire. Doar 
asta te tace să plângi - ca ai mea prea multe. 
Pe când cel drept primeşte [la fel] am upsun, 
ca şi din belşug. 

Vei mai spune: „Iată, Dumnezeu face lu¬ 
cruri minunate în atâţia oameni, prin fiinţa 
lui fiind ridicaţi deasupra propriei lor fiinţe, 
şi Dumnezeu lucrează în ei, nu ei înşişi!" 

Mulţumeşte-i lui Dumnezeu pentru cele din 
ei, iar dacă-ţi va dărui ţie, atunci primeşte, 
în numele lui Dumnezeu. Dacă nu-ti dăruies- 

9 9 

te ţie, atunci te vei lipsi bucuros. Doar la El să 
năzuieşti şi nu te lăsa tulburat de întrebarea 
dacă Dumnezeu lucrează lucrările tale sau tu; 
căci Dumnezeu trebuie să le lucreze, fie că 

vrea, fie că nu, dacă tu năzuieşti doar la El. 

7 * 

De asemenea, nu-ţi bate capul cu întreba¬ 
rea: ce mod sau ce fiinţă îi dăruieşte Dumne- 

9 9 

zeu unui om? Dacă aş fi atât de bun şi de 
sfânt încât să pot fi înălţat în rangul sfinţi¬ 
lor, atunci oamenii ar începe să vorbească şi 
să cerceteze dacă lucrul s-a întâmplat prin 
natură sau prin har. Şi şi-ar chinui astfel min¬ 
ţile, făcându-şi nedreptate. Lasă-1 pe Dum¬ 
nezeu să lucreze în tine, recunoaşte-i lucrarea 
şi nu te mai îngriji dacă El lucrează prin na¬ 
tură sau deasupra ei; amândouă sunt ale lui: 
natura şi harul. De ce te-ar privi pe tine cum i 
se cuvine lui să lucreze şi ce anume să lucreze, 

în tine sau în altcineva? El trebuie să lucreze 
acolo, atunci şi aşa cum îi convine lui. 

Un om care şi-ar dori să îndrepte un izvor 
spre grădina sa va spune: „De vreme ce nu 
mă interesează decât să primesc apa, nu-mi 
pasă ce fel va fi jgheabul prin care ar curge - 
din fier, din lemn, din oase sau dacă e rugi¬ 
nit; totul e să curgă apa.“ Cei ce-şi fac griji 
pentru modul şi mijlocul prin care va lucra 
Dumnezeu în ei - prin natură sau prin har 
aceia gândesc anapoda. Lasă-1 să lucreze pe 
El singur, iar tu fii în pace! 

Căci tu eşti în Dumnezeu în măsura în 
care eşti în pace; şi tot pe-atât în afara Lui, 
pe cât eşti în afara păcii. Dacă ceva este în 
Dumnezeu, atunci acel ceva este în pace. Pe 
cât de mult eşti în Dumnezeu*,.pe atât de mult 
eşti în pace. îţi vei da seama de cât de mult 
eşti în Dumnezeu ori nu văzând câtă pace ai 
sau câtă vrajbă. Căci acolo unde ai vrajbă tre¬ 
buie cu necesitate să ai vrajbă, fiindcă ea vine 
din creatură - nu de la Dumnezeu. Iar în 
Dumnezeu nu e nimic de care să te temi; tot 
ce e în Dumnezeu este demn de dragoste. Aşa 
cum nu e nimic în El care să te întristeze. 

Cel ce-şi vede împlinita vrerea şi dorinţa 
are bucurie ~ însă nimeni n-o are dacă voin¬ 
ţa lui nu e pe deplin unită cu voinţa lui Dum¬ 
nezeu. Să ne dea Dumnezeu tuturor această 
unire! Amin. 




Tratatul al treilea 





Despre detaşare 138 


Multe scrieri am citit - din învăţaţii păgâni, 
dar şi din profeţi, din Vechiul şi din Noul Tes¬ 
tament - şi am căutat în toate să aflu, cu sârg 
şi cu sinceritate, care ar fi cea mai mare vir¬ 
tute, suprema, prin care omul să poată fi mai 
trainic şi mai fără rest pe potriva 139 lui Dum¬ 
nezeu şi să ajungă să fie prin har ceea ce este 
Dumnezeu prin firea dumnezeiască; prin care 
omul să poată fi aidoma imaginii [sale] pe 
când era în Dumnezeu, în care nu se afla de¬ 
osebire între om şi Dumnezeu, înainte ca 
Dumnezeu să fi făcut creaturile. Iar dacă e 
să scmtez cu mintea mea toate scrierile, atât 
cât poate ea să cuprindă şi să cunoască, nu 
găsesc nimic altceva care să le-ntreacă pe toa¬ 
te decât pura detaşare 140 , căci toate virtuţi¬ 
le ţintesc măcar întru câtva creatura, pe când 
detaşarea este liberă de creatură. De aceea 
i-a spus Domnul nostru Martei: unum est ne - 
cessarium 141 , ceea ce înseamnă: Marta, cine 
vrea să fie netulburat şi pur, acela trebuie să 

aibă un lucru, anume detaşare. 

7 > 

învăţătorii laudă mult dragostea, aşa cum 
face şi Sfântul Pavel, care spune: „de aş avea 
[...] orice ştiinţă, [...] iar dragoste nu am, ni¬ 
mic nu sunt 44 [I Corinteni 13, 2). Ci eu laud 

detaşarea mai mult ea orice dragoste. In pri¬ 
mul rând pentru că binele cel mai mare al 
dragostei este că mă sileşte să îl iubesc pe Dum¬ 
nezeu, pe când detaşarea îl sileşte pe Dum¬ 
nezeu să mă iubească 142 - şi este cu mult mai 
nobil să îl atrag pe Dumnezeu înspre mine de¬ 
cât să mă silesc pe mine întru Dumnezeu, 
căci Dumnezeu se potriveşte mai potrivit 143 
şi se poate uni mai strâns cu mine decât aş 
putea să mă unesc eu cu Dumnezeu. Dova¬ 
da că detaşarea îl atrage pe Dumnezeu înspre 
mine este că orice lucru râvneşte [să revină] 
la locul său firesc, propriu. 144 Ci locul pro¬ 
priu, firesc al lui Dumnezeu este unitatea şi 
netulburata puritate, care vine din detaşare. 
Din această cauză Dumnezeu trebuie să se 
reverse cu necesitate în inima detaşată. In al 
doilea rând, preţuiesc detaşarea mai mult decât 
^dragostea, pentru că dragostea mă deter¬ 
mină să îndur orice lucru în numele lui Dum¬ 
nezeu, pe când detaşarea mă aduce în starea 
de a nu mai fi sensibil la nimic în afară de 
Dumnezeu. Şi mai de preţ este să nu Iii sen¬ 
sibil la nimic în afară de Dumnezeu decât să 
înduri orice în numele lui Dumnezeu. Căci, 
în suferinţă, omul încă mai cată întru câtva 
la creatură, de la care se trage toată suferin¬ 
ţa, pe când detaşarea este cu totul liberă de 
creatură. Iată cum argumentez că detaşarea 
nu e sensibilă la nimic afară de Dumnezeu: 
orice ar fi de primit trebuie primit într-un 
receptacul; or, detaşarea este atât de apropia¬ 
tă nimicului, încât nici un alt lucru nu e atăt 
de subtil încât să poată fi cuprins în detaşare, 
afară numai de Dumnezeu. Doar Dumnezeu 

este atât de simplu şi atât de subtil încât să-şi 
poatâ alia loc în inima detaşată. Astfel, de¬ 
taşarea nu este sensibilă decât la Dumnezeu. 
Magistrii 145 mai aduc laudă şi smereniei 

înaintea altor virtuti. Dar eu aduc laudă deta- 

* 

sării mai mult ca oricărei smerenii, si anume 
din pricină că există smerenie fără detaşare, 
dar detaşare desărvârşită fără deplină sme¬ 
renie nu există, căci deplina smerenie înseam¬ 
nă o nimicire de sine. Ci detaşarea este atât 

» 

de apropiată nimicului, încât între detaşarea 
desăvârşită şi nimic nu se mai poate inter¬ 
pune vreun lucru. Astfel, detaşarea desăvâr¬ 
şită nu poate exista fără smerenie. Or, două 
virtuţi sunt oricând mai bune ca una sin¬ 
gură. Dar mai am un temei pentru care aduc 

laudă detaşării înaintea smereniei, anume că 

!» 7 

smerenia deplină are o năzuinţă: să ajungă 
mai jos decât toate creaturile, iar în smerire 
omul iese din sine şi se înstrăinează înspre 
creatură, pe când detaşarea rămâne în sine 
însăşi. Ci nici o revărsare în afară nu va în¬ 
nobila vreodată într-atât, încât rămânerea 
înăuntru, în sine, să nu fie mai nobilă. De¬ 
spre acestea vorbea profetul David prin cu¬ 
vintele: Omnis gloria eiusfLliae regis ab intus , 
adică: „Toată slava fiicei împăratului este 
înăuntru 44 [Psalmul 44, 15]. Detaşarea desă¬ 
vârşită nu dă atentie vreunei năzuinţe, nu tin- 

5 S 9 7 J 

teste mai jos ori mai sus decât vreo creatură; 
nu doreşte să fie nici mai sus, nici mai jos, ci 
să stea doar prin sine, fără grijă de dragoste 
sau suferinţă; nici nu doreşte egalitatea sau 
neegalitatea cu vreo creatură, nici una, nici 


179 



alta: ea nu vrea decât să fie. Dar să vrea să fie 
aşa sau aşa - asta nu voieşte. Căci cine vrea 
să fie intr-un fel sau altul, acela vrea să fie 
ceva, pe când detaşarea nu vrea să fie nimic. 
Astfel încât toate lucrurile îi sunt indiferente. 

Desigur, cineva ar putea obiecta: din mo¬ 
ment ce Sfânta Fecioară 146 avea în sine toate 
virtuţile, şi încă desăvârşite, ea trebuie să fi 
avut în sine, desăvârşită, şi virtutea detaşă¬ 
rii. Dar cum detaşarea este mai mare decât 
smerenia, de ce s-a lăudat atunci Fecioara 
însăşi cu smerenia, iar nu cu detaşarea ei, 
cum a făcut-o prin cuvintele: Quia respexit 
dominus humilitatem ancillae suae, ceea ce 
înseamnă: „Că a căutat [Dumnezeu] spre 
smerenia roabei Sale“ [Luca 1, 48]? De ce n-a 
spus: „că a căutat Dumnezeu spre detaşarea 
roabei Sale“? Iar eu răspund întărind faptul 
că detaşarea şi smerenia sunt laolaltă în 
Dumnezeu, atât cât îi putem atribui virtuţi 
lui Dumnezeu. Dar mai trebuie ştiut că sme¬ 
renia născătoare de dragoste l-a făcut pe 
Dumnezeu să se smerească în natura uma¬ 
nă şi să se întrupeze în om, în tot acest timp 
detaşarea lui rămânând nemişcată în sine în- 

9 9 

săsi - la fel de nemişcată în sine însăsi ca 

9 9 9 

atunci când Dumnezeu a creat cerul şi pă¬ 
mântul, după cum îţi voi explica mai încolo. 
Dar, pentru că Domnul nostm, când s-a tăcut 
om, a rămas nemişcat în detaşarea lui, Fecioa- 

7 9 9 7 

ra a ştiut prea bine că Domnul cerea de la 
ea acelaşi lucru şi că, aşa fiind. El a căutat 
spre smerenia, nu spre detaşarea ei. De aceea. 
Fecioara a rămas nemişcată în detaşarea 
ei, lăudându-se doar cu smerenia ei, nu cu 

detaşarea. Dacă s-ar fi gândit pnntr-un singur 
cuvânt la cea din urmă, spunând: „că a cău¬ 
tat spre detaşarea mea“, atunci detaşarea i-ar 
fi fost tulburată şi nu i-ar mai fi fost desă¬ 
vârşită, căci ar fi ieşit din sine. Ci nici o ieşi¬ 
re din sine nu poate fi atât de neînsemnată 
încât detaşarea să rămână neprihănită. Iată 
pricina pentru care Fecioara s-a lăudat cu 
smerenia şi nu cu detaşarea ei. Spune pro¬ 
fetul: Audiam quid loquatur in me dominus 
deus , adică eu voi tăcea şi „auzi-voi ce va grăi 
întru mine Domnul Dumnezeu" [Psalmul 84, 
8]. E ca şi cum ar fi vrut să spună: „Dacă 
Dumnezeu vrea să-mi vorbească, atunci să 
intre în mine, căci eu nu vreau să ies." 

Laud detaşarea mai mult şi decât milos- 

> 

tivirea, căci milostivindu-se omul iese din sine 
şi caută spre defectele semenului său, care 
îi tulbură inima. Ci detaşarea este liberă de 
aşa ceva şi rămâne în sine însăşi şi nu se lasă 
tulburată de nimic. Căci, atât timp cât omul 
poate fi tulburat de ceva, el nu va fi drept. 
Pe scurt: dacă iau toate virtuţile la rând, nu 
găsesc nici una mai fără de cusur şi mai pe 
potriva lui Dumnezeu decât este detaşarea. 

Un învăţat, pe numele său Avicenna, spu¬ 
ne că duhul aflat în starea detaşării are o no¬ 
bleţe atât de mare, încât orice ar contempla 
este adevărat, orice ar râvni îi este dat şi ori¬ 
ce ar porunci trebuie să i se îndeplinească. 147 
Aceasta ar trebui s-o ştii: când duhul liber stă 
în dreaptă detaşare, el îl sileşte pe Dumnezeu 
să se coboare înspre fiinţa lui. Iar dacă, aflat 
în această stare, ar putea fi liber de formă şi 

de contingenţă, atunci el ar lua însăşi fiinţa 

_ 

lui Dumnezeu. Insă Dumnezeu nu-şi poate 
da fiinţa nimănui, decât lui însuşi; aşa încât 
nici duhului detaşat Dumnezeu nu-i poate 
face mai mult decât să i se dea pe Sine. Iar 
omul care s-ar alia astfel, în detaşare desă¬ 
vârşită, ar fi răpit în veşnicie, nici un lucru 
din cele trecătoare nemaiputându-1 mişca, căci 
el nu mai simte nimic din cele trupeşti şi e 
ca mort pentru lume, nimic din cele pămân¬ 
teşti nemaiavând gust pentru el. Nu altceva 
voia să spună Sfântul Pavel prin cuvintele: „şi 
nu eu mai trăiesc, ci Christos trăieşte în mine“ 
[Galateni 2, 20]. 

Te vei întreba, pesemne, ce poate fi deta¬ 
şarea aceasta, de vreme ce este atât de no¬ 
bilă în sine? Ar trebui să ştii că adevărata 
detaşare nu este altceva decât starea în care 
duhul rămâne nemişcat în faţa atacurilor dra¬ 
gostei şi ale suferinţei, în faţa slavei, a prihă- 
nirii sau a ocarei, aşa cum stă un munte de 
plumb în faţa unui vânticel. Această neclin¬ 
tită detaşare conduce omul la cea mai mare 

* 

egalitate cu Dumnezeu. Căci dacă Dumnezeu 
e Dumnezeu, aceasta se datorează neclinti¬ 
tei sale detaşări, iar din detaşarea sa decurg 
puritatea sa, simplitatea sa şi imuabilitatea 
sa. Omul ar trebui, prin urmare, să năzuiască 
la egalitatea cu Dumnezeu - atât cât poate 
deveni creatura egală cu Dumnezeu - doar 
prin detaşare. Ea este cea care îl poartă pe 
om în puritate, iar din puritate în simplitate 
şi din simplitate în imuabilitate, din ele rezul- 
tând egalitatea dintre Dumnezeu şi om. Insă 
egalitatea trebuie să aibă loc în har, căci doar 


182 


harul 11 scoate pe om afară din toate lucru¬ 
rile vremelnice şi îl purifică de toate cele tre¬ 
cătoare. Şi mai trebuie să ştii că a fi gol de 
toată creatura înseamnă a fi plin de Dumne¬ 
zeu, iar a fi plin de creatură înseamnă a fi gol 
de Dumnezeu. 

Mai ia aminte şi la următorul lucru: că 
Dumnezeu a stat şi stă din veşnicie în nemiş¬ 
cată detaşare, iar când a creat cerul şi pămân¬ 
tul şi toată creatura, impasibila lui detaşare 
a fost tot atât de puţin afectată pe cât ar fi 
fost dacă n-ar fi creat nici o creatură. Mai 
spun: toate rugăciunile şi faptele bune pe 
care le poate săvârşi omul în timp îl mişcă 
pe Dumnezeu, în detaşarea lui, tot atât de 
puţin cât ar fi fost El mişcat dacă niciodată 
nu s-ar fi petrecut, în timp, vreo faptă bună 
şi niciodată nu s-ar fi rostit, în timp, vreo ru¬ 
găciune; aşa încât Dumnezeu nu devine cu 
nimic mai milostiv sau mai iubitor ţaţă de om 
prin lucrarea rugăciunii şi a faptelor bune ale 
acestuia din urmă. Tot astfel, când Fiul în 
Dumnezeire a voit să se facă om şi s-a făcut 
şi a îndurat patimile, detaşarea impasibilă a lui 
Dumnezeu a avut tot atât de puţin de sufe¬ 
rit pe cât ar fi avut de suferit dacă El nu s-ar 
fi făcut niciodată om. Desigur, ai putea obiec¬ 
ta: înţeleg, prin urmare, că toată rugăciunea 
şi toată fapta bună sunt degeaba, de vreme 
ce Dumnezeu [oricum] nu le primeşte şi ni¬ 
meni nu îl poate mişca prin ele; totuşi se spu¬ 
ne că Dumnezeu vrea să ne rugăm pentru 
toate. Ascultă-mă însă cu luare-aminte, ca să 
înţelegi: Dumnezeu a privit, în privirea lui 
eternă, cea dintâi - dacă putem accepta că 

El a avut o primă privire toate lucrurile, aşa 
cum aveau ele să se desfăşoare; în aceeaşi pri¬ 
vire a privit clipa şi modul plăsmuirii creaturii, 
precum şi clipa când Fiul se va face om şi va 
pătimi. A privit până şi cea mai mică rugă¬ 
ciune şi cea mai neînsemnată faptă bună pe 
care ar putea-o face cineva, după cum, în 
aceeaşi privire, a văzut ce rugă va asculta şi 
ce plecăciune smerită va primi; a văzut că 
mâine vrei să îl invoci şi să i te rogi cu evla¬ 
vie, iar această chemare şi rugă a ta El nu le 
va asculta [abia] mâine, căci le-a ascultat 
[deja] în veşnicie, înainte ca tu să fi devenit 
om. Dar dacă ruga ta nu e stăruitoare şi plină 
de evlavie, atunci Dumnezeu nu te va respin¬ 
ge [abia] acum, ci te va fi respins [deja] în 
veşnicia lui. Astfel încât Dumnezeu a privit 
totul în privirea sa eternă, cea dintâi, şi nu 
întocmeşte nimic nou, căci totul a întocmit 
El dinainte. Aşa stă Dumnezeu necontenit în 
neclintita detaşare, dar rugăciunile oameni¬ 
lor şi faptele lor bune nu sunt în zadar; căci 
cine face bine, bine primeşte, iar cine face rău, 
pe potrivă primeşte. Aceeaşi idee o exprimă 
şi Sfântul Augustin în cartea a cincea a scrie¬ 
rii Despre Trinitate , în ultimul capitol, unde 
spune: Deus antem 148 etc., adică: Ferească 
Dumnezeu să se spună că Dumnezeu ar iubi 
pe cineva în timp, căci la El nimic nu trece 
şi nimic nu vine şi i-a iubit pe sfinţi înainte 
de facerea lumii, aşa cum prevăzuse El în veş¬ 
nicie. Iar când vine timpul ca Dumnezeu să 
lase să se vădească 149 în timp ceva ce El pri¬ 
vise în eternitate, atunci oamenii cred că El 
le-ar fi arătat o nouă dovadă de iubire; dar 

orice iubire sau mânie dumnezeiască pe noi 
ne schimbă, pe când El rămâne neschimbat, 
aşa cum raza soarelui face bine ochiului să¬ 
nătos şi rău ochiului bolnav, deşi în sine este 
una şi aceeaşi, neschimbată. Acelaşi gând îl 
exprimă Augustin şi în cartea a douăspreze¬ 
cea, capitolul patru, din scrierea Despre Tri¬ 
nitate , unde spune: Nam deus non ad tempus 
videt , nec aliquidfit noui in eius visione . 150 
Adică: „Dumnezeu nu vede într-un mod tem¬ 
poral şi nici nu se naşte în El o nouă privi¬ 
re." Despre acest lucru vorbeşte şi Isidor, în 
cartea Despre binele suprem 151 , unde spune: 
„Mulţi întreabă: ce-a făcut Dumnezeu înain¬ 
te să fi creat cerul şi pământul? Sau: de unde 
a izvorât o nouă voinţă în Dumnezeu, aceea 
de a face creaturile?" El răspunde: „Nu s-a 
născut nici o voinţă nouă în Dumnezeu, căci, 
deşi e adevărat că, în sine, creaturile nu au 
existat" aşa cum există acum, „ele erau de la 
început în Dumnezeu, în gândul lui". Dum¬ 
nezeu nu a creat cerul şi pământul printr-un 
act desfăşurat în timp, aşa cum rostim noi: 
„să se facă aşa"; căci toate creaturile sunt deja 
rostite în Cuvântul veşnic. Pentru a înţelege 
mai bine, putem face referire la ceea ce i-a 
răspuns Domnul nostru lui Moise când aces¬ 
ta l-a întrebat: „Doamne, când mă va întreba 
Faraon, cine eşti, ce să-i răspund?". Domnul 
nostru zicându-i: „Spune astfel: Cel ce este 
m-a trimis la voi" [Exodul 3, 14]. E totuna 
cu a spune: cel ce este neschimbat ţâţă de sine 
însuşi, acela m-a trimis. 

Desigur, unii s-ar putea întreba: oare Chris- 
tos era în nemişcată detaşare când a spus: 

„întristat este sufletul Meu până la moarte" 
[Matei 26, 38; Marcu 14, 34]? Iar Fecioara 
Maria, cât a stat sub cruce, tânguindu-se, 
oare s-a putut afla în nemişcată detaşare? în 
această privinţă ar trebui să ştii ce spun magiş- 
trii, anume că în orice om coexistă doi oameni: 
cel exterior, adică senzorialitatea; e omul căru¬ 
ia îi servesc cele cinci simţuri, deşi el lucrează 
prin puterea sufletului; şi celălalt om, numit 
omul lăuntric, adică interioritatea omului. Ar 
trebui să ştii că un om spiritual, care îl iu¬ 
beşte pe Dumnezeu, nu-şi investeşte puterile 
sufletului în omul exterior decât atunci când 
ele sunt absolut necesare celor cinci simţuri. 
Iar interioritatea nu se întoarce către cele cinci 
simţuri decât aşa cum o face o călăuză, un 
conducător, ferindu-le de a cădea pradă obiec¬ 
tului lor, precum animalele, aşa cum fac mulţi 
oameni care trăiesc după poftele trupului sau 
animalele, fiind lipsite de raţiune. Astfel de 
oameni ar trebui mai curând să se numeas¬ 
că dobitoace! Celelalte puteri ale sufletului, 
de deasupra puterilor care călăuzesc cele cinci 
simţuri, sunt toate puse în slujba omului 
lăuntric. Şi dacă omul acesta se dedică unui 
lucru înalt şi nobil, atunci sufletul trage la sine 
toate puterile împrumutate altminteri celor 
cinci simţuri, omul fiind [în acel moment] 
smintit şi răpit, căci obiectul [concentrării 
sale] este o imagine intelectuală ori o reali¬ 
tate intelectuală lipsită de imagine. 152 Dar să 
ştii că Dumnezeu aşteaptă de la orice om 
spiritual să-L iubească cu toate puterile su¬ 
fletului. De aceea spune El: „Să iubeşti pe 
Domnul Dumnezeul tău din toată inima ta“ 

[Marcu 12, 30; Luca 10, 27]. Desigur, există 
numeroşi oameni care îşi ostenesc puterile 
sufletului numai în omul exterior. Aceştia sunt 
cei ce-şi întorc toate simţurile şi întreaga min¬ 
te spre lucrurile trecătoare şi care îl ignoră 
pe omul lăuntric. Dar trebuie să ştii că omul 
exterior se poate afla în lucrare, iar omul lăun¬ 
tric poate să rămână totuşi netulburat şi pe 
de-a-ntregul liber. Tot aşa, în Christos, ca şi 
în Fecioara Maria existau doi oameni, unul 
exterior şi unul lăuntric. Iar ce-au spus Chris¬ 
tos sau Fecioara Maria despre lucrurile ex¬ 
terioare au spus potrivit omului exterior, pe 
când omul lăuntric stătea în nemişcată de¬ 
taşare. Aşa a putut spune Christos: „întris¬ 
tat este sufletul Meu până la moarte" [Matei 
26, 38; Marcu 14, 34]; şi oricare ar fi fost 
plângerea Fecioarei şi orice ar mai fi spus ea, 
interioritatea ei se afla în nemişcată detaşa¬ 
re. Pentru ca să înţelegi mai bine, iată o com¬ 
paraţie: uşa se-nchide şi se deschide stând 
în ţâţâni. Placa uşii poate fi asemuită cu omul 
exterior, pe când ţâţânile cu omul lăuntric, 
închizând şi deschizând uşa, placa ei se miş¬ 
că încolo şi-ncoace, dar ţâţânile rămân nemiş¬ 
cate la locul lor, nesuferind nici o schimbare. 
Tot aşa e şi aici, dacă poţi înţelege. 

Dar mă întreb eu însumi: care poate fi 
obiectul purei detaşări? Şi îmi răspund şi 
spun că obiectul purei detaşări nu este una 
sau alta. 153 Detaşarea se sprijină pe nimicul 
însuşi şi îţi spun şi de ce: fiindcă pura deta¬ 
şare se sprijină pe ceea ce e cel mai înalt. Or, 
pe ceea ce este cel mai înalt se sprijină acela 
în care Dumnezeu poate lucra pe de-a-ntregul 

după voia lui. Iar Dumnezeu nu poate lucra 
pe de-a-ntregul după voia lui în toate inimi¬ 
le, căci, deşi atotputernic, El nu poate lucra 
decât în inimile în care găseşte sau provoa¬ 
că disponibilitate. Spun „sau provoacă" din 
* 

cauza Sfântului Pavel, căci la el Dumnezeu 
n-a găsit disponibilitate, ci a provocat-o, prin 
insutlarea harului. De aceea spun: Dumne¬ 
zeu lucrează după cum găseşte [în om] dis¬ 
ponibilitate. Lucrarea lui este alta în om şi alta 
într-o piatră. Iată un exemplu din natură: 
atunci când încingi un cuptor şi pui în el un 
aluat din ovăz, altul din orz, unul din se¬ 
cară şi altul din grâu, în cuptor va fi una şi 
aceeaşi fierbinţeală, dar ea va lucra altfel în 
fiecare aluat. Unul va deveni o pâine frumoa¬ 
să, altul va da o pâine mai zgrunţuroasă, al 
treilea una şi mai zgrunţuroasă. Iar vina nu 
e a fierbinţelii, ci a materiei [supuse ei], care 
este inegală. Tot astfel. Dumnezeu nu lucrea¬ 
ză în mod egal în toate inimile; ci El lucrează 
după ce disponibilitate şi receptivitate găseş- 

A 

te. In inima unde se găseşte una sau alta - 
ei bine, acest „una sau alta" poate cuprinde 
ceva din cauza căruia Dumnezeu să nu poa¬ 
tă lucra în cel mai înalt mod. Aşadar, dacă 
inima vrea să fie receptivă pentru ceea ce e 
suprem, atunci ea trebuie să se sprijine pe 
nimic, aceasta fîindu-i şi cea mai înaltă posi¬ 
bilitate. Inima detaşată, sprijinită pe ceea ce 
e suprem, se sprijină pe nimic, căci în nimic 
stă cea mai mare receptivitate. Să luăm un 
alt exemplu grăitor: dacă vreau să scriu pe 
tăbliţa de ceară, atunci orice stă deja scris pe 
tăbliţă şi m-ar putea împiedica să scriu alt- 

ceva e mai puţin nobil decât nimicul; când 
vreau să scriu, trebuie să şterg tot ce stă deja 
scris. Iar tăbliţa nu e niciodată mai primitoa¬ 
re pentru scrisul meu decât atunci când ni¬ 
mic nu stă scris pe ea. Exact la fel: de este 
ca Dumnezeu să înscrie în inima mea ceea 
ce e cel mai înalt, trebuie să-mi golesc inima 
de absolut tot ce se cheamă una sa alta - şi 
aşa se păstrează pe sine inima detaşată. Abia 
atunci Dumnezeu va putea lucra acolo după 
voia lui supremă şi în modul cel mai înalt. Din 
acest motiv, obiectul inimii detaşate nu este 
una sau alta. 

Dar mai întreb: care e rugăciunea inimii 
detaşate? La aceasta răspund şi spun: puri¬ 
tatea detaşată nu se poate ruga, căci cine se 
roagă râvneşte ceva de la Dumnezeu, ceva de 
primit sau de care să scape. Ci inima deta¬ 
şată nu râvneşte la nimic şi nici nu vrea să 
se elibereze de nimic. De aceea ea stă liberă 
de orice rugăciune, iar rugăciunea ei nu e alta 
decât de a ti uniformă 154 cu Dumnezeu. Aceas¬ 
ta e întreaga ei rugăciune. Aici putem cita co¬ 
mentariul Sfântului Dionisie pe marginea 
celor spuse de Sfântul Pavel - că mulţi sunt 
aceia care aleargă după cunună, dar numai 
unul o primeşte. 155 Toate puterile sufletului 
aleargă după cunună, dar numai esenţa su¬ 
fletului o primeşte, căci, după cum spune Dio¬ 
nisie, alergarea aceasta nu e altceva decât o 
întoarcere de la creatură şi unirea cu increa- 
tul. 156 Iar când acest lucru se împlineşte, 
sufletul îşi pierde numele şi Dumnezeu îl 
trage în Sine, astfel încât sufletul îşi devine 
sieşi nimic, aşa cum soarele absoarbe aurora 

dimineţii, astfel încât ea piere. Pentru a ajun¬ 
ge aici, omul trebuie să atingă pura detaşa¬ 
re. în acest sens, Augustin spune că sufletul 
are o intrare secretă în natura dumneze¬ 
iască, unde toate lucrurile îi devin nimic. 157 
Această intrare este, pe pământ, doar pura 
detaşare. Iar când detaşarea ajunge la ceea 
ce e suprem, atunci ea devine necunoscătoa¬ 
re de cunoaştere si neiubitoare de iubire si 

11 i 

întunecată de lumină, lată ce spune un ma¬ 
gistru: săracii cu duhul sunt aceia care îi lasă 
lui Dumnezeu toate lucrurile aşa cum le avea 
El, înainte ca noi să fi fost creaţi. Ci aşa ceva 
nu poate face decât o inimă pură, detaşată. 
Ne dăm seama si altfel că Dumnezeu lucrea- 

i 

ză mai curând într-o inimă detaşată decât în 
toate celelalte: dacă mă întrebi: „ce caută Dum¬ 
nezeu în toate lucrurile? 44 , atunci îţi răspund 
din Cartea înţelepciunii; acolo Dumnezeu spu¬ 
ne: în toate lucrurile caut liniştea. 158 însă ni- 
căieri nu se poate afla liniştea desăvârşită 
decât în inima detaşată. De aceea, Dumne- 

5 T 

zeu e mai curând în ea decât în toate virtu¬ 
ţile sau în alte lucruri. De asemenea, mai 
trebuie să ştii că, cu cât omul năzuieşte mai 
mult să primească în el revărsarea lui Dum¬ 
nezeu, cu atât este el mai fericit; iar cine poa¬ 
te să atingă maxima receptivitate, acela are 
parte şi de suprema fericire. Dar nimeni nu 
poate atinge suprema receptivitate faţă de re¬ 
vărsarea lui Dumnezeu altfel decât prin uni¬ 
formitatea cu Dumnezeu. Şi pe cât de 
uniform este omul cu Dumnezeu, pe-atât este 
el de receptiv la revărsarea lui Dumnezeu. 

Uniformitatea aceasta vine însă din supune¬ 
rea faţă de Dumnezeu; iar In măsura în care 
se supune creaturii, omul îşi pierde unifor¬ 
mitatea cu Dumnezeu. Ci inima pură, deta¬ 
şată este liberă de creatură. Doar aşa este ea 
în totală supunere faţă de Dumnezeu, în ma¬ 
ximă uniformitate cu Dumnezeu şi are cea 
mai mare receptivitate faţă de revărsarea lui 
Dumnezeu. Aceasta avea în vedere Sfântul Pa- 
vel când spunea: „Primiţi-1 pe Iisus Christos!", 
adică prin uniformitatea cu Christos, căci a-1 
primi pe El înseamnă a fi uniform cu El. Află 
deci că atunci când Christos a devenit om. El 
nu a luat chipul unui om anume, ci a luat la 
sine natura umană. De aceea, eliberează-te 
de toate lucrurile si va rămâne doar ceea ce 
a luat la sine Christos, iar astfel l-ai primit 
şi tu pe Christos. 

Cine vrea să cunoască folosul şi nobleţea 
desăvârşitei detaşări, acela să ia aminte la cu¬ 
vintele lui Christos, adresate ucenicilor, atunci 
când le vorbea despre natura lui umană: „Vă 
este de folos ca să mă duc Eu. Căci dacă nu 
Mă voi duce, Duhul Sfânt nu va veni la voi“ 
[cf. loan 16, 7]. Este totuna cu a spune: vă 
place prea mult prezenţa Mea sub această 
imagine, de aceea nu vă puteţi bucura desă¬ 
vârşit de Sfântul Duh. Aşa încât alungaţi de 
la voi imaginea şi uniţi-vă cu fiinţa fără for¬ 
mă, căci mângâierea spirituală a lui Dumne¬ 
zeu este subtilă. El nu se oferă decât aceluia 
care refuză mângâierea trupească. 

Cei ce pot înţelege să înţeleagă! Nu e feri¬ 
cire mai mare decât a celui care stă în desă¬ 
vârşita detaşare. Nu există mângâiere carnală 

şi trupească fără neajuns spiritual, „căci 
trupul pofteşte împotriva duhului, iar du¬ 
hul împotriva trupului 44 [Galateni 5, 17]. 
Cine sădeşte dragoste neînfrânată în trup, 
acela culege moartea veşnică; iar cine sădeşte 
în duh dreaptă iubire, acela culege viaţa veş¬ 
nică. De aceea, cu cât fuge omul mai repede 
de cele create, cu atât mai repede se aproprie 
de el Creatorul. Luaţi seama, cei cu înţelege¬ 
re! De vreme ce chiar plăcerea pe care o sim¬ 
ţim la vederea imaginii trupeşti a lui Christos 
ne împiedică să primim Duhul Sfânt, cu atât 
mai mult ne împiedică să îl primim pe Dum¬ 
nezeu plăcerea neînfrânată pe care o simţim 
faţă de mângâierea trecătoare! Iată de ce de¬ 
taşarea este cel mai mare bine, căci ea puri¬ 
fică sufletul şi curăţă conştiinţa şi aprinde 
inima şi trezeşte duhul şi iuţeşte năzuinţa şi 
dă cunoaşterea lui Dumnezeu şi alungă crea¬ 
tura şi se uneşte cu Dumnezeu. 

Luaţi aminte, cei ce puteţi înţelege! Tele¬ 
garul cel mai iute care vă poate purta înspre 
această desăvârşire este suferinţa. Căci nu 
poate gusta dulceaţa veşnică cel ce nu stă ală¬ 
turi de Christos în suprema amărăciune. 
Nimic mai plin de fiere decât suferinţa - dar, 
în acelaşi timp, nimic mai plin de miere decât 
să fi suferit cândva! Nimic nu schimonoseş¬ 
te trupul mai mult, înaintea semenilor, decât 
suferinţa; dar, în acelaşi timp, nimic nu îm¬ 
podobeşte mai frumos sufletul, înaintea lui 
Dumnezeu, decât să fi suferit cândva. Funda¬ 
ţia cea mai temeinică pe care poate sta această 
desăvârşire este smerenia; căci natura urna- 
nă se poate târî aici, pe pământ, în cea mai 

adâncă umilinţă, dar duhul se înalţă în tări¬ 
ile dumnezeieşti, căci dragostea aduce sufe¬ 
rinţă, iar suferinţa aduce dragoste. Cine 
năzuieşte să atingă desăvârşita detaşare, ace¬ 
la să tindă spre smerenia desăvârşită - aşa 
va fi în preajma lui Dumnezeu. 

Să dea Dumnezeu, care este suprema de¬ 
taşare, să ni se întâmple tuturor acest lucru! 
Amin. 




NOTE 


1. Titlul Liber benecLictus este o adăugire ulterioa¬ 
ră a comentatorilor, tocmai cu referire la citatul din 
incipit (în latină în original). In actele procesului inten¬ 
tat lui Eckhart se face următoarea trimitere: Qui libel- 
lus sic incipit: Benedictus deus... Cf. II Corinteni 1, 

3 si urm. 

* 

2. Ibiderrt 

3. De la bun început, Eckhart ne introduce în 
miezul gândirii sale, fundamentată pe aşa-numitele 
perfectiones generales , adică pe relaţia dintre trans- 
cendentaliile ens, urnim, venim, bonum şi concreti¬ 
zarea lor, dovedindu-se astfel a fi un continuator al 
tradiţiei scolastice. Eckhart insistă totuşi pe conver¬ 
tibilitatea transcendentaliilor - Unul, Fiinţa, Ade¬ 
vărul şi Binele nefiind înrădăcinate în ceva diferit, 
ci toate în Dumnezeu. Consecinţa este că ele nu pot 
fi atribuite în mod propriu creaturilor, ci doar în mod 
figurat, ceea ce face necesară lămurirea raportului 
dintre „cel bun* 4 şi binele care se concretizează în el 
ca „bunătate**. 

4. Eckhart citează cu aplomb exegetic versetul 
Ioan 17, 10, uitând, de exemplu,^de „proslăvirea** Fiu¬ 
lui întru ale Tatălui. 

5. Sensul este cel originar, al participiului prezent 
din latină: „care înţelege**, deci „dotat cu facultatea în- 
ţelegerii**, dar Eckhart are în vedere „intelectul**, in¬ 
tenţia sa permanentă fiind de a concilia adevărul 

revelat si abordarea lui filozofică, de a susţine con- 
tinuitatea între teologie şi filozofie. 

6. Cf Augustin, Enarrationes in psalmos XXXVI, 
sermo 1 n. 3. 

7. Adjectivul ungllch „inegal" - aici cu sensul de 
ceea ce iese din Unitate, ceea ce se diferenţiază şi nu 
mai este egal [glich] cu Unul. 

8. Reflexivul sich entbilden este o creaţie eckhar- 
tiană, sensul său cel mai convenţional fiind „lepăda¬ 
rea de sine". Totuşi metaforica intrinsecă acestui verb 
sugerează şi modalitatea lepădării (prin regresia si¬ 
nelui şi golirea sa de „imagine", bild), ca şi finalita¬ 
tea ei, detaşarea. Cf nota asupra ediţiei. 

9. Filologii germani au încercat deja să inventa¬ 
rieze cele „treizeci" de expuneri ca probleme de sine 
stătătoare, dar rezultatul a fost dezamăgitor. N-ar 
fi singurul exemplu de text medieval care foloseşte 
un numeral cu sens de pronume nehotărât: „unele", 
„nişte". 

10. Cf I Corinteni 10, 13. 

11. Eckhart spune, de fapt, heilige meister „sfin¬ 
ţii magiştri", dar se referă în mod clar la Augustin 
[Confesiuni Vil, c. 12, n. 18), care, în acord cu „învă¬ 
ţatul păgân" Aristotel ( Etica nicomahică IV, c. 12), con¬ 
sideră că nu doar Dumnezeu, ci şi natura are ca 
finalitate, în toate fenomenele sale, binele. 

12. Dacă, spre finele secolului al XlII-lea, un cal 
costa cam 5 mărci, atunci Eckhart vorbeşte de o ave¬ 
re reală. Pe parcursul tratatului, sumele indicate ca 
nenorociri financiare ajung la „mii" de mărci, ceea 
ce poate fi interpretat ca o amplificare hiperbolică sau, 
mai plauzibil, ca o adăugire ulterioară a copiştilor, 
confruntări cu alte realităţi. 

j i 

13. Adjectivul riuwic provine din riuwe, care în¬ 
seamnă, în sens religios sau juridic, „căinţă", „remuş- 
care", dar mai are şi înţelesul larg de „jelanie", 
„plângere". Sintagma „valea plângerii" era redată în 
germana medievală prin termenul riuwental 

14. Din nou, problematicul verb bibden, ca „întru- 
chipare“ (atribuire de chip), deci personalizare extre¬ 
mă - până la personificare - a pierderii, în urma 
meditaţiei prea intense la pierderea suferită. 

15. Sensul „a dezmierda, a alinta*' pentru verbul 
kosen - mai recent: liebkosen - este modern, nefiind 
atestat pentru germana medievală, dar cel medieval 
(„disputare în instanţă**, de la lat. causa) nu se po¬ 
triveşte în context. E posibil să fie o adăugire ulte¬ 
rioară a unui copist. 

16. Citatul provine, de fapt, din Isus Sirah 11, 27, 
iar confuzia - destul de răspândită în Evul Mediu - 
privitoare la paternitatea acestei scrieri (Solomon, în 
loc de Isus Sirah) are la bază multitudinea de pseu- 
doepigrafe atribuite celui dintâi, netăcându-se astfel 
distincţia dintre Ecleziastul şi Ecleziasticul cum a mai 
fost numită în Vulgata apocrifa lui Isus Sirah. Biblia 
românească (ed. cit.) traduce: „In ziua bunătăţilor 
este uitarea răutăţilor şi în ziua răutăţilor nu este 
pomenirea bunătăţilor.“ 

17. Verbele lieben şi minnen din original se con¬ 
curează lexicografic, ele însemnând nediferenţiat „a 
iubi**, după cum substantivele liebe şi minne înseam¬ 
nă „iubire**, „dragoste**. O deosebire semantică (în sen¬ 
sul agăţării ferme a unuia dintre termeni de o arie 
lexicală exclusivă - iubirea mistică sau erotismul pur) 
nu a putut fi confirmată de istoria limbii germane, 
aceasta înregistrând sec, în zorii epocii modeme, dis¬ 
pariţia definitivă a familiei lexicale din jurul verbu¬ 
lui minnen. 

18. Augustin, ConfesiuniX, c. 41, n. 66: „Doamne, 
eu, din cauza lăcomiei mele, nu am voit să te pierd, 
ci am voit să iau în stăpânire minciuna împreună cu 
Tine [...]. Dar în felul acesta Te-am pierdut, fiindcă 
Tu nu accepţi să fii stăpânit laolaltă cu minciuna.** 
Deşi foarte frecvent în opera eckhartiană, citatul este 
adaptat de autor logicii propriei expuneri. Vom reda 

citatele aşa cum apar la Eckhart, cu indicarea în note 
a textului original. 

19. Citatul provine din predicile lui Augustin 
(Sermo CV, n. 3, dar şi Sermo LIII, n. 6) şi este, de 
asemenea, o referire predilectă în opera lui Eckhart. 

20. Deşi nu este introdusă ca citat, formularea 
sugerează o apropiere vădită de Augustin {Confesi¬ 
uni XIII, c. 8): „Dăruieşte-Te mie, o, Dumnezeule al 
meu, redă-Te mie!* 4 etc. 

21. Cf. Exodul 33, 15. 

22. Cf. Ecleziastul 6, 7. 

23. Eckhart anulează de fapt metafora din citat, 
folosind „mângâiere 44 în loc de „pâine 44 . 

24. Reprezentare comună gândirii medievale, con¬ 
form căreia focul ar avea, în ierarhia celor patru ele¬ 
mente, poziţia superioară, imediat sub cer, arzând 
şi purificând astfel tot ceea se ridică spre cer. Nu e 
clar la ce „magistri 44 se referă Eckhart aici, dar o idee 
asemănătoare întâlnim, de exemplu, la Pierre Abelard, 
cf Expositio in Hexaemeron, Patrologia Latina 178, 
col. 733d. 

25. Probabil aluzie la Augustin (cf De cantitate 
anime, c. 5, n. 9). 

26. Cf Seneca, Naturales quaestiones III, praefatio, 
n. 12. 

27. De fapt, e vorba tot de Seneca (cf Epistulae 
morales ad Lucilium 197, 11), dar Eckhart îl citează 
probabil prin mijlocirea lui Augustin, cf De civitate 
deiV, c. 8. 

28. Cf Romani 9, 3. 

29. Seria ascendentă de participii tot („mort 44 faţa 
de sine), entbildet („nimicit 44 în Dumnezeu), uberbil- 
det („transformat 44 în voia lui Dumnezeu) redă ceea 
ce autorul numeşte în tratatele latineşti „moarte mis¬ 
tică 44 ( mors mystica). 

30. Cf I Corinteni 13, 12. 

31. Cf Toma din Aquino, Summa theologica I, 
q. 12, a. 9. 

32. în original, joc de cuvinte între substantivul 
riche „împărăţie** şi adjectivul riche „bogat“, care ar 
fi fost poate traductibil ca atare dacă limba română 
ar fi rămas sub influenţa slavonei; atunci s-ar fi pu¬ 
tut emite speculaţii etimologice despre legătura din¬ 
tre adjectivul „bogat** de substantivul bogu „domn**, 
„stăpân**. Aluzie poate şi la II Corinteni 8, 9, unde 
se spune că Iisus Christos, „bogat fiind, pentru voi a 
sărăcit, ca voi cu sărăcia Lui să vă îmbogăţiţi**, for- 
ţându-se astfel ideea de „îmbogăţire** ca „îndumne- 
zeire“ şi pregătindu-se aserţiunea de mai jos, legată 
de „sărăcia în duh**. 

33. Cf Augustin, De trinitate VIII, c. 3, n. 4. 

34. Cf. Ieremia 31, 13. 

35. Augustin, Enarrationes in psalmos XXX, ser- 
mo 3, n. 11: Disce non diligere, ut discas diligere; aven 
tere, ut convertaris; funde, ut implearis. 

36. Cf Toma din Aquino, Summa theologica I, q. 
3, a. 2-4, unde se face trimiterea la Augustin, Con¬ 
fesiuni X, c. 23. 

37. Eckhart se referă la egalitatea de natură în¬ 
tre Tatăl şi Fiul, la care şi omul poate accede, potri¬ 
vit lui, în măsura în care devine fiu al lui Dumnezeu. 
De altfel, în comentariile latineşti [In Sapientia, n. 57), 
Eckhart atribuie unitatea Tatălui şi egalitatea Fiu¬ 
lui: Sicut enim in divinis Patris appropiatur unitas, sic 
Filio aequalitas. 

38. Cf Ecleziastul 1, 7. 

39. Cf Efeseni 4, 6. 

40. Von antluize ze antlutze als in einem biîde uber- 
bildet - Eckhart îmbină aici două pasaje paulinice: 
I Corinteni 13, 12 („faţă către faţă**) şi II Corinteni 3, 
18 („ne prefacem în acelaşi chip**) pentru a reda ideea 
că sufletul se „transformă** sau se transfigurează (tre¬ 
ce dincolo de formă şi figură) în aceeaşi unică ima¬ 
gine, imaginea lui Dumnezeu. 

41. Cf Isaia 62, 1. 

42. Am folosit această expresie redundantă pen¬ 
tru a reda procesualitatea („amuţeşte"), întinsă până 
la consecinţa ultimă („tăcere"), pe care o sugerează 
forma verbală arhaică din original [geswîgety . 

43. Cf Petrus Lombardus, Sententiae I, d. 19, 
c. 1; Dumnezeu Tatăl este Domn doar în privinţa Cre¬ 
aţiei, dar nu şi în relaţia sa intratrinitară, cu Fiul şi 
cu Sfântul Duh. Eckhart insistă pe faptul că „dom¬ 
nia" lui Dumnezeu asupra creaturii este anulată 
în măsura în care omul se întoarce în adevărata 
sa origine. 

44. Cf Romani 9, 3. 

45. „Măsură, număr şi cumpănă" - mărimile fizi¬ 
ce asociate Creaţiei, cunoscute doar Creatorului (cf 
Isaia 41, 12 şi urm.), ideea fiind preluată de la Au¬ 
gusto (cf Enchiridion XXX I, n. 118: ...sicutdeo pla- 
cuit qui in mensura et numero et pondere cuncta 
disponiQ , care, la rândul său, se inspira din teoria ca¬ 
tegoriilor aristotelice. 

46. Eckhart susţine teza, proprie doctrinei creş¬ 
tine, potrivit căreia Duhul Sfânt emană şi din sufle¬ 
tul omului devenit fiu al lui Dumnezeu şi receptacul 
al Duhului (cf Ioan 4, 14, citat mai jos de Eckhart). 

47. Cf Ioan 4, 24 şi Ioan 7, 39. 

48. Cf Augustin, De doctrina christiana III, c. 27, 
n. 38. 

49. Cf II Petru 1, 21: „Oamenii cei sfinţi ai lui 
Dumnezeu au grăit, purtaţi fiind de Duhul Sfânt." 

50. Pasajul evocă înţelegerea medievală a unor fe¬ 
nomene precum fluxul şi refluxul: şi în natură, cele 
inferioare (de exemplu apa) năzuiesc în jos, adică spre 
locul lor firesc. Doar influenţa celor superioare (aici: 
a lunii) anulează această mişcare, iar dovada că ri¬ 
dicarea (fluxul) ar fi mai „dulce" este durata sa mai 
scurtă - aşadar, o ardoare mai mare de a accede la 
cele superioare. Eckhart împărtăşeşte convingerea lui 
Albert cel Mare (De causis proprietatum elementorum 
I, tr. 2, c. 5), cum că refluxul nu ar mai avea nimic 

de-a tace cu influenţa lunii, ci ar fi reîntoarcerea la 
locul natural destinat apei. 

51. Expresia ufheben sin kreuz este folosită în¬ 
drăzneţ de Eckhart, cu dublu sens: „a ridica, a lua, 
a purta“ (crucea], dar şi „a suspenda, a anula' (o pe¬ 
deapsă, o datorie, respectiv aceeaşi cruce). Este chiar 
sintagma care avea să-l inspire pe Hegel în definirea 
celebrului concept de Aufhebung (la care el adaugă 
şi sensul de „a păstra“) şi să-l facă să exclame: „Am 
găsit ce căutam!“ 

52. Cf loan 12, 26. 

53. Cf. înţelepciunea 3, 5 şi urm. 

54. Cf. Vitae Patrum, î, Vita beati Antonii abbatis , 
c. 9. Vezi şi nota 61. 

55. Cf. 7 Fapte 5, 41. 

56. Cf. Psalmul 33. 

57. Cf Augustin, Epistulae CXXXIIX, c. 3, n. 12. 

58. Citate aproximative, frecvente în opera eckhar- 
tiană. Vezi supra, notele 18, 19 şi 20. 

59. Bernard de Clairvaux, In Psalmum XC, ser- 
mo 17, n. 4. 

60. Vezi supra, nota 25. 

61. Cf Ieronim, Epistulae CXX, c. 10. 

62. în original: veter buoche , posibilă referinţă la 
Patericul latin (aici: Vitae Patrum III, Verba seniorum, 
n. 8), din care Eckhart mai citează şi în alte locuri; 
dar nu e clar dacă Eckhart nu s-a bazat şi pe Văter- 
buch- culegere de legende versificate în limba germa¬ 
nă, de largă circulaţie în epocă, redactată spre sfârşitul 
sec. al XlII-lea de un călugăr anonim aparţinând, pro¬ 
babil, ordinului teuton; bazată, în parte, pe tradiţia 
Patericului, dar îmbogăţită şi cu alte biografii de sfinţi, 
compilate din varii surse, printre care Legenda Au¬ 
rea a lui Jacobus de Voragine. 

63. Interpretare destul de laxă a propoziţiei: „toa¬ 
te ale Tale sunt. Stăpâne, iubitorule de suflete" [Car¬ 
tea înţelepciunii lui Solomon 11, 26]. 

64. Cf Platon, Timaios , 37d. 

65. II Macabei 7, 21 şi urm. 

66. Augustin, Confesiuni I, c. 6, 10. 

67. Cf. ibidem , X, c. 23, n. 34 şi urm. 

68. Cf. ibidem, XI, c. 8, 10, dar şi XI, c. 11, n. 13. 

69. Cf Seneca, Epistulae 71, 24. 

70. Deşi nu se revendică, în această judecată, în 
mod explicit de la Augustin, pasajul lui Eckhart are 
ecouri din scrierea De catehizandis rudibus a maes¬ 
trului său latin. 

71. Titlul ( Von dem edeln menschen) este dat de 
comentatori, el nellind atestat în nici un manuscris. 

72. Cf II Corinteni 4, 16. 

73. Cf Romani 6, 6 şi Efeseni 4, 22 şi urm. 

74. Cf I Corinteni 15, 47 şi urm. 

75. Cf Matei 13, 28. 

76. Cf Luca 19, 13 şi urm.; Romani 6, 17 şi urm.; 
Ioan 15, 15 şi urm. 

77. Cf Psalmul 102, 5; Ioan 21, 5; I Corinteni 3, 1. 

78. Cf Ieronim, In Mattheum III, c. 18, n. 10 şi urm.; 
„alţi magistri 4 * sunt Petrus Lombardus, Sententiae II, 
d. 11, c. 1, n. 74 şi, probabil, sursa Iui Petrus Lombar¬ 
dus, Grigore cel Mare, Moralia in lob II, c. 20, n. 38. 

79. Cf Geneza 3, 1 şi urm. 

80. Cf Matei 7, 17. 

81. Cf I Petru 1, 23. 

82. Cf II Petru 1, 4. 

83. Cf Romani 7, 23. 

84. Cf Galateni 6, 8. 

85. Diz und daz - expresie recurentă în opera lui 
Eckhart, însemnând „aceasta şi/sau aceea 4 , „una sau 
alta 44 , adică domeniul lucrurilor diferenţiate, particu¬ 
lare, contingente. 

86. Cf Matei 7, 18. 

87. Cf Cicero, Tixsculanae disputationes III, c. 1, 
n. 2 şi Seneca, Epistulae 73, 16. 

88. în original este vorba de birnenpoum „păr 44 , însă 
am preferat să evit efectele omonimiei. 

89. Cf I Ioan 3, 9. 

90. Cf Origen, HomiliaIV in psalmum XXXVI, în: 
Patrologia Graeca, voi. 12, col. 1357. Cf. şi idem. Ho- 
milia in Genesim XIII , n. 4. 

91. Eckhart vorbeşte de trepte [grat), dar este evi¬ 
dentă trimiterea la cele şase vârste ( aetates ) ale uma¬ 
nităţii, teoretizate de Augustin prin analogie cu cele 
şase zile ale Creaţiei. De-aici metaforica „mersului 
de-a buşii ea**, specific primei vârste ( irfantia ), căre¬ 
ia îi urmează pueritia, adolescentia, juventus, gravi - 
tas şi, în tine, senectus. Cf Augustin, De trinitate IV, 
c. 4, n. 7. 

92. Vezi supra, nota 83. 

93. în original: ubeltăter „răufăcători 44 , dar textul 
biblic vorbeşte despre „filisteni** - etnonim care avea 
să devină un termen imagologic defavorabil, păstrân- 
du-şi până în ziua de azi sensul figurat. 

94. Eckhart îmbină două imagini de sorginte ne- 
oplatoniciană: cea a statuii interioare, care trebuie 
făurită de artist, dar se află potenţial în bucata de 
piatră sau lemn (cf Enneade I, 6, 9) - temă reluată de 
Dionisie Areopagitul în Teologia mistică II şi ima¬ 
ginea statuii acoperite de rugină (cf Enneade IV, 7, 
10), abundent utilizată în discursul creştin, începând 
cu Origen şi Grigore de Nyssa. 

95. Cf Augustin, De trinitate XII, c. 7, n. 10. 

96. Cf. I Corinteni 11, 4 şi urm. 

97. Adaptare liberă din Psalmul 4, 2-7. 

98. Cf Macrobius, Comentarii in Somnium Scipio- 
nis I, 6, 7-10. 

99. Figura etgmologica bazată, evident, pe o 
etimologie populară: lat. homo < humus („om“ < 
„pământ* 4 ), dată fiind mai ales apropierea de forma 
de dativ humo surrectum,, ieşit din pământ**, cf Gene¬ 
za 2, 7/19. 

100. Er năch disem noch năch dem niht gebildet 
nochgelichet si- prin „lucruri particulare** am redat 
sintagma diz und daz (cf. nota 85), implicată în pasaj. 

101. „Nimicul'* are la Eckhart două sensuri radi¬ 
cal diferite: unul priveşte neantul, nimicnicia care mi¬ 
nează condiţia creaturii; celălalt trimite, pe calea 
teologiei negative - prin negatio negationis la trans¬ 
cendenţa absolută, depăşind orice fel de determina¬ 
re şi distincţie, la deitate (gotheif) , dincolo de nivelul 
afirmativ al divinului, al lui Dumnezeu (got). 

102. Eckhart îi urmează lui Aristotel (Metafizica I, 
c. 1, 920a21), considerând omul ca aplecat spre cu¬ 
noaştere prin însăşi firea lui. Din acest motiv, şi 
cunoaşterea creaturii, cu tot răul legat de aceasta, 
este tot bună. Cf. şi Toma din Aquino, Summa contra 
gentiles I, c. 71. 

103. Cf. dihotomia cognitio vespertina-cognitio 
matutina teoretizată de Augustin (cf. De ciuitate 
deiXî , c. 29), ca moduri diferite de cunoaştere atri¬ 
buite îngerilor, în funcţie de obiectul cunoaşterii: cea 
dintâi privind creaturile, cele inferioare, cea din urmă 
privind cele veşnice. 

104. Se ştie din referinţele interne operei sale că, 
într-una din lucrările pierdute (Opus quaestionum ), 
Eckhart s-ar fi ocupat pe larg de cunoaşterea lui 
Dumnezeu. El combătea acolo presupunerea conform 
căreia cunoaşterea lui Dumnezeu ar consta dintr-un 
act reflexiv al raţiunii - prin care omul ar deveni con¬ 
ştient că îl cunoaşte pe Dumnezeu - şi insista pe 
ideea de beatitudo „fericire", pentru care actul refle¬ 
xiv nu este constitutiv, el fiind mai curând un im¬ 
pediment, un atavism al cunoaşterii fizice. Ceea ce, 
în pura contemplare a divinităţii, era ieşirea din sine 
şi îndreptarea către obiect (uzslac) n-ar face, prin mij¬ 
locirea actului reflexiv, decât să retrimită violent la 
sine (widerslac). Prin această terminologie, Eckhart 
actualiza binomul latin exitus-reditus, teoretizat deja 
de Toma din Aquino (cf De veritate , q. 2, a. 2), care 
respingea el însuşi acest tip de cunoaştere în legă¬ 
tură cu divinitatea: Sed in divina cognitione non est 
aliquid discursus... Depăşirea cunoaşterii fizice o vede 

Eekhart redată prin expresia bldz got „doar Dumne¬ 
zeu, în neascunderea Lui 44 , care nu admite mijlocire, 
reflexivitate sau disjuncţie subiect-obiect. Intr-unui 
din comentariile sale biblice (InJohannis, n. 678 şi 
urm.), Eekhart reia tema şi numeşte locul în care 
omul comunică nemijlocit cu Dumnezeu abditum 
mentis „abisul, străfundul sufletului* 4 , doar acolo fiind 
posibil momentul depăşirii oricărei reflexivităţi. 

105. Eekhart ar fi putut alege orice altă culoa¬ 
re pentru a-şi completa demonstraţia, dar a mizat 
şi pe jocul de cuvinte wîz „alb^-LULS „cunoscător, în¬ 
ţelept 44 . 

106. Probabil referire la Aristotel, De anima III, 
c. 2 (425b 12-17 şi 426b 12-29), unde se face dife¬ 
renţa între sensus particularis şi sensus commimis. 
Primul este specializat în cunoaşterea obiectului, ce¬ 
lălalt în cunoaşterea percepţiei obiectului prin orga¬ 
nul de simt. 

j 

107. încă o falsă figura etymologica , mizând pe 
efectul paronomastie produs de adj. edei „nobil, ales 44 , 
sub st. adel „vultur 44 , dar şi subst. adele „nobilitate, 
nobleţe 44 . 

108. Eekhart speculează în jurul substantivului 
einoede „pustiu 44 , pe care-1 presupune a fi derivat de 
la numeralul ein „unu 44 cu sufixul de singular colec¬ 
tiv ~oti (ceea ce s-ar traduce metalingvistic prin „uni- 
me“), dar istoria limbii infirmă această etimologie, în 
germana veche adjectivul odi însemnând deja „pus¬ 
tiu, gol, necuprins 44 . Chiar şi aşa, cele două rădăcini 
se suprapun, aşa încât speculaţia eckhartiană nu este 
lipsită de efect. în plus, „pustiul 44 pare a fi loc pre¬ 
dilect pentru revelaţia monoteistă, cf. Emest Renan, 
Judaisme et christianisme. Paris, Ed. Copemic, 1977. 

109. Titlul original, Die rede der underscheidunge, 
face obiectul unor dispute filologice. El înseamnă, 
în traducere literală, „discursuri despre discernă¬ 
mânt 44 , însă nu apare decât într-un număr restrâns 
de manuscrise mai recente. Din acest motiv, termenul 

unterscheidung poate fi contestat - şi în lumina con¬ 
ţinutului cărţii propunându-se în locul lui, cum 
au făcut-o filologii germani, mult mai firescul unter- 
weisung („învăţătura 4 ). 

110. Oficial, ordinul dominicanilor - mai cunos¬ 
cut după numele fondatorului său, Sfântul Dominic 
(1170-1221)-, avea titulatura de Ordofratrum prae- 
dicatorunx justificată prin misionari a tul intens prin¬ 
tre eretici, uzând mai ales de instrumentele predicii 
şi ale Inchiziţiei. 

111. In cadrul „conversaţiilor serale 44 , în latină în 
original. Cuvintele de învăţătură au fost rostite şi 
redactate, cel mai probabil, între 1294 şi 1298, când 
Eckhart îşi împlinea misiunea de prior şi de îndrumă¬ 
tor spiritual în mănăstirea dominicanilor din Erfurt. 

112. Adjectivul snoede este un calificativ destul 
de tare, însemnând „de nimic 44 , „demn de dispreţ 44 sau, 
în cel mai bun caz, „demn de milă 44 . Faptul că Eck¬ 
hart îl pune în relaţie cu liturghia nu este nici depla¬ 
sat, nici cu totul izolat, doar că sensul exact trebuie 
dedus din context, acesta fiind: „plictisitor 44 . Acest ne¬ 
ajuns a fost deseori semnalat de contemporanii lui 
Eckhart. Deja Câsarius din Heisterbach remarca, în 
celebrul său Dialogus miraculorum (1219/23), că mo¬ 
nahii se întreceau în sforăit în timpul liturghiei, ciu- 
lindu-şi urechile abia în momentul în care preotul 
le povestea o... aventură cavalerească. 

113. Termenul diu gehorsame este aici personi¬ 
ficarea „omului supus 44 . Expunerea este cu atât mai 
interesantă cu cât se adresează novicilor unui ordin 
monahal, în care disciplina şi obedienţa faţă de re¬ 
gulă şi de superiori erau vitale. Astfel, sintagma „ade¬ 
vărata supunere 44 (wariu gehorsame) evocă o trăire 
interioară, o „metabolizare 44 a regulii monahale. 

114. Augustin, Confesiuni X, c. 26, n. 37: „Cel mai 
bun slujitor al Tău este acela care nu urmăreşte să 
audă de la Tine mai mult decât a voit el însuşi, ci 
mai degrabă să vrea să facă ceea ce a auzit de la 

Tine." Supunerea eekhartiană îmbină sensul de „ie¬ 
şire din sine" si cel de „ascultare" a cuvântului sau 
a voii lui Dumnezeu (ultimul sens fiind redat de 
termenul românesc sinonim supunerii, „ascultare"). 
„Ieşirea din sine" ( usgăn ) e o golire de sine, un „ex¬ 
taz" concomitent cu intrarea (îngân) lui Dumnezeu 
în spaţiul interior golit. Iar adevărata rugăciune con¬ 
stă, după Eckhart, în formularea acestui transfer. Su¬ 
punerea şi rugăciunea fac, ambele, din interiorul 
omenesc un receptacul pentru Dumnezeu; ambele 
funcţionează potrivit aceleiaşi geometrii. 

115. Ein ledig gemilete „un suflet liber" - deşi ge- 
muete denumeşte, de regulă, totalitatea stărilor emo¬ 
ţionale şi, tradus ca termen tehnic, ar însemna 
„psihic", Eckhart ţinteşte aici dincolo de imanenţă, 
vizând „sufletul" detaşat. 

116. în această frază, „sufletul liber" e caracte¬ 
rizat drept „detaşat" de orice legături şi totodată drept 
„vid", „ieşit din sine". Alăturarea celor două aspecte 
în discurs face evidentă conaturalitatea lor, identi¬ 
tatea dintre sufletul gol , golit de sine, şi sufletul 
liber , detaşat chiar şi de sine. Alain de Libera (Eck¬ 
hart, Traites et sermons, tr. şi prezentare de Alain de 
Libera, Flammarion, Paris, 1995, pp. 186-187) insis¬ 
tă pe convergenţa temelor: ,Acest «spirit liber», adică 
vid, ne duce evident cu gândul la sărăcia în duh a 
«Fraţilor şi surorilor Spiritului liber»... La Silesius, ra¬ 
portul dintre vacuitate şi libertate este explicitat, ca 
şi la Eckhart, prin noţiunea evanghelică de «sărăcie 
cu duhul». Cf. Der ărmste der Freyeste (Cel mai să¬ 
rac e cel mai liber): DerArmuth eigenthum istfreyheit 
allermeist / Drum ist kein Mensch sofrey, als der recht 
arm in Geist «Averea sărăciei e libertatea-ntâi: / Decât 
săracu-n duh alt om mai liber nu-i»." 

117. Die wîse oder diu menige sunt modul sau 
măsura în care omul desfăşoară lucrarea sa, înţele¬ 
gând toată gama concretizărilor, inclusiv necumpă- 
tarea sau lipsa de măsură. 

118. Cf Grigore cel Mare, Homiliae in euangelia I, 
hom. 5, n. 2, dar şi Augustin, Enarrationes in psal- 
mos CUI, sermo 3, n. 16. 

119. Limba română nu* poate substantiviza, ca 
germana, infinitivul verbal decât adăugând sufixul 
infinitivului lung. Astfel încât expresia von habenne 
gottes nu poate fi tradusă printr-un echivalent al 
verbului „a avea" ( haben), căci toate substantivele 
derivate de-aici („avuţie", „avut" sau „avere") au o co- 
notaţie economic-lînanciarâ prea puternică. Am pre¬ 
ferat, de aceea, echivalentul sintagmatic „posesie 
efectivă de Dumnezeu". 

120. "Tradusă literal, expresia got erbildet sich im 
uz allen dingen ar însemna: „Dumnezeu ia [pentru 
privitor] chip (se întruchipează) din orice lucru." 

121. Eckhart teoretizează relaţia dintre voinţă şi dra¬ 
goste după modelul lui Toma din Aquino, cf.\ Sum- 
ma theologica II, II q. 24, a. 1. 

122. Termenii luckern şi reizen provin din voca¬ 
bularul cinegetic, însemnând „ademenirea", res¬ 
pectiv „aţâţarea" pradei. Imaginea unui Dumnezeu 
vânător de suflete este destul de îndrăzneaţă, dar ara¬ 
tă în ce măsură vânatul, urmându-şi orbeşte instinc¬ 
tul, se poate pierde de turmă sau de cuib, devenind 
astfel vulnerabil. 

- .123. Cf, de exemplu. Faptele Apostolilor 22, 17. 

124. In textul neotestamentar citat (Matei 19, 29) 
este vorba de: „case sau fraţi, sau surori, sau tată, 
sau mamă, sau femeie, sau copii, sau ţarine", pe care 
Eckhart le echivalează, pentru simplificarea demon¬ 
straţiei, cu „ceva". 

125. Sintagma in gote gesetzet, care va mai apă¬ 
rea pe parcursul textului, spune imens şi totuşi nu 
spune nimic precis despre raportul om-divinitate, în¬ 
trucât verbul setzen are o semantică descurajant de 
vastă. Ideea sugerată de context este totuşi cea a „ră¬ 
sădiră", a mutării unei seminţe (omul lepădat de sine, 
deci descrescut până la sămânţă) dintr-un mediu 

neprielnic într-unul protector. Am preferat însă 
varianta mai abstractă „transpus In Dumnezeu", 
pentru a nu limita stilistic o idee atât de generoasă. 

126. Eckhart foloseşte în continuare polaritatea 
bitterkeit „ amăreal ă"-suezîcheit „dulceaţă", pe care am 
modulat-o, din raţiuni stilistice, cu „fiere"~„miere“. 

127. Nu e clar la ce pildă din viaţa Sf. Bernard 
se referă Eckhart - poate la un episod transmis doar 
de tradiţia orală şi pierdut ulterior. In orice caz, mai 
nimerită, dat fiind contextul, ar fi fost o referinţă la 
aşa-numiţii „sfinţi păcătoşi", de exemplu Gregorius. 

128. Cf Romani 8, 28. 

129. Cf. Augustin, De correptione et gratia IX, 
n. 24 şi De libero arbitrio III, c. 9, n. 26. 

130. In dem abgmnde gotes „în străfundul lui 
Dumnezeu", abgrund fiind termenul prin care Eck¬ 
hart desemnează nivelul esenţiali taţii divine, dincolo 
de orice determinare, de orice aspect afirmativ, de 
orice distincţie. Der abgrund e „străfundul fără fund", 
e un „dincolo de temei", în care orice entitate sau as¬ 
pect creatural (inclusiv păcatul) sunt absorbite fără 
urmă, nimicite. 

131. I Ioan 4, 18. 

132. Luca 7, 47: „Iertate sunt păcatele ei cele 
multe, căci mult a iubit. Iar cui se iartă puţin, puţin 
iubeşte." 

133. Cf. I Corinteni 7, 24: „Fiecare, fraţilor, în sta¬ 
rea în care a fost chemat, în aceea să rămână îna¬ 
intea lui Dumnezeu." 

134. Cf. II Corinteni 3, 18: „Iar noi toţi, privind 
ca în oglindă, cu faţa descoperită, slava Domnului, ne 
prefacem în acelaşi chip din slavă în slavă, ca de la 
Duhul Domnului." 

135. Cf (Pseudo-)Dionisie Areopagitul, De mysti- 
ca theologia c. 1, § 1. 

136. Eckhart se referă aici la scena relatată de 
Cicero (cf. Tusculanae disputationes 5, 92), în care 

cinicul Diogene demască deşertăciunea gloriei pă¬ 
mânteşti a lui Alexandru cel Mare. 

p 

137. II Corinteni 12, 2. 

138. Deşi titlul ( Von abegescheidenheifj este trans¬ 
mis ca atare prin trei manuscrise complete şi mul¬ 
te altele fragmentare, tratatul acesta este cel mai 
disputat sub raportul integrităţii, conţinutul (nucle¬ 
ul dur al doctrinei eckhartiene) intrând în contradic¬ 
ţie cu întinderea scrierii (nu mai lungă decât o predică 
obişnuită), fapt care i-a determinat pe mulţi filologi 
să-l considere puternic interpolat. 

139. Verbul sich gevuegen are o semantică vastă 
(„a se îmbina**, „a se supune 4 * etc.) şi vine de la vuoge , 
care înseamnă şi „rost de îmbinare“, şi „soartă". Am¬ 
bele sensuri trebuie subînţelese în năzuinţa omului 

î 7 

de a se asemui, de a fi „pe potriva" Creatorului său. 
Vezi şi infrcL 

140. Sintagma luteriu abegescheidenheit este o 
creaţie originală eckhartiană, neavând nici măcar în 
opera sa latină un echivalent clar, fiind redată fie prin 
separatio , fie prin abstractio. De altfel, în predicile 
sale Eckhart spune că foloseşte expresia cu patru 
sensuri diferite: eliberare de sine şi de creatură; uni¬ 
re cu Dumnezeu; înnobilare a sufletului; indicibilă 
puritate a naturii divine. 

141. Citatul latinesc provine din Luca 10, 38 şi urm., 
unde este relatată indignarea Martei din Betania faţă 

a 

de faptul că sora ei, Maria, îl asculta pe învăţător fără 
să o ajute la treburile casei. Ca răspuns, Iisus îi spu¬ 
ne Martei: „Un lucru trebuie." Este evident că Eckhart 
îşi leagă speculaţia, şi aici, ca şi în celelalte tratate, 
de mistica numărului „unu". 

142. Sd tivinget abegescheidenheit got sensul pri¬ 
mar al verbului twingen este „a presa", iar cel deri¬ 
vat „a obliga, a sili", ceea ce dezamorsează întru câtva 
presupusa îndrăzneală a autorului de a afirma că 
ceva l-ar putea „sili" pe Dumnezeu să acţioneze în- 
tr-un fel anume. Nu e vorba de o obligaţie contrac- 

tuală sau de o acţiune de supunere cu forţa, ci de 
un efect mecanic al „presării". Eckhart era fascinat 
de teoria vacuumului, pe care o mai evocă şi în alte 
locuri, cu funcţie de analogie: prin detaşare şi golire 
de sine, fiinţa umană creează în sine vidul care as¬ 
piră cu necesitate, aşadar îl „sileşte" pe Dumnezeu 
să se reverse în el. 

143. Circumstanţialul modal din original ( invueglî- 
cher vtiegen) este redundant, mai ales că e exprimat 
printr-un adverb [invăeglîch] la comparativ. Eckhart 
mizează totuşi pe efectul insolit, vrând să compare cele 
două situaţii: dacă pui originalul peste copie, atunci 
imperfecţiunile celei din urmă devin tolerabile până la 
insesizabile („potrivire fără rest"). Invers însă, punând 
copia peste original, imperfecţiunile celei dintâi sunt 
evidente şi supărătoare. 

144. Din nou, Eckhart recurge la concepţia aris¬ 
totelică ( Fizica , 3) conform căreia flecare lucru îşi are 
locul său firesc şi, în măsura în care detaşarea este 
locul firesc al lui Dumnezeu, omul se poate uni cu 
divinitatea doar în detaşare. 

145. „Magistrii" la care se referă Eckhart îndeob¬ 
şte sunt Bernard de Clairvaux şi Augustin. 

146. în original: unser vrouwe „Doamna noastră", 
punere în relaţie cu sintagma „Domnul nostru" - cf. 
cultul marianic specific bisericii catolice. 

147. Cf Avicenna, De anima IV, c. 4 ( anima no - 
bilis ). 

148. Augustin, De trinitate V, c. 16, n. 17. 

149. Verbul dugen , de la ouge „ochi" înseamnă „a 
arăta din priviri", ceea ce închide cercul hermeneu- 
tic din jurul metaforei optice de care uzează Eckhart; 
căci, dacă aneblick este mai mult static, însemnând 
şi „privire", „zărire", dar şi „privelişte", atunci dugen 
este dinamic. 

150. Augustin, De trinitate XII, c. 7, n. 10. 

151. Isidor din Sevilla, Sententiae I, c. 8, n. 4. Eck¬ 
hart citează scrierea după incipii-ul ei: Summum bo- 
num De as est 

152. Eckhart îşi întemeiază discursul despre vi¬ 
ziunile mistice (ca „smintire") şi despre „răpirea" (în 
ceruri) prin recurs la Toma din Aquino, De veritate , 
q. 13, a. 2 şi urm. In concordanţă cu Augustin ( cf. 
De genesi ad litteram, c. 26), el deosebeşte între o con¬ 
templare prin intermediul imaginilor şi una total lip¬ 
sită de reprezentări, care ţinteşte adevărul absolut. 
Implicit, discursul eckhartian se delimitează de 
mistica beghinelor, cu care fusese adesea asimilat 
în mod eronat. 

153. Spre deosebire de creatură, căreia îi este pro¬ 
prie determinarea particulară [diz und daz), detaşa¬ 
rea nu are ca punct de referinţă „nimic", aşa încât 
se sustrage oricărei percepţii categoriale (cf. supra , 
notele 85 şi 101). 

154. [...] enist sin gebet niht anders dan einfor- 
mic sin mit gote - inima „uniformă" cu Dumnezeu este 
inima-receptacul, absolut vidă, care „ia forma" lui 
Dumnezeu, „atras" să se sălăşluiască în ea: e inima 
„deiformă". Metafora cuptorului, ca şi cea a scrierii 
pe tăbliţa nescrisă indică „imprimarea" directă a im¬ 
pasibilităţii lui Dumnezeu în inima detaşată. Astfel, 
inima sau sufletul îsi actualizează în cel mai înalt 
sens natura de „imagine divină", atinge identitatea 
de formă cu Dumnezeu. Pentru relaţia eckhartiană 
între detaşare şi „uniformitatea" cu Dumnezeu, vezi 
şi Cuvinte de învăţătură, cap. VI: în om „are loc o des¬ 
prindere detaşată (de toate lucrurile] şi o în tipărire 
a imaginii Iui Dumnezeu". Un alt sens al sufletului 
„uniform", strâns legat de sensul menţionat, este, pe 
linie platonică şi neoplatonică, acela de suflet unifi¬ 
cat, simplu, capabil de participare la Unul. în legă¬ 
tură cu această temă, Alain de Libera (op. cit , pp. 190 
şi 206) menţionează concordanţa între Grigore de 
Nyssa (De perfecta Christiani forma) , Dionisie Areo- 
pagitul şi Eckhart: „teza eckhartiană şi dionisiană că 
sufletul «uniform» («monoeidetic» în terminologia lui 
Grigore) este «deiform» («theoeidetic») e exprimată de 

Grigore în termeni pe care îi regăsim în mod aproa¬ 
pe firesc sub pana lui Eckhart [...]. Detaşarea eck- 
hartiană nu este o simplă asceză negativă, ci o 
participare la viaţa divină; apatheia divină se revar¬ 
să în sufletul omenesc, emanaţie care face din su¬ 
flet o imagine a lui Dumnezeu şi îi permite astfel să-l 
cunoască pe Dumnezeu în el însuşi şi în El însuşi/ 4 

155. Cf I Corinteni 9, 24: „Nu ştiţi voi că acei care 
aleargă în stadion, toţi aleargă, dar numai unul ia 
premiul? 44 

156. Cf (Pseudo-)Dionisie Areopagitul, Dedivinis 
nominibus, c. 4, § 9 şi c. 13, § 3. 

157. Nu e clar la ce scriere a lui Augustin se re¬ 
feră Eckhart. 

158. Este vorba, de fapt, de Ecleziasticul cf Isus 
vSirali 24, 7. 

Înţelepciunea e savoare: ea înseamnă a gusta din cunoaşterea 
Celui cu totul altul. Credinţa înseamnă certitudinea că această 
cunoaştere e nesfârşită, că savoarea ei e inepuizabilă. Textele 
acestei colecţii se referă la o asemenea cunoaştere, la strădania de 
a o atinge, de a-i simţi gustul veritabil. Ele vorbesc, cel mai adesea, 
în numele unei experienţe personale şi au, de aceea, simplitatea, 

precizia şi prospeţimea unei cunoaşteri vii. 



„Există in orice tradiţie oameni ai intelectului înflăcărat. Meister 

A 

Eckhart este dintre aceştia. In el, cele două calităţi - magistru şi maestru 
spiritual, teolog şi predicator, scolastic şi mistic — se află intr-o organică, 
miraculoasă coerenţă. Opera scolastică - în latină, limba universală a 
Bisericii şi a savanţilor. Misiunea de predicator şi opera mistică - în 
latină, dar mai ales in germană, limbă vernaculară, a c. c lor ia t. înv a ţa ţi 
dar ardenţi, limbă in formare, a cărei plasticitate Eckhart ti foloseşte cu 
strălucire pentru a transpune termenii doctrinei şi ai experienţei spiri¬ 
tuale, făcând o sinteză între concepţia lui Dionisie Areopagitul şi cea 
a lui Augustin, intre «întoarcerea sufletului» in propria-i adâncime şi 
extazul dionisian. 

Eckhart se numără printre cei capabili să exploateze metafizic - in sensul 
unei metafizici de experimentat, de realizat interior — întreaga desfăşu¬ 
rare a realului. Aceasta e şi atitudinea pe care vrea să o propună ascultă¬ 
torilor săi, să o imprime în ei.“ 

ANCA MANOLESCU 

Paul Evdokimov, Vârstele vieţii spirituale 
C.S. Lewis, Problema durerii 
Jad Hatem, Hiperbola mistică a iubirii pure 
Nicolaus Cusanus, Despre pacea credinţei 

